
HISTOIRE 

DU     CANADA 

ET     VOYAGES 

QUE  LES  FRÈRES  MINEURS  RECOLLECTS  Y  ONT  FAICTS 

PAR 

F.    GABRIEL     SAGARD    THEODAT 


Réimpression  figurée  de  l'édition  originale  rarissime  de  1636, 

PREMIER    ET    DEUXIÈME    VOLUMES. 


L'Histoire  du  Canada  par  le  frère  Sagard  est  l'ouvrage  ancien  le  plus 
important  qui  ait  paru  sur  cette  partie  de  l'Amérique,  si  essentiellement 
française. 

Chaque  Canadien  d'une  instruction  supérieure  voudra  posséder  un 
exemplaire  de  cette  chronique  qui  dépeint  le  premier  état  du  pays  quand 
les  Français  l'ont  colonisé,  l'histoire  de  leurs  travaux,  de  leurs  périls  et 
de  leurs  succès. 

La  nouvelle  édition  formera  quatre  volumes  ;  le  dernier ,  réunissant 
différentes  pièces,  sera  précédé  d'une  notice  historique. 

Le  prix  de  chaque  volume  est  fixé  : 

Sur  papier  vélin  ,à  1 2  fr. 

Sur  papier  de  Hollande,  à  20 

Cette  réimpression  a  été  tirée  à  un  nombre  très-restreint  d'exemplaires. 
Le  troisième  volume  ,  qui  est  sous  presse ,  paraîtra  au  mois  de  sep- 
tembre ,  et  l'ouvrage  entier  sera  terminé  avant  la  fin  de  l'année. 


Encouragé  par  un  public  d'élite ,  nous  poursuivons  ar- 
demment la  collection  des  travaux  historiques  concernant 
l'Amérique  septentrionale ,  et  nous  réimprimons  aujourd'hui 
les  très-remarquables  ouvrages  de  Saga rd  sur  la  Nouvelle 
France. 

Son  Grand  Voyage  du  Pays  des  Hurons  est  devenu  une  de 
ces  précieuses  curiosités  littéraires  que  les  bibliographes 
recherchent  avec  une  avidité  extrême,  mais  se  procurent 
difficilement,  même  à  grand  prix. 

On  nous  saura  donc  gré  sans  doute  de  refaire  une  édition 
d'un  livre  aussi  rare,  et  qui,  quoique  généralement  peu  con- 
nu, mérite  tant  de  l'être. 

En  tête  du  quatrième  et  dernier  volume  de  l'Histoire  du 
Canada ,  par  le  même  auteur,  histoire  dont  la  réimpression 
a  dès  l'apparition  du  tome  premier  reçu  un  accueil  des  plus 
flatteurs  dans  le  monde  savant ,  —  nous  placerons  une  no- 
tice critique  sur  Sagard  et  son  œuvre. 


Cet  accueil  bienveillant ,  on  nous  permettra  de  penser 
qu'il  est  dû  aux  soins  tout  particuliers  que  nous  apportons  à 
la  réimpression  des  ouvrages  singuliers  publiés  durant  les 
siècles  derniers. 

Pour  ce  qui  regarde  le  vieux  et  naïf  Sagard ,  notre  édi- 
tion actuelle  de  ses  livres  est,  —  on  a  déjà  pu  le  remar- 
quer, et  pour  VHistoire  du  Canada  et  pour  le  Grand  Voyage 
au  pays  des  Hurons ,  —  une  copie  complète ,  exacte ,  maté- 
riellement aussi  fidèle  que  possible. 


Edwin  Tross 


Jleprétd:  'i.t.<-  /"■*>'< rfe     Ar/at 


L  E    GRAND    VO  Y  A  GE 

DV    PAYS    DES    HVRONS, 

fitué  en  l'Amérique  vers  la  Mer 

douce  ,  es  derniers  confins 

de  la  nouuelle  France, 

dite  Canada. 

Où  il  eft  amplement  traité  de  tout  ce  qui  eft  du  pays  ,  des 
mœurs  &  du  naturel  desSauuages,  de  leur  gouuernement 
&  façons  de  faire  ,  tant  dedans  leurs  pays,qu  allans  en  voya- 
ges:De  leur  foy  &  croyance-,De  leurs  confeils  &  guerres  ,  Se 
de  quel  genre  de  tounnens  ils  font  mourir  leurs  prifonniers. 
Comme  ils  fe  marient  &  efleuent  leurs  enfans:  De  leurs  Mé- 
decins, de  des  remèdes  dont  ils  vfent  à  leurs  maladies  :  De 
leurs  dances&  chanfons  :  DelachafTe,  delapefche  &  des 
oy(Wux&  animaux  terreftres£c  aquatiques  qu'ils  ont. Des 
richerfes  du  pays  :  Comme  ils  cultiuent  les  terres,&  accom- 
modent leur  Meneftre.  De  leur  deuil, pleurs  &  lamenta- 
tions^ comme  ils  enfeueliffent  &  enterrent  leurs  morts. 

Auec  vn  Di&ionairedela  langue  Huronne,pourla  commodi- 
té de  ceux  qui  ont  à  voyager  dans  le  pays,  &  n'ont 
l'intelligence  d'icelle  langue. 

Pari.    Gabriel    Sagard    T  h  v  o  d  a  t ,  Recollet  de 
S  .François yde  la  VrouincedeS  .Denys  en  France 

A    PARIS, 

Chez  Denys    Mo  REAv,ruè"S.lacques,à 
la  Salamandre  d'Argent. 

M.  DC.   XXXII. 

*Auec  Vrïmlege  du  Roy , 


AV    ROY    DES    ROYS 

ET    TOVT    PVISSANT 

MONARQUE    DV   CIEL    ET   DE    LA  TERRE 
Iesvs-Christ,  Sauueur  du  monde. 


'estùvous  ô  puissance  et 
bonté  infinie  !  à  qui  ie  m'a- 
dresse,  et  devant  qui  ie  me 
prosterne  la  face  contre 
terre,  et  les  ioues  baignées 
dVn  ruisseau  de  larmes 
qui  affluent  sans  cesse  de 
mes  deux  yeux  par  les  ressentimens  et  amer- 
tumes de  mon  cœur  vrayement  navré  et  à 
iuste    titre    affligé,    de  voir  tant   de    pau- 

a  iij 


—   VI    — 

ures  âmes  Infidèles  et  Barbares  touiours 
gisantes  dans  les  espaisses  ténèbres  de 
leur  infidélité.  Vous  sçauez  (ô  mon  Sei- 
gneur et  mon  Dieu),  que  nous  auons  porté 
nos  vœux  depuis  tant  d'années  dans  la  Nou- 
uelle  France,  et  fait  nostre  possible  pour 
retirer  les  âmes  de  cet  esprit  ténébreux  ;  mais 
le  secours  nécessaire  de  l'Ancienne  nous  a 
manqué.  Seigneur,  nos  prières  et  nos  re- 
monstrances  ont  de  peu  servy.  Peut-estre,  ô 
mon  très-doux  Jesvs,  que  l'Ange  tutelaire 
que  vous  luy  auez  donné,  a  empesché  le 
secours  que  nous  en  espérions  pour  la 
nouuelle,  coulant  doucement  dans  le  cœur 
et  la  pensée  de  ceux  qui  auoient  quelque  af- 
fection pour  le  bien  du  pays,  que  les  tracas, 
les  distractions  et  les  diuers  périls  qui  suyuent 
et  sont  annexez  à  la  poursuitte  dVn  si  grand 
bien,  estoient  souuent  cause  (aux  âmes  foi- 
bles  dans  la  vertu)  d'en  remporter  desfruicts 
contraires  à  la  vertu.  Si  cela  est,  faites,  ô  mon 
Dieu,  s'il  vous  plaist,  que  l'Ange  de  la  Nou- 
uelle France  remporte  la  victoire  contre 
celuy  de  l'Ancienne;  car,  bien  que  quelques 
vns  en  fassent  mal  leur  profit,  beaucoup  en 
pourront  tirer  de  l'aduantage ,  assisté  de  ce 
grand  Ange  tutelaire,  et  principalement  de 

vous,  ô  mon  Dieu,  quipouuez  tout,  et  de 
qui  nous  espérons  tout  le  bien  qui  en  peut 
réussir  ;  il  y  va  de  vostre  gloire  et  de  vostre 
seruice.  Ayez  donc  pitié  et  compassion  de 
ces  pauures  âmes,  rachetées  au  prix  de 
vostre  sang  tres-precieux,  ô  mon  Seigneur  et 
mon  Dieu,  afin  que  retirées  des  ténèbres  de 
Tinfidelité,  elles  se  conuertissent  à  vous,  et 
qu'après  auoir  vescu  iusques  à  la  mort,  dans 
Tobseruance  de  vos  diuins  préceptes ,  elles 
puissent  aller  iouyr  de  vous  dans  l'éternité, 
auec  les  Anges  bien-heureux  en  Paradis ,  où 
ie  prie  vostre  diuine  Majesté  me  faire  aussi  la 
grâce  d'aller,  après  auoir  vescu  icy  bas  par 
le  moyen  de  vos  grâces,  dans  la  mesme  grâce, 
en  Tobseruance  de  mon  Institut,  et  de  vos 
diuins  commandemens. 


a  un 


A    TRES-ILLVSTRE 

Généreux  et  puissant  prince 

HENRY    DE    LORRAINE 

Comte    d'Arcovrt. 


MONSEIGNEVR, 


'estvn  sujet  puissant,  et  vn  object 
rauissant,  que  l'œil  et  la  présence 
d'vn  Prince  qui  na  d'affection  que 
pour  la  vertu.  Si  ie prends  la  har- 
diesse de  m  adresser  à  rostre  grandeur,  pour 
luy  faire  offre  (comme  ie  fais  en  toute 
humilité)  de  mon  petit  Voyage  du  pays 
des   Hurons.    La  faute,  si  ïen  commets , 


gaigné  et  doucement  charmé  par  vostre 
vertu ,  en  doit  estre  attribuée  à  l'esclat  bril- 
lant de  vostre  mesme  vertu.  A  quel  Autel 
pouuois-je  porter  mes  vœux  plus  méritoire- 
ment  qu'au  vostre?  En  qui  pouuois-ie  trou- 
uer  plus  dappuy  contre  les  enuieux  et  mal- 
veillans  de  mon  Histoire,  qu'en  vn  Prince 
généreux  et  victorieux  comme  vous,  dont  les 
vertus  sont  tellement  admirées  entre  les 
Grands,  qu'elles  semblent  donner  loix  aux 
Princes  les  plus  accomplis .  Sous  l'aisle  de  vos- 
tre protection  (si  vous  Yen  daigne^  honorer), 
MONSEIGNEVR,  ce  mien  petit  traité 
peut ,  sans  crainte  des  enuieux,  fauorable- 
ment  parcourir  tout  VVniuers.  Vostre  nais- 
sance et  extraction  de  la  très-ancienne, 
auguste  et  royale  maison  de  Lorraine,  qui  a 
autre-fois  passé  les  mers,  subiuguê  les  Infi- 
dèles, et  possédé,  comme  Roy,  vn  si  grand 
nombre  d'années,  tous  les  lieux  saincts  de 
la  Palestine,  vous  donne  du  crédit,  et  faict 
voler  vostre  nom  parmy  toutes  les  Nations 
de  la  terre  :  de  sorte  que  Von  dict  d'elle, 
qu'elle  a  tousiours  esté  saincte,  et  n'a  iamais 
nourry  de  monstre  dans  son  sein.  C'est  vne 
remarque  et  vn  honneur  éternel,  que  ie  prie 
Dieu  vous  conseruer. 


—  XI 


Accepte^  donc,  MONSEIGNEVR,  les 
bonnes  volonté^  que  ïay  pour  vostre  Gran- 
deur en  ce  petit  présent,  en  attendant  que  le 
Ciel  me  fasse  naistre  d'autres  moyens  plus 
propres,  pour  recognoistre  les  obligations 
que  vous  aue\  acquises  sur  nostre  Religieuse 
Maison,  et  sur  moy  particulièrement ,  qui 
seray  toute  ma  vie, 

MONSEIGNEVR, 

Vostre  tres-humble  serviteur  en  Iesvs-Christ, 

Fr.  Gabriel  SAGARD, 

Indigne  Recollet. 

De  Paris,  ce  31  Iuillet  1632. 

AU    LECTEVR 


'est  vne  vérité  cogneuë  de  tous,  et  des 
Infidèles  mesmes  (disoit  un  sage  des  Ga- 
ramantes  au  grand  Roy  Alexandre)  que 
la  perfection  des  hommes  ne  consiste  point 
à  voir  beaucoup,  ny  à  sçauoir  beaucoup;  mais  en  ac- 
complissant le  vouloir  et  bon  plaisir  de  Dieu.  Cette 
pensée  a  tenu  longtemps  mon  esprit  en  suspens ,  sça- 
uoir si  ie  deuois  demeurer  dans  le  silence,  ou  agréer 
à  tant  d'âmes  religieuses  et  séculières,  qui  me  sollic1'- 

toient  de  mettre  au  iour,  et  faire  voir  au  public,  le 
narré  du  voyage  que  i'ay  fait  dans  le  pays  des  Hurons; 
pourceque  demoi-mesme  ie  nem'ypouuois  résoudre. 
Mais  enfin,  après  auoir  considéré  de  plus  prés  le  bien 
qui  en  pouuoit  réussir  à  la  gloire  de  Dieu  ,  et  au  salut 
du  prochain ,  auec  la  licence  de  mes  Supérieurs  i'ay 
mis  la  main  à  la  plume,  et  décrit  dans  cette  Histoire 
et  ce  Voyage  des  Hurons,  tout  ce  qui  se  peut  dire  du 
paysetdeseshabitans.  La  lecture  duquel  sera  d'autant 
plus  agréable  à  toutes  conditions  de  personnes,  que  ce 
liureest  parsemé  de  diuersîté  de  choses  :  les  vnes  belles 
et  remarquables  en  vn  peuple  Barbare  et  Sauuage,  et 
les  autres  brutales  et  inhumaines  à  des  créatures  qui 
doiuent  auoir  de  la  raison ,  et  recognoistre  vn  Dieu 
qui  les  a  mis  en  ce  monde,  pout  iouyr  après  d'un  Pa- 
radis. Quelqu'vn  me  pourra  dire  que  ie  deuois  me 
seruir  du  style  du  temps ,  ou  d'vne  bonne  plume , 
pour  polir  et  enrichir  mes  mémoires  ,  et  leur  donner 
iour  au  trauers  de  toutes  les  difficultezque  les  esprits 
enuieux  (auiourd'huy  trop  frequens)  me  pourraient 
obiecter  :  et  en  effet ,  i'en  ay  eu  la  pensée ,  non  pour 
m'attribuer  le  mérite  et  la  science  d'autruy;  mais 
pour  contenter  les  plus  curieux  et  difficiles  dans 
les  entretiens  du  temps.  Au  contraire ,  i'ay  esté  con- 
seillé de  suiure  plustost  la  naïfueté  et  simplicité  de 
mon  style  ordinaire  (lequel  agréera  tousiours  dauan- 
tage  aux  personnes  vertueuses  et  de  mérite),  que  de 
m'amuser  à  la  recherche  d'vn  discours  poli  et  fardé, 
qui  auroit  voilé  ma  face ,  et  obscurci  la  candeur  et 
sincérité  de  mon  Histoire,  qui  ne  doit  auoir  rien  de 
vain  ny  de  superflu. 
le  m'arreste  icy  tout  court,  ie  demeure  icy  en   si- 

lence ,  et  preste  mon  oreille  patiente  aux  aduertisse- 
mens  salutaires  de  quelques  zelans ,  qui  me  diront 
que  i'ay  employé  et  ma  plume  et  mon  temps,  dans 
vn  sujet  qui  ne  rauist  pas  les  âmes  comme  vn  autre 
sainct  Paul,  iusqu'au  troisiesme  Ciel.  Il  est  vray  , 
i'avouë  mon  manquement  et  mon  démérite;  mais  ie 
diray  pourtant,  et-auec  vérité,  que  les  bonnes  âmes  y 
trouueront  de  quoy  s'édifier,  et  louer  Dieu  qui  nous 
a  fait  naistre  dans  vn  pays  Chrestien,  où  son  sainct 
nom  est  recogneu  et  adoré,  au  prix  de  tant  d'Infidèles 
qui  viuent  et  meurent  priuez  de  sa  cognoissance  et  de 
son  Paradis.  Les  plus  curieux  aussi,  et  les  moins 
deuots,  qui  n'ont  autre  sentiment  que  de  se  diuertir 
et  d'apprendre  dans  l'Histoire  l'humeur,  le  gouuer- 
nement ,  et  les  diuerses  actions  et  cérémonies  d'vn 
peuple  barbare ,  y  trouueront  aussi  de  quoy  se  con- 
tenter et  satisfaire,  et  peut-estre  leur  salut,  par  la  re- 
flexion qu'ils  feront  sur  eux-mesmes. 

De  mesme ,  ceux  qui  poussez  d'vn  sainct  mouue- 
ment  désireront  aller  dans  le  pays  pour  la  conuersion 
des  Sauuages,  ou  pour  s'y  habituer  et  viure  chrestien- 
nement,  y  apprendront  aussi  quels  seront  les  pays  où 
ils  auront  à  demeurer,  et  les  peuples  auec  lesquels  ils 
auront  à  traicter,  et  ce  qui  leur  sera  besoin  dans  le 
pays,  pour  s'en  munir  auant  que  de  se  mettre  en 
chemin.  Puis  nostre  Dictionnaire  leur  apprendra 
d'abord  toutes  les  choses  principales  et  nécessaires 
qu'ils  auront  à  dire  aux  Hurons,  et  aux  autres  Pro- 
uinces  et  Nations,  chez  lesquels  cette  langue  est  en 
vsage,  comme  aux  Petuneux,  à  la  Nation  Neutre,  à 
la  Prouinee  de  Feu,  à  celle  des  Puants,  à  la  Nation 
des  Bois,  à  celle  de  la  Mine  de  Cuyvre,  aux  Yro- 

quois,a  la  Prouince  des  Cheueux-Releuez,  et  à 
plusieurs  autres.  Puis  en  celle  des  Sorciers,  de  ceux 
de  Plsle  ,  de  la  petite  Nation  et  des  Algoumequins  , 
qui  la  sçauent  en  partie ,  pour  la  nécessité  qu'ils  en 
ont  lorsqu'ils  voyagent ,  ou  qu'ils  ont  à  traicter  auec 
quelques  personnes  de  nos  Prouinces  Huronnes  et 
Sédentaires. 

le  responds  à  vostre  pensée,  que  le  Christianisme 
est  bien  peu  aduancé  dans  le  pays,  nonobstant  nos 
trauaux ,  le  soin  et  la  diligence  que  les  Recollets  y 
ont  apportés,  bien  loin  des  dix  millions  d'âmes  que 
nos  Religieux  ont  baptizé  à  succession  de  temps  dans 
les  Indes  Orientales  et  Occidentales,  depuis  que  le 
bien-heureux  Frère  Martin  de  Valence,  et  ses  compa- 
gnons Recollets  y  eurent  mis  le  pied ,  et  fait  les  pre- 
miers la  planche  à  tous  nos  autres  Frères,  qui  y  ont 
à  présent  un  grand  nombre  de  Prouinces,  remplies 
de  Couuents,  et  en  suite  à  tous  les  Religieux  des  au- 
tres Ordres,  qui  y  ont  esté  depuis. 

C'est  nostre  regret  et  nostre  desplaisir  de  n'y  auoir 
pas  esté  secondez,  et  que  les  choses  n'y  ont  pas 
si  heureusement  aduancé,  comme  nos  espérances 
nous  promettoient ,  foiblement  fondées  sur  des  Colo- 
nies de  bons  et  vertueux  François  qu'on  y  deuoit  esta- 
blir,  sans  lesquelles  on  n'y  aduancera  jamais  gueres 
la  gloire  de  Dieu  et  le  Christianisme  n'y  sera  iamais 
bien  fondé.  C'est  mon  sentiment  et  celuy  de  tous  les 
gens  de  bien  non  seulement;  mais  de  tous  ceux  qui 
se  gouuernent  tant  soit  peu  auec  la  lumière  de  la 
raison. 

Excuse,  si  le  peu  de  temps  que  i'ay  eu  de  composer 
et  dresser  mes  Mémoires  et  mon  Dictionnaire  (après 

la  resolution  prise  de  les  mettre  en  lumière)  y  a  fait 
escouler  quelques  légères  fautes  ou  redites  :  car  y 
trauaillant  auec  vn  esprit  préoccupé  de  plusieurs  au- 
tres charges  et  commissions  ,  il  ne  me  souuenoit  pas 
souvent  en  vn  temps,  ce  que  i'auois  composé  et  escrit 
en  vn  autre.  Ce  sont  fautes  qui  portent  le  pardon 
qu'elles  espèrent  de  vostre  charité,  de  laquelle  i'im- 
plore  aussi  les  prières,  à  ce  que  Dieu  m'exempte  icy 
du  péché,  et  me  donne  son  Paradis  en  l'autre. 

dans  le  pays  de  nos  Sauuages  ;  puis  de  nostre  retour  de  la  Pro- 
uince  des  Hurons  en  celle  de  Canada.  Auec  un  petit  Diction- 
naire des  mots  principaux  de  la  langue  Huronne,  nécessaire  à 
ceux  qui  n'ont  l'intelligence  d'icelle,  et  ont  àtraicter  aueclesdits 
Hurons. 

qui  nous  arriua  en  chemin. 

PRIVILEGE    DV    ROY. 


ovs    par    la    grâce    de    Dieu ,     Roy    de 

France  et  de  Nauarre, 
A  nos  amez  et  féaux  conseillers,  les  gens 

tenans  nos  Cours  de  Parlemens ,  Maistres 
des  Requestes  ordinaires  de  nostre  Hostel,  Preuost 
de  Paris,  Baillifs ,  Seneschaux,  et  autres  nos  Ius- 
ticiers  et  Officiers  qu'il  appartiendra,  salut.  Nostre 
bien  amé  Fr.  Gabriel  Sagard ,  Recollet,  nous  a  faict 
remonstrer  qu'il  a  composé  vn  liure  intitulé  :  Le  grand 
Voyage  du  pays  des  Hurons^  situé  en  V Amérique ,  vers  la  mer 
douce ,  es  derniers  confins  de  la  Nouuelle  France,  auec  vn  Dic- 
tionnaire de  la  langue  Huronne.  Lequel  il  desireroit  mettre 
en  lumière,  s'il  auoit  sur  ce  nos  lettres.  A  ces  causes, 
désirant  bien  et  fauorablement  traicter  ledit  suppliant, 
et  qu'il  ne  soit  frustré  des  fruicts  de  son  labeur,  luy 


—    XXIII    — 

auons  permis,  permettons  et  octroyons  par  ces  pré- 
sentes, de  nos  grâces  spéciales  >  d'imprimer  ou  faire 
imprimer  en  telle  marge  et  caractère  que  bon  luy 
semblera  ledit  liure  ,  iceluy  mettre  et  exposer  en 
vente  et  distribuer  durant  le  temps  de  dix  ans,  deffen- 
dant  à  tous  Imprimeurs  et  autres  personnes,  de  quel- 
que qualité  et  condition  qu'elle  soient,  d'imprimer 
ou  faire  imprimer,  mettre  ny  exposer  en  vente  ledit 
liure,  sans  le  congé  et  permission  dudit  exposant,  ou 
de  celuy  ayant  charge  de  luy,  sur  peine  de  confisca- 
tion d'iceux  liures ,  d'amende  arbitraire ,  et  à  tous 
despens,  dommages  et  interests  enuers  lui  ;  à  la  charge 
d'en  mettre  deux  exemplaires  en  nostre  Bibliothèque 
publique.  Si  vous  mandons  que  du  contenu  en  ces 
présentes  vous  fassiez ,  souffriez  et  laissiez  iouyr  et 
vser  ledit  exposant  pleinement  et  paisiblement ,  et  à 
ce  faire  souffrir  et  obeyr  tous  ceux  qu'il  appartiendra, 
en  mettant  au  commencement  ou  à  la  fin  dudit  liure 
ces  présentes ,  ou  bref  extraict  d'icelles ,  voulons 
qu'elles  soient  pour  deuëment  signifiées  :  Car  tel  est 
nostre  plaisir.  Donné  à  Paris  le  21.  iour  de  Iuillet; 
l'an  de  grâce  1 632,  et  de  nostre  règne  le  2.3. 

Par  le  Conseil. 

Hvot. 


Pay  sous-signé,  consens  que  le  sieur  Denys  Moreau, 
lequel  i'ay  choysi  pour  mon  Imprimeur  et  Libraire, 
puisse  imprimer  mon  liure,  intitulé  le  Grand  Voyage 

du  pays  des  Hurons,  à  la  charge  de  receuoir  de  moy, 
vn  nouueau  consentement ,  toutes  les  fois  qu'il  voudra 
le  réimprimer.  Et  à  ces  conditions  ie  luy  remets  mon 
Priuilege  que  i'ay  obtenu  du  Roy,  pour  imprimer 
mondit  liure. 

Fait  à  Paris  ce  29.  Iuillet  i632. 

Fr.  Gabriel  Sagard,  Recollet. 


Acheué  d'imprimer  pour  la  première  fois  le  10e  iour 
d'Aoust  1632. 


APPROBATION  DES  PERES  DE  L'ORDRE. 

Nous  soussignez,  Professeurs  en  la  saincte  Théolo- 
gie, Prédicateurs  et  Confesseurs  des  Pères  Recollets 
de  la  Prouince  de  S.  Denys  en  France , 

Certifions  auoir  leu  vn  liure  intitulé,  Voyage  du 
pays  des  Hurons,  situé  en  V Amérique,  vers  la  mer  douce ,  es 
derniers  confins  de  la  Nouuelle  France,  dite  Canada  :  où  il  est 
traité  de  tout  ce  qui  est  du  pays,  et  du  gouuernement 
des  Sauuages,  auec  vn  Dictionnaire  de  la  langue  Hu- 
ronne;  composé  par  Fr.  Gabriel  Sagard  Theodat , 
Religieux  de  nostre  mesme  Ordre  et  Institut;  auquel 
nous  n'auons  rien  trouué  contraire  à  la  Religion  Ca- 

tholique,  Apostolique  et  Romaine  :  ains  très  vtile  et 
nécessaire  au  public. 

En  foy  de  quoy  nous  auons  signé  de  nostre  main. 

Fait  en  nostre  Couuent  de  Paris  le  cinquiesme 
iour  de  Iuillet  i632. 

Fr.  Ignace  le  Gavlt,  qui  sup.  Gardien  du 
Couuent  des  Recollets  de  Paris. 

Fr.  Iean  Marie  l'Escrivain  ,  qui  sup. 

Fr.  Ange  Carrier,  qui  sup. 


Voyage  du  pays  des  H  lirons ,  situé  en  P 'Amérique ,  vers  la  mer 
douce ,  es  derniers  confins  de  la  Nouuelle  France ,  dite 
Canada. 

Chapitre    Premier. 


llez  par  tout  le  monde ,  et  pres- 
chez  l'Euangile  à  toute  créature , 
dit  nostre  Seigneur.  C'est  le  com- 
mandement que  Dieu  donna  à  ses 
Apostres,  et  en  suite  aux  per- 
sonnes Apostoliques ,  de  porter 
l'Euangile  par  tout  le  monde, 
pour  en  chasser  l'Idolâtrie,  et  polir  les  mœurs  bar- 
bares des  Gentils ,  et  ériger  les  trophées  des  victoires 
de  sa  Croix  par  son  Euangile  et  la  prédication  de 
son  sainct  nom.  La  vanité  de  sçauoir  et  apprendre 
les  choses  curieuses,  et  les  mœurs  et  diuerses  ||  fa- 
çons de  philosopher,  ont  poussé  ce  grand  Thianeus 
Appollonius  de  ne  pardonner  à  aucun  trauail,  pour 
se  remplir  et  rendre  illustre  par  la  cognoissance 
des  choses  les  plus  belles  et  magnifiques  de  l'Vni- 
uers;  c'est  ce  qui  le  fit  courir  de  l'Egypte  toute  l'A- 
frique, passer  les  colomnes  d'Hercules,  traicter  auec 

les  grands  hommes  et  sages  d'Espagne,  visiter  nos 
Druides  es  Gaules ,  couler  dans  les  délices  de  l'Italie  , 
pour  y  voir  la  politesse,  grandeur  et  gentillesse  de 
l'Empire  Romain,  de  là  se  couler  dans  la  Grèce ,  puis 
passer  l'Elespont,  pour  voir  les  richesses  d'Asie;  et 
enfin  pénétrant  les  Perses ,  surmontant  le  Caucase , 
passant  par  les  Albaniens  ,  Scythes  ,  Massagettes  : 
bref,  après  auoir  couru  les  puissans  Royaumes  de 
l'Inde,  trauersé  le  grand  fleuue  Phison  ,  arriua  enfin 
vers  les  Brachmanes,  pour  ouyr  ce  grand  Hyarcas 
philosopher  de  la  nature  et  du  mouuement  des  astres  : 
et  comme  insatiable  de  sçauoir,  après  auoir  couru 
toutes  les  Prouinces  où  il  pensa  apprendre  quelque 
chose  d'excellent,  pour  se  rendre  plus  diuin  parmy  les 
hommes  ;  de  tous  ses  grands  trauaux  ne  laissa  rien  de 
mémorable  qu'vn  chetif  liure,  contenant  les  dogmes 
des  Pytagori-  ||  ciens,  fagoté,  poly,  doré,  qu'il  feignoit 
auoir  appris  dans  l'Antre  trophonine,  qui  fut  receu 
auec  tant  d'applaudissement  des  Anciates,  que  pour 
eternizer  sa  mémoire  ils  le  consacrèrent  au  plus  haut 
faite  de  leur  plus  magnifique  Temple. 

Ce  grand  homme,  qui  auoit  acquis  par  ses  voyages 
tant  de  suffisance  et  d'expérience ,  que  les  Princes,  et 
entr'autres  l'Empereur  Vespasien ,  estimoient  son 
amitié  de  telle  sorte,  que,  soit  que,  ou  par  vanité,  ou  à 
bon  escient,  qu'il  désira  se  seruir  de  luy  en  la  conduite 
de  son  grand  Empire,  il  le  conuia  de  s'en  venir  à  Rome 
auec  ses  attrayantes  paroles,  qu'il  luy  feroit  part  de 
tout  ce  qu'il  possedoit,  sans  en  exclure  l'Empire,  pour 
monstrer  l'estime  qu'il  faisoit  de  ce  grand  personnage; 
neantmoins  il  croyoit  n'auoir  rien  remarqué  digne  de 
tant  de  trauail,  puis  qu'il  n'auoit  pu  rencontrer  vne 

égalité  de  iustice  (à  son  aduis)  en  l'économie  du 
monde,  puis  que  par  tout  il  auoit  trouué  le  fol  com- 
mander au  sage,  le  superbe  à  l'humble,  le  querelleux 
au  pacifique,  l'impie  au  deuot.  Et  ce  qui  luy  touchoit 
le  plus  le  cœur,  c'est  qu'il  n'auoit  point  trouué  l'im- 
mortalité en  terre. 

||  Pour  moy ,  qui  ne  fus  iamais  d'vne  si  enragée  enuie 
d'apprendre  en  voyageant ,  puis  que  nourry  en  l'es- 
cole  du  Fils  de  Dieu,  sous  la  discipline  régulière  de 
l'Ordre  Seraphiquesainct  François,  où  l'on  apprend  la 
science  solide  des  Saincts,  et  hors  celle-là  tout  ce  qu'on 
peut  apprendre  n'est  qu'vn  vain  amusement  d'vn 
esprit  curieux  ,  i'ay  voulu  faire  part  au  public  de  ce 
que  i'auois  veu  en  vn  voyage  de  la  Nouuelle  France, 
que  l'obeyssance  de  mes  Supérieurs  m'auoit  fait  en- 
treprendre, pour  secourir  nos  Pères  qui  y  estoient 
desia,  pour  tascher  à  y  porter  le  flambeau  de  la  cognois- 
sance  du  Fils  de  Dieu,  et  en  chasser  les  ténèbres  de  la 
barbarie  et  infidélité,  suyuant  le  commandement  que 
nostre  Dieu  nous  auoit  faict  en  la  personne  de  ses 
Àpostres,  afin  que,  comme  nos  Pères  de  nostre  Sera- 
phique  Ordre  de  sainct  François,  auoientles  premiers 
porté  l'Euangile  dans  les  Indes  Orientales  et  Occiden- 
tales ,  et  arboré  l'estendart  de  nostre  rédemption  es 
peuples  qui  n'en  auoient  iamais  ouy  parler,  ny  eu  co- 
gnoissance,  à  leur  imitation  nous  y  portassions  nostre 
zèle  et  deuotion  ,  afin  de  faire  la  mesme  conqueste,  et 
ériger  les  mesmes  trophées  ||  de  nostre  salut,  où  le 
Diable  auoit  demeuré  paisible  iusqu'à  présent. 

Ce  ne  sera  pas  à  l'imitation  d'Appollonius,  pour  y 
polir  mon  esprit,  et  en  deuenir  plus  sage,  que  ie  visi- 
teray  ces  larges  prouinces,  où  la  barbarie  et  la  bruta- 

lité  y  ont  pris  tels  aduantages,  que  la  suite  de  ce  dis- 
cours vous  donnera  en  l'ame  quelque  compassion  de 
la  misère  et  aueuglement  de  ces  pauures  peuples,  où  ie 
vous  feray  voir  quelles  obligations  nousauons  à  nostre 
bon  Iesvs,  de  nous  auoir  deliurez  de  telles  ténèbres  et 
brutalité,  et  poli  nostre  esprit  iusqu'à  le  pouuoir  co- 
gnoistre  et  aymer,  et  espérer  l'adoption  de  ses  enfans. 
Vous  verrez  comme  en  vn  tableau  de  relief  et  en  riche 
taille  douce,  la  misère  de  la  nature  humaine,  vitiée  en 
son  origine  ,  priuée  de  la  culture  de  la  foy  ,  destituée 
des  bonnes  mœurs  ,  et  en  proye  à  la  plus  funeste  bar- 
barie que  l'esloignement  de  la  lumière  céleste  peut 
grotesquement  conceuoir.  Le  récit  vous  en  sera  d'au- 
tant plus  agréable  par  la  diuersité  des  choses  que  ie 
vous  raconteray  auoir  remarquées,  pendant  enuiron 
deux  ans  que  i'y  ay  demeuré ,  que  ie  me  promets  que 
la  compassion  que  vous  prendrez  de  la  misère  de 
ceux  ||  qui  participent  auec  vous  de  la  nature  hu- 
maine, tireront  de  vos  cœurs  des  vœux,  des  larmes  et 
des  souspirs,  pour  coniurer  le  Ciel  à  lancer  sur  ces 
cœurs  des  lumières  célestes,  qui  seules  les  peuuent  af- 
franchir de  la  captiuité  du  Diable,  embellir  leurs  rai- 
sons de  discours  salutaires,  et  polir  leur  rude  barbarie 
de  la  politesse  des  bonnes  mœurs ,  afin  qu'ayans  co- 
gneu  qu'ils  sont  hommes,  ils  puissent  deuenir  Chres- 
tiens  et  participer  auec  vous  de  cette  foy  qui  nous  ho- 
nore du  riche  titre  d'enfans  de  Dieu ,  cohéritiers  auec 
nostre  doux  Iesvs,  de  l'héritage  qu'il  nous  a  acquis  au 
prix  de  son  sang,  où  se  trouuera  cette  immortalité 
véritable,  que  la  vanité  d'Appollonius  après  tant  de 
voyages,  n'auoit  pu  trouuer  en  terre,  où  aussi  elle  n'a 
garde  de  se  pouuoir  trouuer. 


De  nostre  commencement ,  et  suite  de  nostre  voyage, 


Chapitre    II 


ostre  Congrégation  s'estant  tenue  à  Paris, 
i'eus  commandement  d'accompagner  le 
Père  Nicolas,  vieil  Prédicateur  ,  pour  aller 
secourir  nos  Pères,  qui  auoient  la  mission 
conuersion  des  peuples  de  la  Nouuelle 
France.  Nous  partismes  de  Paris  auec  la  bénédic- 
tion de  nostre  R.  Père  Prouincial,  le  dix-huictiesme 
de  Mars  mil  six  cens  vingt-quatre,  à  l'Apostolique,  à 
pied,  et  auec  l'équipage  ordinaire  des  pauures  Pères 
Recollets  Mineurs  de  nostre  glorieux  Père  S.  Fran- 
çois. Nous  arriuasmes  à  Dieppe  en  bonne  santé,  où  le 
nauire  fretté  et  prest,  n'attendoit  que  le  vent  propre 
pour  faire  voile  et  commencer  nostre  heureux  voyage  : 
de  sorte  qu'à  grand  peine  pusmes-nous  prendre  quel- 
que repos,  qu'il  I]  nous  fallut  embarquer  le  mesme  7 
iour  de  nostre  arriuée ,  de  sorte  que  nous  partismes 
dés  la  my  nuict  auec  vn  vent  assez  bon  ;  mais  qui  par 
sa  faueur  inconstante  nous  laissa  bien-tost,  et  fusmes 
surpris  d'vn  vent  contraire,  ioignantla  coste d'Angle- 
terre, qui  causa  vn  mal  de  mer  fort  fascheux  à  mon 
compagnon  ,  qui  l'incommoda  fort,  et  le  contraignit 
de  rendre  le  tribut  à  la  mer,  qui  est  l'vnique  remède 

de  la  guerison  de  ces  indispositions  maritimes.  Grâces 
à  nostre  Seigneur,  nous  auions  desia  sillonné  enuiron 
cent  lieues  de  mer,  auant  que  ie  fusse  contrainct  à  ces 
fascheuses  maladies  ;  mais  i'en  ressentis  bien  depuis  , 
et  peux  dire  auec  vérité ,  que  ie  ne  me  fusse  iamais 
imaginé  que  le  mal  de  mer  fust  si  fascheux  et  en- 
nuyeux comme  ie  l'experimentay ,  me  semblant  n'auoir 
iamais  tant  souffert  corporellement  au  reste  de  ma  vie, 
comme  ie  souffris  pendant  trois  mois  six  iours  de  naui- 
gation,  qu'il  nous  fallut  (à  cause  des  vents  contraires), 
pour  trauerser  ce  grand  et  espouuentable  Océan ,  et 
arriuer  à  Kebec,  demeure  de  nos  Pères. 

Or,  pour  ce  que  le  Capitaine  de  nostre  vaisseau 
auoit  commission  d'aller  charger  ||  du  sel  en  Broûage, 
il  nous  y  fallut  aller  et  passer  deuant  la  Rochelle,  à  la 
rade  de  laquelle  nous  nous  arrestasmes  deux  iours , 
pendant  que  nos  gens  allèrent  negotier  à  la  ville  pour 
leurs  affaires  particulières.  Il  y  auoit  là  vn  grand 
nombre  de  nauires  Hollandois,  tant  de  guerre  que 
marchands,  qui  alloient  charger  du  sel  en  Broûage,  et 
à  la  riuiere  de  Suedre ,  proche  Mareine  :  nous  en 
auions  desia  trouué  en  chemin  enuiron  quatre-vingts 
ou  cent  en  diuerses  flottes,  et  aucun  n'auoit  couru  sur 
nous ,  en  tant  que  nostre  pauillon  nous  faisoit  co- 
gnoistre  ;  il  y  eut  seulement  vn  pirate  Hollandois  qui 
nous  voulut  attaquer  et  rendre  combat,  ayant  desia  à 
ce  dessein  ouuert  ses  sabords,  et  fait  boire  et  armer  ses 
gens  ;  mais  pour  n'estre  assez  forts,  nous  gaignasmes 
le  deuant  à  petit  bruit,  ce  misérable  traisnoit  desia 
quant-et-soy  vn  autre  nauire  chargé  de  sucre  et  autres 
marchandises,  qu'il  auoit  volé  sur  des  pauures  Fran- 
çois et  Espagnols  qui  venoient  d'Espagne. 

De  la  Rochelle,  on  prend  d'ordinaire  vn  pilote  de 
louage,  pour  conduire  les  nauiresqui  vont  à  la  riuiere 
de  Suedre ,  à  cause  de  plusieurs  lieux  dangereux  où 
il  ||  conuient  passer,  et  est  nécessaire  que  ce  soit  vn  9 
pilote  du  pays  qui  conduise  en  ces  endroicts,  pour  ce 
qu'vn  autre  ne  s'y  oserait  hazarder,  il  arriua  neant- 
moins  que  ce  pilote  de  la  Rochelle  pensa  nous  perdre; 
car  n'ayant  voulu  ietter  l'anchre  par  vn  temps  de 
bruine,  comme  on  luy  conseilloit,  se  fiant  à  sa  sonde, 
il  nous  eschoûa  sur  les  quatre  heures  du  soir,  ce  fut 
alors  pitié  ,  car  on  pensoit  n'en  eschapper  iamais  :  et 
de  faict ,  si  Dieu   n'eust  calmé  le  temps,  et  retenu 
nostre  nauire  de  se  coucher  du  tout,  c'estoit  faict  du 
nauire  et  de  tout  ce  qui  estoit  dedans.  On  demeura 
ainsi  iusques  enuiron  les  six  ou  sept  heures  du  len- 
demain matin,  que  la  marée  nous  mit  sur  pied  ;  en  cet 
endroict  nous  n'estions  pas  à  plus  d'vn  bon  quart  de 
lieuë  de  terre,  et  nous  ne  pensions  pas  estre  si  proches, 
autrement  on  y  eust  conduit  la  pluspart  de  l'équipage 
auec  la  chaloupe  pendant  ce  danger,  pour  deschar- 
ger d'autant  le  nauire,  et  se  sauuer  tous,  au  cas  qu'il 
sefust  encore  tant- soit-peu  couché  ;  car  il  l'estoitdesia 
tellement,  que  l'on  ne  pouuoit  plus  marcher  debout, 
ains  se  traisnant  et  appuyant  des  mains.  Tousestoient 
fort  affligez,  et  aucun  n'eut  le  courage  de  boire  ny 
Il  manger,  encore  que  le  souper  fustprest  et  seruy,  et  10 
les  bidons  et  gamelles   des   matelots  remplis  :  pour 
moy  i'estois  fort  débile  et  eusse  volontiers  pris  quel- 
que chose  ;  mais  la  crainte  de  mal  édifier  m'empescha 
et  me  fit  ieusner  comme  les  autres,  et  demeurer  en 
prière  toute  la  nuict  auec  mon  compagnon,  attendant 
la  miséricorde  et  assistance  du  bon  Dieu  :  nos  gens 


parloientdesiadeietter  en  mer  le  pilote  qui  nous  auoit 
escholiez.  Vne  partie  vouloient  gaigner  l'esquif  pour 
tascher  à  se  sauuer,  et  le  Capitaine  menaçoit  d'vn 
coup  de  pistolet  le  premier  qui  s'y  aduanceroit,  car  sa 
raison  estoit:  sauuer  tout,  ou  tout  perdre,  et  nostre 
Seigneur  ayant  pitié  de  ma  foiblesse  me  fit  la  grâce 
d'estre  fort  peu  esmeu  et  estonné  pour  le  danger  pré- 
sent et  eminent,  ny  pour  tous  autres  que  nous  eusmes 
pendant  nostre  voyage,  car  il  ne  me  vint  iamais  en  la 
pensée  (me  confiant  en  la  diuine  bonté  ,  aux  mérites 
de  la  Vierge  et  de  tous  les  Saincts)  que  deussions  pé- 
rir, autrement  il  y  auoit  grandement  suiet  de  craindre 
pour  moy,  puis  que  les  plus  expérimentez  pilotes  et 
mariniers  n'estoient  pas  sans  crainte,  ce  qui  estonnoit 
1 1  tout  plein  de  personnes,  vn  des-  n  quels,  comme  fasché 
de  me  voir  sans  appréhension,  pendant  vne  furieuse 
tourmente  de  huict  iours,  me  dit  par  reproche,  qu'il 
auoit  dans  la  pensée  que  ie  n'estois  pas  Chrestien,  de 
n'appréhender  pas  en  des  périls  si  eminens,  ie  luy  dis 
que  nous  estions  entre  les  mains  de  Dieu,  et  qu'il  ne 
nous  aduiendroit  que  selon  sa  saincte  volonté,  et  que 
ie  m'estois  embarqué  en  intention  d'aller  gaigner  des 
âmes  à  nostre  Seigneur  au  pays  des  Sauuages,  et  d'y 
endurer  le  martyre,  si  telle  estoit  sa  saincte  volonté  : 
que  si  sa  diuine  miséricorde  vouloit  que  ie  périsse  en 
chemin,  que  ie  ne  deuois  pas  moins  que  d'en  estre 
content ,  et  que  d'auoir  tant  d'appréhension  n'estoit 
pas  bon  signe;  mais  que  chacun  deuoit  plustost 
tascher  de  bien  mettre  son  âme  auec  Dieu  ,  et  après 
faire  ce  qu'on  pourroit  pour  se  deliurer  du  danger  et 
naufrage^  puis  laisser  le  reste  du  soin  à  Dieu,  et  que 
bien  que  ie  fusse  vn  grand  pécheur  ,  que  ie  ne  per- 

drois  paspourtant  l'espérance  et  la  confiance  queie  de- 
uois  auoir  à  mon  Seigneur  et  à  ses  Saincts ,  qui  es- 
toient  tesmoins  de  nostre  disgrâce  et  danger,  duquel 
ils  pouuoient  nous  deliurer,  auec  le  bon  plaisir  de  sa 
diuine     Majesté,  quand  il  leur  plairoit.  12 

Apres  estre  deliurés  du  péril  de  la  mort,  et  de  la 
perte  du  nauire ,  qu'on  croyoit  ineuitable ,  nous 
mismes  la  voile  au  vent,  et  arriuasmes  d'assez  bonne 
heure  à  la  riuiere  de  Suedre,  où  l'on  deuoit  charger 
du  sel  des  'marais  de  Mareine.  Nous  nous  desem- 
barquasmes,  et  n'estans  qu'à  deux  bonnes  lieues 
de  Broiiage,  nous  y  allasmes  nous  rafraischir,  auec 
nos  Frères  de  la  prouince  de  la  Conception, qui  y  ont 
vn  assez  beau  Couuent,  lesquels  nous  y  receurent  et 
accommodèrent  auec  beaucoup  de  charité.  Nostre  na- 
uire estant  chargé,  et  prest  à  se  remettre  à  la  voile, 
nous  retournasmes  nous  y  rembarquer,  auec  vn  nou- 
ueau  pilote  de  Mareine,  pour  nous  reconduire  iusqu'à 
la  Rochelle,  lequel  pensa  encore  nous  eschoùer,  ce 
qu'indubitablement  nous  aurions  esté,  s'il  eust  faict 
tant  soit  peu  obscur,  cela  luy  osta  la  présomption  et 
vanité  insupportable  de  laquelle  enflé,  il  s'estimoit  le 
plus  habile  pilote  de  cette  mer,  aussi  estoit-il  de  la  pré- 
tendue Religion,  et  des  plus  opiniastres,  ainsi  qu'es- 
toit  le  premier  qui  nous  auoit  eschoûez,  quoy  que 
plus  retenu  et  modeste. 

|  Vers  la  Rochelle  il  y  a  vne  grande  quantité  de  mar-  1 3 
souins,  mais  nos  matelots  ne  se  mirent  point  en  peine 
d'en  harponner  aucun,  mais  ils  pescherent  quantité 
de  seiches,  qui  font  grandement  bonnes  fricassées,  et 
semblent  des  blancs  d'œufs  durs  fricassez  :  ils  prin- 
drent  aussi  des  grondins  auec  des  lignes  et  hameçons 

qu'ils  laissoient  traisner  après  le  nauire;  ce  sont  pois- 
sons vn  peu  plus  gros  que  des  rougets,  et  desquels  on 
faisoit  du  potage  qui  estoit  assez  bon,  et  le  poisson 
aussij:  pendant  que  ie  me  trouuois  mal  cela  me  forti- 
fia vnpeu  ;  mais  ie  me  desplaisois  grandement  que  le 
Chirurgien  qui  auoit  soin  des  malades  estoit  Hugue- 
not, et  peu  affectionné  enuers  les  Religieux,  c'est 
pourquoy  i'aymois  mieux  patir  que  de  le  prier,  aussi 
n'estoit-il  gueres  courtois  à  personne.  Passant  deuant 
Plsle  de  Ré,  on  remplit  nos  banques  d'eau  douce  pour 
nostre  voyage,  on  mit  les  voiles  au  vent,  et  le  cap  à  la 
route  de  Canada,  puis  nous  cinglasmes  par  la  Man- 
che en  haute  mer,  à  la  garde  du  bon  Dieu,  et  à  la 
mercy  des  vents. 

A  deux  ou  trois  cens  lieues  de  mer,  vn  pirate  ou 
forban  nous  vint  recognoistre,  et  par  mocquerie  et 
14  menace  nous  dit  qu'il  ||  parleroit  à  nous  après  souper, 
il  ne  luy  fut  rien  respondu,  mais  parti  d'auprès  de 
nous  on  tendit  le  pont  de  corde,  et  chacun  se  tint  sur 
ses  armes  pour  rendre  combat,  au  cas  qu'il  fust  re- 
uenu,  comme  il  auoit  dict:  mais  il  ne  retourna  point 
à  nous,  ayant  bien  opinion  qu'il  n'y  auoit  que  des 
coups  à  gaigner,  et  non  aucune  marchandise  :  toutes- 
fois  il  fut  encore  trois  ou  quatre  iours  à  voltiger  et  rô- 
der à  nostre  veuë,  cherchant  à  faire  quelque  prise  et 
piraterie. 

Il  arriua  vn  accident  dans  nostre  nauire,  le  premier 
iour  du  mois  de  May,  qui  nous  affligea  fort.  C'est  la 
coustume  en  ce  mesme  iour,  que  tous  les  matelots 
s'arment  au  matin,  et  en  ordre  font  vne  salue  d'es- 
coupeterie  au  Capitaine  du  vaisseau  :  vn  bon  garçon  , 
peu  vsité  aux  armes,  par   mesgard   et  imprudence, 

donna  vne  double  ou  triple  charge  à  vn  meschant 
mousquet  qu'il  auoit,  et  pensant  le  tirer  il  se  creua, 
et  tua  le  matelot  qui  estoit  à  son  costé,  et  en  blessa 
vn  autre  légèrement  à  la  main.  le  n'ay  iamais  rien 
veu  de  si  résolu  comme  ce  pauure  homme  blessé  à 
la  mort  :  car  ayant  toutes  les  parties  naturelles  coup- 
pées  et  emportées,  et  quelques  peaux  des  ||  cuisses   16 
et  du   ventre   qui  luy  pendoient  :   après  qu'il  fut 
reuenu  de  pasmoison,  à  laquelle  il  estoit  tombé  du 
coup,  luy-mesme  appela  le  Chirurgien,  et  l'enhardit 
de  coudre  sa  playe,  et  d'y  appliquer  ses  remèdes,  et 
iusqu'à  la  mort  parla  auec  vn  esprit  aussi  sain  et 
arresté ,  et  d'vne  patience  si  admirable,  que  l'on  ne 
l'eust  pas  iugé  malade  à  sa  parole.  Le  bon  Père  Ni- 
colas le  confessa,  et  peu  de  temps  après  il  mourut  : 
après  il  fut  enueloppé  dans  sa  paillasse,  et  mis  le 
lendemain  matin  sur  le  tillac  :  nous  dismes  l'Office 
des  morts,  et  toutes  les  prières  accoustumées,  puis  le 
corps  ayant  esté  mis  sur  vne  planche,  fut  faict  glis- 
ser dans  la  mer,  puis  vn  tison  de  feu  allumé,  et  vn 
coup  de  canon  tiré,  qui  est  la  pompe  funèbre  qu'on 
rend  d'ordinaire  à  ceux  qui  meurent  sur  mer. 

Depuis,  nous  fusmes  agitez  d'vne  tourmente  si  fu- 
rieuse, par  l'espace  de  sept  ou  huict  iours  conti- 
nuels, qu'il  sembloit  que  la  mer  se  deust  ioindre  au 
Ciel,  de  sorte  que  l'on  auoit  de  l'appréhension  qu'il 
se  vint  à  rompre  quelque  membre  du  nauire ,  pour 
les  grands  coups  de  mer  qu'il  souffroit  à  tout  mo- 
ment, ou  que  les  vagues  furieuses,  qui  donnoient 
iusques  par  dessus  ||  la  dunette,  abysmassent  nostre  17 
nauire  :  car  elles  auoient  desia  rompu  et  emporté  les 
galleries,  auec  tout  ce  qui  estoit  dedans  :  c'est  pour- 

quoy  on  fut  contrainct  de  mettre  bas  toutes  les  voi- 
les, et  demeurer  les  bras  croisez,  portez  à  la  mercy 
des  flots ,  et  ballottez  d'vne  estrange  façon  pendant 
ces  furies.  Que  s'il  y  auoit  quelque  coffre  mal  amarré, 
on  l'entendoit  rouler,  et  quelsquefois  la  marmite  estoit 
renuersée ,  et  en  disnant  ou  soupant  si  nous  ne  te- 
nions bien  nos  plats ,  ils  voloient  d'vn  bout  de  la 
table  à  l'autre,  et  les  falloit  tenir  aussi  bien  que  la 
tasse  à  boire,  selon  le  mouuement  du  nauire,  que 
nous  laissions  aller  à  la  garde  du  bon  Dieu,  puis 
qu'il  ne  gouuernoit  plus. 

Pendant  ce  temps-là,  les  plus  deuots  prioyent  Dieu  ; 
mais  pour  les  matelots,  ie  vous  asseure  que  c'est  alors 
qu'ils  sont  moins  deuots,  et  qu'ils  taschent  de  dissi- 
muler l'appréhension  qu'ils  ont  du  naufrage,  de  peur 
que  venans  à  en  eschapper  ils  ne  soient  gaussez  les 
vns  des  autres,  pour  la  crainte  et  la  peur  qu'ils  au- 
roient  témoignées  par  leurs  deuotions,  ce  qui  est  vne 
vraye  inuention  du  diable ,  pour  faire  perdre  les  per- 
18  sonnes  en  mauuais  estât.  Il  est  ||  tres-bon  de  ne  se 
point  troubler,  voire  tres-necessaire  pour  chose  qui 
arriue,  à  cause  qu'on  en  est  moins  apte  de  se  tirer  du 
danger;  mais  il  ne  s'en  faut  pas  monstrer  plus  inso- 
lent, ains  se  recommander  à  Dieu,  et  trauailler  à  ce 
à  quoy  on  pense  estre  expédient  et  nécessaire  à  son 
salut  et  deliurance.  Or,  ces  tempestes  bien  souuent 
nous  estoient  présagées  par  les  Marsouins,  qui  en- 
uironnoient  nostre  vaisseau  par  milliers,  se  ioûans 
d'vne  façon  fort  plaisante,  dont  les  vns  ont  le  museau 
mousse  et  gros,  et  les  autres  pointu. 

Au  temps  de  cette  tourmente  ie  me  trouuay  vne 
fois  seul  auec  mon  compagnon  ,  dans  la  chambre  du 

Capitaine,  ou  ie  lisois  pour  mon  contentement  spiri- 
tuel, les  Méditations  de  S.  Bonauenture,  le  dict  Père 
n'ayant  pas  encore  acheué  son  Office ,  le  disoit  à  ge- 
noûils,  proche  la  fenestre  qui  regarde  sur  la  gallerie, 
qu'à  mesme  temps  vn  coup  de  mer  rompit  vn  aiz  du 
siège  de  la  chambre,  entre  dedans,  sousleue  vn  peu 
en  l'air  ledit  Père ,  et  m'enueloppe  une  partie  du 
corps,  ce  qui  m'esbloûit  toute  la  veuë  :  neantmoins, 
sans  autrement  m'estonner,  ie  me  leue  diligemment 
d'où  i'estois  assis,  à  tastons,  i'ouure  ||  la  porte  pour  79 
donner  cours  à  l'eau,  me  ressouuenant  auoir  ouy  dire 
qu'vn  Capitaine  auec  son  fils,  se  trouuerent  vn  iour 
noyez  par  vn  coup  de  mer  qui  entra  dans  leur  cham- 
bre. Nous  eusmes  aussi  par  fois  des  ressaques  ius- 
qu'au  grand  mast,  qui  sont  des  coups  tres-dangereux 
pour  enfoncer  vn  nauire  dans  l'abysme  des  eauës. 
Quand  la  tempeste  nous  prit  nous  estions  bien  auant 
au  delà  des  Isles  Açores,  qui  sont  au  Roy  d'Espagne, 
desquelles  nous  n'approchasmes  pas  plus  prés  que 
d'vne  iournée. 

Ordinairement,  après  vne  grande  tempeste  vient 
vn  grand  calme,  comme  en  effet  nous  en  auions  quel- 
quesfois  de  bien  importuns ,  qui  nous  empeschoient 
d'aduancer  chemin,  durant  lesquels  les  Matelots 
ioûoient  et  dansoient  sur  le  tillac;  puis  quand  on 
voyoit  sortir  de  dessous  l'horizon  vn  nuage  espais , 
c'estoit  lors  qu'il  falloit  quitter  ces  exercices ,  et  se 
prendre  garde  d'vn  grain  de  vent  qui  estoit  enue- 
loppé  là  dedans,  lequel  se  desserrant,  grondant  et 
sifflant,  estoit  capable  de  renuerser  nostre  vaisseau 
sens  dessus-dessous ,  s'il  n'y  eust  eu  des  gens  prests 
à  exécuter  ce  que  le  maistre  du  nauire  leur  com- 

20  mandoit.  Or,  le  calme  qui  nous  arriua  après  cette 
grande  tempeste  nous  seruit  fort  à  propos,  pour  tirer 
de  la  mer  vn  grand  tonneau  de  très-bonne  huile 
d'oliue,  que  nous  apperceusmes  assez  proche  de  nous, 
flottant  sur  les  eauës,  nous  en  apperceusmes  encore 
vn  autre  deux  ou  trois  iours  après  :  mais  la  mer  qui 
commençoit  fort  à  s'enfler,  nous  osta  le  moyen  de 
l'auoir  :  ces  tonneaux ,  comme  il  est  à  coniecturer, 
pouuoient  estre  de  quelque  nauire  brizé  en  mer  par 
ces  furieuses  tourmentes  et  tempestes  que  nous  auions 
souffertes  peu  de  temps  auparauant. 

Quelques  iours  après  nous  rencontrasmes  vn  petit 
nauire  Anglois,  qui  disoit  venir  de  la  Virginie,  et  de 
quelqu'autre  contrée,  car  il  auoit  quantité  de  palmes, 
du  petun,  de  la  cochenille  et  des  cuirs,  il  estoit  tout 
desmaté  des  coups  de  vent  qu'il  auoit  souffert,  et 
pour  pouuoir  s'en  retourner  au  pays  d'Angleterre  et 
d'Escosse,  d'où  la  pluspart  de  son  équipage  estoit  , 
ils  auoient  accommodé  leur  mast  de  misaine  qui  seul 
leur  estoit  resté,  à  la  place  du  grand  mast  qui  s'es- 
toit  rompu,  et  les  autres  aussi.  Il  pensoit  s'esquiuer 

2 1  et  fuire  ;  mais  nous  allasmes  à  luy  et  l'ar- 1|  restasmes, 
luy  demandant,  selon  la  coustume  de  la  mer,  à  celuy 
qui  est,  ou  pense  estre  le  plus  fort  :  d'où  est  le  nauire, 
il  respondit  d'Angleterre,  on  luy  répliqua  :  amenez, 
c'est  à  dire ,  abaissez  vos  voiles ,  sortez  vostre  cha- 
louppe,  et  venez  nous  faire  voir  vostre  congé,  pour 
en  faire  l'examen,  que  si  on  est  trouué  sans  le  congé 
de  qui  il  appartient ,  on  le  faict  passer  par  la  loy  et 
commission  de  celuy  qui  le  prend  :  mais  il  est  vray 
qu'en  cela,  comme  en  toute  autre  chose,  il  se  com- 
met souuent  de  très-grands  abus,  pour  ce  que  tel 


—  i5  — 

feint  estre  marchand,  et  auoir  bonne  commission, 
qui  luy  mesme  est  pirate  et  marchand  tout  ensem- 
ble, se  seruant  des  deux  qualitez  selon  les  occasions 
et  rencontres ,  et  ainsi  nos  matelots  desiroient  ils  la 
rencontre  de  quelque  petit  nauire  Espagnol ,  où  il 
se  trouue  ordinairement  de  riches  marchandises,  pour 
en  faire  curée,  et  contenter  leur  conuoitise  ;  c'est 
pourquoy  il  ne  faut  s'approcher  d'aucun  nauire  en 
mer  qu'à  bonnes  enseignes,  de  peur  qu'vn  forban  ne 
soit  pris  par  vn  autre  pirate.  Que  si  demandant  d'où 
est  le  nauire  on  respond,  de  la  mer,  c'est  à  dire,  escu- 
meur  de  mer,  c'est  qu'il  faut  venir  à  bord,  et  rendre 
com-  ||  bat,  si  on  n'ayme  mieux  se  rendre  à  leur  22 
mercy  et  discrétion  du  plus  fort. 

C'est  aussi  la  coustume  en  mer,  que  quand  quel- 
que nauire  particulier  rencontre  vn  nauire  Royal,  de 
se  mettre  au  dessous  du  vent,  et  se  présenter  non 
point  coste-à  coste;  mais  en  biaisant,  mesme  d'abat- 
tre son  enseigne  (il  n'est  pas  neantmoins  de  besoin 
d'en  auoir  en  si  grand  voyage  sinon  quand  on  ap- 
proche de  terre,  ou  quand  il  se  faut  battre). 

Pour  reuenir  à  nos  Anglois,  ils  vindrent  enfin  à 
nous,  sçauoir  leur  maistre  de  nauire,  et  quelques  au- 
tres des  principaux,  non  toutefois  sans  vne  grande 
crainte  et  contradiction ,  car  ils  pensoient  qu'on  les 
traiterait  de  la  mesme  sorte  qu'ils  ont  accoustumé  de 
traiter  les  François  quand  ils  en  ont  le  dessus  :  c'est 
pourquoy  ce  Maistre  de  nauire  offrit  en  particulier 
à  nostre  Capitaine,  moy  présent,  tout  ce  qu'ils  auoient 
de  marchandise  en  leur  nauire,  moyennant  la  vie 
sauue,  et  qu'ainsi  despoûillez  de  tout,  fors  d'vn  peu 
de  viures,  on  les  laissast  aller;  mais  on  ne  leur  fit 

aucun  tort,  et  refusa-t-on  leur  offre,  seulement  on  ac- 
cepta un  baril  de  patates  (ce  'sont  certaines  racines 

23  des  Indes,  en  forme  de  gros  ||  naueaux;  mais  d'vn 
goust  beaucoup  plus  excellent)  et  vn  autre  de  petun, 
qu'ils  offrirent  volontairement  au  Capitaine,  et  à  moy 
vn  cadran  solaire  que  ie  ne  voulois  accepter  de  peur 
de  leur  en  incommoder  :  car  mon  naturel  ne  scauroit 
affliger  l'affligé,  bien  qu'il  ne  mérite  compassion. 

Le  Capitaine  de  nostre  vaisseau,  comme  sage,  ne 
voulut  rien  déterminer  en  ce  faict  de  soymesme, 
sans  l'auoir  premièrement  communiqué  aux  princi- 
paux de  son  bord,  et  nous  pria  d'en  dire  nostre  aduis, 
qui  estoit  celuy  que  principalement  il  desiroit  sui- 
ure,  pour  ne  rien  faire  contre  sa  conscience,  ou  qui 
fust  digne  de  reprehension.  Pendant  que  nous  es- 
tions en  ce  conseil,  on  auoit  enuoyé  quantité  de  nos 
hommes  dans  ce  nauire  Anglois  pour  y  estre  les  plus 
forts,  et  en  ramener  les  principaux  des  leurs  dans  le 
nostre,  excepté  leur  Capitaine  lequel  estoit  malade, 
de  laquelle  maladie  il  mourut  la  nuict  mesme.  Apres 
auoir  veu  tous  les  papiers  de  ces  pauures  gens,  et 
trouué  prés  d'vn  boisseau  de  lettres  qui  s'adressoient 
à  des  particuliers  d'Angleterre,  on  conclud  qu'ils  ne 
pouuoient  estre  forbans,  bien  que  leur  congé  ne  fust 

24  que  trop  vieux  obtenu,  attendu  ||  qu'outre  qu'ils 
estoient  peu  de  monde,  et  encore  fort  foiblement  ar- 
mez, ils  auoient  quelques  charte-parties,  puis  toutes 
ces  lettres  les  mettoient  hors  de  soupçon,  et  ainsi  on 
les  renuoya  en  leur  nauire,  après  nous  auoir  accom- 
pagnez trois  iours,  et  pleurant  d'ayse  d'estre  deliurez 
de  l'esclauage  ou  de  la  mort  [qu'ils  attendoient  :  ils 
nous  firent  mille  remerciemens  d'auoir  parlé  pour 

eux,  et  se  prosternoient  iusqu'en  terre,  contre  leur 
coustume,  en  nous  disant  adieu. 

le  me  recreois  par  fois,  selon  que  ie  me  trouuois 
disposé,  à  voir  ietter  l'esuent  aux  Baleines,  et  ioûer 
les  petits  Balenots,  et  en  ay  veu  vne  infinité,  parti- 
culièrement à  Gaspé ,  où  elles  nous  empeschoient 
nostre  repos  par  leurs  soufflemens  et  les  diuerses 
courses  des  Gibars  et  Baleines.  Gibar  est  vne  espèce 
de  Baleine,  ainsi  appellée ,  à  cause  d'vne  bosse  qu'il 
semble  auoir,  ayant  le  dos  fort  esleué ,  où  il  porte 
vne  nageoire.  Il  n'est  pas  moins  grand  que  les  Ba- 
leines ,  mais  non  pas  si  espais  ny  si  gros ,  et  a  le 
museau  plus  long  et  plus  aigu  ,  et  vn  tuyau  sur  le 
front,  par  où  il  iette  l'eau  de  grande  violence,  quel- 
ques-vns  à  cette  cause,  l'appellent  souffleur.  Toutes 
les  fe-||melles  Baleines  portent  et  font  leurs  petits  2  5 
tous  vifs,  les  allaitent,  couurent  et  contre-gardent  de 
leurs  nageoires.  Les  Gibars  et  autres  Baleines  dor- 
ment tenans  leurs  testes  esleuées  vn  peu  hors,  telle- 
ment que  ce  tuyau  est  à  descouuert  et  à  fleur  d'eau. 
Les  Baleines  se  voyent  et  descouurent  de  loin  par 
leur  queue  qu'elles  monstrent  souuent  s'enfonçans 
dans  la  mer,  et  aussi  par  l'eau  qu'elles  iettent  par 
les  esuans,  qui  est  plus  d'vn  poinçon  à  la  fois,  et  de 
la  hauteur  de  deux  lances,  et  de  cette  eau  que  la 
Baleine  iette,  on  peut  iuger  ce  qu'elle  peut  rendre 
d'huile.  Il  y  en  a  telle  d'où  l'on  en  peut  tirer  iusqu'à 
plus  de  quatre  cens  barriques ,  d'autres  six-vingts 
poinçons ,  et  d'autres  moins ,  et  de  la  langue  on  en 
tire  ordinairement  cinq  et  six  barriques  :  et  Pline 
rapporte  ,  qu'il  s'est  trouué  des  Baleines  de  six  cens 

pieds  de  long,  et  trois  cens  soixante  de  large.  Il  y  en 
a  desquelles  on  en  pourroit  tirer  dauantage. 

A  mon  retour  ie  vis  tres-peu  de  Baleines  à  Gaspé , 
en  comparaison  de  l'année  précédente,  et  ne  peux 
en  conceuoir  la  cause  ny  le  pourquoy ,  sinon  que  ce 

26  soit  en  partie  la  grande  abondance  de  sang  que  || 
rendit  la  playe  d'vne  grande  Baleine,  que  par  plaisir 
vn  de  nos  Commis  luy  auoit  faite  d'vn  coup  d;ar- 
quebuse  à  croc,  chargée  d'une  double  charge  :  ce  n'est 
neantmoins  ny  la  façon  ,  ny  la  manière  de  les  auoir  : 
car  il  y  faut  bien  d'autre  inuention  ,  et  des  artifices 
desquels  les  Basques  se  sçauent  bien  seruir,  c'est 
pourquoy  ie  n'en  fais  point  de  mention ,  et  me  con- 
tente que  d'autres  Autheurs  en  ayent  escrit. 

La  première  Baleine  que  nous  vismes  en  pleine 
mer  estoit  endormie ,  et  passant  tout  auprès  on  dé- 
tourna vn  peu  le  nauire ,  craignant  qu'à  son  resueil 
elle  ne  nous  causast  quelque  accident.  l'en  vis  vne 
entre  les  autres  espouuentablement  grosse ,  et  telle 
que  le  Capitaine,  et  ceux  qui  la  virent,  dirent  asseu- 
rement  n'en  auoir  iamais  veu  de  plus  grosse.  Ce  qui 
fit  mieux  recognoistre  sa  grosseur  et  grandeur  est,  que 
se  démenant  et  soustenant  contre  la  mer,  elle  faisait 
voir  une  partie  de  son  grand  corps.  le  m'estonnay 
fort  d'vn  Gibar  ,  lequel  auec  sa  nageoire  ou  de  sa 
queue,  car  ie  ne  pouuois  pas  bien  discerner  ou  recog- 
noistre duquel  c'estoit,  frappoit  si  furieusement  fort 
sur  l'eau  ,  qu'on  le  pouvoit  entendre  de  fort  loin  ,  et 

27  me  dit-on  que  c'estoit  pour  ||  estonner  et  amasser  le 
poisson  ,  pour  après  s'en  gorger.  le  vis  vn  iour  vn 
poisson  de  quelque  dix  ou  douze  pieds  de  longueur, 

et  gros  à  proportion  ,  passer  tout  ioignant  nostre  na- 
uire  :  on  me  dit  quec'estoit  un  Requiem,  poisson  fort 
friand  de  chair  humaine,  c'est  pourquoy  qu'il  ne  fait 
pas  bon  se  baigner  où  il  y  en  a,  pource  qu'il  ne  man- 
que pas  d'engloutir  les  personnes  qu'il  peut  attraper, 
ou  du  moins  quelque  membre  du  corps,  qu'il  coupe 
aysement  auec  ses  deux  ou  trois  rangées  de  dents 
qu'il  a  en  sa  gueule,  et  n'estoit  qu'il  luy  convient  tour- 
ner le  ventre  en  haut  ou  de  costé  pour  prendre  sa 
proye,  à  cause  que  comme  vn  Esturgeon,  il  a  sa  gueule 
sous  vn  long  museau,  il  devoreroit  tout  :  mais  il  luy 
faut  du  temps  à  se  tourner,  et  par  ainsi  il  ne  faict  pas 
tout  le  mal  qu'il  feroit,  s'ilauoit  sa  gueule  autrement. 
Assez  proche  du  Grand-Banc,  vn  de  nos  matelots 
herponnavne  Dorade,  c'est,  à  mon  aduis,  le  plus  beau 
poisson  de  toute  la  mer;  car  il  semble  que  la  Nature 
se  soit  délectée  et  ait  pris  plaisir  à  l'embellir  de  ses  di- 
uerses  et  viues  couleurs  :*de  sorte  mesme  qu'il  es- 
blouit  presque  la  veue  ||  des  regardans ,  en  se  diuersi-  28 
fiant  et  changeant  comme  le  Caméléon,  et  selon  qu'il 
approche  de  sa  mort  il  se  diuersifie  et  se  change  en 
ses  viues  couleurs.  Il  n'auoit  pas  plus  de  trois  pieds 
de  longueur,  et  sa  nageoire  qu'il  auoit  dessus  le  dos 
luy  prenoit  depuis  la  teste  iusqu'à  la  queue,  toute  do- 
rée etcouuerte  comme  d'vn  or  tres-fin  :  comme  aussi 
la  queue,  ses  aislerons  ou  nageoires,  sinon  que  par- 
fois il  paroissoit  de  petites  taches  de  la  couleur  d'vn 
tres-fin  azur,  et  d'autres  de  vermillon,  puis  comme 
d'vn  argenté;  le  reste  du  corps  est  tout  doré,  argenté, 
azuré,  vermillonné,  et  de  diuerses  autres  couleurs, 
il  n'est  pas  gueres  large  sur  le  dos,  ains  estroict,  et  le 
ventre  aussi;  mais  il  est  haut  et  bien  proportionné  à 

sa  grandeur  :  nous  le  mangeasmes ,  et  trouuasmes 
tres-bon,  sinon  qu'il  estoit  un  peu  sec,  quand  il  fut  pris 
il  suyuoit  et  se  iouoit  à  nostre  vaisseau,  car  le  naturel 
de  ce  poisson  suit  volontiers  les  nauires  :  mais  on  en 
voit  peu  ailleurs  qu'aux  Molucques.  Nous  tirasmes 
aussi  de  la  mer  vn  poisson  mort,  de  mesme  façon 
qu'vne  grosse  perche ,  qui  auoit  la  moitié  du  corps 
entièrement  rouge  ;  mais  aucun  de  nos  gens  ne  peut 

29  iamais  dire  nyiuger  quel  poisson  ||  c'estoit.  Pay  aussi 
quelquesfois  veu  voler  hors  de  l'eau  des  petits  pois- 
sons, enuiron  de  la  longueur  de  quatre  ou  cinq  pieds, 
fuyans  de  plus  gros  poissons  qui  les  poursuyuoient. 
Nos  matelots  herponnerent  vn  gros  Marsoin  femelle, 
qui  en  auoit  vn  petit  dans  le  ventre,  lequel  fut  lardé 
et  rosty  en  guise  d'vn  leuraut,  puis  mangé,  et  la  fe- 
melle aussi ,  laquelle  nous  seruit  plusieurs  iours  :  ce 
qui  nous  fut  vne  grande  regale  pour  estre  las  de  Sa- 
lines, qui  est  la  viande  ordinaire  de  la  mer. 

Assez  prés  du  Grand-Banc  il  se  voit  vn  grand  nom- 
bre d'oyseaux  de  mer  de  diuerses  espèces,  dont  les  plus 
fréquents  sont  des  Godets ,  Happe-foyes  et  autres , 
que  nous  appelons  Fouquets ,  ressemblans  aucune- 
ment au  pigeon ,  sinon  qu'ils  sont  encor  vne  fois  plus 
gros,  ont  les  pattes  d'oyes,  et  se  repaissent  de  poisson. 
Ces  oyseaux  seruent  de  signal  aux  mariniers  de  l'ap- 
proche dudict  Grand-Banc ,  et  de  certitude  de  leur 
droicte  route  :  mais  ie  m'esmerueille,  auec  plusieurs 
autres,  où  ils  peuuent  faire  leurs  nids,  et  esclore  leurs 
petits,  estans  si  esloignez  de  terre.  Il  y  en  a  qui  asseu- 
rent,  après  Pline,  que  sept  iours  auant,  et  sept  iours 

30  après  le  Solstice  d'hy-  ||  uer  la  mer  se  tient  calme  ,  et 
que  pendant  ce  temps-là  les  Alcyons  font  leurs  nids, 

leurs  œufs,  et  escloient  leurs  petits,  et  que  la  naui- 
gation  en  est  beaucoup  plus  asseurée  :  mais  d'autres 
ne  Tasseurent  neantmoins  que  de  la  mer  de  Sicile , 
c'est  pourquoy  ie  laisse  la  chose  à  décider  à  de  plus 
sages  que  moy.  Nous  prismes  à  Gaspé  vn  de  ces  Fou- 
quets  auec  vne  longue  ligne,  à  Tain  de  laquelle  y 
auoit  des  entrailles  de  moluës  fraisches  qui  est  l'in- 
uention  dont  on  se  sert  pour  les  prendre.  Nous  en 
prismes  encor  vn  autre  de  cette  façon,  vn  de  ces  Fou- 
quets  grandement  affamé,  voltigeoit  à  Pentour  de  no- 
strenauire  cherchant  quelque  proye  :  l'vn  de  nos  ma- 
telots aduisé,  luy  présente  vn  hareng  qu'il  tenoit 
en  sa  main  ,  et  l'oyseau  affamé  y  descend,  et  le  gar- 
çon habile  le  prit  par  la  patte,  et  fut  pour  nous.  Nous 
le  nourrismes  et  conseruasmes  vn  assez  long  temps 
dans  un  seau  couuert,  où  il  ne  se  demenoit  aucune- 
ment; mais  il  sçauoit  fort  bien  pincer  du  bec  quand 
on  s'en  vouloit  approcher.  Plusieurs  appellent  com- 
munément cet  oyseau  Happe-foyes ,  à  cause  de  leur 
auidité  à  recueillir  et  se  gorger  des  foyes  des  moluës 
que  l'on  iette  en  mer  après  ||  qu'on  leur  a  ouuert  le  3i 
ventre,  desquels  ils  sont  si  frians,  qu'ils  se  hazardent 
d'approcher  du  vaisseau  et  nauire,  pour  en  attrapper 
à  quelque  prix  que  ce  soit. 

Le  Grand-Banc,  duquel  nous  auons  desja  parlé,  et 
au  trauers  duquel  il  nous  conuenoit  passer  :  ce 
sont  hautes  montagnes,  assises  en  la  profonde  racine 
des  abysmes  des  eaux,  lesquelles  s'esleuent  iusqu'à 
trente,  quarante  et  soixante  brasses  de  la  surface  de  la 
mer.  On  le  tient  de  six-vingts  lieues  de  long,  d'autres 
disent  de  deux  cens,  et  soixante  de  large,  passé  lequel 
on  ne  trouue  plus  de  fond ,  non  plus  que  par-deçà, 

iusqu'à  ce  qu'on  aborde  la  terre.  Nous  y  eusmes  le 
plaisir  de  la  pesche  des  moluës  :  car  c'est  le  lieu  où 
plus  particulièrement  on  y  en  pesche  grande  quantité, 
et  sont  des  meilleures  de  Terre  Neuue  :  en  passant 
nous  y  en  peschasmes  vn  grand  nombre,  et  quelques 
Flettans  fort  gros,  qui  est  vn  fort  bon  poisson;  mais 
il  faict  grandement  la  guerre  aux  moluës,  qu'il 
mange  en  quantité,  bien  que  sa  gueule  soit  petite,  à 
proportion  de  son  corps ,  qui  est  presque  faict  en  la 
forme  d'vn  turbot  ou  barbue,  mais  dix  fois  plus 
32  grand  :  ils  sont  fort  bons  à  manger  grillés  et  ||  bouil- 
lis par  tranches.  Cela  est  admirable,  combien  les  mo- 
luës sont  aspres  à  aualler  ce  qu'elles  rencontrent  et 
leur  vient  au  deuant,  soit  l'amorce,  fer ,  pierre,  ou 
toute  autre  chose  qui  tombe  dans  la  mer,  que  l'on  re- 
trouue  par-fois  dans  leur  ventre,  quand  elles  ne  le 
peuuent  reuomir,  c'est  la  cause  pourquoy  l'on  en 
prend  si  grand  quantité  :  car  à  mesme  temps  qu'elles 
apperçoiuent  l'amorce,  elles  l'engloutissent;  mais  il 
faut  estre  soigneux  de  tirer  promptement  la  ligne, 
autrement  elles  reuomissent  l'ain,  et  s'eschappent  sou- 
uent. 

Je  ne  sçay  d'où  en  peut  procéder  la  cause,  mais  il 
fait  continuellement  vn  brouillas  humide,  froid  et 
pluuieux  sur  ce  Grand-Banc,  aussi  bien  en  plein 
Esté  comme  en  Automne,  et  hors  dudict  Banc  il  n'y 
a  rien  de  tout  cela,  c'est  pourquoy  il  y  feroit  grande- 
ment ennuyeux  et  triste,  n'estoit  le  divertissement  et 
la  récréation  de  la  pesche.  Vne  chose,  entr'autres, 
me  donnoit  bien  de  la  peine  lors  que  ie  me  portois 
mal  :  vne  grande  enuie  de  boire  vn  peu  d'eau  douce, 
et  nous  n'en  auions  point,  par  ce  que  la  nostre  estoit 

deuenue  puante,  à  cause  du  long -temps  que 
nous  estions  sur  mer,  et  si  le  cidre  ne  me  sembloit  ||  33 
point  bon  pendant  ces  indispositions,  et  encore  moins 
pouvois-ie  vser  d'eau  de  vie,  ny  sentir  le  petun  ou 
merluche,  et  beaucoup  d'autres  choses ,  sans  me 
trouuer  mal  du  cœur,  qui  m'estoit  comme  empoi- 
sonné, et  souuent  bondissant  contre  les  meilleures 
viandes  et  rafraischissemens  :  estre  couché  ou  ap- 
puyé me  donnoit  quelque  allégement,  lors  principa- 
lement que  la  mer  n'estoit  point  trop  haute;  mais 
lors  qu'elle  estoit  fort  enflée,  i'estois  bercé  d'vnemer- 
ueilleuse  façon,  tantost  couché  de  costé,  tantost  les 
pieds  esleuez  en  haut,  puis  la  teste,  et  tousiours  auec 
incommodité  à  l'ordinaire,  que  si  on  se  portoit  bien 
tout  cela  ne  seroit  rien  neantmoins,  et  s'y  accoustu- 
meroit-on  aussi  gayement  que  les  matelots  :  mais  en 
toutes  choses  les  commencemens  sont  tousjours  diffi- 
ciles ,  qui  durent  quelquesfois  fort  long-temps  sur 
mer,  selon  la  complexion  des  personnes,  et  la  force  de 
leurs  estomachs. 

Quelque  temps  après  auoir  passé  le  Grand-Banc, 
nous  passasmes  le  Banc-à-Vers ,  ainsi  nommé,  à 
cause  qu'aux  moluës  qu'on  y  pesche,  il  s'y  trouue 
des  petits  boyaux  comme  vers,  qui  remuent  :  et  si 
elles  ne  sont  si  bonnes  ny  si  blanches  à  ||  mon  aduis.  34 
Nous  passasmes  après  tout  ioignant  le  Cap  Breton  (qui 
est  estimé  par  la  hauteur  de  45 .  degrez  3 .  quarts  de  la- 
titude, et  14.  degrez  5o.  minutes  de  déclinaison  de 
l'Aimant)  entre  ledict  Cap  Breton  et  l'Isle  Sainct 
Paul,  laquelle  Isle  est  inhabitée,  et  en  partie  pleine 
de  rochers,  et  semble  n'auoir  pas  plus  d'vne  lieuë 
de  longueur  ou  enuiron;  mais  ledit  Cap  Breton  que 

nous  auions  à  main  gauche,  est  vne  grande  Isle  en 
forme  triangulaire,  qui  a  80.  ou  100.  lieues  de  cir- 
cuit, et  est  vne  terre  eslevée,  et  me  sembloit  voir 
l'Angleterre  selon  qu'elle  se  présenta  à  mon  obiet, 
pendant  les  quatre  iours  que  pour  cause  des  vents 
contraires  nous  conuiasmes  contre  la  coste  :  cette 
terre  du  Cap  Breton  est  vne  terre  stérile,  neantmoins 
agréable  en  quelques  endroicts,  bien  qu'on  y  voye 
peu  souuent  des  Sauuages,  à  ce  qu'on  nous  dist.  A  la 
poincte  du  Cap,  qui  regarde  et  est  vis-à-vis  de  l'Isle 
Sainct  Paul ,  il  y  a  vn  Tertre  esleué  en  forme  quar- 
rée,  et  plate  au-dessus,  ayant  la  merde  trois  costez, 
et  vn  fossé  naturel  qui  le  sépare  delà  terre  ferme  :  ce 
lieu  semble  auoir  esté  faict  par  industrie  humaine, 
35  pour  y  bastir  vne  forteresseau  dessus  [|  qui  seroit  im- 
prenable, mais  l'ingratitude  de  la  terre  ne  mérite  pas 
vne  si  grande  despence,  ny  qu'on  pense  à  s'habituer 
en  lieu  si  misérable  et  stérile. 

Estans  entrez  dans  le  Golfe,  ou  grande  baye  St. 
Laurent,  par  où  on  va  à  Gaspé  et  Isle  Percée,  etc., 
nous  trouuasmes  dés  le  lendemain  l'Isle  aux  Oyseaux, 
tant  renommée  pour  le  nombre  infiny  d'oyseaux  qui 
l'habitent  :  elle  est  esloignée  enuiron  quinze  ou 
seize  lieues  de  la  Grand'Terre,  de  sorte  que  de  là  on 
ne  la  peut  aucunement  descouvrir.  Cette  Isle  est  esti- 
mée en  l'esleuation  du  Pôle  de 49.  degrez  40.  minutes. 
Ce  rocher  ou  Isle,  àmonaduis,  plat  un  peu  en  talus, 
et  a  enuiron  vne  petite  lieuë  de  circuit,  et  est  presque 
en  oualle,  et  d'assez  difficile  accez  :  nous  auions  pro- 
posé d'y  monter  s'il  eust  faict  calme,  mais  la  mer  vn 
peu  trop  agitée  nous  en  empescha.  Quand  il  y  faict 
vent,  les  oyseaux  s'esleuent  facilement  de  terre,  autre- 

ment  il  y  en  a  de  certaines  espèces  qui  ne  peuuent 
presque  voler,  et  qu'on  peut  aysement  assommer  à 
coups  de  bastons,  comme  auoient  faict  les  matelots 
d'vn  autre  nauire,  qui  auant  nous  en  auoient  emply 
leur  chalouppe,  et    plusieurs   tonneaux   des    œufs  36 
qu'ils  trouuèrent  aux  nids;  mais  ils  y  pensèrent  tomber 
de  foiblesse,  pour  la  puanteur  extrême  des  ordures 
desdicts  oyseaux.  Ces  oyseaux  pour  la  pluspart,  ne 
viuent  que  de  poisson,  et  bien  qu'ils  soient  de  diuer- 
ses  espèces,  les  vns  plus  gros,  les  autres  plus  petits, 
ils  ne  font  point  pour  l'ordinaire,  plusieurs  trouppes; 
ains  comme  vne  nuée  espaisse  volent  ensemblement 
au  dessus  de  l'Isle,  et  aux  enuirons,  et  ne  s'escartent 
que  pour  se'gayer,  eslever  et  se  plonger  dans  la  mer  : 
il  y  auoit  plaisir  à  les  voir  librement  approcher  et 
roder  à  l'entour  de  nostre  vaisseau,  et  puis  se  plonger 
pour  un  long  temps  dans  l'eau,  cherchant  leur  proye. 
Leurs  nids  sont  tellement  arrangez  dans  l'Isle  selon 
leurs  espèces,  qu'il  n'y  a  aucune  confusion  ,  mais  un 
bel  ordre.  Les  grands  oyseaux  sont  arrangez  plus  pro- 
ches de  leurs  semblables,  et  les  moins  gros  ou  d'autres 
espèces,  auec  ceux  qui  leur  conuiennent,  et  de  tous 
en  si  grande  quantité,  qu'à  peine  le  pourroit-on  ia- 
mais  persuader  à  qui  ne  l'auroitveu.  I'enmangeay 
d'vn,  que  les  Matelots  appellent  Guillaume,  et  ceux 
du  pays  Apponaih,  de  plumage  blanc  et  noir,  et  gros 
comme  vne  poule,  auec  vne  ||  courte  queue  et  de  peti-  3y 
tes  aisles,  qui  ne  cedoit  en  bonté  à  aucun  gibier  que 
nous  ayons.  Il  y  en  a  d'vne  autre  espèce,  plus  petits 
que  les  autres,  et  sont  appeliez  Godets.  Il  y  en  a  aussi 
d'vne  autre  sorte,  mais  plus  grands,  et  blancs,  sépa- 
rez des  autres  en  vn  canton  de  l'Isle,  et  sont  tres-diffi- 

ciles  à  prendre,  pource  qu'ils  mordent  comme  chiens, 
et  les  appelloient  Margaux. 

Proche  de  la  mesme  Isle  il  y  en  a  vne  autre  plus  pe- 
tite, et  presque  de  la  mesme  forme,  sur  laquelle  quel- 
ques-vns  de  nos  Matelots  estoient  montez  en  vn  autre 
voyage  précèdent,  lesquels  me  dirent  et  asseurerent 
y  auoir  trouué  sur  le  bord  de  la  mer,  des  poissons  gros 
comme  vn  bœuf  et  qu'ils  en  tuèrent  vn,  en  luy  don- 
nant plusieurs  coups  de  leurs  armes  par  dessous 
le  ventre,  ayans  auparauant  frappé  en  vain  vne  infi- 
nité de  coups,  et  endommagé  leurs  armes  sur  les  au: 
très  parties  de  son  corps,  sans  lepouuoir  blesser,  pour 
la  grand5  dureté  de  sa  peau,  bien  que  d'ailleurs  il  soit 
quasi  sans  deffence  et  fort  massif. 

Ce  poisson  est  appelle  par  les  Espagnols  Maniii,  et 
par  d'autres  Hippotame,  c'est  à  dire,  cheual  de  riuiere, 
38  et  pour  moy  ie  le  ||  prendspourl'Elephantdemer:  car 
outre  qu'il  ressemble  à  vne  grosse  peau  enflée,  il  a  en- 
core deux  pieds  qui  sont  ronds,  avec  quatre  ongles 
faicts  comme  ceux  d'vn  Eléphant,  à  ses  pieds  il  a 
aussi  des  aillerons  ou  nageoires,  auec  lesquelles  il  nage, 
et  les  nageoires  qu'il  a  sur  les  espaules  s'estendent  par 
le  milieu  iusques  à  la  queue. 

Il  est  de  poil  tel  que  le  loup  marin,  sçauoir  gris  , 
brun,  et  vn  peu  rougeastres.  Il  a  la  teste  petite  comme 
celle  d'vn  bœuf,  mais  plus  descharnée,  et  le  poil  plus 
gros  et  rude,  ayant  deux  rangs  de  dents  de  chacun 
costé,  entre  lesquelles  y  en  a  deux  en  chacune  part, 
pendant  de  la  mâchoire  supérieure  en  bas,  de  la  forme 
de  ceux  d'un  jeune  Eléphant,  desquelles  cet  animal 
s'ayde  pour  grimper  sur  les  rochers  (à  cause  de  ces 
dents,  nos  Mariniers  l'appellent  la  beste  à  la  grand'- 

dent).  Il  a  les  yeux  petits,  et  les  aureilles  courtes,  il 
est  long  de  vingt  pieds,  et  gros  de  dix,  et  est  si  lourd 
qu'il  n'est  possible  déplus.  La  femelle  rend  ses  petits 
comme  la  vache,  sur  la  terre,  aussi  a-elle  deux  mam- 
melles  pour  les  allaicter  :  en  le  mangeant  il  semble 
plustost  chair  que  poisson,  quand  il  est  fraiz  vous  di- 
riez ||  que  ce  seroit  veau  :  et  d'autant  qu'il  est  des  pois-  3g 
sons  cetases,  et  portans  beaucoup  de  lard,  nos  Basques 
et  autres  Mariniers  en  tirent  des  huiles  fort-bonnes, 
comme  de  la  Baleine,  et  ne  rancit  point,  ny  ne  sent 
iamais  le  vieil.  Il  a  certaines  pierres  en  la  teste,  des- 
quelles on  se  sert  contre  les  douleurs  de  la  pierre,  et 
contre  le  mal  de  costé.  On  le  tuë  quand  il  paist  de 
l'herbe  à  la  riue  des  riuieres  ou  de  la  mer,  on  le  prend 
aussi  auec  les  rets  quand  il  est  petit  ;  mais  pour  la 
difficulté  qu'il  y  a  à  l'auoir,  et  le  peu  de  profit  que 
cela  apporte,  outre  les  hazards  et  dangers  où  il  se  faut 
mettre,  cela  faict  qu'on  ne  se  met  pas  beaucoup  en 
peine  d'en  chercher  et  chasser.  Nostre  Père  Ioseph  me 
dit  auoir  veu  les  dents  de  celuy  qui  fut  pris,  et  qu'elles 
estoient  fort  grosses,  et  longues  à  proportion. 

Le  lendemain  nous  eusmes  la  veuë  de  la  montagne, 
que  les  Matelots  ont  surnommée  Table  de  Roland,  à 
cause  de  sa  hauteur ,  et  les  diverses  entre  coupures 
qui  sont  au  coupeau,  puis  peu  à  peu  nous  appro- 
chasmes  des  terres  iusques  à  Gaspé,  qui  est  estimé  sous 
la  hauteur  de  40.  degrés  deux  tiers  de  la titude,  où  nous 
posasmes  l'anchre  pour  quelques  iours.  Cela  nous 
Il  fut  vne  grande  consolation  :  car  outre  le  desïr  et  4a 
la  nécessité  que  nous  auions  de  nous  approcher  du 
feu,  à  cause  des  humiditez  de  la  mer,  Pair  de  la  terre 
nous  sembloit  grandement  soûef  :  toute  cette  Bayees- 

toit  tellement  pleine  de  Baleines,  qu'à  la  fin  elles  nous 
estoient  fort  importunes  ,  et  empeschoient  nostre  re- 
pos par  leur  continuel  tracas  ,  et  le  bruit  de  leurs  es- 
uents.  Nos  Matelots  y  pescherent  grande  quantité  de 
Homars  ,  Truites  et  autres  diuerses  espèces  de  pois- 
sons ,  entre  lesquels  y  en  auoit  de  fort  laids ,  et  qui 
ressembloient  aux  crapeaux. 

Toute  cette  contrée  de  terre  est  fort  montagneuse  et 
haute  presque  par  tout,  ingrate  et  stérile,  n'yayant  rien 
quedes  Sapiniers,  Bouleaux,  et  peu  d'autres  bois.  Dc- 
uant  la  rade,  en  vn  lieu  vn  peu  esleué,  on  a  fait  vn  petit 
jardin  ,  que  les  Matelots  cultiuent  quand  ils  sont  ar- 
riuez  là,  ils  y  sèment  de  l'ozeille  et  autres  petites  her- 
bes ,  lesquelles  seruent  à  faire  du  potage  :  ce  qu'il  y  a 
de  plus  commode  et  consolatif,  après  la  pesche  et  la 
chasse  qui  est  médiocrement  bonne,  est  un  beau  ruis- 
seau d'eau  douce  très-bonne  à  boire ,  qui  descend  au 
port  dans  la  mer ,  de  dessus  les  ||  hautes  montagnes 
qui  sont  à  l'opposite ,  sur  le  coupeau  desquelles  me 
promenant  par-fois,  pour  contempler  l'emboucheure 
du  grand  fleuue  Sainct  Laurent,  par  lequel  nous  de- 
vions passer  pour  aller  à  Tadoussac  :  après  auoir  dou- 
blé cette  langue  de  terre  et  Cap  de  Gaspé,  i'y  vis  quel- 
ques leuraux  et  perdrix ,  comme  celles  que  i'ay  veuës 
du  depuis  dans  le  pays  de  nos  Hurons  :  et  comme  ie 
désirois  m'employer  tousiours  à  quelque  chose  de 
pieux,  et  qui  me  fournit  d'vn  renouuellement  de  fer- 
ueur  à  la  poursuite  de  mon  dessein ,  ie  grauois  auec 
la  poincte  d'vn  cousteau  dans  l'escorce  des  plus  grands 
arbres,  des  Croix  et  des  noms  de  Iesvs,  pour  signifier 
à  Satan  et  à  ses  supposts  ,  que  nous  prenions  posses- 
sion de  cette  terre  pour  le  Royaume  de  Iesus-Christ, 

et  que  doresnauant  il  n'y  auroit  plus  de  pouuoir  ,  et 
que  le  seul  et  vray  Dieu  y  seroit  recogneu  et  adoré. 

Ayant  laissé  notre  grand  vaisseau  au  port,  et  donné 
ordre  pour  la  pesche  de  la  Moluë,  nous  nous  embar- 
quasmesdans  une  pinace  nommée  la  Magdeleine,  pour 
aller  à  Tadoussac ,  la  voile  au  vent ,  et  le  cap  estant 
doublé  seulement  au  troisiesme  ||  iour",  à  cause  des  42 
des  vents  et  marées  contraires  ,  nous  passasmes  tous- 
iours  costoyans  à  main  gauche  ,  la  terre  qui  est  fort 
haute,  et  ensuite  les  Monts  nostre  Dame,  pour  lors 
encore  en  partie  couuerts  de  neige  ,  bien  qu'il  n'y  en 
eust  plus  partout  ailleurs.  Or  les  matelots  qui  ordi- 
nairement ne  demandent  qu'à  rire  et  se  recréer,  pour 
adoucir  et  mettre  dans  l'oubli  les  maux  passez  ,  font 
icy  des  cérémonies  ridicules  à  l'endroict  des  nouveaux 
venus,  (  qui  n'ont  encore  pu  estre  empeschées  par  les 
Religieux  )  vn  d'entr'eux  contrefait  le  Prestre ,  qui 
feint  de  les  confesser,  en  marmottant  quelques  mots 
entre  ses  dents,  puis  auec  vne  gamelle  ou  grand  plat 
de  bois  ,  luy  verse  quantité  d'eau  sur  la  teste  ,  auec 
des  cérémonies  dignes  des  Matelots;  mais  pour  en  es- 
tre bien-tost  quittes,  et  n'encourir  une  plus  grande  ri- 
gueur, il  se  faut  racheter  de  quelque  bouteille  de  vin, 
ou  d'eau  de  vie,  ou  bien  il  se  faut  attendre  d'estre  bien 
mouillé.  Que  si  on  pense  faire  le  mauuaisou  le  rétif, 
l'on  a  la  teste  plongée  iusques  par  sous  les  espaules , 
dans  vn  grand  bacquet  d'eau  qui  est  là  disposé  tout 
exprez,  comme  je  vis  faire  à  vn  grand  garçon  qui 
pensoit  résister  en  la  ||  présence  du  Capitaine,  et  de  43 
tous  ceux  qui  assistoient  à  cette  cérémonie;  mais 
comme  le  tout  se  faict  selon  leur  coustume  ancienne, 
par  récréation  :  aussi  ne  veulent-ils  point  que  l'on  se 

desdaigne  de  passer  par  la  loy ,  ains  gayement  et  de 
bonne  volonté  s'y  sousmettre,  i'entends  les  personnes 
séculières,  et  de  médiocre  condition,  ausquelles  seu- 
les on  fait  obseruer  cette  loy, 

L'Isle  d'Anticosty ,  où  l'on  tient  qu'il  y  a  des  Ours 
blancs  monstrueusement  grands  ,  et  qui  deuorent  les 
hommes  comme  en  Noruegue,  longue  d'enuiron  3o. 
ou  40.  lieues ,  nous  estoit  à  main  droicte ,  et  en  suite 
des  terres  plattes  couvertes  de  Sapiniers,  et  autres  pe- 
tits bois ,  iusqu'à  la  rade  de  Tadoussac.  Cette  Isle, 
auec  le  Cap  de  Gaspé,  opposite,  font  l'emboucheure  de 
ce  fleuue,  que  nous  appelons  de  Sainct  Laurent,  admi- 
rable, en  ce  qu'il  est  vn  des  plus  beaux  fleuues  du 
monde  ,  comme  m'ont  aduoué  dans  le  pays  des  per- 
sonnes mesmes  qui  auoient  faict  le  voyage  des  Moluc- 
ques  et  Antipodes.  Il  a  son  entrée  selon  qu'on  peut 
présumer  et  iuger,  prés  de  20.  ou  25.  lieues  de  large , 
plus  de  200.  brasses  de  profondeur,  et  plus  de  8oo« 
44  lieues  de  cognoissance  ;  et  au  bout  de  ||  400.  lieues  elle 
est  encore  aussi  large  que  les  plus  grands  fleuues  que 
nous  ayons  remarquez,  remplie  parendroicts)  d'Isles 
et  de  rochers  innumerables  ;  et  pour  moy  ie  peux  as- 
seurer  que  l'endroict  le  plus  estroict  que  i'ay  veu,  passe 
la  largeur  de  3.et4-foisla  riuiere de  Seine,  et  ne  pense 
point  me  tromper,  et  ce  qui  est  plus  admirable,  quel- 
ques-vns  tiennent  que  cette  riuiere  prend  son  origine 
de  l'un  des  lacs  qui  se  rencontrent  au  fil  de  son  cours, 
si  bien  (la  chose  estant  ainsi)  qu'il  faut  qu'il  y  ait  deux 
cours,  l'vn  en  Orient  vers  la  France,  l'autre  en  Oc- 
cident, vers  la  mer  du  Su,  et  me  semble  que  le  lac  des 
Shequaneronons  a  de  mesme  deux  descharges  opposites, 
produisant  une  grande  riuiere ,  qui  se  va  rendre  dans 

le  grands  lac  des  Hurons  ,  et  vne  autre  petite  toute  à 
l'opposite  qui  descend  et  prend  son  cours  du  costé  de 
Kebec,  et  se  perd  dans  un  lac  qu'elle  rencontre  à  7.  ou 
8.  lieues  de  sa  source  :  ce  fut  le  chemin  par  où  mes 
Sauuages  me  ramenèrent  des  Hurons,  pourretrouuer 
nostre  grand  fleuue  Sainct  Laurent,  qui  conduit  à 
Kebec. 

Continuant  nostre  route  ,  et  voguant  sur  nostre 
beau  fleuve,  à  quelques  iours  delà  ||  nous arrivasmes  45 
à  la  rade  de  Tadoussac ,  qui  est  à  une  lieuë  du  port , 
et  cent  lieues  de  l'emboucheure  de  la  riuiere,  qui  n'a 
en  cet  endroict  plus  que  sept  ou  huict  lieues  de  large  : 
le  lendemain  nous  doublasmes  la  pointe  aux  Vaches, 
et  entrasmes  au  port,  qui  est  iusques  où  peuuent  aller 
les  grands  vaisseaux  :  c'est  pourquoy  on  tient  là  des 
barques  et  chaloupes  exprez ,  pour  descharger  les  na- 
uires,  et  porter  ce  qui  est  nécessaire  à  Kebec,  y  ayant 
encorenuiron  5o.  lieues  de  chemin  par  la  riuiere: 
car  de  penser  y  aller  par  terre,  c'est  ce  qui  ne  se  peut 
espérer ,  ou  du  moins  semble-il  impossible  pour  les 
hautes  montagnes ,  rochers  et  précipices  où  il  se  con- 
uiendroit  exposer  et  passer  :  ce  lieu  de  Tadoussac  est 
comme  vne  anse  à  l'entrée  de  la  riuiere  de  Saguenay, 
où  il  y  a  vne  marée  fort  estrange  pour  sa  vistesse ,  où 
quelques  fois  il  vient  des  vents  impétueux,  qui  amei- 
nent  de  grandes  froidures  :  c'est  pourquoy  il  y  fait  plus 
froid  qu'en  plusieurs  autres^lieux  plus  esloignez  du 
Soleil  de  quelques  degrés. 

Ce  port  est  petit,  et  n'y  pourroient  s'abriter  qu'en- 
uiron  20.  ou  25.  vaisseaux  au  plus.  Il  y  a  de  l'eau  as- 
sez, et  est  àl'abry  de  la  riuiere  du  ||  Saguenay,  etd'vne  46 
petite  Isle  de  rochers,  qui  est  presque  coupée  de  la 

mer,  le  reste  sont  montagnes  hautes  esleuées ,  où  il  y 
a  peu  de  terre,  mais  force  rochers  et  sables  remplis  de 
bois,  comme  Sapins  et  Bouleaux,  puis  vne  petite  prai- 
rie et  forest  auprès,  tout  ioignant  la  petite  Isle  de  ro- 
chers, à  main  droicte  tirant  à  Kebec,  est  la  belle  ri- 
uiere  du  Saguenay  ,  bordée  des  deux  costez  de  hautes 
et  stériles  montagnes  ,  elle  est  d'vne  profondeur  in- 
croyable, comme  de  1 5o.  ou  200.  brasses,  elle  contient 
de  large  demie-lieuë  en  des  endroicts ,  et  vn  quart  en 
son  entrée  ,011  il  y  a  vn  courant  si  grand ,  qu'il  est 
trois  quarts  de  marée  couru  dedans  la  riuière  qu'elle 
porte  encore  dehors,  c'est  pourquoy  on  appréhende 
grandement,  ou  que  son  courant  ne  reiette  et  empes- 
che  d'entrer  au  port,  ou  que  la  forte  marée  n'entraisne 
dans  la  riuiere ,  comme  il  est  vne  fois  àrriué  à  Mon- 
sieur de  Pontgraué,  lequel  s'y  pensa  perdre,  à  ce  qu'il 
nous  dit,  pour  ce  qu'il  n'y  peut  prendre  fonds,  ny  ne 
scauoit  comment  en  sortir,  ses  anchres  ne  lui  seruans 
de  rien,  ny  toutes  les  industries  humaines,  sans  l'as- 
sistance particulière  de  Dieu  ,  qui  seul  le  sauua,  et 
|]  empescha  de  briser  son  infortuné  nauire. 

A  la  rade  de  Tadoussac  ,  au  lieu  appelé  la  Poincte 
aux  Vaches,  estoit  dressé  au  haut  du  mont,  vn  village 
de  Canadiens ,  fortifié  à  la  façon  simple  et  ordinaire 
des  Hurons ,  pour  crainte  de  leurs  ennemis.  Le  na- 
uire y  ayant  ietté  l'anchre,  attendant  le  vent  et  la  ma- 
rée propre  pour  entrer  au  port  ie  descendis  à  terre , 
fus  visiter  le  village  ,  et  entray  dans  les  cabannes  des 
Sauuages  ,  lesquels  ie  trouuay  assez  courtois  ,  m'as- 
seant  par  fois  auprès  d'eux ,  ie  prenois  plaisir  à  leurs 
petites  façons  de  faire,  et  à  voir  trauailler  les  femmes, 
les  vnes  à  matachier  et  peinturer  leurs  robes,  et  les 

autres  à  coudre  leurs  escuelles  d'escorces],  et  faire 
plusieurs  autres  petites  ioliuetez  auec  des  poinctes  de 
porc-espics,  teintes  en  rouge  cramoisi.  A  la  vérité  ie 
trouuai  leur  manger  maussade  et  fort  à  contre-cœur, 
comme  n'estant  accoustumé  à  ces  mets  sauuages,  quoy 
que  leur  courtoisie  et  ciuilité  non  sauuage  m'en  offrit, 
comme  aussi  d'vn  peu  d'eau  de  riuiere  à  boire  ,  qui 
estoit  là  dans  vn  chaudron  fort  mal  net,  de  quoy  ie 
les  remerciay  humblement.  Apres,  ie  m'en  allay  au 
port  par  le  chemin  de  la  forest,  auec  quelques  Fran-  48 
cois  que  i'auois  de  compagnie  :  mais  à  peine  y  fusmes- 
nous  arriuez,  et  entrez  dans  nostre  barque,  qu'il  pensa 
nous  y  arriuer  quelque  disgrâce.  Ce  fut  que  le  prin- 
cipal Capitaine  des  Sauuages  ,  que  nous  nommons  la 
Forière  ,  estant  venu  nous  voir  dans  nostre  barque  , 
et  n'estant  pas  content  du  petit  présent  de  figues  que 
nostre  Capitaine  luy  auoit  faict  au  sortir  du  vaisseau, 
il  les  ietta  dans  la  riuiere  par  despit,  et  aduisa  ses  Sau- 
uages d'entrer  tous  fil- à-fil  dans  nostre  barque,  et  d'y 
prendre  et  emporter  toutes  les  marchandises  qui  leur 
faisoient  besoin  ,  et  d'en  donner  si  peu  de  pelleteries 
qu'ils  voudroient,  puis  qu'on  ne  l'auoit  pas  contenté. 
Ils  y  entrèrent  donc  tous  auec  tant  d'insolence  et  de 
brauade,  qu'ayans  eux-mesmes  ouuert  Pescoutille,  et 
tiré  hors  de  dessous  les  tillacs  ce  qu'ils  voulurent ,  ils 
n'en  donnèrent  pour  lors  de  pelleterie  qu'à  leur  vo- 
lonté ,  sans  que  personne  les  en  peust  empescher  ou 
résister .  Le  mal  pour  nous  fut  d'y  en  auoir  trop  lais- 
sé entrer  à  la  fois,  veu  le  peu  de  gens  que  nous  es- 
tions, car  nous  n'y  estions  lors  que  six  ou  sept ,  le 
reste  de  l'équipage  ayant  esté  enuoyé  ailleurs  :  c'est 
ce  qui  fit  ||  filer  doux  à  nos  gens  ,  et  les  laisser  ainsi  49 

faire  ,  de  peur  d'estre  assommez  ou  iettez  dans  la  ri- 
uière,  comme  ils  en  cherchoient  l'occasion  ,  ou  quel- 
que couuerture  honneste  pour  le  pouuoir  librement 
faire  sans  en  estre  blasmez. 

Le  soir ,  tout  nostre  équipage  estant  de  retour,  les 
Sauuages  ayant  crainte ,  ou  marris  du  tort  qu'ils 
auoient  faict  aux  François,  tindrent  conseil  entr'eux, 
et  aduiserent  en  quoy  et  de  combien  ils  les  pouuoient 
auoir  trompez ,  et  s'estans  cotisez  apportèrent  autant 
de  pelleteries,  et  plus  que  ne  valloit  le  tort  qu'ils  a- 
uoient  faict,  ce  que  l'on  receut ,  auec  promesse  d'ou- 
blier tout  le  passé,  et  de  continuer  tousjours  dans  l'a- 
mitié ancienne,  et  pour  asseurance  et  confirmation  de 
paix,  on  tira  deux  coups  de  canon,  et  les  fit-on  boire 
vn  peu  de  vin,  ce  qui  les  contenta  fort,  et  nous  encor 
plus  :  car  à  dire  vray,  on  craint  plusdemescontenter 
les  Sauuages,  qu'ils  n'ont  d'offenser  les  Marchands. 

Ce  Capitaine  Sauvage  m'importuna  fort  de  luy 
donner  nostre  Croix  et  nostre  Chapelet,  qu'il  appeloit 
Iesus  (du  nom  mesme  qu'ils  appellent  le  Soleil)  pour 
5o  pendre  à  son  col  ;  mais  ie  ne  pus  lui  accor- 1|  der,  pour 
estre  en  lieu  où  ie  n'en  pouuois  recouurer  un  autre. 
Pendant  ce  peu  de  iours  que  nous  fusmes  là,  on  pes- 
cha  grande  quantité  de  Harengs  et  des  petits  Oursins, 
que  nous  amassions  sur  le  bord  de  l'eau_,  et  les  man- 
gions en  guise  d'Huitres  Quelques-vns  croyent  en 
France  que  le  Hareng  frais  meurt  à  mesme  temps 
qu'il  sort  de  son  élément,  i'en  ay  veu  neantmoins  sau- 
ter vifs  sur  le  tillac  vn  bien  peu  de  temps,  puis  mou- 
roient;  les  Loups  marins  se  gorgeoient  aussi  par-fois 
en  nos  filets  des  Harengs  que  nous  y  prenions,  sans 
les  en  pouuoir  empescher ,  et  estoient  si  fins  et  si  ru- 

sez,  qu'ils  sortoient  par -fois  leurs  testes  hors  de  l'eau, 
pour  se  donner  garde  d'estre  surpris ,  et  voir  de  quel 
costé  estoient  les  pescheurs,  puis  rentroient  dans  l'eau, 
et  pendant  la  nuict  nous  oyons  souuent  leurs  voix, 
qui  ressembloient  presqu'à  celles  des  Chats  huans 
(chose  contraire  à  l'opinion  de  ceux  qui  ont  dict  et 
escrit  que  les  poissons  n'auoient  point  de  voix). 

Proche  de  là,  sur  le  chemin  de  Kebec,  et  l'Isleaux 
Allouettes,  ainsi  nommée,  pour  le  nombre  infiny  qui 
s'y  trouue  par-fois.  l'en  ay  eu  quelques-vnes  en  vie , 
||  elles  ont  leur  petit  capuce  en  teste  comme  les  nostres,  5i 
mais  elles  sont  vn  peu  plus  petites,  et  de  plumage  vn 
peu  plus  gris  et  moins  obscur,  mais  le  goust  de  la 
chair  en  est  de  mesme.  Cette  isle  presque  couuerte  , 
pour  la  pluspart,  que  de  sable,  qui  faict  que  l'on  en 
tue  vn  grand  nombre  d'vn  seul  "coup  d'arquebuse  : 
car  donnant  à  fleur  de  terre,  le  sable  en  tue  plus  que 
ne  faict  la  poudre  de  plomb ,  tesmoin  celuy  qui  en 
tua  trois  cens  et  plus  d'vn  seul  coup. 

Sur  ce  mesme  chemin  de  Kebec,  nous  trouuasmes 
aussi  en  diuers  endroicts  plusieurs  grandes  troupes  de 
Marsouins,  entièrement  et  parfaictement  blancs  com- 
me neige  par  tout  le  corps,  lesquels  proche  les  vns 
des  autres,  se  ioûoyent,  et  se  sousleuant  monstroient 
ensemblement  vne  partie  de  leurs  grands  corps 
hors  de  l'eau,  qui  est,  à  peu  prés,  gros  comme  celuy 
d'vne  vache,  et  long  à  proportion,  et  à  cause  de  cette 
pesanteur,  et  que  ce  poisson  ne  peut  seruir  que  pour 
en  tirer  de  l'huile  :  l'on  ne  s'amuse  pas  à  cette  pesche, 
partout  ailleurs  nous  n'en  auons  point  veu  de  blancs 
ny  de  si  gros  :  car  ceux  de  la  mer  sont  noirs,  bons  à 
manger,  et  beau-  ||  coup  plus  petits.  Il  y  a  aussi  en  52 

chemin  des  Echos  admirables,  qui  répètent  et  sonnent 
tellement  les  paroles,  et  si  distinctement,  qu'ils  n'en 
obmettent  vne  seule  syllabe,  et  diriez  proprement  que 
ce  soient  personnes  qui  contrefont  ou  répètent  ce  que 
vous  dites  et  chantez. 

Nous  passasmes  après,  ioignans  PIsleauxCoudres, 
laquelle  peut  contenir  enuiron  vne  lieuë  et  demie  de 
long,  elle  est  quelque  peu  vnie,  venant  en  diminuant 
par  les  deux  bouts,  assez  agréable,  à  cause  des  bois 
qui  l'enuironnent,  distante  de  la  terre  du  Nord  d'en- 
uiron  demye  lieuë.  De  l'Isle  aux  Coudres,  costoyans 
la  terre,  nous  fusmes  au  Cap  de  Tourmente,  distant 
de  Kebec  sept  ou  huict  lieues  :  Il  est  ainsi  nommé, 
d'autant  que  pour  peu  qu'il  fasse  de  vent  la  mer  s'y 
esleue  comme  si  elle  estoit  pleine,  en  ce  lieu  l'eau 
commence  à  estre  douce,  et  les  Hyuernaux  de  Kebec 
y  vont  prendre  et  amasser  le  foin  en  ces  grandes  prai- 
ries (en  la  saison)  pour  le  bestailde  l'habitation.  De  là 
nous  fusmes  à  l'Isle  d'Orléans,  où  il  y  a  deux  lieues, 
en  laquelle  du  costé  du  Su,  y  a  nombre  d'Isles  qui 
sont  basses,  couucrtes  d'arbres,  et  fort  agréables,  rem- 
53  plies  (j  de  grandes  prairies  et  force  gibier,  contenans 
les  vnes  enuiron  deux  lieues,  et  les  autres  vn  peu  plus 
ou  moins.  Autour  d'icelles  y  a  force  rochers  et  basses, 
fort  dangereuses  à  passer,  qui  sont  esloignées  enuiron 
de  deux  lieues  de  la  grand'terre  du  Su.  Ce  lieu  est  le 
commencement  du  beau  et  bon  pays  de  la  grande  ri- 
uiere.  Au  bout  de  l'Isle  il  y  a  vn  saut  ou  torrent 
d'eau,  appelle  de  Montmorency,  du  costé  du  Nord, 
qui  tombe  dans  la  grand'riuiere,  auec  grand  bruit  et 
impétuosité.  Il  vient  d'vn  lac  qui  est  quelques  dix 
ou  douze  lieues  dans  les  terres,  et  descend  de  dessus 

vnecoste  qui  a  prés  de  25.  toises  de  haut,  au  dessus 
de  laquelle  la  terre  est  vnie  et  plaisante  à  voir,  bien 
que  dans  le  pays  on  voye  des  hautes  montagnes  qui 
paroissent,  mais  esloignées  de  plusieurs  lieues. 


||  De  Kebec,  demeure  des  François,  et  des  Pères  Recollets.      54 
Chapitre   III. 

e  l'Isle  d'Orléans  nous  voyons  à  plein  Ke- 
bec deuant  nous,  basty  sur  le  bord  d'vn 
destroit,  de  la  grande  riuiere  Sainct  Lau- 
rent, qui  n'a  en  cet  endroict  qu'enuiron 
vn  bon  quart  de  lieuë  de  largeur,  au  pied  d'vne  mon- 
tagne, au  sommet  de  laquelle  est  le  petit  fort  de  bois, 
basty  pour  la  deffence  du  pays,  pour  Kebec,  ou  mai- 
son des  Marchands  :  il  est  à  présent  vn  assez  beau  lo- 
gis, enuironné  d'vne  muraille  en  quarré,  auec  deux 
petites  tourelles  aux  coins  que  l'on  y  a  faictes  depuis 
peu  pour  la  seureté  du  lieu.  Il  y  a  vn  autre  logis  au 
dessus  de  la  terre  haute,  en  lieu  fort  commode,  où 
Ton  nourrit  quantité  de  bestail  qu'on  y  a  mené  de 
France,  on  y  semé  aussi  tous  les  ans  force  bled  d'Inde 
et  des  pois  que  l'on  traicte  par  après  aux  Saunages 
pour  des  pelleteries:  le  vis  en  ce  désert  vnieune  ||  pom-  55 
mier,  qui  y  auoit  esté  apporté  de  Normandie,  chargé 
de  fort  belles  pommes,  et  des  ieunes  plantes  de  vignes 
qui  y  estoient  bien  belles,  et  tout  plein  d'autres  peti- 

tes  choses  qui  tesmoignoient  la  bonté  de  la  terre.  Nos- 
tre  petit  couuent  est  à  demye  lieuë  de  là,  en  vn  très- 
bel  endroict,  et  autant  agréable  qu'il  s'en  puisse  trou- 
uer,  proche  vne  petite  riuiere,  que  nous  appelions  de 
Sainct  Charles,  qui  a  flux  et  reflux,  là  où  les  Sauuages 
peschent  vne  infinité  d'anguilles  en  Automne,  et  les 
François  tuent  le  gibier  qui  y  vient  à  foison  :  les  pe- 
tites prairies  qui  la  bordent  sont  esmaillées  en  Esté  de 
plusieurs  petites  fleurs,  particulièrement  de  celles  que 
nous  appelions  Cardinales  et  des  Mattagons,  qui  por- 
tent quantité  de  fleurs  en  vne  tige,  qui  a  prés  de  six , 
sept  et  huict  pieds  de  haut,  et  les  Sauuages  en  man- 
gent l'oignon  cuit  sous  la  cendre  qui  est  assez  bon. 
Nous  en  auions  apporté  en  France,  auec  des  plantes 
de  Cardinales,  comme  fleurs  rares,  mais  elles  n'y  ont 
point  profité ,  ny  paruenu  à  la  perfection ,  comme 
elles  sont  dans  leur  propre  climat  et  terre  natale. 

Nostre  jardin  et  verger  est  aussi  très-  ||  beau,  et  d'vn 
bon  fond  de  terre;  car  toutes  nos  herbes  et  racines  y 
viennent  très-bien,  et  mieux  qu'en  beaucoup  de  jar- 
dins que  nous  auons  en  France,  et  n'estoit  le  nombre 
infiny  de  Mousquites  et  Cousins  qui  s'y  retrouuent, 
comme  en  tout  autre  endroict  de  Canada  pendant 
l'Esté,  ie  ne  sçay  si  on  pourroit  rencontrer  vne  plus 
agréable  demeure  :  car  outre  la  beauté  et  bonté  de  la 
contrée  auec  le  bon  air,  nostre  logis  est  fort  commode 
pour  ce  qu'il  contient,  ressemblant  neantmoins  plus- 
tost  à  vne  petite  maison  de  Noblesse  des  champs,  que 
non  pas  à  vn  Monastère  de  Frères  Mineurs,  ayans  esté 
contraincts  de  le  bastir  ainsi ,  tant  à  cause  de  nostre 
pauureté,  que  pour  se  fortifier  en  tout  cas  contre  les 
Sauuages,  s'ils  vouloient  nous  en  dechasser.  Le  corps 


-39- 

de  logis  est  au  milieu  de  la  court,  comme  vn  donjon , 
puis  les  courtines  et  rempars  faicts  de  bois,  auec  qua- 
tre petits  bastions  faicts  de  mesme  aux  quatre  coins, 
esleuez  enuiron  de  douze  à  quinze  pieds  du  raiz  de 
terre,  sur  lequel  on  a  dressé  et  accommodé  des  petits 
iardins,  puis  la  grand'  porte  auec  vne  tour  quarréeau 
dessus  faictede  pierre,  laquelle  nous  sert  de  Chapelle, 
et  vn  beau  fossé  ||  naturel,  qui  circuit  tout  Palentour  5 y 
de  la  maison  et  du  iardin  qui  est  ioignant,  avec  le 
reste  de  l'enclos,  qui  contient  quelques  six  ou  sept 
arpens  de  terre,  ou  plus  à  mon  aduis.  Les  Framboi- 
siers qui  sont  là  es  enuirons,  y  attirent  tant  de  Tour- 
terelles (en  la  saison)  que  c'est  vn  plaisir  d'y  en  voir 
des  arbres  tous  couuerts,  aussi  les  François  de  l'habi- 
tation y  vont  souuent  tirer,  comme  au  meilleur  en- 
droict  et  moins  pénible.  Que  si  nos  Religieux  veulent 
aller  à  Kebec,  ou  ceux  de  Kebec  venir  chez  nous,  il  y 
a  à  choisir  de  chemin,  par  terre  ou  par  eau,  selon  le 
temps  et  la  saison,  qui  n'est  pas  vne  petite  commodité 
de  laquelle  les  Sauuages  se  seruent  aussi  pour  nous 
venir  voir,  et  s'instruire  auec  nous  du  chemin  du  Ciel, 
et  de  la  cognoissance  d'vn  Dieu  faict  homme,  qu'ils 
ont  ignoré  iusques  à  présent.  On  tient  que  ce  lieu 
de  Kebec  est  parles  46.  degrez  et  demy  plus  sud  que 
Paris,  de  prés  de  deux  degrez,  et  neantmoinsl'Hy- 
ver  y  est  plus  long  et  le  pays  plus  froid,  tant  à  cause 
d'vn  vent  de  Nor-ouest  qui  y  ameine  ces  furieuses 
froidures  quand  il  donne,  que  pour  n'estre  pas  le  pays 
encore  gueres  habité  et  déserté,  et  ce  parla  ||  négligence  58 
et  peu  d'affection  des  Marchans  qui  se  sont  contentez 
iusques  à  présent  d'en  tirer  les  pelleteries  et  le  profit, 
sans  y  auoir  voulu  employer  aucune  despense,  pour 

la  culture,  peuplade  ou  aduance  du  pays,  c'est  pour- 
quoy  ils  n'y  sont  gueres  plus  avancez  que  le  premier 
iour,  par  crainte,  disent -ils,  que  les  Espagnols  ne  les 
en  missent  dehors,  s'ils  y  auoient  faict  valoir  la  con- 
trée. Mais  c'est  une  excuse  bien  foible,.et  qui  n'est 
nullement  receuable  entre  gens  d'esprit  et  d'expé- 
rience qui  sauent  très-bien  qu'on  s'y  peut  tellement 
accommoder  et  fortifier,  si  on  y  vouloit  faire  la 
despense  nécessaire,  qu'on  n'en  pourroit  estre  chassé 
par  aucun  ennemy;  mais  si  on  n'y  veut  rien  faire 
davantage  que  du  passé,  la  France  Antarctique  aura 
tousiours  vn  nom  en  l'air,  et  nous  vne  possession 
imaginaire  en  la  main  d'autruy,  et  si  la  conuersion 
des  Sauuages  sera  tousiours  imparfaicte,  qui  ne  se 
peut  faire  que  par  l'assistance  de  quelques  colonnes 
de  bons  et  vertueux  Chrestiens,  auec  la  doctrine  et 
l'exemple  des  bons  Religieux. 

Apres  nous  estre  rafraischis  deux  ou  trois  iours 
59  auec  nos  Frères  dans  nostre  pe-||  tit  Couuent,  nous 
montasmes  auec  les  barques  par  la  mesme  riuiere 
Sainct  Laurent,  iusques  au  Cap  de  Victoire,  que  les 
Hurons  appellent  Onthrandéen,  pour  y  faire  latraicte: 
car  là  s'estoient  cabanez  grand  nombre  de  Sauuages 
de  diuerses  Nations;  mais  auant  que  d'y  arriuer  nous 
passasmes  par  le  lieu  appelé  de  Saincte  Croix ,  puis 
par  les  Trois  Riuieres,  qui  est  vn  pays  très-beau,  et 
remply  de  quantité  de  beaux  arbres,  et  toute  la 
route  vnie  et  fort  plaisante,  iusques  à  l'entrée  du 
Saut  Sainct  Louis,  où  il  y  a  de  Kebec  plus  de  60.  ou 
70.  lieues  de  chemin.  Des  Trois  Riuieres  nous  pas- 
sasmes par  le  lac  Sainct  Pierre,  qui  contient  quelques 
huict  lieues  de  longueur,  et  quatre  de  large,  duquel 

l'eau  y  est  presque  dormante,  et  fort  poissonneuse; 
puis,  nous  arriuasmes  au  Cap  de  Victoire  le  iour  de 
la  Saincte  Magdeleine. 


|  Du  Cap  de  Victoire  aux  Hurons,  et  comme  les  Sauuages  se  60 
gouuernent  allans  en  voyage  et  par  pays. 

Chapitre    1 1 1 1. 

e  lieu  du  Cap  de  Victoire  ou  de  Massacre, 
est  à  douze  ou  quinze  lieues  au  deçà  de  la 
Riuiere  des  Prairies,  ainsi  nommée,  pour 
la  quantité  d'Isles  plates  et  prairies  agréa- 
bles que  cette  riuiere,  et  vn  beau  et  grand  lac  y  con- 
tiennent; la  riuiere  des  Yroquois  y  aboutit  à  main 
gauche,  comme  celle  des  Ignierhonons,  qui  est  en- 
core vne  Nation  d'Yroquois,  aboutit  à  celle  du  Cap 
de  Victoire  :  toutes  ces  contrées  sont  tres-agreables, 
et  propres  à  y  bastir  des  villes,  les  terres  y  sont  plates 
et  vnies,  mais  vn  peu  sablonneuses,  les  riuieres  y  sont 
poissonneuses,  et  la  chasse  et  l'air  fort  bons,  ioint 
que  pour  la  grandeur  et  profondeur  de  la  riuiere,  les 
barques  y  peuuent  aller  à  la  voile  quand  les  ||  vents  61 
sont  bons,  et  à  faute  de  bon  vent  on  se  peut  seruir 
d'auirons. 

Pour  reuenir  donc  au  Cap  de  Victoire,  la  riuiere 
en  cet  endroict,  n'a  enuiron  que  demye  lieuë  de  large, 
et  dés  l'entrée  se  voyent  tout  d'vn  rang  6.  ou  7.  Isles 
fort  agréables  et  couuertes  de  beaux  bois;  les  Hurons 

y  ayans  faict  leur  traite,  et  agréé  pour  quelques  pe- 
tits presens  de  nous  conduire  en  leur  pays  le  Père 
Ioseph,  le  Père  Nicolas  et  moy  ,  nous  partismes  en 
mesme  temps  auuec  eux,  après  auoir  premièrement 
inuoqué  l'assistance  de  nostre  Seigneur,  à  ce  qu'il 
nous  conduisist  et  donnast  vn  bon  et  heureux  succez 
à  nostre  voyage,  le  tout  à  sa  gloire,  à  nostre  salut,  et 
au  bien  etconuersion  de  ces  pauures  peuples. 

Mais  pour  ce  que  les  Hurons  ne  s'associent  que 
cinq  à  cinq,  ou  six  à  six  pour  chacun  canot,  ces  pe- 
tits vaisseaux  n'en  pouuans  pour  le  plus,  contenir 
qu'vn  dauantage  auec  leurs  marchandises  :  il  nous 
fallut  nécessairement  séparer,  et  nous  accommoder  à 
part,  chacun  auec  vne  de  ces  societez  ou  petit  canot, 
qui  nous  conduisirent  iusques  dans  leur  pays,  sans 
nous  plus  reuoir  en  chemin  que  les  deux  premiers 
62  II  iours  que  nous  logeasmes  auec  le  Père  Ioseph  ,  et 
puis  plus,  iusques  à  plusieurs  sepmaines  après  nostre 
arriuée  au  pays  des  Hurons;  mais  pour  le  Père  Ni- 
colas, ie  le  trouuay  pour  la  première  fois,  enuiron 
deux  cens  lieues  de  Kebec,  en  vne  Nation  que  nous 
appelions  Epicerinys  ou  Sorciers,  et  en  Huron  Sque- 
kaneronons. 

Nostre  premier  giste  fut  à  la  riuiere  des.  Prairies, 
qui  est  à  cinq  lieues  au  dessous  du  Saut  Saint  Louis, 
où  nous  trouuasmes  desia  d'autres  Sauuages  cabanez, 
qui  faisoient  festin  d'vn  grand  Ours,  qu'ils  auoient 
pris  et  poursuiuy  dans  la  riuiere,  pensant  se  sauuer 
aux  Isles  voysines,  mais  la  vitesse  des  Canots  l'atai- 
gnit,  et  fut  tué  à  coups  de  flesches  et  de  massue.  Ces 
Sauuages  en  leur  festin,  et  caressans  la  chaudière, 
chantoient  tous  ensemblement,  puis  alternatiuement 


-  4^  — 

d'vn  chant  si  doux  et  agréable,  que  i'en  demeuray 
tout  estonné,  et  rauy  d'admiration  :  de  sorte  que  de- 
puis ie  n'ay  rien  ouy  de  plus  admirable  entr'eux  ; 
car  leur  chant  ordinaire  est  assez  mal-gracieux. 

Nous  cabanasmes  assez  proche  d'eux,  et  fismes 
chaudière  à  la  Huronne,  mais  ie  ne  pu  encore  man- 
ger de  leur  Sagamité  ||  pour  ce  coup,  pour  n'y  estre  63 
pas  accoustumé,  et  me  fallut  ainsi  coucher  sans  sou- 
per, car  ils  auoient  aussi  mangé  en  chemin  vn  petit 
sac  de  biscuit  de  mer  que  i'auois  pris  aux  barques, 
pensant  qu'il  me  deust  durer  iusques  aux  Hurons, 
mais  ils  n'y  laissèrent  rien  de  reste  pour  le  lendemain, 
tant  ils  letrouuerent  bon.  Nostre  lict  fut  la  terre  nuë, 
auec  vne  pierre  pour  mon  cheuet,  plus  que  n'auoient 
nos  gens,  qui  n'ont  accoustumé  d'auoir  la  teste  plus 
haute  que  les  pieds;  nostre  maison  estoitdeux  escor- 
ces  de  Bouleau,  posées  contre  quatre  petites  perches 
fichées  en  terre,  et  accommodées,  en  panchans,  au 
dessus  de  nous.  Mais  pour  ce  que  leur  façon  de  faire, 
et  leur  manière  de  s'accommoder  allans  en  voyage, 
est  presque  tousiours  de  mesme,  ie  diray  succincte- 
ment cy-aprés  comme  ils  s'y  gouuernent. 

C'est,  que  pour  pratiquer  la  patience  à  bon  escient, 
et  patir  au  delà  des  forces  humaines,  il  ne  faut  qu'en- 
treprendre des  voyages  auec  les  Sauuages,  et  spécia- 
lement long-temps,  comme  nous  fismes  :  car  il  se  faut 
résoudre  d'y  endurer  et  patir,  outre  le  danger  de  pé- 
rir en  chemin,  plus  que  l'on  ne  sçauroit  penser,  tant 
de  la  faim,  ||  que  de  la  puanteur  que  ces  salles  maus-  64 
sades  rendent  presque  continuellement  dans  leurs 
Canots,  ce  qui  seroit  capable  de  se  desgouter  du  tout 
de  si   désagréables  compagnies,   que  pour  coucher 

tousiours  sur  la  terre  nuë  par  les  champs,  marcher 
auec  grand  trauuail  dans  les  eaux  et  lieux  fangeux, 
et  en  quelques  endroicts  par  des  rochers  et  bois  obs- 
curs et  touffus,  souffrir  les  pluyes  sur  le  dos,  toutes 
les  iniures  des  saisons  et  du  temps,  et  la  morsure 
d'vne  infinie  multitude  de  Mousquites  et  Cousins, 
auec  la  difficulté  de  la  langue  pour  pouuoir  s'expli- 
quer suffisamment,  et  manifester  ses  nécessitez,  et 
n'auoir  aucun  Chrestien  auec  soy  pour  se  communi- 
quer et  consoler  au  milieu  de  ses  trauaux,  bien  que 
d'ailleurs  les  Sauuages  soient  toutesfois  assez  humains 
(au  moins  Festoient  les  miens)  voire  plus  que  ne  sont 
beaucoup  de  personnes  plus  polies  et  moins  sauua- 
ges ;  car  me  voyant  passer  plusieurs  iours  sans  pou- 
uoir presque  manger  de  leur  Sagamité,  ainsi  sallernent 
et  pauurement  accommodée ,  ils  auoient  quelque 
compassion  de  moy,  et  m'encourageoient  et  assis- 
toient  au  mieux  qu'il  leur  estoit  possible,  et  ce  qu'ils 
65  pouuoient  estoit  peu  de  chose  :  ||  cela  alloit  bien  pour 
moy,  qui  m'estois  resous  de  bonne  heure  à  endurer 
de  bon  cœur  tout  ce  qu'il  plairoit  à  Dieu  m'enuoyer  ; 
ou  la  mort,  ou  la  vie  :  c'est  pourquoy  ie  me  mainte- 
nois  assez  ioyeux,  nonobstant  ma  grande  débilité,  et 
chantois  souuent  des  Hymnes  pour  ma  consolation 
spirituelle,  et  le  contentement  de  mes  Sauuages,  qui 
m'en  prioient  par-fois,  car  ilsn'ayment  point  à  voir  les 
personnes  tristes  et  chagrines,  ny  impatientes,  pour 
estre  eux-mesmes  beaucoup  plus  patiens  que  ne.  sont 
communément  nos  François,  ainsi  l'ay-ie  veu  en  vne 
infinité  d'occasions  :  ce  qui  me  faisoit  grandement 
rentrer  en  moy  mesme,  et  admirer  leur  constance,  et 
le  pouuoir  qu'ils  ont  sur  leurs  propres  passions,  et 

comme  ils  sçauent  bien  se  supporter  les  vns  les  au- 
tres, et  s'entresecourir  et  assister  au  besoin  ;  et  peux 
dire  auec  vérité,  que  i'ay  trouué  plus  de  bien  en  eux, 
que  ie  ne  m'estois  imaginé,  et  que  l'exemple  de  leur 
patience  estoit  cause  que  ie  m'esforçois  dauantage  à 
supporter  ioyeusement  et  constamment  tout  ce  qui 
m'arriuoit  de  fascheux,  pour  l'amour  de  mon  Dieu, 
et  l'édification  de  mon  prochain. 

||  Estans  donc  par  les  champs,  l'heure  de  se  cabaner  66 
venue,  ils  cherchoient  à  se  mettre  en  quelque  endroict 
commode  sur  le  bord  de  la  riuiere,  ou  autre  part,  où 
se  pust  aysement  trouuer  du  bois  sec  à  faire  du  feu, 
puis  vn  auoit  soin  d'en  chercher  et  amasser,  vn  autre 
de  dresser  la  Cabane,  et  le  bois  à  pendre  la  chau- 
dière au  feu,  vn  autre  de  chercher  deux  pierres  pla- 
tes pour  concasser  le  bled  d'Inde  sur  vne  peau  esten- 
due  contre  terre,  et  après  le  verser  et  faire  bouillir 
dans  la  chaudière;  estant  cuit  fort  clair,  on  dressoit 
le  tout  dans  les  escuelles  d'escorces,  que  pour  cet  ef- 
fect  nous  portions  quant-et-nous  auec  des  grandes 
cueilliers,  comme  petits  plats,  desquelles  on  se  sert  à 
manger  cette  Menestre  et  Sagamité  soir  et  matin,  qui 
sont  les  deux  fois  seulement  que  l'on  fait  chaudière 
par  iour,  sçauoir  quand  on  est  cabane  au  soir,  et  au 
matin  auant  que  partir,  et  encore  quelquesfois  ne  le 
faisions-nous  point,   de  haste    que  nous  auions  de 
partir,  et  par-fois  la  faisions-nous  auant  iour  :  que 
si  nous  nous  rencontrions  deux  mesnages  en  vne 
mesme  Cabane,  chacun  faisoit  sa  chaudière  à  part, 
puis  tous  ensemblement   les  mangions  l'vne  après 
l'autre,  sans  au  ||  cun  débat  ny  contention,  et  chacun  67 
participoit  et  à  l'vne  et  à  l'autre  :  mais  pour  moy  ie 

me  contentais,  pour  l'ordinaire,  de  la  Sagamité  des 
deux  qui  m'agreoit  dauantage,  bien  qu'à  l'vne  et  à 
l'autre  il  y  eust  tousiours  des  salletez  et  ordures,  à 
cause,  en  partie,  qu'on  se  seruoittous  les  iours  de  nou  - 
uelles  pierres,  et  assez  mal-nettes,  pour  concasser  le 
bled,  ioint  que  les  escuelles  ne  pouuoient  sentir  gue- 
res  bon  :  car  ayans  nécessité  de  faire  de  l'eau  en  leur 
Canot,  ils  s'en  seruoient  ordinairement  en  cette  ac- 
tion :  mais  sur  terre  ils  s'accroupissoient  en  quelque 
lieu  à  l'escart  auec  de  l'honnesteté  et  de  la  modestie 
qui  n'auait  rien  de  sauuage. 

Ils  faisoient  par-fois  chaudière  de  bled  d'Inde  non 
concassé,  et  bien  qu'il  fust  tousiours  fort  dur,  pour 
la  difficulté  qu'il  y  a  à  le  faire  cuire,  il  m'agreoit 
dauantage  au  commencement,  pour  ce  que  ie  le  pre- 
nois  grain  à  grain,  et  par  ainsi  ie  le  mangeois  nette- 
ment et  à  loisir  en  marchant,  et  dans  nostre  Canot. 
Aux  endroits  de  la  riuiere  et  des  lacs  où  ils  pen- 
soient  auoir  du  poisson,  ils  y  laissoient  traisner  après 
eux  vne  ligne,  à  l'ain  de  laquelle  ils  auoient  accom- 
68  mode  et  lié  de  la  peau  ||  de  quelque  grenouille  qu'ils 
auoient  escorchée,  et  par-fois  ils  y  prenoient  du  pois- 
son, qui  seruoit  à  donner  goust  à  la  chaudière  :  mais 
quand  le  temps  ne  les  pressoit  point,  comme  lors 
qu'ils  descendoient  pour  la  traicte,  le  soir  ayans  ca- 
bane, vne  partie  d'eux  alloient  tendre  leurs  rets  dans 
la  riuiere,  en  laquelle  ils  prenoient  souuent  de  bons 
poissons,  comme  Brochets,  Esturgeons  et  des  Carpes, 
qui  ne  sont  neantmoins  telles,  ny  si  bonnes,  ny  si 
grosses  que  les  nostres,  puis  plusieurs  autres  espèces 
de  poissons  que  nous  n'auons  pas  par  deçà. 

Le  bled  d'Inde  que  nous  mangions  en  chemin,  ils 

Palloient  chercher  de  deux  en  deux  iours  en  de  cer- 
tains lieux  escartez,  où  ils  Pauoient  caché  en  descen- 
dans,  dans  de  petits  sacs  d'escorces  de  Bouleau  :  car 
autrement  ce  leur  seroit  trop  de  peine  de  porter  tous- 
iours  quant-et-eux  tout  le  bled  qui  leur  est  nécessaire 
en  leur  voyage,  et  m'estonnois  grandement  comme 
ils  pouuoient  si  bien  remarquer  tous  les  endroicts  où 
ils  Pauoient  caché,  sans  se  mesprendre  aucunement, 
bien  qu'il  fust  par-fois  fort  esloigné  du  chemin,  et 
bien  auant  dans  les  bois,  ou  enterré  dans  le  sable. 

||  La  manière  et  Pinuention  qu'ils  auoient  à  tirer  du  69 
feu,  et  laquelle  est  pratiquée  par  tous  les  peuples 
Sauuages,  est  telle.  Ils  prenoient  deux  bastons  de 
bois  de  saulx,  tillet,  ou  d'autre  espèce,  secs  et  légers, 
puis  en  accommodoient  vn  d'enuiron  la  longueur 
d'vne  coudée,  ou  peu  moins,  et  espaiz  d'vn  doigt  ou 
d'enuiron,  et  ayans  sur  le  bord  de  sa  largeur  vn  peu 
caué  de  la  poincte  d'vn  cousteau,  ou  de  la  dent  d'vn 
Castor,  vne  petite  fossette  auec  vn  petit  cran  à  costé, 
pour  faire  tomber  à  bas  sur  quelque  bout  de  meiche, 
ou  chose  propre  à  prendre  feu,  la  poudre  réduite  en 
feu,  qui  deuoit  tomber  du  trou  :  ils  mettoient  la 
poincte  d'vn  autre  baston  du  mesme  bois ,  gros 
comme  le  petit  doigt,  ou  peu  moins,  dans  ce  trou 
ainsi  commencé,  etestans  contre  terre  le  genoûil  sur 
le  bout  du  baston  large,  ils  tournoient  l'autre  entre 
les  mains  si  soudainement  et  si  longtemps,  que  les 
deux  bois  estans  bien  eschauffez,  la  poudre  qui  en 
sortoit  à  cause  de  cette  continuelle  agitation,  se  con- 
uertissoiten  feu,  duquel  ils  allumoient  vn  bout  de 
leur  corde  seiche,  qui  conserue  le  feu  comme  meiche 
d'arquebuze  :  puis  après  auec  vn  peu  de  menu  bois 

70  sec  ils  faisoient  ||  du  feu  pour  faire  chaudière.  Mais 
il  faut  noter  que  tout  bois  n'est  propre  à  en  tirer  du 
feu,  ains  de  particulier  que  les  Sauuages  sçauent 
choisir.  Or,  quand  ils  auoient  de  la  difficulté  d'en 
tirer,  ils  deminçoient  dans  ce  trou  vn  peu  de  charbon, 
ou  vn  peu  de  bois  sec  en  poudre  qu'ils  prenoient  à 
quelque  souche  :  s'ils  n'auoient  vn  baston  large, 
comme  i'ay  dict,  ils  en  prenoient  deux  ronds,  et  les 
lioient  ensemble  par  les  deux  bouts,  et  estans  cou- 
chez le  genoûil  dessus  pour  les  tenir,  mettoient  en  • 
tre-deux  la  poincte  d'vn  autre  baston  de  ce  bois, 
faict  de  la  façon  d'vne  nauette  de  tissier,  et  le  tour- 
noient par  l'autre  bout  entre  les  mains,  comme  i'ay 
dict. 

Pour  reuenir  donc  à  nostre  voyage,  nous  ne  fai- 
sions chaudière  que  deux  fois  le  iour,  et  n'en  pouuant 
gueres  manger  à  la  fois,  pour  n'y  estre  encore  ac- 
coustumé,  il  ne  faut  pas  demander  si  ie  patissois 
grandement  de  nécessité  plus  que  mes  Sauuages,  qui 
estoient  accoustumez  à  cette  manière  de  viure,  ioint 
que  petunant  assez  souuent  durant  le  iour,  cela  leur 
amortissoit  la  faim. 

L'humanité  de  mon  hoste  estoit  remarquable,  en 

71  ce  que  n'ayant  pour  toute  cou- 1|  uerturequ'vne  peau 
d'Ours  à  se  couurir,  encore  m'en  faisoit-il  part  quand 
il  pleuuoit  la  nuict,  sans  que  ie  l'en  priasse,  et  mesme 
me  disposoit  la  place  le  soir,  où  ie  deuois  reposer  la 
nuict,  y  accommodant  quelques  petits  rameaux,  et 
vne  petite  natte  de  jonc  qu'ils  ont  accoustumé  de 
porter  quant-et-eux  en  de  longs  voyages,  et  compa- 
tissant à  ma  peine  et  foiblesse,  il  m'exemptoit  de  na- 
ger et  détenir  l'auiron,  qui  n'estoit  pas  me  deschar- 

ger  d'vne  petite  peine,  outre  le  seruice  qu'il  me  fai- 
soit  de  porter  mes  hardes  et  mon  pacquetaux  Saults, 
bien  qu'il  fust  desia  assez  chargé  de  sa  marchandise, 
et  du  Canot  qu'il  portoit  sur  son  espaule  parmy  de 
si  fascheux  et  pénibles  chemins. 

Vn  iour  ayant  pris  le  deuant,  comme  ie  faisois  or- 
dinairement,  pendant  que  mes   Sauuages  deschar- 
geoient  le   Canot,  pource  qu'ils  alloient  (bien   que 
chargez)  d'vn  pas  beaucoup  plus  viste  que  moy,  et 
m'approchant  d'vn   lac,  ie    sentis  la  terre  bransler 
sous  moy,  comme  vne  Isle  flottante  sur  les  eauës  ;  et 
de  faict,  ie  m'en  retiray  bien   doucement,  et  allay 
attendre  mes  gens  sur  vn  grand  Rocher  là  auprès , 
de  peur  que  quelque  inconuenient  ne  m'arri-  ||  uast  :  72 
il  nous  falloit  aussi  par-fois  passer  par  de   fascheux 
bourbiers,  desquels  à  toute  peine  pouuions-nous  reti- 
rer, et  particulièrement  en  vn  certain  marais  ioignant 
vn  lac,  où  1  on  pourroit  facilement  enfoncer  iusques 
par-dessus  la  teste,  comme  il  arriua  à  vn  François 
qui  s'enfonça  tellement,  que  s'il  n'eust  eu  les  jambes 
escarquillées  au  large,  il  eust  esté  en  grand  danger, 
encore  enfonça-il  iusques  aux  reins.  On  a  aussi  quel- 
ques-fois bien  de  la  peine  à  se  faire  passage  auec  la 
teste  et  les  mains  parmy  les  bois  touffus,  où  il  s'y  en 
rencontre  aussi  grand  nombre  de  pourris  et  tombez 
les  vns  sur  les  autres,  qu'il  faut  enjamber,  puis  des 
rochers,   pierres,  et  autres  incommoditez  qui  aug- 
mentent le  trauail  du  chemin,  outre  le  nombre  infiny 
de  Mousquites  qui  nous  faisoient  incessamment  vne 
tres-cruelle  et  fascheuse  guerre,  et  n'eust  esté  le  soin 
que  ie  portois  à  me  conseruer  les  yeux,  par  le  moyen 
d'vne   estamine   que  i'auois   sur  la  face,    ces   mes- 


—    DO    — 

chants  animaux  m'auroient  rendu  aueugle  beaucoup 
de  fois,  comme  on  m'auoit  aduerty,  et  ainsi  en  estoit- 
il  arriué  à  d'autres,  qui  en  perdirent  la  veuë  par  plu- 

73  siurs  iours,  tant  leur  picqueure  et  morsure  est  ||  veni- 
meuse à  l'endroict  de  ceux  qui  n'ont  encore  pris 
l'air  du  pays.  Neantmoins  pour  toute  diligence  que 
ie  pus  apporter  à  m'en  deffendre,  ie  ne  laissay  pas 
d'en  auoir,  le  visage,  les  mains  et  les  iambes  offen- 
cés.  Aux  Hurons,  à  cause  que  le  pays  est  descou- 
uert  et  habité,  il  n'y  en  a  pas  si  grand  nombre,  sinon 
aux  forests  et  lieux  où  les  vents  ne  donnent  point  pen- 
dant les  grandes  chaleurs  de  l'Esté. 

Nous  passasmes  par  plusieurs  Nations  Sauuages; 
mais  nous  n'arrestions  qu'vne  nuict  à  chacune,  pour 
tousiours  aduancer  chemin,  excepté  aux  Epicerinys 
et  Sorciers ,  où  nous  seiournasmes  deux  iours ,  tant 
pour  nous  reposer  de  la  fatigue  du  chemin,  que  pour 
traicter  quelque  chose  auec  cette  Nation.  Ce  fut  là  où 
ie  trouuay  le  Père  Nicolas  proche  le  lac,  où  il  m'at- 
tendoit.  Cette  heureuse  rencontre  et  entre-veuë  nous 
resiouyt  grandement,  et  nous  nous  consolasmes  auec 
quelques  François,  pendant  le  peu  de  seiour  que  nos 
gens  firent  là.  Nostre  festin  fut  d'vn  peu  de  poisson 
que  nousauions,  et  des  Citrouilles  cuittes  dans  l'eau, 
que  ie  trouuay  meilleures  que  viande  que  i'aye  ia- 
mais  mangée,  tant  i'estois  abbatu  et  exténué  de  ne- 

74  cessité,  Il  et  puis  fallut  partir  chacun  séparément  à 
l'ordinaire  auec  ses  gens.  Ce  peuple  Epicerinyen  est 
ainsi  surnommé  Sorcier,  pour  le  grand  nombre  qu'il 
y  en  a  entr'eux,  et  des  Magiciens,  qui  font  profession 
de  parler  au  Diable  en  des  petites  tours  rondes  et  sé- 
parées à  l'escart,  qu'ils  font  à  dessein,  pour  yreceuoir 

les  Oracles,  et  prédire  ou  apprendre  quelque  chose  de 
leur  Maistre.  Ils  sont  aussi  coustumiers  à  donner  des 
sorts  et  de  certaines  maladies,  qui  ne  se  guérissent 
que  par  autre  sort  et  remède  extraordinaire,  dont  il  y 
en  a,  du  corps  desque's  sortent  des  serpents  et  des 
longs  boyaux,  et  quelquefois  seulement  à  demy,  puis 
rentrent,  qui  sont  toutes  choses  diaboliques,  et  in- 
ventées par  ces  malheureux  Sorciers  :  et  hors  ces 
sorts  magiques,  et  la  communication  qu'ils  ont  auec 
les  Démons,  ie  les  trouuois  fort  humains  et  cour- 
tois. 

Ce  fut  en  ce  village,  où  par  mesgard,  ie  perdis,  à 
mon  très-grand  regret,  tous  les  mémoires  que  i'avois 
faits,  des  pays,  chemins,  rencontres  et  choses  remar- 
quables que  nous  auions  veuës  depuis  Dieppe  en 
Normandie,  iusques-là,  et  ne  m'en  apperceuz  qu'à  la 
rencontre  de  deux  Canots  |j  de  Sauuages,  de  la  Nation  75 
du  Bois  :  cette  Nation  est  fort  esloignée  et  dépendante 
des  Cheueux  Releuez,  qui  ne  couurent  point  du  tout 
leur  honte  et  nudité,  sinon  pour  cause  de  grand  froid 
et  de  longs  voyages,  qui  les  obligent  à  se  seruir  d'vne 
couuerture  de  peau.  Ils  auoient  à  leur  col  de  petites 
fraises  de  plumes,  et  leurs  cheueux  accommodez  de 
mesme  parure.  Leur  visage  estoit  peint  de  diuerses 
couleurs  en  huile,  fort  ioliuement,  les  vns  estoient  d'vn 
costé  tout  vert,  et  de  l'autre  rouge  :  autres  sembloient 
auoir  tout  le  visage  couuert  de  passements  naturels, 
et  autres  tout  autrement.  Ils  ont  aussi  accoustumé  de 
se  peindre  et  matachier,  particulièrement  quand  ils 
doivent  arriver,  ou  passer  par  quelqu'autre  Nation, 
comme  auoient  faict  mes  Sauvages  arriuans  aux  Sque- 
kaneronons  :  c'est  pour  ce  suiect  qu'ils  portent  de  ces 

peintures  et  de  l'huile  auec  eux  en  voyageans,  et 
aussi  à  cause  des  festins,  dances,  ou  autres  assemblées, 
afin  de  sembler  plus  beaux,  et  attirer  les  yeux  des 
regardans  sur  eux. 

Vne  iournée,   après  auoir  trouué  ces   Sauuages, 
nous  nous  arrestames  quelque  temps  en  vn  village 

76  d'Algoumequins,  et  ||  y  entendant  vn  grand  bruit,  ie  fus 
curieux  de  regarder  par  la  fente  d'vne  Cabane,  pour 
sçauoir  que  c'estoit,  là  où  ie  vis  au  dedans  (ainsi  que 
i'ay  veu  du  depuis  par  plusieurs  fois  aux  Hurons, 
pour  semblables  occasions)  vne  quantité  d'hommes, 
my-partis  en  deux  bandes,  assis  contre  terre,  et  ar- 
rangez des  deux  costez  de  la  Cabane,  chaque  bande 
auoit  deuant  soy  vne  longue  perche  plate,  large  de 
trois  ou  quatre  doigts,  et  tous  les  hommes  ayans 
chacun  vn  baston  en  main,  en  frappoient  continuel- 
lement ces  perches  plates,  à  la  cadence  du  son  des 
Tortuëes,  et  de  plusieurs  chansons  qu'ils  chantaient 
de  toute  la  force  de  leur  voix.  Le  Loki  ou  Médecin, 
qui  estoit  au  haut  bout  auec  sa  grande  Tortue  en 
main,  commençoit,  et  les  autres  à  pleine  teste 
poursuyuoient,  et  sembloit  vn  sabbat  et  vne  vraye 
confusion  et  harmonie  de  Démons.  Deux  femmes  ce- 
pendant tenoient  l'enfant  tout  nud,  le  ventre  en  haut 
proche  d'eux,  vis  à  vis  du  Loki,  à  quelque  temps  de 
là  le  Loki  à  quatre  pattes,  s'approchoit  de  l'enfant, 
auec  des  cris  et  hurlemens  comme  d'vn  furieux  Tau- 
reau, puis  le  souffloit  enuiron  les  parties  naturelles, 

77  et  après  recommençoient  ||  leur  tintamarre  et  leur 
cérémonie,  qui  finit  par  vn  festin  qui  se  disposait  au 
bout  de  la  Cabane  :  de  sçauoir  que  deuint  l'enfant, 
et  s'il  fut  guery  ou  non,  ou  si  on  y  adiousta  encore 

quelqu'autre  cérémonie,  ie  n'en  ay  rien  sceu  depuis, 
pour  ce  qu'il  nous  fallut  partir  incontinent,  après 
auoir  repeu,  et  vn  peu  reposé. 

De  cette  Nation  nous  allasmes  cabaner  en  vn  village 
d'AndatahouatSy  que  nous  disons  Cheueuxou  Poil  leué, 
qui  s'estoient  venus  poser  proche  la  mer  douce,  à 
dessein  de  traicteravec  les  Hurons  et  autres  qui  re- 
tournoient de  la  traicte  de  Kebec,  et  fusmes  deux  iours 
à  traicter  et  negotier  auec  eux.  Ces  Sauuages,  sont 
vne  certaine  Nation  qui  portent  leurs  cheueux  rele- 
uez  sur  le  front,  plus  droicts  que  les  perruques  des 
Dames,  et  les  font  tenir  ainsi  droicts  par  le  moyen 
d'vn  fer,  ou  d'vne  hache  chaude,  ce  qui  n'est  point 
autrement  de  mauuaise  grâce;  ouy  bien  de  ce  que  les 
hommes  ne  couurent  point  du  tout  leurs  parties  na- 
turelles, qu'ils  tiennent  à  descouuert,  auec  tout  le 
reste  du  corps,  sans  honte  ny  vergongne;  mais  pour 
les  femmes,  elles  ont  vn  petit  cuir  à  peu  près  grand 
comme  vne  seruiette,  ceint  à  l'entour  ||  des  reins,  et  78 
descend  iusques  sur  le  milieu  des  cuisses,  à  la  façon 
des  Huronnes.  Il  y  a  vn  grand  peuple  en  cette  Na- 
tion, et  la  pluspart  des  hommes  sont  grands  guer- 
riers, chasseurs  et  pescheurs.  Je  vis  là  beaucoup  de 
femmes  et  filles  qui  faisoient  des  nattes  de  ioncs, 
grandement  bien  tissuës ,  et  embellies  de  diuerses 
couleurs,  qu'elles  traictaient  par  après  pour  d'au- 
tres marchandises,  des  Sauuages  de  diuerses  con- 
trées, qui  abordoient  en  leur  village.  Ils  sont  er- 
rans,  sinon  que  quelques  villages  d'entr'eux  sèment 
des  bleds  d'Inde,  et  font  la  guerre  à  vne  autre  Na- 
tion, nommée  Assitagueronon ,  qui  veut  dire  gens  de 
feu  :  car  en  langue  Huronne  Assista,  signifie  du  feu, 


-54- 

et  Eronon,  signifie  Nation.  Ils  sont  esloignez  d'eux 
d'enuiron  deux  cens  lieues  et  plus;  ils  vont  par 
troupes  en  plusieurs  régions  et  contrées,  esloignées 
de  plus  de  quatre  cens  lieues  (à  ce  qu'ils  m'ont  dit) 
où  ils  trafiquent  de  leurs  marchandises,  et  eschangent 
pour  des  pelleteries,  peintures,  pourceleines,  et  autres 
fatras. 

Les  femmes  viuent  fort  bien  auec  leurs  marys,  et 
ont  cette  coustume  auec  toutes  les  autres  femmes  des 
79  peuples  errans,  que  ;  lors  qu'elles  ont  leurs  mois* 
elles  se  retirent  d'auec  leurs  marys,  et  la  fille  d'auec 
ses  père  et  mère,  et  autres  parents,  et  s'en  vont  en  de 
certaines  Cabanes  escartées  et  esloignées  de  leur  vil- 
lage, où  elles  séjournent  et  demeurent  tout  le  temps 
de  ces  incommoditez,  sans  auoir  aucune  compagnie 
d'hommes,  lesquels  leur  portent  des  viures  et  ce  qui 
leur  est  nécessaire,  iusqu'à  leur  retour,  si  elles-mesmes 
n'emportentsufflsamment  pour  leur  prouision,  comme 
elles  font  ordinairement.  Entre  les  Hurons,  et  autres 
peuples  sédentaires,  les  femmes  ny  les  filles  ne  sor- 
tent point  de  leur  maison  ou  village,  pour  semblables 
.  incommoditez  :  mais  elles  font  leur  manger  en  de 
petits  pots  à  part  pendant  ce  temps-là,  et  ne  permet- 
tent à  personne  de  manger  de  leurs  viandes  et  me- 
nestres  :  de  sorte  qu'elles  semblent  imiter  les  Iuisues, 
lesquelles  s'estimoient  immondes  pendant  le  temps  de 
leurs  fleurs.  le  n'ay  peu  apprendre  d'où  leur  estoit 
arriué  cette  coustume  de  se  séparer  ainsi,  quoy  que 
ie  l'estime  pleine  d'honnesteté. 

Denostre  arrivée  au  pays  des  Hurons,  quels  esioient  nos  exer-  80 
cicesy  et  de  nostre  manière  de  viure  et  gouuernement  dans  le 
pays. 

Chapitre   V. 

vis,  qu'auec  la  grâce  du  bon  Dieu,  nous 
sommes  arriuez  iusques-là,  que  d'auoisiner 
le  pays  de  nos  Hurons,  il  est  maintenant 
temps  que  ie  commence  à  en  traicter  plus 
amplement,  et  de  la  façon  de  faire  de  ses  habitans, 
non  à  la  manière  de  certaines  personnes,  lesquelles 
descriuans  leurs  Histoires,  ne  disent  ordinairement 
que  les  choses  principales,  et  les  enrichissent  encore 
tellement,  quand  on  en  vient  à  l'expérience,  on  n'y 
voit  plus  la  face  de  PAutheur  :  car  i'escris  non-seu- 
lement les  choses  principales,  comme  elles  sont,  mais 
aussi  les  moindres  et  plus  petites,  auec  la  mesme 
naïfueté  et  simplicité  que  i'ay  accoustumé. 

Il  C'est  pourquoy  ie  prie  le  Lecteur  d'auoir  pour  81 
agréable  ma  manière  de  procéder,  et  d'excuser  si 
pour  mieux  faire  comprendre  l'humeur  de  nos  Sauua- 
ges,  i'ay  esté  contrainct  insérer  icy  plusieurs  choses  in- 
ciuilesetextrauagantes,  d'autant  que  l'on  ne  peut  pas 
donner  vne  entière  cognoissance  d'vn  pays  estranger, 
ny  ce  qui  est  de  son  gouuernement,  qu'en  faisant 
voir  auec  le  bien,  le  mal  et  l'imperfection  qui  s'y 
retrouue  :  autrement  il  ne  m'eust  fallu  descrire  les 
mœurs  des  Sauuages,  s'il  ne  s'y  trouuoit  rien  de  sau- 
uage,  mais  des  mœurs  polies  et  ciuiles,  comme  les 
peuples  qui  sont  cultiués  par  la  religion  et  pieté,  ou 
par  des  Magistrats  et  Sages,  qui  par  leurs  bonnes 

lois  eussent  donné  quelque  forme  aux  mœurs  si  dif- 
formes de  ces  peuples  barbares,  dans  lesquels  onvoid 
bien  peu  reluire  la  lumière  de  la  raison,  et  la  pureté 
d'vne  nature  espurée. 

Deux  iours  auant  nostre  arriuée  aux  Hurons,  nous 
trouuasmes  la  mer  douce,  sur  laquelle  ayans  trauersé 
d'Isle  en  Isle,  et  pris  terre  au  pays  tant  désiré,  par 
vn  iour  de  Dimanche,  feste  sainct  Bernard,  enuiron 
midy,  que  le  Soleil  donnoit  à  plomb,  mes  Sauuages 

82  ayans  serré  leur  Canot  en  ||  un  bois  là  auprès  me 
chargèrent  de  mes  hardes  et  pacquets,  qu'ils  auaient 
auparauant  tousiours  portez  par  le  chemin  :  la  cause 
fut  la  grande  distance  qu'il  y  auait  de  là  au  Bourg, 
et  qu'ils  estoient  desia  plus  que  suffisamment  char- 
gés de  leurs  marchandises.  le  portay  donc  mon  pac- 
quet  auec  vne  très-grande  peine,  tant  pour  sa  pesan- 
teur, et  de  l'excessiue  chaleur  qu'il  faisoit,  que  pour 
une  foiblesse  et  débilité  grande  que  ie  ressentois  en 
tous  mes  membres  depuis  vn  long  temps,  ioinct  que 
pour  m'auoir  fait  prendre  le  deuant,  comme  ils 
auoient  accoustumé  (à  cause  que  ie  ne  pouuois  les 
suyure  qu'à  toute  peine)  ie  me  perdis  du  droict  che- 
min, et  me  trouuay  long  temps  seul,  sans  sçauoir  où 
i'allois.  A  la  fin,  après  auoir  bien  marché  et  trauersé 
pays,  ie  trouuay  deux  femmes  Huronnes  proche  d'vn 
chemin  croizé,  et  leur  demanday  par  où  il  falloit  al- 
ler au  Bourg  où  ie  me  deuois  rendre,  ie  n'en  sçauois 
pas  le  nom,  et  moins  lequel  ie  deuois  prendre  des 
deux  chemins  :  ces  pauures  femmes  se  peinoient  as- 
sez pour  se  faire  entendre,  mais  il  n'y  auoit  encore 
moyen.  Enfin,  inspiré  de  Dieu,  ie  pris  ie  bon  che- 

83  min,  et  au  bout  de  quelque  temps  ie  ||  trouuay  mes 

Sauuages  assis  à  l'ombre  sous  vn  arbre  en  vne  belle 
grande  prairie,  où  ils  m'attendoient,  bien  en  peine 
que  i'estois  deuenu;  ils  me  firent  seoir  auprès  d'eux, 
et  me  donnèrent  des  cannes  de  bled  d'Inde  à  succer 
qu'ils  auoient  cueillies  en  vn  champ  tout  proche  de 
là.  le  pris  garde  comme  ils  en  vsoient,  et  les  trou- 
uay  d'vn  assez  bon  suc  :  après,  passant  par  vn  autre 
champ  plein  de  Fezolles  i'en  cueillis  vn  plein  plat,  que 
ie  fis  par  après  cuire  dans  nostre  Cabane  auec  de  l'eau, 
quoyque  l'escorce  en  fust  desia  assez  dure  :  cela  nous 
seruit  pour  vn  second  festin  après  nostre  arriuée. 

A  mesme  temps  que  ie  fus  apperceu  de  nostre 
ville  de  Quieuindahian,  autrement  nommée  Téqueunon- 
kiayé,  lieu  assez  bien  fortifié  à  leur  mode,  et  qui  pou- 
uoit  contenir  deux  ou  trois  cens  mesnages,  en  trente 
ou  quarante  Cabanes  qu'il  y  auoit,  il  s'esleua  vn  si 
grand  bruit  par  toute  la  ville,  que  tous  sortirent 
presque  de  leurs  Cabanes  pour  me  venir  voir,  et  fus 
ainsi  conduit  auec  grande  acclamation  iusque  dans 
la  Cabane  de  mon  Sauuage,  et  pour  ce  que  la  presse 
y  estoit  fort  grande,  ie  fus  contrainct  de  gaigner  le 
||  haut  de  l'establie,  et  me  desrober  de  leur  presse.  84 
Les  père  et  mère  de  mon  Sauuage  me  firent  vn  fort 
bon  accueil  à  leur  mode,  et  par  des  caresses  extraor- 
dinaires, me  tesmoignoient  ï'ayse  et  le  contentement 
qu'ils  avoient  de  ma  venue,  ils  me  traitèrent  aussi 
doucement  que  leur  propre  enfant,  et  me  donnèrent 
tout  suiect  de  louer  Dieu,  voyant  l'humanité  et  fidé- 
lité de  ces  pauvres  gens,  priuez  de  sa  cognoissance. 
Ils  prirent  soin  que  rien  ne  se  perdist  de  mes  petites 
hardes,  et  m'aduertirent  de  me  donner  garde  des 
larrons  et  des  trompeurs,  particulièrement  des  Quieu- 


—  58  — 

nontateronons,  qui  me  venoient  souuent  voir,  pour  ti- 
rer quelque  chose  de  moy  :  car  entre  les  Nations 
Sauuages  celle-cy  est  Pvne  des  plus  subtiles  de  tou- 
tes, en  faict  de  tromperie  et  de  vol. 

Mon  Sauuage,  qui  me  tenoit  en  qualité  de  frère, 
me  donna  aduis  d'appeller  sa  mère  Sendoué,  c'est  à 
dire,  ma  mère,  puis  luy  et  ses  frères  Ataquen,  mon 
frère,  et  le  reste  de  ses  parents  en  suite,  selon  les  de- 
grez  de  consanguinité,  et  eux  de  mesme  m'appeloient 
leur  parent.  La  bonne  femme  disoit  Ayein,  mon  fils, 
et  les  autres  Ataquon,  mon  frère,  Earassé,  mon  cousin, 
85  Hi\\uoittan,  mon  nepveu,  Houatinoron,  mon  oncle, 
Aystan,  mon  père  :  selon  l'aage  des  personnes  i'estois 
ainsi  appelle  oncle  ou  nepueu,  etc.,  et  des  autres  qui 
ne  me  tenoient  en  qualité  de  parent,  Yaîoro,  mon 
compagnon,  mon  camarade,  et  de  ceux  qui  m'esti- 
moient  dauantage,  Garihouanne,  grand  Capitaine. 
Voylà  comme  ce  peuple  n'est  pas  tant  dans  la  rudesse 
et  la  rusticité  qu'on  l'estime. 

Le  festin  qui  nous  fut  faict  à  nostre  arriuée,  fut  de 
bled  d'Inde  pilé,  qu'ils  appellent  Ottety  auec  vn  petit 
morceau  de  poisson  boucané  à  chacun,  cuit  en  l'eau, 
car  c'est  toute  la  saulce  du  pays,  et  mes  Fezolles  me 
servirent  pour  le  lendemain  :  dés  lors  ie  trouuay 
bonne  la  Sagamité  qui  estoit  faicte  dans  nostre  Ca- 
bane, pour  estre  assez  nettement  accommodée,  ie 
n'en  pouuois  seulement  manger  lorsqu'il  y  auoit  du 
poisson  puant  demincé  parmy,  ou  d'autres  petits, 
qu'ils  appellent  Auhaitsique,  ni  aussi  de  Leindohy,  qui 
est  vn  bled  qu'ils  font  pourrir  dans  les  fanges  et 
eauës  croupies  et  marescageuscs,  trois  ou  quatre  mois 
durant,   duquel  ils  font   neantmoins   grand  estât  : 

nous  mangions  par-fois  de  Citrouilles  du  pays,  cui- 
tes ||  dans  Peau,  ou  bien  sous  la  cendre  chaude,  que  86 
ie  trouuois  fort  bonnes,  comme  semblabkment  des 
espicsdebled  d'Inde  que  nous  faisions  rostir  deuant 
le  feu,  et  d'autre  esgrené,  grillé  comme  pois  dans  les 
cendres  :  pour  des  Meures  champestres  nostre  Sau- 
uagesse  m'en  apportoit  souuent  au  matin  pour  mon 
desieuner,  ou  bien  des  Cannes  d'Honneha  à  succer,  et 
autre  chose  qu'elle  pouuoit,  et  auoit  ce  soin  de  faire 
dresser  ma  Sagamité  la  première,  dans  Pescuelle  de 
bois  ou  d'escorce  la  plus  nette  large  comme  vn  plat- 
bassin,  et  la  cueillier  auec  laquelle  ie  mangeois, 
grande  comme  vn  petit  plat  ou  saucière.  Pour  mon 
département  et  quartier,  ils  me  donnèrent  à  moy 
seul,  autant  de  place  qu'en  pouuoit  occuper  un  petit 
mesnage,  qu'ils  firent  sortir  à  mon  occasion,  dés  le 
lendemain  de  mon  arriuée  :  en  quoy  ie  remarquay 
particulièrement  leur  bonne  affection,  et  comme  ils 
desiroient  de  me  contenter,  et  m'assister  et  seruir 
auec  toute  l'honnesteté  et  respect  deus  à  vn  grand 
Capitaine  et  chef  de  guerre,  tel  qu'ils  me  tenoient. 
Et  pour  ce  qu'ils  n'ont  point  accoustumé  de  se  ser- 
vir de  cheuet,  ie  me  seruois  la  nuict  d'vn  billot  de 
bois,  ou  d'v- ||  ne  pierre,  que  ie  mettois  sous  ma  87 
teste,  et  au  reste  couché  simplement  sur  la  natte 
comme  eux,  sans  couuerture  ny  forme  de  couche,  et 
en  lieu  tellement  dur,  que  le  matin  me  leuant,  ie 
me  trouuois  tout  rompu  et  brisé  de  la  teste  et  du 
corps. 

Le  matin,  après  estre  esueillé,  et  prié  vn  peu  Dieu, 
ie  desieunois  de  ce  peu  que  nostre  Sauuagesse  m*a- 
uoit  apporté,  puis  ayant  pris  mon  Cadran  solaire,  te 

sortois  de  la  ville  en  quelque  lieu  escarté,  pour  pou- 
uoir  dire  mon  seruice  en  paix,  et  faire  mes  prières 
et  méditations  ordinaires  :  estant  enuiron  midy  ou 
vne  heure,  ie  retournois  à  nostre  Cabane  pour  disner 
d'vn    peu    de  Sagamité,   ou   de  quelque    Citrouille 
cuite;  après  disner  ie  lisois  dans  quel  que  petit  liure 
que  i'auois  apporté,  ou  bien  i'escriuois,  et  obseruant 
soigneusement  les  mots  de  la  langue,  que  i'appre- 
nois,  i'en  dressois  des  mémoires  que  i'estudiois,  et 
repetois  deuant  mes  Sauuages,  lesquels  y  prenoient 
plaisir,  et  m'aydoient  à  m'y  perfectionner  auec  vne 
assez  bonne  méthode,  m'y  disant  souuent,  Auiel,  au 
lieu  de  Gabriel,  qu'ils  ne  pouuoient  prononcer,  à 
cause  de  la  lettre  B,  qui  ne  se  trouue  point  en  toute 
88  leur  langue,  non  ||  plus  que  les  autres  lettres  labiales, 
Asséhoaa,   Agnonra,  et  Séatonqua  :  Gabriel,  prends    ta 
plume  et  escris,  puis  ils  m'expliquoient  au  mieux 
qu'ils  pouuoient  ce  que  ie  desirois  sçauoir  d'eux. 

Et  comme  ils  ne  pouuoient  par-fois  me  faire  enten- 
dre leurs  conceptions,  ils  me  les  demonstroient  par 
figures,  similitudes  et  démonstrations  extérieures, 
par-fois  par  discours,  et  quelquesfois  auec  vn  baston, 
traçant  la  chose  sur  la  terre,  au  mieux  qu'ils  pou- 
uoient, ou  par  le  mouuement  du  corps,  n'estans  pas 
honteux  d'en  faire  de  bien  indécents,  pour  se  pou- 
uoir  mieux  donner  à  entendre  par  ces  comparaisons, 
plustost  que  par  longs  discours  et  raisons  qu'ils 
eussent  pu  alléguer,  pour  estre  leur  langue  assez 
pauure  et  disetteuze  de  mots  en  plusieurs  choses,  et 
particulièrement  en  ce  qui  est  des  mystères  de  nostre 
saincte  Religion,  lesquels  nous  ne  leur  pouuions  ex- 
pliquer, ny  mesme  le  Pater  noster,  sinon  que  par  péri- 

phrase,  c'est  à  dire  que  pour  vn  de  nos  mots,  il  en 
falloit  vser  de  plusieurs  des  leurs  :  car  entr'eux  ils 
ne  sçauent  que  c'est  de  Sanctification,  de  Règne  ce- 
leste,  du  tres-sainct  Sacrement,  ny  d'induire  en  ten- 
tation. Les  ||  mots  de  Gloire,  Trinité,  Sainct  Esprit,  89 
Anges,  Résurrection,  Paradis,  Enfer,  Eglise,  Foy, 
Espérance  et  Charité,  et  autres  infinis,  ne  sont  pas 
en  vsage  chez  eux.  De  sorte  qu'il  n'y  a  pas  besoin  de 
gens  bien  sçauants  pour  le  commencement;  mais 
bien  de  personnes  craignans  Dieu,  patiens,  et  pleins 
de  charité  :  et  voilà  en  quoy  il  faut  principalement 
exceller  pour  conuertir  ce  pauure  peuple,  et  le  tirer 
hors  du  péché  et  de  son  aueuglement. 

le  sortois  aussi  fort  souuent  par  le  Bourg,  et  les  vi- 
sitais en  leurs  Cabanes  et  mesnages ,  ce  qu'ils  trou- 
uoient  tres-bon,  et  m'en  aymoient  dauantage, 
voyans  que  ie  traictois  doucement  et  affablement 
auec  eux,  autrement  ils  ne  m'eussent  point  veu  de 
bon  œil,  et  m'eussent  creu  superbe  et  desdaigneux, 
ce  qui  n'eust  pas  esté  le  moyen  de  rien  gaigner  sur- 
eux;  mais  plustost  d'acquérir  la  disgrâce  d'vn  cha- 
cun, et  se  faire  hayr  de  tous  :  car  à  mesme  temps 
qu'vn  Estranger  a  donné  à  l'vn  d'eux  quelque  petit 
suiect  ou  ombrage  de  mescontentement  ou  fascherie, 
il  est  aussi-tost  sceu  par  toute  la  ville  de  l'vn  à  l'au- 
tre :  et  comme  le  mal  est  plustost  creu  que  le  bien, 
ils  vous  estiment  tel  pour  vn  temps,  que  le  ||  mescon-  90 
tent  vous  a  dépeint. 

Nostre  bourg  estoit  de  ce  costé-là  le  plus  proche 
voisin  des  Yroquois,  leurs  ennemys  mortels,  c'est 
pourquoy  on  m'aduertissoit  souuent  de  me  tenir  sur 
mes   gardes,  de  peur  de  quelque  surprise  pendant 

que  i'allois  au  bois  pour  prier  Dieu,  ou  aux  champs 
cueillir  des  Meures  champestres  :  mais  ie  n'y  rencon- 
tray  iamais  aucun  danger  ny  hazard  (Dieu  mercy)  il 
y  eut  seulement  vn  Huron  qui  banda  son  arc  contre 
moy,  pensant  que  ie  fusse  ennemy  :  mais  ayant  parlé 
il  se  rasseura,  et  me  salua  à  la  mode  du  pays,  Quoye, 
puis  il  passa  outre  son  chemin,  et  moi  le  mien. 

le  visitois  aussi  par-fois  leur  Cimetière,  qu'ils  ap- 
pellent Agosayé,  admirant  le  soin  que  ces  pauures 
gens  ont  des  corps  morts  de  leurs  parens  et  amis  def- 
functs,  et  trouuois  qu'en  cela  ils  surpassoient  la 
pieté  des  Chrestiens,  puis  qu'ils  n'espargnent  rien 
pour  le  soulagement  de  leurs  âmes,  qu'ils  croyent 
immortelles,  et  auoir  besoin  du  secours  des  viuans. 
Que  si  par-fois  i'auois  quelque  petit  ennuy,  ie  me 
recreois  et  consolois  en  Dieu  par  la  prière,  ou  en 
91  chantant  des  Hymnes  et  Cantiques  spirituels  à  la 
louange  de  sa  diuine  Majesté,  lesquels  les  Sauuages 
escoutoient  auec  attention  et  contentement,  et  me 
prioyent  de  chanter  souuent,  principalement  après 
que  ie  leur  eus  dict,  que  ces  chants  et  Cantiques  spi- 
rituels estoient  des  prières  que  ie  faisois  et  adressois 
à  Dieu  nostre  Seigneur,  pour  leur  salut  et  conuer- 
sion. 

Pendant  la  nuict  i'entendois  aussi  par-fois  la  mère 
de  mon  Sauuage  pleurer,  et  s'affliger  grandement,  à 
cause  des  illusions  du  Diable.  Pinterrogeay  mon  Sau- 
uage pour  en  sçauoir  le  suiect,  il  me  fit  response  que 
c'estoit  le  Diable  qui  la  trauailloit  et  affligeoit,  par 
des  songes  et  représentations  fascheuses  delà  mort  de 
ses  parens,  et  autres  imaginations.  Cela  est  particu- 
lièrement commun  aux  femmes  plustost  qu'aux  hom- 

mes,  à  qui  cela  arriue  plus  rarement,  bien  qu'il  s'y 
en  trouue  par-fois  quelques- vns  qui  en  deuiennent 
fols  et  furieux,  selon  leur  forte  imagination,  et  la  foi- 
blesse  de  leur  esprit,  qui  leur  fait  adiouster  foy  à  ces 
resueries  diaboliques. 

Il  se  passa  vn  assez  long  temps  après  mon  arriuée, 
auant  que  i'eusse  aucune  co- ||  gnoissance  ny  nou-  92 
uelle  du  lieu  où  estoient  arriuez  mes  Confrères,  ius- 
ques  à  vn  certain  iour  que  le  Père  Nicolas,  accompa- 
gné d'vn  Sauuage,  me  vint  trouuer  de  son  village, 
qui  n'estoit  qu'à  cinq  lieues  du  nostre.  le  fus  fort 
resiouy  de  le  voir  en  bonne  santé  et  disposition,  non- 
obstant les  pénibles  trauaux  et  disettes  qu'il  auait 
souffertes  depuis  nostre  département  de  la  traicte; 
mes  Sauuages  le  receurent  aussi  volontiers  à  coucher 
en  nostre  Cabane,  et  luy  firent  festin  de  ce  qu'ils 
purent,  à  cause  qu'il  estoit  mon  Frère,  et  à  nos  autres 
François ,  pour  estre  nos  bons  amys.  Apres  donc 
nous  estre  congratulez  de  nostre  heureuse  arriuée,  et 
vn  peu  discouru  de  ce  qui  nous  estoit  arriué  pen- 
dant vn  si  long  et  pénible  chemin,  nous  aduisas- 
mes  d'aller  trouuer  le  Père  Ioseph,  qui  estoit  demeu- 
rant en  vn  autre  village,  à  quatre  ou  cinq  lieues  de 
nous;  car  ainsi  Dieu  nous  avoit-il  faict  la  grâce,  que 
sans  l'auoir  prémédité,  nous  nous  mismes  à  la  con- 
duite de  personnes  qui  demeurassent  si  proches  les 
vnes  des  autres  :  mais  pource  que  i'estois  fort  aymé 
de  Oonchiarey  mon  Sauuage,  et  de  la  pluspart  de  ses 
parens,  ie  ne  sçauois  comment  l'aduertir  ||  de  nostre  93 
dessein,  sans  le  mescontenter  grandement.  Nous 
trouuasmes  enfin  moyen  de  luy  persuader  que  i'auois 
quelque  affaire  à  communiquer  à  nostre  Frère  la- 

seph,  et  qu'allant  vers  luy  il  falloit  nécessairement 
que  i'y  portasse  tout  ce  que  i'auois,  qui  estoit  autant 
à  luy  comme  à  moy,  afin  de  prendre  chacun  ce  qui 
luy  appartenoit,  ce  qu'ayant  dict,  ie  pris  congé 
d'eux,  leur  donnant  espérance  de  reuenir  en  bref, 
ainsi  ie  partis  auec  le  bon  Père  Nicolas,  et  fusmes 
trouuer  le  Père  Ioseph,  qui  demeuroit  à  Quieunonas- 
carari)  où  ie  ne  vous  sçaurois  expliquer  la  ioye  et  le 
contentement  que  nous  eusmes  de  nous  reuoir  tous 
trois  ensemble,  qui  ne  fut  pas  sans  en  rendre  grâces 
à  Dieu,  le  priant  de  bénir  nostre  entreprise  pour  sa 
gloire,  et  conuersion  de  ces  pauures  Infidèles  :  en 
suite  nous  fismes  bastir  vne  Cabane  pour  nous  loger, 
où  à  grand'  peine  eusmes-nous  le  loisir  de  nous 
entre-caresser,  que  ie  vis  mes  Sauuages  (ennuyez  de 
mon  absence)  nous  venir  visiter,  ce  qu'ils  réitérèrent 
plusieurs  fois,  et  nous  nous  estudions  à  les  receuoir 
et  traicter  si  humainement  et  civilement,  que  nous 
les  gaignasmes ,  en  sorte ,  qu'ils  sembloient  de- 
94  ||  battre  de  courtoisie  à  receuoir  les  François  en  leur 
Cabane,  lorsque  la  nécessité  de  leurs  affaires  les  iet- 
toit  à  la  mercy  de  ces  Sauuages,  que  nous  experi- 
mentasmes  auoir  esté  vtiles  à  ceux  qui  doiuent  traic- 
ter auec  eux,  espérant  par  ce  moyen  de  nous  insinuer 
au  principal  dessein  de  leur  conuersion,  seul  motif 
d'vn  si  long  et  fascheux  voyage. 

Or  nous  voyans  parmy  eux  nous  nous  resolusmes 
d'y  bastir  un  logement,  pour  prendre  possession,  au 
nom  de  Iesus  Christ,  de  ce  pays,  afin  d'y  faire  les 
fonctions,  et  exercer  les  ministères  de  nostre  Mis- 
sion :  ce  qui  fut  cause  que  nous  priasmes  le  Chef, 
qu'ils  nomment  Garihoiïa  Andionxra,  c'est  à  dire,  Capi- 

taine  et  Chef  de  la  police,  de  nous  le  permettre,  ce 
qu'il  fit,  après  auoir  assemblé  le  Conseil  des  plus  no- 
tables, et  ouy  leur  aduis  :  et  après  qu'ils  se  furent 
efforcez  de  nous  dissuader  ce  dessein,  nous  persua- 
dans  de  prendre  plustost  logement  en  leurs  Cabanes 
pour  y  estre  mieux  traitez.  Nous  obtinsmes  ce  que 
nous  desirions,  leur  ayans  faict  entendre  qu'il  estoit 
ainsi  nécessaire  pour  leur  bien;  car  estans  venus  de 
si  loing  pays  pour  leur  faire  entendre  ce  qui  concer- 
noit  le  salut  de  leurs  ||  âmes,  et  le  bien  de  la  félicité  95 
éternelle,  auec  la  cognoissance  d'vn  vray  Dieu,  par 
la  prédication  de  PEuangile,  il  n'estoit  pas  possible 
d'estre  assez  illuminez  du  Ciel,  pour  les  instruire 
parmy  le  tracas  de  la  mesnagerie  de  leurs  Cabanes, 
ioint  que  desirans  leur  conserver  l'amitié  des  Fran- 
çois qui  traictoient  auec  eux,  nous  aurions  plus  de 
crédit  à  les  conseruer  ainsi  à  part,  que  non  pas  quand 
nous  serions  cabanez  parmy  eux.  De  sorte  que  s'es- 
tans  laissez  persuader  par  ces  discours  et  autres  sem- 
blables, ils  nous  dirent  que  nous  fissions  cesser  les 
pluyes  (qui  pour  lors  estoient  fort  grandes  et  impor- 
tunes) en  priant  ce  grand  Dieu,  que  nous  appelions 
Père,  et  nous  disions  ses  seruiteurs,  afin  qu'il  les 
fist  cesser,  pourpouuoir  nous  accommoder  la  Cabane 
que  nous  desirions  :  si  bien  que  Dieu  fauorisant  nos 
prières  (après  auoir  passé  la  nuict  suyvante  à  le  solli- 
citer de  ses  promesses)  il  nous  exauça,  et  les  fit  cesser 
si  parfaictement,  que  nous  eusmes  vn  temps  fort  se- 
rain;  dequoy  ils  furent  si  estonnez  et  rauis,  qu'ils  le 
publièrent  pour  miracle,  dont  nous  rendismes  grâces 
à  Dieu.  Et  ce  qui  les  confirma  dauantage,  ce  fut 
qu'après  auoir  ||  employé  quelques  iours  à  ce  pieux  96 

trauail,  et  après  l'auoir  mis  à  sa  perfection,  lespluyes 
recommencèrent  :  de  sorte  qu'ils  publièrent  par  tout 
la  grandeur  de  nostre  Dieu. 

le  ne  puis  obmettre  vn  gentil  débat  qui  arriua  en- 
tr'eux,  à  raison  de  nostre  bastiment,  d'vn  ieune  gar- 
çon lequel  n'y  trauaillant  pas  de  bonne  volonté,  se 
plaignoit  aux  autres  de  la  peine  et  du  soin  qu'ils  se 
donnoient,  de  bastir  vne  Cabane  à  des  gens  qui  ne 
leur  estoient  point  parens,  et  eust  volontiers  désiré 
qu'on  eust  délaissé  la  chose  imparfaite,  et  nous  en 
peine  de  loger  auec  eux  dans  leurs  Cabanes,  ou  d'es- 
tre  exposez  à  l'iniure  de  l'air,  et  incommodité  du 
temps  :  mais  les  autres  Sauuages  portez  de  meilleure 
volonté,  ne  luy  voulurent  point  acquiescer,  et  le  re- 
prirent de  sa  paresse,  et  du  peu  d'amitié  qu'il  tesmoi- 
gnoit  à  des  personnes  si  recommandables,  qu'ils  de- 
uoient  chérir  comme  parents  et  amys,  bien  qu'estran- 
gers,  puis  qu'ils  n'estoient  venus  que  pour  leur  pro- 
pre bien  et  profit. 

Ces  bons  Sauuages  ont  cette  louable  coustume  en- 
tr'eux,  que  quand  quelques-vns  de  leurs  Conci- 
97  toyens  n'ont  point  de  ||  Cabane  à  se  loger,  tous  vna- 
nimement  prestent  la  main,  et  luy  en  font  vne,  et 
ne  l'abandonnent  point  que  la  chose  ne  soit  mise  en 
la  perfection,  ou  du  moins  que  celuy  ou  ceux  pour 
i  qui  elle  est  destinée,  ne  la  puissent  aysement  para- 
cheuer  :  et  pour  obliger  vn  chacun  à  vn  si  pieux  et 
charitable  office,  quand  il  est  question  d'y  trauailler, 
la  chose  se  décide  tousiours  en  plein  conseil,  puis  le 
cry  s'en  faict  tous  les  iours  par  le  Bourg,  afin  qu'vn 
chacun  s'y  trouue  à  l'heure  ordonnée,  ce  qui  est  vn 
tres-bel  ordre,  et  fort  admirable  pour  des  personnes 

sauuages  que  nous  croyons,  et  sont  en  effect,  moins 
policées  que  nous.  Mais  pour  nous,  qui  leur  estions 
estrangers,  et  arriuez  de  nouueau,  c'estoit  beaucoup, 
de  se  monstrer  si  humains  que  de  nous  en  bastir 
auec  vne  si  commune  et  vniuerselle  affection,  veu 
qu'ils  ne  donnent  ordinairement  rien  pour  rien  aux 
estrangers,  si  ce  n'est  à  des  personnes  qui  le  méri- 
tent, ou  qui  les  ayent  bien  obligez,  quoy  qu'ils  de- 
mandent tousiours,  particulièrement  aux  François, 
qu'ils  appellent  Agnonha,  c'est  à  dire  gens  de  fer,  en 
leur  langue,  et  les  Canadiens  et  Montagnais  nous 
sur-nomment  Mistigoche,  qui  ||  signifie  en  leur  lan-  98 
gue  Canot  ou  Basteau  de  bois  :  ils  nous  appellent 
ainsi,  à  cause  que  nos  Nauires  et  Basteaux  sont  faicts 
de  bois,  et  non  d'escorces  comme  les  leurs  :  mais 
pour  le  nom  que  nous  donnent  les  Hurons,  il  vient 
de  ce  qu'auparauant  nous,  il  ne  sçauoient  que  c'es- 
toit de  fer,  et  n'en  auoient  aucun  vsage,  non  plus  que 
de  tout  autre  métal  ou  minerai. 

Pour  reuenir  au  paracheuement  de  nostre  Cabane, 
ils  la  dressèrent  enuiron  à  deux  portées  de  flesche  loin 
du  Bourg,  en  vn  lieu  que  nous-mesmes  auions  choisi 
pour  le  plus  commode,  sur  le  costeau  d'vn  fond,  où 
passoit  vn  beau  et  agréable  ruisseau,  de  l'eau  duquel 
nous  nous  seruions  à  boire,  et  à  faire  nostre  Saga- 
mité,  excepté  pendant  les  grandes  neiges  de  l'hyuer, 
que  pour  cause  du  fascheux  chemin ,  nous  prenions 
de  la  neige  proche  de  nous  pour  faire  nostre  manger, 
et  ne  nous  en  trouuasmes  point  mal,  Dieu  mercy.  Il 
est  vray  qu'on  passe  d'ordinaire  les  sepmaines  et  les 
mois  entiers  sans  boire  :  carne  mangeant  iamais  rien 
de  salé  ny  espicé,  et  son   manger  quotidien  n'estant 


—  68  — 

que  de  ce  bled  d'Inde  boûilly  en  eau,  cela  sert  de 
99  boisson  et  de  mangeaille,  et  nous  ||  nous  trouuions 
fort-bien  de  ne  point  manger  de  sel,  aussi  estions- 
nous  près  de  trois  cens  lieues  loin  de  toute  eau  salée,, 
de  laquelle  eussions  pu  espérer  du  sel.  Et  à  mon  re- 
tour en  Canada,  ie  me  trouuois  mal  au  commence- 
ment d'en  manger,  pour  l'avoir  discontinué  trop 
long  temps;  ce  qui  me  faict  croire  que  le  sel  n'est  pas 
nécessaire  à  la  conseruation  de  la  vie,  ny  à  la  santé 
de  l'homme. 

Nostre  pauure  Cabane  pouuoit  aouoir  enuiron 
vingt  pieds  de  longueur  ,  et  dix  ou  douze  de  large , 
faicte  en  forme  d'vn  berceau  de  jardin,  couuerte  d'es- 
corce  par  tout ,  excepté  au  faiste ,  où  on  auoit  laissé 
vne  fente  et  ouuerture  exprez  pour  sortir  la  fumée  : 
estant  ainsi  acheuée  de  nous-mesmes  au  mieux  qu'il 
nous  fut  possible,  et  auec  quelques  haches  que  nous 
auions  apportées,  nous  fismes  vne  cloison  de  pièces 
de  bois,  séparant  nostre  Cabane  en  deux  :  du  costé 
de  la  porte  estoit  le  lieu  où  nous  faisions  nostre  mes- 
nage  ,  et  prenions  nostre  repos  ,  et  la  chambre  inté- 
rieure nous  seruoit  de  Chapelle,  car  nous  y  auions 
dressé  vn  Autel  pour  dire  la  saincte  Messe  ,  et  y  ser- 
rions encore  nos  ornemens  et  autres  petites  commo- 
ioo  ditez,  et  ||  de  peur  de  la  main  larronnesse  des  Sauua- 
ges  nous  tenions  la  petite  porte  d'escorce,  qui  estoit  à 
la  cloison,  fermée  et  attachée  auec  vne  cordelette.  A 
l'entour  de  nostre  petit  logis  nous  accommodasmes  vn 
petit  jardin  ,  fermé  d'vne  petite  palissade ,  pour  en 
oster  le  libre  accez  aux  petits  enfants  Sauuages  ,  qui 
ne  cherchent  qu'à  mal  faire  pour  la  plus-part  :  les 
pois,  herbes,  et  autres  petites  choses  que  nous  auions 

semées  en  ce  petit  jardin  ,  y  profitèrent  assez  bien  , 
encore  que  la  terre  en  fust  fort  maigre,  comme  l'vn 
«les  pires  et  moindres  endroict s  du  pays. 

Mais,  pour  auoir  faict  nostre  Cabane  hors  de  sai- 
son, elle  fut  couuerte  de  tres-mauuaise  escorce,  qui 
se  decreua  et  fendit  toute,  de  sorte  qu'elle  nousgaran- 
tissoit  peu  ou  point  des  pluyes  qui  nous  tomboient 
par  tout,  et  ne  nous  en  pouuions  deffendre  ny  le  iour 
ny  la  nuict,  non  plus  que  des  neiges  pendant  l'hyuer, 
de  laquelle  nous  nous  trouuions  par-fois  couuerts  le 
matin  en  nous  leuant.  Si  la  pluye  estoit  aspre  ,  elle 
esteignoit  nostre  feu, nous  priuoit  du  disner,  et  nous 
causoit  tant  d'autres  incommoditez  ,  que  ie  puis  dire 
auec  vérité  ,  que  iusqu'à  ce  que  nous  ||  y  eussions  vn  101 
peu  remédié,  qu'il  n'y  auoit  pas  vn  seul  petit  coin  en 
nostre  Cabane,  où  il  ne  pleust  comme  dehors,  ce  qui 
nous  contraignait  d'y  passer  les  nuicts  entières  sans 
dormir  ,  cherchans  à  nous  tenir  et  ranger  debout  ou 
assis  en  quelque  petit  coin  pendant  ces  orages. 

La  terre  nue  ou  nos  genoûils  ,  nous  seruoient  de 
table  à  prendre  nostre  repas,  ainsi  comme  les  Sauua- 
ges,  et  n'auions  non  plus  de  nappes  ny  seruiettes  à  es- 
suyer nos  doigts,  ny  decousteau  à  couper  nostre  pain 
ou  nos  viandes  :  car  le  pain  nous  estoit  interdict ,  et 
la  viande  nous  estoit  si  rare,  que  nous  auons  passé  des 
6  sepmaines,  et  deux  ou  trois  mois  entiers  sans  en 
manger,  encore  n'estoi-ce  quelque  petit  morceau  de 
Chien,  d'Ours  ou  de  Renard,  qu'on  nous  donnoit  en 
festin ,  excepté  vers  Pasques  et  en  l'Automne  ,  que 
quelques  François  nous  firent  part  de  leur  chasse  et 
gibier.  La  chandelle  de  quoy  nous  nous  seruions  la 
nuict,  n'estoitque  de  petits  cornets  d'escorce  de  Eou- 

leau  ,  "qui  estoient  de  peu  de  durée  ,  et  la  clairté  du 
feu  nous  seruoit  pour  lire,  escrire,  et  faire  autres  pe- 
tites choses  pendant  de  longues  nuicts  de  l'hyuer,  ce 
qui  n'estoit  vne  petite  incommodité. 
102  i|  Nostre  vie  et  nourriture  ordinaire  estoitdes  mes- 
mes  mets  et  viandes  que  celles  que  les  Sauuages  vsent 
ordinairement  ,  sinon  que  celles  de  nos  Sagamités 
estoient  vn  peu  plus  nettement  accommodées,  et  que 
nous  y  meslions  encore  par-fois  de  petites  herbes , 
comme  de  la  Marjolaine  sauuage,  et  autres,  pour  luy 
donner  goust  et  saveur  ,  au  lieu  de  sel  et  d'espice  ; 
mais  les  Sauuages  s'apperceuants  qu'il  y  enauoit,  ils 
n'en  vouloient  nullement  gouster,  disant  que  cela  sen- 
toit  mauuais,  et  par  ainsi  ils  nous  la  laissoient  man- 
ger en  paix,  sans  nous  en  demander ,  comme  ils  a- 
uoient  accoustumé  de  faire  lors  qu'il  n'y  en  auoit 
point,  et  nous  leur  en  donnions  volontiers ,  aussi  ne 
nous  en  refusoient-ils  point  en  leurs  Cabanes  quand 
nous  leur  en  demandions,  et  eux-mesmes  nous  en 

è       offroient  souuent. 

Au  temps  que  les  bois  estoient  en  seue ,  nous  fai- 
sions par-fois  vne  fente  dans  l'escorcede  quelque  gros 
Fouteau,  et  tenans  au-dessous  une  escuelle,  nous  en 
receuions  le  ius  et  la  liqueur  qui  en  distilloit,  laquelle 
nous  seruoit  pour  nous  fortifier  le  cœur  lorsque  nous 
nous  en  sentions  incommodez  :  mais  c'est  neantmoins 

io3  vn  reme-  ||  de  bien  simple  et  de  peu  d'effect,  et  qui 
affadist  plustost  qu'il  ne  fortifie,  et  si  nous  nous  en 
seruions ,  c'estoit  faute  d'autre  chose  plus  propre  et 
meilleure. 

Auant  que  de  partir  pour  aller  à  la  mer  douce ,  le 
vin  des  Messes,  que  nous  auions  porté  en  un  petit  ba- 

ril  de  deux  pots,  estant  failly,  nous  en  fismes  d'autre 
auec  des  raisins  du  pays,  qui  estoit  tres-bon,  et  bouil- 
lit en  nostre  petit  baril ,  et  en  deux  autres  bouteilles 
que  nous  auions,  demesme  qu'il  eust  pu  faire  en  des 
plus  grands  vaisseaux,  et  si  nous  en  eussions  encore 
eu  d'autres ,  il  y  auoit  moyen  d'en  faire  une  assez 
bonne  prouision ,  pour  la  grande  quantité  de  vignes 
et  de  rasins  qui  sont  en  ce  pays-là.  Les  Sauvages  en 
mangent  bien  le  raisin  ,  mais  ils  ne  les  cultiuent  ny 
n'en  font  aucun  vin,  pour  n'en  auoir  l'inuention,  ny 
les  instruments  propres  :  Nostre  mortier  de  bois  ,  et 
vneseruiette de  nostre  Chapelle  nousseruirent  de  pres- 
soir, et  vn  Anderoqua,  ou  sceau  d'escorce,  nous  ser- 
uit  de  cuue  :  mais  nos  petits  vaisseaux  n'estans  ca- 
pables de  contenir  tout  nostre  vin  nouueau,  nous  fus- 
mes  contraincts  ,  pour  ne  point  perdre  le  reste ,  d'en 
faire  du  raisiné,  qui  fut  aussi  ||  bon  que  celui  que  l'on  104 
faict  en  France ,  lequel  nous  seruit  aux  iours  de  récréa- 
tion et  bonne  feste  de  l'année ,  à  en  prendre  vn  petit 
sur  la  poincte  d'vn  cousteau. 

Pendant  les  neiges  nous  estions  contraincts  de  nous 
attacher  des  raquettes  sous  les  pieds ,  aussi  bien  que 
les  Sauuages,  pour  aller  quérir  du  bois  pour  nous 
chauffer,  qui  est  une  très-bonne  inuention  :  car  auec 
icelles  on  n'enfonce  point  dansles  neiges,  et  si  on  faict 
bien  du  chemin  en  peu  de  temps .  Ces  raquettes ,  que  nos 
Sauuages  Hurons  appellent  Agnonra ,  sont  deux  ou 
trois  fois  grandes  comme  les  nostres.  Les  Montagnais, 
Canadiens  et  Algoumequins,  hommes,  femmes,  filles 
et  enfans  auec  icelles  suiuent  la  piste  des  animaux,  et 
la  beste  estant  trouuée,  et  abattue  à  coups  de  flesches 
et  espées  emmanchées  au  bout  d'vne  demye  picque  , 

qu'ils  savent  dextrement  darder  :  ils  se  cabanent,  et 
là  se  consolent,  et  iouïssent  du  fruict  de  leur  trauail, 
et  sans  ces  raquettes  ils  ne  pourroient  courir  PEslan 
ny  le  Cerf,  et  par  conséquent  il  faudroit  qu'ils  mou- 
russent de  faim  en  temps  d'hyuer. 

Pendant  le  iour  nous  estions  continuellement  visi- 

io5  tez  d'vn  bon  nombre  deSau  ||  uages,  et  à  diuerses  in- 
tentions ;  car  les  vns  y  venoient  pour  l'amitié  qu'ils 
nous  portaient,  et  pour  s'instruire  et  entretenir  de  dis- 
cours auec  nous  :  d'autres  pour  voir  s'ils  nous  pour- 
roient rien  desrober,  ce  qui  arriuoit  assez  souuent,  ius- 
qu'àprendredenoscousteaux,cueilliers,escuellesd'es- 
corce  ou  de  bois,  et  autres  choses  qui  nous  faisoient 
besoin  :  et  d'autres  plus  charitables  nous  apportoient 
depetis  presens,  comme  du  bled  d'Inde,  des  Citrouil- 
les, des  Fezolles,  et  quelquesfois  des  petits  Poissons 
boucanez,  et  en  recompense  nous  leur  donnions  aussi 
d'autres  petits  presens, comme  quelques aleines  ,  fera 
flesches,  ou  vn  peu  de  rassade  à  pendre  à  leur  col,  ou 
à  leurs  oreilles;  et  comme  ils  sont  pauures  en  meubles, 
empruntants  quelqu'vnde  nos  chaudrons,  ils  nous  le 
rendoient  tousiours  auec  quelque  reste  de  Sagamité 
dedans ,  et  quand  il  arrivoit  de  faire  festin  pour  un 
deffunct,  plusieurs  de  ceux  qui  nous  aymoient  nous 
en  enuoyoient ,  comme  ils  faisoient  au  reste  de  leurs 
parenset  amys,  selon  leur  coustume.  Ils  nous  venoient 
aussi  souuent  prier  de  festin  ;  mais  nous  n'y  allions 

106  que  le  plus  rarement  qu'il  nous estoit  possible,  ||  pour 
ne  nous  obliger  à  leur  en  rendre  ,  et  pour  plusieurs 
autres  bonnes  raisons. 

Quand  quelque  particulier  Sauuage  de  nos  amys 
venoit   nous  visiter,  entrant  chez-nous  ,  la  salutation 

estoit  ho,  ho,  ho,  qui  est  vne  salutation  de  ioye,  et 
la  seule  voix  ho,  ho ,  ne  se  peut  faire  que  ce  ne  soit 
quasi  en  riant,  tesmoignans  par  là  la  ioye  et  le  con- 
tentement qu'ils  auoient  de  nous  voir;  car  leur  autre 
salutation  Quoyc,  qui  est  comme  si  on  disoit  :  Qu'est- 
ce  ,  que  dites-vous  ?  se  peut  prendre  en  divers  sens , 
aussi  est-elle  commune  enuers  les  amys,  comme  en- 
uers  les  ennemys,  qui  respondent  en  la  mesme  manière 
Quoye ,  ou  bien  plus  gracieusement  Yaioro  ,  qui  est  à 
dire,  mon  amy,  mon  compagnon,  mon  camarade,  ou 
disent  Attaquen;  mon  frère,  et  aux  filles  Eadsé,  ma  bon- 
ne amie,  ma  compagne,  et  quelquesfois  aux  vieillards 
Yaistan,  mon  père,  Honratinoron,  oncle,  mon  oncle,  etc. 

Ils  nous  demandoient  aussi  à  petuner,  et  plus  sou- 
uent  pour  espargner  le  petun  qu'ils  auoient  dans  leur 
sac  ;  car  ils  n'en  sont  iamais  desgarnis  :  mais  comme 
la  foule  y  estoit  souuent  si  grande,  qu'à  peine  auions- 
nous  place  en  nostre  Cabane,  nous  ||  ne  pouuions  pas  IQ7 
leur  en  fournir  à  tous  ,  et  nous  en  excusions  ,  en  ce 
qu'eux-mesmes  nous  traictoient  ce  peu  que  nous  en 
auions   et  cette  raison  les  rendoit  contens. 

Vne  grande  invention  du  Diable,  qui  fait  du  singe 
par  tout  est  que  comme  entre  nous  on  salue  de  quel- 
que dévote  prière  celui  ou  celle  qui  esternuë ,  eux  au 
contraire  ,  poussez  de  Satan  ,  et  d'vn  esprit  de  ven- 
geance, entendans  esternuer  quelqu'vn,  leur  salut  or- 
dinaire n'est  que  des  imprécations  ,  des  iniures  et  la 
mort  mesme  qu'ils  souhaitent  et  désirent  aux  Yro- 
quois  ,  et  à  tous  leurs  ennemys,  dequoy  nous  les  re- 
prenions ,  mais  il  n'estoit  pas  encore  entré  en  leur 
esprit  que  ce  fust  mal  faict,  d'autant  que  la  vengeance 
leur  est  tellement  coustumiere  et  ordinaire  ,  qu'ils  la 

tiennent  comme  vertu  à  l'endroict  de  Pennemy  es- 
tranger ,  et  non  toutefois  enuers  ceux  de  la  propre 
Nation,  desquels  ils  sçauent  assez  bien  dissimuler, 
et  supporter  vn  tort  ou  iniure  quand  il  faut.  Et  à  ce 
propos  de  la  vengeance  ie  diray  que  comme  le  Gene- 
ral de  la  flotte  assisté  des  autres  Capitaines  de  naui- 
res,  eussent  par  certaine  cérémonie,  ieté  vne  espée  dans 

108  la  rivière  Sainct  Laurens  au  temps  de  la  ||  traicte,  en 
la  présence  de  tous  les  Sauuages  ,  pour  asseurance 
aux  meurtriers  Canadiens  qui  auoient  tué  deux  Fran- 
çois, que  leur  faute  leur  estoit  entièrement  pardonnée, 
et  enseuelie  dans  Poubly,  en  la  mesme  sorte  que  cette 
espée  estoit  perdue  et  enseuelie  au  fonds  des  eauës. 
Nos  Hurons,  quisauent  bien  dissimuler,  et  qui  tien- 
nent bonne  mine  en  cette  action  ,  estans  de  retour 
dans  leur  pays  tournèrent  toute  cette  cérémonie  en 
risée,  et  s'en  mocquerent ,  disans  que  toute  la  colère 
des  François  auoit  esté  noyée  en  cette  espée  ,  et  que 
pour  tuer  un  François  on  en  seroit  dores  nauant 
quitte  pour  vne  douzaine  de  castors. 

Pendant l'hyuer,  que  lesEpicerinys  se  vindrent  ca- 
baner  au  pays  de  nos  Hurons,  à  trois  lieues  de  nous, 
ils  venoient  souuent  nous  visiter  en  nostre  Cabane 
pour  nous  voir,  et  pour  s'entretenir  de  discours  auec 
nous  :  car  comme  i'ay  dict  ailleurs,  ils  sont  assez  bon- 
nes gens,  et  sçauent  les  deux  langues,  la  Huronne  et 
la  leur,  ce  que  n'ont  pas  les  Hurons,  lesquels  ne  sça- 
uent ny  n'apprennent  autre  langue  que  la  leur ,  soit 
par  négligence,  ou  pour  ce  qu'ils  ont  moins  affaire  de 

109  leurs  voysins,  que  leurs  ||  voysins  n'ont  affaire  d'eux. 
Ils  nous  parlèrent  par  plusieurs  fois  d'vne  certaine 
Nation  à  laquelle  ils  vont  tous  les  ans  vne  fois  à  la 


traite,  n'en  estans  esloignez  qu'enuiron  vne  Lune  et 
demye ,  qui  est  vn  mois  ou  six  sepmaines  de  chemin 
tant  par  terre  que  par  eau  et  riuiere.  A  laquelle  vient 
aussi  trafiquer  vn  certain  peuple  qui  y  aborde  par 
mer ,  auec  des  grands  basteaux  ou  nauires  de  bois  , 
chargez  de  diuerses  marchandises  ,  comme  haches, 
faictes  en  queue  de  perdrix,  des  bas  de  chausses,  auec 
les  souliers  attachez  ensemble  ,  souples  neantmoins 
comme  vn  gand,  et  plusieurs  autres  choses  qu'ils  es- 
changent  pour  des  pelleteries.  Ils  nous  dirent  aussi 
que  ces  personnes-là  ne  portoient  point  de  poil,  ny  à 
la  barbe  ny  à  la  teste,  (et  pour  ce  par  nous  sur-nom- 
mez  Testes  pelées)  et  nous  asseurerent  que  ce  peu- 
ple leur  auoit  dict  qu'il  seroit  fort  ayse  de  nous  voir, 
pour  la  façon  de  laquelle  on  nous  avoit  dépeinct  en 
son  endroict ,  ce  qui  nous  fit  coniecturer  que  ce  pou- 
uoit  estre  quelque  peuple  et  nation  policée  et  habi- 
tuée vers  la  mer  de  la  Chine  ,  qui  borne  ce  pays  vers 
l'Occident,  comme  il  est  aussi  borné  de  la  mer  Océa- 
ne,  enuiron  les  40.  degrez  vers  l'Orient,  ||  et  espérions  1 10 
y  faire  vn  voyage  à  la  première  commodité  auec  ces 
Epicerinys,  comme  ils  nous  en  donnoient  quelque  es- 
pérance ,  moyennant  quelque  petit  présent,  si  l'obé- 
dience ne  m'eust  rappelle  trop  tost  en  France  :  car 
bien  que  ces  Epicerinys  ne  veulent  pas  mener  de 
François  séculiers  en  leur  voyage  ,  non  plus  que  les 
Montagnais  et  Hurons  n'en  veulent  point  mener 
au  Saguenay,  de  peur  de  descouurir  leur  bonne  et 
meilleure  traicte,  et  le  pays  où  ils  vont  amasser  quantité 
de  pelleteries:  ils  ne  sont  pas  si  resserrez  en  nostre  en- 
droict ,  sçachans  desia  par  expérience  r  que  nous  ne 
nous  meslons  d'aucun  autre  trafic  que  de  celui  des 

âmes ,  que  nous  nous  efforçons  de  gaigner  à  Iesus- 
Christ. 

Quand  nous  allions  voir  et  visiter  nos  Sauuages 
en  leurs  Cabanes,  ils  en  estoient  pour  la  pluspart 
bien  ayses,  et  le  tenoient  à  honneur  et  faueur,  se 
plaignans  de  ne  nous  y  voir  pas  assez  souuent,  et 
nous  faisoient  par-fois  comme  font  ordinairement 
les  Merciers  et  Marchands  du  Palais  de  Paris,  nous 
appelans  chacun  à  son  foyer,  et  peut-estre  sous  es- 
pérance de  quelque  aleine,  ou  d'vn  petit  bout  de 
1 1 1  ras- 1|  sade,  de  laquelle  ils  sont  fort  curieux  à  se  parer. 
Ils  nous  faisoient  aussi  bonne  place  sur  la  natte  au- 
près d'eux  au  plus  bel  endroict,  puis  nous  offroient 
à  manger  de  leur  Sagamité,  y  en  ayant  souuent 
quelque  reste  dans  leur  pot  :  mais  pour  mon  parti- 
culier i'en  prenois  fort  rarement,  tant  à  cause  qu'il 
sentoit  pour  l'ordinaire  trop  le  poisson  puant,  que 
pour  ce  que  les  chiens  y  mettoient  souuent  leur  nez, 
et  les  enfants  leur  reste.  Nous  auions  aussi  fort  à 
dégoust  et  à  contre-cœur  de  voir  les  Sauuagesses 
manger  les  pouls  d'elles  et  de  leurs  enfants;  car  elles 
les  mangent  comme  si  c'estoit  chose  fort  excellente 
et  de  bon  goust.  Puis  comme  par-deçà  que  l'on  boit 
l'vn  à  l'autre,  en  présentant  le  verre  à  celuy  à  qui  on 
a  beu,  ainsi  les  Sauuages  qui  n'ont  que  de  l'eau  à 
boire,  pour  toute  boisson,  voulans  festoyer  quel- 
qu'vn,  et  luy  monstrer  signe  d'amitié,  après  auoir 
petuné  luy  présentent  le  petunoir  tout  allumé,  et 
nous  tenans  en  cette  qualité  d'amis  et  de  parens,  ils 
nous  en  offroient  et  presentoient  de  fort  bonne  grâce  : 
Mais,  comme  ie  ne  me  suis  iamais  voulu  habituer 
au  petun,  ie  les  en  remerciois,  et  n'en  prenois  nul- 

lement,  dequoy  ils  estoient  au  com-  ||  mencement  112 
tous  estonnez,  pour  n'y  auoir  personne  en  tous  ces 
pays-là,  qui  n'en  prenne  et  vse,  pour  à  faute  de  vin 
et  d'espices  eschauffer  cet  estomach,  et  aucunement 
corrompre  tant  de  cruditez  prouenantes  de  leur  mau- 
uaise  nourriture. 

Lorsque,  pour  quelque  nécessité  ou  affaire,  il  nous 
falloit  aller  d'vn  village  à  vn  autre,  nous  allions  li- 
brement loger  et  manger  en  leurs  Cabanes,  aus- 
quelles  ils  nous  recevoient  et  traictoient  fort  humai- 
nement, bien  qu'ils  ne  nous  eussent  aucune  obliga- 
tion :  car  ils  ont  cela  de  propre  d'assister  les  passans, 
et  receuoir  courtoisement  entr'eux  toute  personne 
qui  ne  leur  est  point  ennemie  :  et  à  plus  forte  rai- 
son, ceux  de  leur  propre  Nation,  qui  se  rendent 
l'hospitalité  réciproque,  et  assistent  tellement  l'vn 
l'autre,  qu'ils  pouruoyent  à  la  nécessité  d'vn  cha- 
cun, sans  qu'il  y  ait  aucun  pauure  mendiant  parmy 
leurs  villes  et  villages,  et  trouuoient  fort  mauuais 
entendans  dire  qu'il  y  auait  en  France  grand  nombre 
de  ces  nécessiteux  et  mendians,  et  pensoient  que  cela 
fust  faute  de  charité  qui  fust  en  nous,  et  nous  en 
blasmoient  grandement. 

aïs,  pour  parler  en  gênerai  du  pays  des 
Hurons,  de  sa  situation,  des  mœurs  de 
ses  habitants,  et  de  leurs  principales  cé- 
rémonies et  façons  de  faire,  disons  pre- 
mièrement, qu'il  est  situé  sous  la  hauteur  de  qua- 
rante-quatre degrez  et  demy  de  latitude,  et  deux 
cens  trente  lieues  de  longitude  à  l'Occident,  et  dix 
de  latitude;  pays  fort  déserté,  beau  et  agréable,  et 
trauersé  de  ruisseaux  qui  se  desgorgent  dedans  le 
grand  lac.  On  n'y  voit  point  vne  face  hydeuse  de 
grands  rochers  et  montagnes  stériles,  comme  on  voit 
en  beaucoup  d'autres  endroicts  es  contrées  Cana- 
diennes et  Algoumequines. 

Le  pays  est  plein  de  belles  collines,  campagnes,  et 
de  très-belles  et  grandes  prairies,  qui  portent  quan- 
1 14  tité  de  bon  foin,  !|  qui  ne  sert  qu'à  y  mettre  le  feu 
par  plaisir,  quand  il  est  sec  :  et  en  plusieurs  endroicts 
il  y  a  quantité  de  froment  sauuage,  qui  a  l'espic 
comme  seigle,  et  le  grain  comme  de  l'auoine  :  i'y 
fust  trompé,  pensant  au  commencement  que  i'en  vis, 
que  ce  fussent  champs  qui  eussent  esté  ensemencez 
de  bon  grain  :  ie  fus  de  mesme  trompé  aux  pois  sau- 
uages,  où  il  y  en  a  en  diuers  endroicts  aussi  espais, 
comme  s'ils  y  auoient  esté  semez  et  cultiuez  :  et  pour 
monstrer  la  bonté  de  la  terre,  vn  Sauuage  de  Toën- 
chen  ayant  planté  vn  peu  de  pois  qu'il  auoit  appor- 

tez  de  la  traicte,  rendirent  leurs  fruicts  deux  fois  plus 
gros  qu'à  l'ordinaire,  dequoy  ie  m'estonnay,  n'en 
ayant  point  veu  de  si  gros,  ny  en  France,  ny  en  Ca- 
nada. 

Il  y  a  de  belles  forests,  peuplées  de  gros  Chesnes, 
Fouteaux,  Herables,  Cèdres,  Sapins,  Ifs  et  autres 
sortes  de  bois  beaucoup  plus  beaux,  sans  comparai- 
son, qu'aux  autres  prouinces  de  Canada  que  nous 
ayons  veues  :  aussi  le  pays  est-il  plus  chaud  et  plus 
beau,  et  plus  grasses  et  meilleures  sont  les  terres, 
que  plus  on  aduance  tirant  au  Sud  :  car  du  costé  du 
Nord  les  terres  y  sont  plus  pierreuses  et  sablonneuses, 
ainsi  ||  que  ie  vis  allant  sur  la  mer  douce,  pour  la  n5 
pesche  du  grand  poisson. 

Il  y  a  plusieurs  contrées  ou  prouinces  au  pays  de 
nos  Hurons  qui  portent  diuers  noms,  aussi  bien  que 
les  diuerses  prouinces  de  France  :  car  celle  où  corn- 
mandoit  le  grand  Capitaine  Atironta,  s'appelle  Enarho- 
non,  celle  d'Entauaque  s'appelle  Atigagnongueha,  et  la 
Nation  des  Ours,  qui  est  celle  où  nous  demeurions, 
sous  le  grand  Capitaine  Auoindaon,  s'appelle  Atlngya- 
hointan,  et  en  cette  estendue  de  pays,  il  y  a  enuiron 
vingt-cinq  tant  villes  que  villages,  dont  une  partie 
ne  sont  point  clos  ny  fermez,  et  les  autres  sont  forti- 
fiez de  fortes  palissades  de  bois  à  triple  rang,  entre- 
lassez les  vns  dans  les  autres,  et  redoublez  par  de- 
dans de  grandes  et  grosses  escorces,  à  la  hauteur  de 
huict  à  neuf  pieds,  et  par  dessous  il  y  a  de  grands 
arbres  posez  de  leur  long,  sur  des  fortes  et  courtes 
fourchettes  des  troncs  des  arbres  :  puis  au  dessus  de 
ces  palissades  il  y  a  des  galeries  ou  guérites,  qu'ils 
appellent  Ondaqua,  qu'ils  garnissent   de  pierres   en 

temps  de  guerre,  pour  ruer  sur  l'ennemy,  et  d'eau 
pour  esteindre  le  feu  qu'on  pourroit  appliquer  contre 

116  leurs  palissades;  nos  Hurons||y  montent  par  vne 
eschelle  assez  mal  façonnée  et  difficile,  et  deffendent 
leurs  rempars  auec  beaucoup  de  courage  et  d'in- 
dustrie. 

Ces  vingt-cinq  villes  et  villages  peuuent  estre  peu- 
plez de  deux  ou  trois  mille  hommes  de  guerre,  au 
plus,  sans  y  comprendre  le  commun,  qui  peut  faire 
en  nombre  enuiron  trente  ou  quarante  mille  âmes 
en  tout.  La  principale  ville  auoit  autre  fois  deux  cens 
grandes  Cabanes,  pleines  chacune  de  quantité  de 
mesnages;  mais,  depuis  peu,  à  raison  que  les  bois 
leur  manquoient,  et  que  les  terres  commençoient  à 
s'amaigrir,  elle  est  diminuée  de  grandeur,  séparée  en 
deux,  et  bastie  en  vn  autre  lieu  plus  commode. 

Leurs  villes  frontières  et  plus  proches  des  ennemis, 
sont  tousiours  les  mieux  fortifiées,  tant  en  leurs  en- 
ceintes et  murailles,  hautes  de  deux  lances  ou  enui- 
ron, et  les  portes  et  entrées  qui  ferment  à  barres, 
par  lesquelles  on  est  contrainct  de  passer  de  costé, 
et  non  de  plein  saut,  qu'en  l'assiette  des  lieux  qu'ils 
sçauent  assez  bien  choisir,  et  aduiser  que  ce  soit  ioi- 
gnant  quelque  bon  ruisseau,  en  lieu  vn  peu  esleué, 

1 17  et  enuironné  d'vn  fossé  naturel,  s'il  se  ||  peut,  et  que 
l'enceinte  et  les  murailles  soient  basties  en  rond,  et 
la  ville  bien  ramassée,  laissans  neantmoins  vne 
grande  espace  vuide  entre  les  Cabanes  et  les  mu- 
railles, pour  pouuoir  mieux  combattre  et  se  deffen- 
dre  contre  les  ennemis  qui  les  attaqueroient  sans 
laisser  de  faire  des  sorties  aux  occasions. 

Il  y  a  de  certaines  contrées  où  ils  changent  leurs 

villes  et  villages,  de  dix,  quinze  ou  trente  ans,  plus 
ou  moins,  et  le  font  seulement  lorsqu'ils  se  trouuent 
trop  esloignez  des  bois;  qu'il  faut  qu'ils  portent  sur 
leur  dos ,  attaché  et  lié  auec  vn  collier,  qui  prend  et 
tient  sur  le  front  ;  mais  en  hyuer  ils  ont  accoustumé 
de  faire  de  certaines  traisnées  qu'ils  appellent  Arocha, 
faictes  de  longues  planchettes  de  bois  de  Cèdre  blanc, 
sur  lesquelles  ils  mettent  leur  charge,  et  ayans  des  ra- 
quettes attachées  sous  leurs  pieds,  traisnent  leur  far- 
deau par-dessus  les  neiges,  sans  aucune  difficulté,  ils 
changent  leur  ville  ou  village,  lors  que  par  succession 
de  temps  les  terres  sont  tellement  fatiguées  ,  qu'elles 
ne  peuuent  plus  porter  leur  bled  avec  la  perfection 
ordinaire,  faute  de  fumier  ,  et  pour  ne  sçauoir  culti- 
uer  la  terre,  ny  semer  dans  ||  d'autres  lieux,  que  dans  1 18 
les  trous  ordinaires. 

Leurs  Cabanes,  qu'ils  appellent  Ganonchia,  sont  faic- 
tes, comme  i'ay  dict,  en  façon  de  tonnelles  ou  berceaux 
de  jardins,  couuertesd'escorces  d'arbres,  de  la  longueur 
de 2 5. à  3o.  toises,  plus  ou  moins  (car  elles  ne  sont  pas 
toutes  égales  en  longueur),  et  six  de  large,  laissans  par 
le  milieu  vne  allée  de  10.  à  12.  pieds  de  large,  qui  va 
d'vn  bout  à  l'autre;  aux  deux  costez  il  y  a  vne  ma- 
nière d'establie.  de  la  hauteur  de  quatre  ou  cinq  pieds  ; 
qui  prend  d'vn  bout  de  la  Cabane  à  l'autre ,  où  ils 
couchent  en  esté,  pour  euiter  l'importunité  des  pu- 
ces, dont  ils  ont  grande  quantité,  tant  à  cause  de  leurs 
chiens  qui  leur  en  fournissent  à  bon  escient,  que  pour 
l'eau  que  les  enfants  y  font ,  et  en  hyuer  ils  couchent 
en  bas  sur  des  nattes  proches  du  feu,  pour  estre  plus 
chaudement ,  et  sont  arrangez  les  vns  proches  des 
autres,   les  enfans  au  lieu  plus  chaud  et  eminent, 

pour  l'ordinaire  ,  et  les  père  et  mère  après  ,  et  n'y  a 
point  d'entre-deux  ou  de  séparation,  ny  de  pied,  ny 
de  cheuet',  non  plus  en  haut  qu'en  bas ,  et  ne  font 
autre  chose  pour  dormir,  que  de  se  coucher  en  la  mes  - 

1 19  me  place  où  ils  sont  ||  assis,  et  s'affubler  la  teste  auec 
leur  robe,  sans  autre  couuerture  ny  lict. 

Ils  emplissent  de  bois  sec,  pour  brusler  en  hyuer, 
tout  le  dessous  de  ces  establies,  qu'ils  appellent  Gariha- 
gueu  et  Eindichaguet  :  mais  pour  les  gros  troncs  ou  ti- 
sons appeliez  Aneincuny,  qui  seruent  à  entretenir  le  feu, 
esleuez  vn  peu  en  haut  par  vn  des  bouts,  ils  en  font 
des  piles  deuant  leurs  Cabanes,  ou  les  serrent  au  de- 
dans des  porches ,  qu'ils  appellent  Aque.  Toutes  les 
femmes  s'aydent  à  faire  cette  prouision  de  bois  ,  qui 
se  fait  dès  le  mois  de  Mars,  et  d'Auril,  et  auec  cet  or- 
dre en  peu  deiours  chaque  mesnage  est  fourny  de  ce 
qui  luy  est  nécessaire. 

Ils  ne  se  seruent  que  de  tres-bon  bois,  aymant 
mieux  l'aller  chercher  bien  loin,  que  d'en  prendre  de 
vert,  ou  qui  fasse  fumée  ;  c'est  pourquoy  ils  entre- 
tiennent tousiours  vn  feu  clair  auec  peu  de  bois  :  que 
s'ils  ne  rencontrent  point  d'arbres  bien  secs ,  ils  en 
abattent  de  ceux  qui  ont  les  branches  seiches  ,  les- 
quelles ils  mettent  par  esclats,  et  couppentd'vne  égale 
longueur,  comme  les  cotrays  de  Paris.  Ils  ne  se  ser- 
uent point  du  fagotage  ,    non  plus  que  du  tronc  des 

120  plus  gros  arbres  ||  qu'ils  abattent;  car  ils  les  laissent 
là  pourrir  sur  la  terre,  pource  qu'ils  n'ont  point  de 
scie  pour  les  scier,  ny  l'industrie  de  les  mettre  en 
pièces  qu'ils  ne  soient  secs  et  pourris.  Pour  nous  qui 
.n'y  prenions  pas  garde  de  si  prés,  nous  nous  conten- 
tions de  celuy  qui  estoit  plus  proche  de  nostre  Ca- 

bane,  pour  n'employer  tout  nostre  temps  à  cette  oc- 
cupation. 

En  vne  Cabane  il  y  a  plusieurs  feux,  et  à  chaque 
feu  il  y  a  deux  mesnages,  Fvn  d'vn  costé,  l'autre  de 
l'autre,  et  telle  Cabane  aura  iusqu'à  huict,  dix  ou 
douze  feux, qui  font  24.  mesnages,  et  les  autres  moins, 
selon  qu'elles  sont  longues  ou  petites,  et  où  il  fume 
à  bon  escient,  qui  faict  que  plusieurs  en  reçoiuent  de 
très-grandes  incommoditez  aux  yeux,  n'y  ayant  fe- 
nestre  ny  ouuerture,  que  celle  qui  est  au  dessus  de 
leur  Cabane,  par  où  la  fumée  sort.  Aux  deux  bouts  il 
y  a  à  chacun  vn  porche,  et  ces  porches  leur  seruent 
principalement  à  mettre  leurs  grandes  cuues  ou  ton- 
nes d'escorce,  dans  quoy  ils  serrent  leur  bled  d'Inde, 
après  qu'il  est  bien  sec  et  esgrené.  Au  milieu  de  leur 
logement  il  y  a  deux  grosses  perches  suspendues 
qu'ils  appellent  Ouaronta,  où  ils  pen- 1|  dent  leur  cra-  121 
maliere,  et  mettent  leurs  habits,  viures  et  autres  cho- 
ses, depeur  dessouris,et  pour  tenir  les  choses  seiche- 
ment  :  Mais  pour  le  poisson  duquel  ils  font  prouision 
pour  leur  hiuer,  après  qu'il  est  boucané,  ils  le  serrent 
en  des  tonneaux  d'escorce,  qu'ils  appellent  Acha,  ex- 
cepté Leinchataon,  qui  est  vn  poisson  qu'ils  n'esuen- 
trent  point,  et  lequel  ils  pendent  au  haut  de  leur 
Cabane  auec  des  cordelettes,  pource  qu'enfermé  en 
quelque  tonneau  il  sentiroit  trop  mauuais,  et  se 
pourriroit  incontinent. 

Crainte  du  feu,  auquel  ils  sont  assez  suiets,  ils 
serrent  souuent  en  des  tonneaux  ce  qu'ils  ont  de  plus 
précieux,  et  les  enterrent  en  des  fosses  profondes 
qu'ils  font  dans  leurs  Cabanes,  puis  les  couurent  de 
la  mesme  terre,  et  cela  les  conserue  non  seulement 

du  feu,  mais  aussi  de  la  main  des  larrons,  pour  n'a- 
uoir  autre  coffre  ny  armoire  en  tout  leur  mesnage, 
que  ces  petits  tonneaux.  Il  est  vray  qu'ils  se  font  peu 
souuent  du  tort  les  vns  aux  autres  ;  mais  encore  s'y 
en  trouue-t-il  par-fois  de  meschans,  qui  leur  font  du 
desplaisir  quand  ils  ne  pensent  estre  descouuerts,  et 
que  ce  soit  principalement  quelque  chose  à  man- 
ger. 

Exercice  ordinaire  des  hommes  et  des  femmes 

e  bon  Législateur  des  Athéniens,  Solon, 
fit  une  Loy,  dont  Amasis,  Roi  d'Egypte, 
auait  esté  jadis  Autheur  :  Que  chacun 
monstre  tous  les  ans  d'où  il  vit,  par  de- 
uant  le  Magistrat,  autrement  à  faute  de  ce  faire  qu'il 
soit  puny  de  mort.  L'occupation  de  nos  Sauuages  est 
la  pesche,  la  chasse  et  la  guerre;  aller  à  la  traicte, 
faire  des  Cabanes  et  des  Canots,  ou  les  outils  propres 
à  cela.  Le  reste  du  temps  ils  le  passent  en  oisiueté,  à 
jouer,  dormir,  chanter,  dancer,  petuner,  ou  aller  en 
festins,  et  ne  veulent  s'entremettre  d'aucun  autre  ou- 
vrage qui  soit  du  deuoir  de  la  femme,  sans  grande 
nécessité. 

L'exercice  du  jeu  est  tellement  fréquent  et  coustu- 
mier  entr'eux,  qu'ils  y  employent  beaucoup  de  temps, 
et  par-fois  tant  les  hommes  que  les  femmes  ioûent 

tout  ce  qu'elles  ont,  et  perdent  aussi  gayement,  et 
||  patiemment,  quand  la  chance  ne  leur  en  dict  123 
point,  que  s'ils  n'auoient  rien  perdu,  et  en  ay  veu 
s'en  retourner  en  leur  village  tous  nuds,  et  chantans, 
après  auoir  tout  laissé  aux  nostres,  et  est  arriué  vne 
fois  entre  les  autres,  qu'vn  Canadien  perdit  et  sa 
femme  et  ses  enfants  au  jeu  contre  un  François,  qui 
lui  furent  neantmoins  rendus  après  volontaire- 
ment. 

Les  hommes  ne  s'addonnent  pas  seulement  au  jeu 
de  paiJle,  nommé  Aescara,  qui  sont  trois  ou  quatre 
cens  de  petits  joncs  blancs  également  couppez,  de  la 
grandeur  d'vn  pied  ou  enuiron  ;  mais  aussi  à  plu- 
sieurs autres  sortes  de  jeu;  comme  de  prendre  vne 
grande  escuelle  de  bois,  et  dans  icelle  auoir  cinq  ou 
six  noyaux  ou  petites  boulettes  un  peu  plattes,,  de  la 
grosseur  du  bout  du  petit  doigt,  et  peintes  de  noir 
d'vn  costé,  et  blanches  et  jaunes  de  l'autre  :  et  estans 
tous  assis  à  terre  en  rond,  à  leur  accoustumée,  pren- 
nent tour  à  tour,  selon  qu'il  eschet,  cette  escuelle, 
auec  les  deux  mains,  qu'ils  esleuent  vn  peu  de  terre, 
et  à  mesme  temps  l'y  reposent,  et  frappent  un  peu 
rudement,  de  sorte  que  ces  boulettes  sont  contrain- 
tes de  se  remuer  et  sauter,  et  voyent  comme  au  jeu 
||  de  dez,  de  quel  costé  elles  se  reposent,  et  si  elles  124 
font  pour  eux,  pendant  que  celuy  qui  tient  l'escuelle 
la  frappe,  et  regarde  à  son  jeu,  il  dit  continuellement 
et  sans  intermission,  Tet,  tety  tel,  tel,  pensant  que  cela 
excite  et  faict  bon  jeu  pour  luy.  Mais  le  jeu  des  fem- 
mes et  filles,  auquel  s'entretiennent  aussi  par-fois  des 
hommes  et  garçons  auec  elles  ,  est  particulièrement 
auec  cinq  ou  six  noyaux,  comme  ceux  de  nos  abri- 

cots,  noirs  d'vn  costé,  lesquels  elles  prennent  auec  la 
main,  comme  on  faict  les  dez,  puis  les  iettent  vn  peu 
en  haut,  et  estans  tombez  sur  vn  cuir,  ou  peau  es- 
tenduë  contre  terre  exprez,  elles  voyent  ce  qui  faict 
pour  elles,  et  continuent  à  qui  gaignera  les  colliers, 
oreillettes,  ou  autres  bagatelles  qu'elles  ont,  et  non 
iamais  aucune  monnoye;  car  ils  n'en  ont  nulle  co- 
gnoissance  ny  vsage;  ains  mettent,  donnent  et  es- 
changent  vne  chose  pour  vne  autre,  en  tout  le  pays 
de  nos  Sauuages. 

le  ne   puis  obmettre   aussi    qu'ils  pratiquent  en 

quelques-vns  de  leurs  villages,  ce  que  nous  appelons 

en  France  porter  les  momons  :  car  ils  deffient  et  in- 

uitent  les  autres  villes  et  villages  de  les  venir  voir, 

125  jouer  auec  eux,  et  gaigner  leurs  ||  vstensilles  s'il  eschet 

et  cependant   les   festins  ne  manquent  point  :  car 

pour  la  moindre  occasion  la  chaudière  est  tousiours 

preste,  et  particulièrement  en  hyuer,  qui  est  le  temps 

auquel   principalement  ils  se  festinent   les  vns  les 

autres.  Us  aiment  la  peinture  et  y  reûsissent  assez 

industrieusement,  pour  des  personnes  qui  n'y  ont 

point  d'art  ny  d'instrumens  propres,  et  font  neant- 

moins    des  représentations   d'hommes,    d'animaux, 

d'oyseaux  et  autres  grotesques,    tant    en  relief  de 

pierres,  bois  et  autres   semblables  matières,   qu'en 

platte  peinture  sur  leurs  corps,  qu'ils  font  non  pour 

idolâtrer;  mais  pour  se  contenter  la  veuë,  embellir 

leurs  Calumets  et  Petunoirs,  et  pour  orner  ledeuant 

de  leurs  Cabanes. 

Pendant  l'hyuer,  du  filet  que  les  femmes  et  filles 
ont  filé,  ils  font  les  rets  et  filets  à  pescher  et  prendre 
le  poisson  en  esté,  et  mesme  en  hyuer  sous  la  glace 

à  la  ligne,  ou  à  la  seine,  par  le  moyen  des  trous  qu'ils 
y  font  en  plusieurs  endroicts.  Ils  font  aussi  des 
flesches  auec  le  cousteau,  fort  droictes  et  longues,  et 
n'ayans  point  de  cousteaux,  ils  se  seruent  de  pierres 
trenchantes,  et  les  empennent  de  plumes  ||  de  queues  126 
et  d'aisles  d'Aigles,  parce  qu'elles  sont  fermes  et  se 
portent  bien  en  l'air;  la  poincte  auec  vne  colle  forte 
de  poisson,  ils  y  accommodent  vne  pierre  acérée,  ou 
vn  os,  ou  des  fers,  que  les  François  leur  traictent. 
Ils  font  aussi  des  masses  de  bois  pour  la  guerre,  et 
des  pauois  qui  couurent  presque  tout  le  corps,  et 
auec  des  boyaux  ils  font  des  cordes  d'arcs  et  des 
raquettes,  pour  aller  sur  la  neige,  au  bois  et  à  la 
chasse. 

Ils  font  aussi  des  voyages  par  terre,  aussi  bien  que 
par  mer,  et  les  riuieres,  et  entreprendront  (chose  in- 
croyable) d'aller  dix,  vingt,  trente  et  quarante  lieues 
par  les  bois,  sans  rencontrer  ny  sentiers  ny  Cabanes, 
et  sans  porter  aucuns  viures  sinon  du  petun  et  vn 
fuzil,  auec  l'arc  au  poing,  et  le  carquois  sur  le  dos. 
S'ils  sont  pressez  de  la  soif,  et  qu'ils  n'ayent  point 
d'eau,  ils  ont  l'industrie  de  succer  les  arbres,  parti- 
culièrement les  Fouteaux,  d'où  distile  vne  douce  et 
fort  agréable  liqueur,  comme  nous  faisions  aussi,  au 
temps  que  les  arbres  estoient  en  seue.  Mais  lors  qu'ils 
entreprennent  des  voyages  en  pays  loingtain,  ils  ne 
les  font  point  pour  l'ordinaire  inconsidérément,  et 
sans  en  auoir  eu  la  ||  permission  des  Chefs,  lesquels  127 
en  vn  conseil  particulier  ont  accoustumé  d'ordonner 
tous  les  ans,  la  quantité  des  hommes  qui  doiuent 
partir  de  chaque  ville  ou  village,  pour  ne  les  laisser 
desgarnis  de  gens  de  guerre,  et  quiconque  voudroit 

partir  autrement,  le  pourroit  faire  à  toute  rigueur; 
mais  il  seroit  blasmé,  et  estimé  fol  et  imprudent. 

I'ay  veu  plusieurs  Sauuages  des  villages  circon- 
uoysins,  venir  à  Quieunonascaran,  demander  congé  à 
Onorotandi,  frère  du  grand  Capitaine  Auoindaon,  pour 
auoir  la  permission  d'aller  au  Saguenay  :  car  il  se 
disoit  Maistre  et  Supérieur  des  chemins  et  riuieres 
qui  y  conduisent,  s'entend  iusques  hors  le  pays  des 
Hurons.  De  mesme  il  falloit  auoir  la  permission 
d'Auoindaon  pour  aller  à  Kebec,  et  comme  chacun 
entend  d'estre  maistre  en  son  pays,  aussi  ne  laissent- 
ils  passer  aucun  d'vne  autre  Nation  Sauuage  par 
leur  pays,  pour  aller  à  la  traicte,  sans  estre  recogneus 
et  gratifiez  de  quelque  présent  :  ce  qui  se  faict  sans 
difficulté,  autrement  on  leur  pourroit  donner  de 
l'empeschement,  et  faire  du  desplaisir. 
128  Sur  Phyuer,  lors  que  le  poisson  se  retire  ||  sentant 
le  froid,  les  Sauuages  errans,  comme  sont  les  Cana- 
diens, Algoumequins  et  autres,  quittent  les  riues  de 
la  mer  et  des  riuieres,  et  se  cabanent  dans  les  bois,  là 
où  ils  sçauent  qu'il  y  a  de  la  proye.  Pour  nos  Hurons, 
Honqueronons  et  peuples  Sédentaires,  ils  ne  quit- 
tent point  leurs  Cabanes,  et  ne  transportent  point 
leurs  villes  et  villages  (que  pour  les  raisons  et  cau- 
ses que  i'ay  déduites  cy-dessus  au  Chapitre  sixiesme.) 

Lors  qu'ils  ont  faim,  ils  consultent  l'Oracle,  et 
après  ils  s'en  vont  l'arc  en  main,  et  le  carquois  sur  le 
dos,  la  part  que  leur  Oki  leur  a  indiqué,  ou  ailleurs 
où  ils  pensent  ne  point  perdre  leur  temps.  Ils  ont 
des  chiens  qui  les  suyuent,  et  nonobstant  qu'ils  ne 
jappent  point,  toutesfois  ils  sauent  fort  bien  descou- 
urir  le  giste  de  la  beste  qu'ils  cherchent,  laquelle  es- 

tant  trouuée  ils  la  poursuyuent  courageusement,  et 
ne  l'abandonnent  iamais  qu'ils  ne  l'ayent  terrassée  : 
et  enfin  l'ayant  naurée  à  mort  ils  la  font  tant  harce- 
ler par  leurs  chiens,  qu'il  faut  qu'elle  tombe.  Lors  ils 
luy  ouurent  le  ventre,  baillent  la  curée  aux  chiens, 
festinent,  et  emportent  le  reste.  Que  si  la  beste,  pres- 
sée de  trop  prés,  ||  rencontre  vne  riuiere,  la  mer  ou  129 
vn  lac,  elle  s'eslance  librement  dedans  :  mais  nos 
Sauuages  agiles  et  dispos  sont  aussi  tost  après  auec 
leurs  Canots,  s'il  s'y  en  trouue,  et  puis  lui  donnent 
le  coup  de  la  mort. 

Leurs  Canots  sont  de  8.  à  9.  pas  de  long,  et  en- 
uiron  vn  pas,  ou  pas  et  demy  de  large  par  le  milieu, 
et  vont  en  diminuant  par  les  deux  bouts,  comme  la 
nauette  d'vn  Tessier,  et  ceux-là  sont  des  plus  grands 
qu'ils  fassent;  car  ils  en  ont  encore  d'autres  plus  pe- 
tits, desquels  ils  se  seruent  selon  l'occasion  et  la  dif- 
ficulté des  voyages  qu'ils  ont  à  faire.  Ils  sont  fort 
suiets  à  tourner,  si  on  ne  les  sçait  bien  gouuerner, 
comme  estans  faits  d'escorce  de  Bouleau,  renforcés 
par  le  dedans  de  petits  cercles  de  Cèdre  blanc,  bien 
proprement  arrangez,  et  sont  si  légers  qu'vn  homme 
en  porte  aysement  vn  sur  sa  teste,  ou  sur  son  es- 
paule,  chacun  peut  porter  la  pesanteur  d'une  pipe, 
et  plus  ou  moins,  selon  qu'il  est  grand.  On  faict  aussi 
d'ordinaire  par  chacun  iour,  quand  l'on  est  pressé, 
25.  ou  3o.  lieues  dans  lesdits  Canots,  pourueu  qu'il 
n'y  ait  point  de  saut  à  passer,  et  qu'on  aille  au  gré 
du  vent  et  de  l'eau  :  car  ils  vont  d'vne  vitesse  et  lege- 
||  reté  si  grande,  que  ie  m'en  estonnois,  et  ne  pense  i3o 
pas  que  la  poste  peust  aller  plus  viste,  quand  ils  sont 
conduits  par  de  bons  Nageurs. 

De  mesme  que  les  hommes  ont  leur  exercice  par- 
ticulier, et  sçauent  ce  qui  est  du  deuoir  de  l'homme, 
les  femmes  et  les  filles  aussi  se  maintiennent  dans 
leur  condition,  et  font  paisiblement  leurs  petits  ou- 
urages,  et  les  œuures  seruiles  :  elles  trauaillent  ordi- 
nairement plus  que  les  h(  mmes,  encore  qu'elles  n'y 
soient  point  forcées  ny  contraintes.  Elles  ont  le  soin 
de  la  cuisine  et  du  mesnage,  de  semer  et  cueillir  les 
bleds,  faire  les  farines,  accommoder  le  chanure  et 
les  escorces,  et  défaire  la  prouision  de  bois  nécessaire. 
Et  pource  qu'il  leur  reste  encore  beaucoup  de  temps 
à  perdre,  elle  Pemployent  à  ioûer,  aller  aux  dances 
et  festins,  à  deuiser  et  passer  le  temps,  et  faire  tout 
ainsi  comme  il  leur  plaist  du  temps  qu'elles  ont  de 
bon,  qui  n'est  pas  petit,  puis  que  tout  leur  mesnage 
consiste  à  peu,  veu  mesmes  qu'elles  ne  sont  admises 
en  plusieurs  de  leurs  festins,  ny  en  aucun  de  leurs 
conseils,  ny  à  faire  leurs  Cabanes  et  Canots,  entre 
nos  Hurons. 
1 3 1  Elles  ont  l'inuention  de  filer  le  chanvre  ||  sur  leur 
cuisse,  n'ayans  pas  l'vsage  de  la  quenouille  et  du  fu- 
seau, et  de  ce  filet  les  hommes  en  lassent  leurs  rets  et 
filets,  comme  i'ay  dit.  Elles  pilent  aussi  le  bled  pour 
la  cuisine,  et  en  font  rostir  dans  les  cendres  chaudes, 
puis  en  tirent  la  farine  pour  leurs  marys,  qui  vont 
l'esté  trafiquer  en  d'autres  Nations  esloignées.  Elles 
font  de  la  poterie,  particulièrement  des  pots  tous 
ronds,  sans  ances  et  sans  pieds,  dans  quoy  elles  font 
cuire  leurs  viandes, -ehair  ou  poisson.  Quand  l'hyuer 
vient,  elles  font  des  nattes  de  joncs,  dont  elles  gar- 
nissent les  portes  de  leurs  Cabannes,  et  en  font  d'au- 
tres pour  s'asseoir  dessus,  le  tout  fort  proprement. 

Les  femmes  des  Cheueux  Releuez  mesmes,  baillent 
des  couleurs  aux  joncs,  et  font  des  compartimens 
d'ouurages  auec  telle  mesure  qu'il  n'y  a  que  redire. 
Elles  couroyent  et  adoucissent  les  peaux  des  Castors 
et  d'Eslans,  et  autres,  aussi  bien  que  nous  sçaurions 
faire  icy,  dequoy  elles  font  leurs  manteaux  ou  cou- 
uertures,  et  y  peignent  des  passements  et  bigarures, 
qui  ont  fort  bonne  grâce. 

Elles  font  semblablement  des  paniers  de  jonc,  et 
d'autres  auec  des  escorces  de  ||  Bouleaux  pour  mettre  i32 
des  fezoles,  du  bled  et  des  pois,  qu'ils  appellent 
Acointa,  de  la  chair,  du  poisson  et  autres  petites  pro- 
uisions  :  elles  font  aussi  comme  vne  espèce  de  gibe- 
siere  de  cuir,  ou  sac  à  petun,  sur  lesquels  elles  font 
des  ouurages  dignes  d'admiration,  auec  du  poil  de 
porc  espic,  coloré  de  rouge,  noir,  blanc  et  bleu,  qui 
sont  les  couleurs  qu'elles  font  si  viues,  que  les  nos- 
tres  ne  semblent  point  en  approcher.  Elles  s'exercent 
aussi  à  faire  des  escuelles  d'escorce  pour  boire  et 
manger,  et  mettre  leurs  viandes  et  menestres.  De 
plus,  les  escharpes,  carquans  et  brasselets  qu'elles  et 
les  hommes  portent,  sont  de  leurs  ouurages  :  et  non- 
obstant qu'elles  ayent  beaucoup  plus  d'occupation 
que  les  hommes,  lesquels  tranchent  du  Gentil- 
homme entr'eux,  et  ne  pensent  qu'à  la  chasse,  à  la 
pesche,  ou  à  la  guerre,  encore  ayment-elles  commu- 
nément leurs  marys  plus  que  ne  font  pas  celles  de 
deçà  :  et  s'ils  estoient  Chrestiens  ce  seroient  des  fa- 
milles auec  lesquelles  Dieu  se  plairoit  et  demeu- 
reroit. 

i33 


Comme  ils  défrichent,  sèment  et  cultiuent  les  terres,  et  après 
comme  ils  accommodent  le  bled  et  les  farines,  et  de  la  façon 
d'apprester  leur  manger. 


Chapitre  VIII. 


evr  coustume  est,  que  chaque  mesnage 
vit  de  ce  qu'il  pesche,  chasse  et  semé, 
s  ayans  autant  de  terre  comme  il  leur  est 
5  nécessaire  :  car  toutes  les  forests,  prairies 
et  terres  non  defrischées  sont  en  commun,  et  est  per- 
mis à  vn  chacun  d'en  defrischer  et  ensemencer  au- 
tant qu'il  veut,  qu'il  peut,  et  qu'il  luy  est  néces- 
saire; et  cette  terre  ainsi  défrichée  demeure  à  la  per- 
sonne autant  d'années  qu'il  continue  de  la  cultiuer 
et  s'en  seruir,  et  estant  entièrement  abandonnée  du 
maistre,  s'en  sert  par  après  qui  veut,  et  non  autie- 
ment.  Ils  les  défrichent  auec  grand  peine,  pour  n'a- 
uoir  des  instrumens  propres  :  ils  coupent  les  arbres 
à  la  hauteur  de  deux  ou  trois  pieds  de  terre,  puis  ils  es- 
1 34  II  mondent  toutes  les  branches,  qu'ils  font  brusler 
au  pied  d'iceux  arbres  pour  les  faire  mourir,  et  par 
succession  de  temps  en  ostent  les  racines;  puis  les 
femmes  nettoyent  bien  la  terre  entre  les  arbres,  et 
beschent  de  pas  en  pas  vne  place  ou  fossé  en  rond, 
où  ils  sèment  à  chacune  9.  ou  10.  grains  de  Maiz, 
qu'ils  ont  premièrement  choisy,  trié  et  fait  tremper 
quelques  iours  en  l'eau,  et  continuent  ainsi,  iusques  à 
ce  qu'ils  en  ayent  pour  deux  ou  trois  ans  de  proui- 
sion;  soit  pour  la  crainte  qu'il  ne  leur  succède  quel- 

que  mauuaise  année,  ou  bien  pour  l'aller  traic- 
ter  en  d'autres  Nations  pour  des  pelleteries  ou  autres 
choses  qui  leur  font  besoin,  et  tous  les  ans  sèment 
ainsi  leur  bled  aux  mesmes  places  et  endroits,  qu'ils 
rafraischissent  auec  leur  petite  pelle  de  bois,  faicte  en 
la  forme  d'vne  oreille,  qui  a  vn  manche  au  bout;  le 
reste  de  la  terre  n'est  point  labouré,  ains  seulement 
nettoyé  des  meschantes  herbes  :  de  sorte  qu'il  semble 
que  ce  soient  tous  chemins,  tant  ils  sont  soigneux  de 
tenir  tout  net,  ce  qui  estoit  cause  qu'allant  par-fois 
seul  de  village  à  autre,  ie  m'esgarois  ordinairement 
dans  ces  champs  de  bled,  plustost  que  dans  les  prai- 
ries et  forests. 

||  Le  bled  estant  donc  ainsi  semé,  à  la  façon  que  1 35 
nous  faisons  les  febues,  d'vn  grain  sort  seulement 
vn  tuyau  ou  canne,  et  la  canne  rapporte  deux  ou 
trois  espics,  et  chaque  espic  rend  cent,  deux  cents, 
quelquefois  400  grains,  et  y  en  a  tel  qui  en  rend  plus. 
La  canne  croist  à  la  hauteur  de  l'homme,  et  plus,  et 
est  fort  grosse,  (il  ne  vient  pas  si  bien  et  si  haut,  ny 
l'espic  si  gros,  et  le  grain  si  bon  en  Canada  ny  en 
France  que  là.)  Le  grain  meurit  en  quatre  mois,  et 
en  de  certains  lieux  en  trois  :  après  ils  le  cueillent, 
et  le  lient  par  les  fueilles  retroussées  en  haut,  et  l'ac- 
commodent par  pacquets,  qu'ils  pendent  tous  arran- 
gez le  long  des  Cabanes,  de  haut-en-bas,  en  des  per- 
ches qu'ils  y  accommodent  en  forme  de  rattelier,  des- 
cendant iusqu'au  bord  deuant  l'establie,  et  tout  cela 
est  si  proprement  aiancé,  qu'il  semble  que  ce  soient 
tapisseries  tendues  le  long  des  Cabanes,  et  le  grain 
estant  bien  sec  et  bon  à  serrer,  les  femmes  et  filles 
l'esgrenent,  nettoyent  et  mettent  dans  leurs  grandes 

cuues  ou  tonnes  à  ce  destinées,  et  posées  en  leur  por- 
che, ou  en  quelque  coin  de  leurs  Cabanes. 

1 36      Pour  le  manger  en  pain,  ils  font  pre-  ||  mierement 
vn  peu  bouillir  le  grain  en  l'eau,  puis  l'essuyent,  et 
le  font  vn  peu  seicher  :  en  après  ils  le  broyent,  le 
pestrissent  auec  de  l'eau  tiède,  et  le  font  cuire  sous  la 
cendre  chaude  ,  enueloppé  de  fueilles  de  bled ,  et 
à  faute  de  fueilles  le  lauent  après  qu'il  est  cuit  : 
s'ils  ont  des  Fezoles  ils  en  font  cuire  dans  vn  petit 
pot,  et  en    meslent  parmy  la  paste  sans  les  esca- 
cher,  ou  bien  des  fraizes,  des  blues  (i);  framboises, 
meures  champestres,  et  autres  petits  fruicts  secs  et 
verts,  pour  lui  donner  du  goust  et  le  rendre  meilleur; 
car  il  est  fort  fade  de  soy,  si  on  n'y  mesle  de  ces  petits 
ragousts.  Ce  pain,  et  toute  autre  sorte  de  biscuit  que 
nous  vsons,  il  l'appellent  Andataroni,  excepté  le  pain 
mis  et  accommodé  comme  deux  balles  iointes  en- 
semble, enueloppé  entre  des  fueilles  de  bled  d'Inde, 
puis  boûilly  et  cuit  en  l'eau,  et  non  sous  la  cendre, 
lequel  ils  appellent  d'vn  nom  particulier  Coinkia.  Ils 
font  encore  du  pain  d'vne  autre  sorte,  c'est  qu'ils 
cueillent  vne  quantité  d'espics  de  bled,  auant  qu'il 
soit  du  tout  sec  et  meur,  puis  les  femmes,  filles  et 
enfans  auec  les  dents  en  destachent  les  grains,  qu'ils 
reiettent  par  après  auec  la  bouche   dans  de  grandes 

i3y  escuelles  ||  qu'elles  tiennent  auprès  d'elles,  et  puis 
on  l'acheue  de  piler  dans  le  grand  Mortier  :  et  pour 
ce  que  cette  paste  est  fort  molasse,  il  faut  necessaire- 


(i)  Le  bluet  ou  bleuet  du  Canada  (espèce  du  genre  airelle) ,  sorte  d'ar- 
brisseau qui  produit  une  baie  d'un  bleu  foncé,  excellente  à  manger.  (Note 
de  l'éditeur.) 


_  95  — 

ment  l'enuelopper  dans  des  fueilles  pour  la  faire 
cuire  sous  les  cendres  à  l'accoustumée;  ce  pain  mas- 
ché  est  le  plus  estimé  entr'eux,  mais  pour  moy  ie 
n'en  mangeois  que  par  nécessité  et  à  contre  cœur,  à 
cause  que  le  bled  auoit  esté  ainsi  à  demy  masché, 
pilé  et  pestry  auec  les  dents  des  femmes,  filles  et  pe- 
tits enfans. 

Le  pain  de  Maiz,  et  la  Sagamité  qui  en  est  faicte, 
est  de  fort  bonne  substance,  et  m'estonnois  de  ce 
qu'elle  nourrit  si  bien  qu'elle  faict  :  car  pour  ne 
boire  que  de  l'eau  en  ce  pays-là,  et  ne  manger  que 
fort  peu  souuent  de  ce  pain,  et  encore  plus  rarement 
de  la  viande,  n'vsans  presque  que  des  seuls  Sagami- 
tés,  auec  vn  bien  peu  de  poisson,  on  ne  laisse  pas  de 
se  bien  porter,  et  estre  en  bon  poinct,  pourueu  qu'on 
en  ait  suffisamment,  comme  on  n'en  manque  point 
dans  le  pays;  mais  seulement  en  de  longs  voyages, 
où  Ton  souffre  souuent  de  grandes  nécessitez. 

Ils  diuersifient  et  accommodent  en  plusieurs  façons 
leur  bled  pour  le  manger;  |j  car  comme  nous  som-  1 38 
mes  curieux  de  diuerses  saulces  pour  contenter  nos- 
tre  appétit,  aussi  sont-ils  soigneux  de  faire  leur 
Menestre  de  diuerses  manières,  pour  la  trouuer 
meilleure,  et  celle  qui  me  sembloit  la  plus  agréable, 
estoit  la  Neintahouy  ;  puis  l'Eschionque.  La  Nein- 
tahouy  se  faict  en  cette  façon  ;  les  femmes  font  rostir 
quantité  d'espics  de  bled,  auant  qu'il  soit  entière- 
ment meur,  les  tenans  appuyez  contre  vn  baston 
couché  sur  deux  pierres  deuant  le  feu,  et  les  re- 
tournent de  costé  et  d'autre,  iusqu'à  ce  qu'ils  soient 
suffisamment  rostis,  ou  pour  auoir  plustost  faict, 
elles  les  mettent  et  retirent  de  dedans  vn  monceau  de 


-96~ 

sable,  premièrement  bien  eschauffé  d'vn  bon  feu  qui 
aura  esté  faict  dessus,  puis  en  destachent  les  grains, 
et  les  font  encore  seicher  au  Soleil,  espandus  sur  des 
escorces,  après  qu'il  est  assez  sec  ils  le  serrent  dans 
vn  tonneau,  auec  le  tiers  ou  le  quart  de  leur  Fezole, 
appellée  Ogaressa,  qu'ils  meslent  parmy;  et  quand  ils 
en  veulent  manger  ils  le  font  bouillir  ainsi  entier  en 
leur  pot  ou  chaudière,  qu'ils  appellent  Ano->,  auec  vn 
peu  de  viande  ou  de  poisson,  fraiz  ou  sec,  s'ils  en 
ont. 
i3g  ||  Pour  faire  de  l'Eschionque,  ils  font  griller  dans 
les  cendres  de  leur  foyer,  meslées  de  sable,  quantité 
de  bled  sec,  comme  si  c'estoient  pois,  puis  ils  pilent 
ce  Maiz  fort  menu,  et  après  auec  vn  petit  vent  d'es- 
corce  ils  en  tirent  la  fine  fleur,  et  cela  est  l'Eschion- 
que :  cette  farine  se  mange  aussi  bien  seiche  que 
cuite  en  vn  pot,  ou  bien  destrempée  en  eau,  tiède  ou 
froide.  Quand  on  la  veut  faire  cuire  on  la  met  dans  le 
bouillon,  où  l'on  aura  premièrement  fait  cuire  quel- 
que viande  ou  poisson  qui  y  sera  demincé,  auec 
quantité  de  citrouilles,  si  on  veut,  sinon  dans  le 
bouillon  tout  clair,  et  en  telle  quantité  que  la  Saga- 
mité  en  soit  suffisamment  espaisse, laquelle  on  remue 
continuellement  auec  vne  Espatule,  par  eux  appellée 
Estoqua,  de  peur  qu'elle  ne  se  tienne  par  morceaux; 
et  incontinent  après  qu'elle  a  vn  peu  boûilly  on  la 
dresse  dans  les  escuelles,  auec  vn  peu  d'huile  ou  de 
graisse  fondue  par-dessus,  si  l'on  en  a,  et  cette  Saga- 
mité  est  fort  bonne,  et  rassasie  grandement.  Pour  le 
gros  de  cette  farine,  qu'ils  appellent  Acointa,  c'est  à 
dire  pois  (car  ils  lui  donnent  le  mesme  nom  qu'à  nos 
pois)  ils  le  font  bouillir  à  part  dans  l'eau,  auec  du 

poisson,  s'il  y  en  a,  puis  le  |j  mangent.  Ils  font  de  140 
mesme  du  bled  qui  n'est  point  pilé;  mais  il  est  fort 
dur  à  cuire. 

Pour  la  Sagamité  ordinaire,  qu'ils  appellent  Ottet, 
c'est  du  Maiz  cru,  mis  en  farine,  sans  en  séparer  ny 
la  fleur  ny  les  pois,  qu'ils  font  bouillir  assez  clair, 
auec  vn  peu  de  viande  ou  poisson,  s'ils  en  ont,  et  y 
meslent  aussi  par-fois  des  citrouilles  découpées  par 
morceaux,  s'il  en  est  la  saison,  et  assez  souuent  rien 
du  tout  :  de  peur  que  la  farine  ne  se  tienne  au  fond 
du  pot,  ils  la  remuent  souuent  auec  l'Estoqua,  puis 
la  mangent;  c'est  le  potage,  la  viande  et  le  mets  quoti- 
dien, et  n'y  a  plus  rien  à  attendre  pour  le  repas;  car 
lors  mesmes  qu'ils  ont  quelque  peu  de  viande  ou 
poisson  à  départir  entr'cux  (ce  qui  arriue  rarement, 
excepté  au  temps  de  la  chasse  ou  de  la  pesche)  il  est 
partagé,  et  mangé  le  premier,  auparauant  le  potage 
ou  Sagamité. 

Pour  Leindohy  ou  bled  puant,  ce  sont  grande 
quantité  d'espics  de  bled,  non  encore  du  tout  sec  et 
meur,  pour  estre  plus  susceptible  à  prendre  odeur, 
que  les  femmes  mettent  en  quelque  mare  ou  eau 
puante,  par  l'espace  de  deux  ou  trois  mois,  au  bout 
desquels  elles  les  en  retirent,  et  ||  cela  sert  à  faire  des  141 
festins  de  grande  importance,  cuit  comme  la  Neinîa- 
houy,  et  aussi  en  mangent  de  grillé  sous  les  cendres 
chaudes,  lechans  leurs  doigts  au  maniement  de  ces 
espics  puants,  de  mesme  que  si  c'estoient  cannes  de 
sucre,  quoy  que  le  goust  et  l'odeur  en  soit  tres- 
puante,  et  infecte  plus  que  ne  font  les  esgouts  mes- 
mes, et  ce  bled  ainsi  pourry  n'estoit  point  ma  viande, 
quelque  estime  qu'ils  en  fissent,  ny  ne  le  maniois 

pas  volontiers  des  doigts  ny  de  la  main,  pour  la  mau- 
uaise  odeur  qu'il  y  imprimoit  et  laissoit  par  plu- 
sieurs iours  :  aussi  ne  m'en  presenterent-ils  plus  lors 
qu'ils  eurent  recogneu  le  degoust  que  i'en  auois.  Ils 
font  aussi  pitance  de  glands,  qu'ils  font  bouillir  en 
plusieurs  eauës  pour  en  oster  l'amertume,  et  les  trou- 
uois  assez  bons  :  ils  mangent  aussi  d'aucunes  fois 
d'vne  certaine  escorce  de  bois  crue,  semblable  au 
saulx,  de  laquelle  i'ay  mangé  à  l'imitation  des  Sau- 
uages;  mais  pour  des  herbes  ils  n'en  mangent  point 
du  tout,  ny  cuites  ny  crues,  sinon  de  certaines  raci- 
nes qu'ils  appellent  Sondhratalte,  et  autres  semblables. 

Auparauant  l'arriuée  des  François  au  pays  des  Ca- 
142  nadiens,  et  des  autres  peu- 1|  pies  errans,  tout  leur 
meuble  n'estoit  que  de  bois,  d'escorces  ou  de  pierres; 
de  ces  pierres  ils  en  faisoient  des  haches  et  cousteaux, 
et  du  bois  et  de  l'escorce  ils  en  fabriquoient  toutes  les 
autres  vstensiles  et  pièces  de  mesnage,  et  mesme  les 
chaudières,  bacs  ou  auges  à  faire  cuire  leur  viande, 
laquelle  ils  faisoient  cuire,  ou  plustost  mortifier  en 
cette  manière. 

Ils  faisoient  chauffer  et  rougir  quantité  de  graiz  et 
cailloux  dans  vn  bon  feu,  puis  les  iettoient  dans  la 
chaudière  pleine  d'eau,  en  laquelle  estoit  la  viande 
ou  le  poisson  à  cuire,  et  à  mesme  temps  les  en  reti- 
nrent et  en  remettoient  d'autres  en  leur  place,  et  à 
succession  de  temps  l'eauë  s'eschauffoit,  et  cuisoit 
ainsi  aucunement  la  viande.  Mais  pour  nos  Hurons, 
et  autres  peuples  et  nations  Sédentaires,  ils  auoient 
(comme  ils  ont  encore)  l'vsage  et  l'industrie  de  faire 
des  pots  de  terre,  qu'ils  cuisent  en  leur  foyer,  et 
sont  forts  bons,  et  ne  se  cassent  point  au  feu,  encore 

qu'il  n'y  ait  point  d'eau  dedans;  mais  ils  ne  peuuent 
aussi  souffrir  long-temps  d'humidité  et  l'eau  froide, 
qu'ils  ne  s'attendrissent  et  cassent  au  moindre  heurt 
qu'on  leur  donne,  autrement  ils  durent  fort  jj  long  14** 
temps.  Les  Sauuagesses  les  font,  prenant  de  la  terre 
propre,  laquelle  ils  nettoyent  et  pestrissent  très-bien, 
y  meslans  parmi  un  peu  de  graiz,  puis  la  masse  es- 
tant réduite  comme  une  boule,  elles  y  font  un  trou 
auec  le  poing,  qu'ils  agrandissent  tousiours,  en  frap- 
pant par  dedans  auec  une  petite  palette  de  bois,  tant 
et  si  long  temps  qu'il  est  nécessaire  pour  les  parfaire: 
ces  pots  sont  faits  sans  pieds  et  sans  ances,  et  tous 
ronds  comme  vne  boule,  excepté  la  gueule  qui  sort 
vn  peu  en  dehors. 


De  leurs  festins  et  conuiues. 
Chapitre    IX. 

e  grand  Philosophe  Platon  cognoissant  le 
dommage  que  le  vin  apporte  à  l'homme, 
disoit  qu'en  partie  les  dieux  l'auoient  en- 
uoyé  çà-bas  pour  faire  punition  des  hom- 
mes, et  prendre  vengeance  de  leurs  offences,  les  fai- 
sans (après  qu'ils  sont  yures)  tuer  et  occire  l'vn 
l'autre. 

Il  Quand  quelqu'vn  de  nos  Hurons  veut  faire  fes-  144 
tin  à  ses  amys,  il  les  enuoye  inuiter  de  bonne  heure, 
comme  l'on  faict  icy  ;  mais  personne  ne  s'excuse  en- 
tr'eux,  et  tel  sort  d'vn  festin,  qui  du  mesme  pas  s'en 

va  à  vn  autre  ;  car  ils  tiendroient  à  affront  d'estre  es- 
conduits,  s'il  n'y  auoit  excuse  vrayement  légitime. 
Le  monde  estant  inuité,  on  met  la  chaudière  sur  le 
feu,  grande  ou  petite,  selon  le  nombre  des  personnes 
qu'on  doit  auoir  :  tout  estant  cuit  et  prest  à  dresser, 
on  va  diligemment  aduertir  ses  gens  de  venir,  leur 
disans  à  leur  mode,  Saconcheta,  Saconcheta,  c'est  à  dire, 
venez   au   festin,   venez  au  festin  (qui   est  vn  mot 
qui  ne  deriue  point  pourtant  du  mot  de  festin,  car 
Agochin,    entr'eux  ,    veut    dire    festin)    lesquels   s'y 
en   vont   à  mesme  temps,  et   y  portent  grauement 
chacun  deuant   soy  en  leurs    deux  mains,  leur  es- 
cuelle  et   la  cueillier  dedans  :  que  si  c'estoient   Al- 
goumequins  qui  fissent  le  festin,  les  Hurons  y  porte- 
raient chacun  vn  peu  de  farine  dans  leurs  escuelles, 
à  raison  que  ces  Aquanaques  en  sont  pauures  et  diset- 
teux.  Entrans  dans  la  Cabane,  chacun  s'assied  sur 
les  Nattes  de  costé  et  d'autre  de  la  Cabane,  les  hom- 
745  mes  au  haut  bout,  et  les  femmes  et  enfans||plus 
bas  tout  de  suite.  Estans  tous  entrez  on  dit  les  mots? 
après  lesquels  il  n'est  loisible  à  personne  d'y  plus 
entrer,  fust-il  vn  desconuiez  ou  non,  ayans  opinion 
que  cela  apporterait  mal-heur,  ou  empescheroit  l'ef- 
fect  du  festin,  lequel  est  tousiours  faict  à  quelque  in- 
tention, bonne  ou  mauuaise. 

Les  mots  du  festin  sont,  Nequarré,  la  chaudière  est 
cuite  (prononcez  hautement  et  distinctement  par  le 
Maistre  du  festin,  ou  par  vn  autre  député  par  luy)_, 
tout  le  monde  respond,  Ho,  et  frappent  du  poing 
contre  terre,  Gagnenon  Youry,  il  y  a  vn  chien  de  cuit  : 
si  c'est  du  cerf,  ils  disent,  Sconoton  Youry,  et  ainsi  des 
autres  viandes,  nommant  l'espèce  ou  les  choses  qui 

sont  dans  la  chaudière  les  vnes  après  les  autres,  et 
tous  respondent  Ho  à  chaque  chose,  puis  frappent  et 
donnent  du  poing  contre  terre,  comme  demonstrans 
et  approuuans  la  valeur  d'vn  tel  festin  :  cela  estant 
dict,  ceux  qui  doiuent  seruir,  vont  de  rang  en  rang 
prendre  les  escuelles  d'vn  chacun,  et  les  emplissent 
du  broûet  avec  leurs  grandes  cueilliers,  et  recom- 
mencent et  continuent  tousiours  à  remplir,  tant  que 
la  chaudière  soit  vuide,  il  faut  ||  aussi  que  chacun  146 
mange  ce  qu'on  luy  donne,  et  s'il  ne  le  peut,  pour 
estre  trop  saoul,  il  faut  qu'il  se  racheté  de  quelque 
petit  présent  enuers  le  Maistre  du  festin,  et  auec 
cela  il  faut  qu'il  fasse  acheuer  de  vuider  son  escuelle 
par  vn  autre,  tellement  qu'il  s'y  en  trouue  qui  ont 
le  ventre  si  plein,  qu'ils  ne  peuuent  presque  respirer. 
Apres  que  tout  est  faict,  chacun  se  retire  sans 
boire;  car  on  n'en  présente  iamais  si  on  n'en  de- 
mande particulièrement,  ce  qui  arriue  fort  rarement  ; 
aussi  ne  mangent-ils  rien  de  trop  salé  ou  espicé,  qui 
les  peust  prouoquer  à  boire  de  l'eau,  qu'ils  ont  pour 
toute  boisson,  ce  qui  est  vn  grand  bien,  pour  euiter 
les  dissolutions,  noises  et  querelles  que  le  vin,  ou 
autre  boisson  enyvrante  leur  pourroit  causer,  comme 
à  beaucoup  de  nos  beuueurs  et  yurongnes  :  car  ils 
ont  cela  par-dessus  eux,  qu'ils  sont  plus  retenus  et 
graues,  auec  vn  peu  de  superbe  pourtant,  vont  aux 
festins  d'vn  pas  modeste,  et  representans  des  Magis- 
trats, s'y  comportent  auec  la  mesme  modestie  et  si- 
lence; et  s'en  retournent  en  leurs  maisons  et  cabanes 
avec  la  mesme  sagesse  :  de  manière  que  vous  diriez 
voir  en  ces  Messieurs-là,  les  vieillards  ||  de  l'ancienne  147 
Lacedemone,  allans  à  leur  broûet. 

Ils  font  quelquesfois  des  festins  où  l'on  ne  prend 
rien  que  du  petun,  auec  leur  pipe  ou  calumet,  qu'ils 
appellent  Anondahoin:  et  en  d'autres  où  l'on  ne  mange 
rien  que  du  pain  ou  foûasse  pour  tout  mets,  et 
pour  l'ordinaire  ce  sont  festins  de  songeries,  ou  qui 
ont  esté  ordonnez  par  le  Médecin;  les  songes  resue- 
ries  et  ordonnances  duquel  sont  tellement  bien  ob- 
seruées,  qu'ils  n'en  obmettroient  pas  vn  seul  iota, 
qu'ils  n'y  fassent  toutes  les  façons,  pour  l'opinion 
et  croyance  qu'ils  y  ont.  Aucunesfois  il  faut  que  tous 
ceux  qui  sont  au  festin  soient  à  plusieurs  pas  l'vn 
de  l'autre,  sans  s'entre-toucher.  Autresfois  quand 
les  festinez  sortent,  l'adieu  et  remerciement  qu'ils 
doiuent  faire,  est  vne  laide  grimace  au  Maistre  du 
festin,  ou  au  malade,  à  l'intention  duquel  le  festin 
aura  esté  faict.  A  d'autres  il  ne  leur  est  permis  de 
lascher  du  vent  24.  heures,  dans  lequel  temps  s'ils 
faisoient  au  contraire,  ils  se  persuaderoient  qu'ils 
mourroient,  tant  ils  sont  ridicules  et  superstitieux  à 
leurs  songes,  quoy  qu'ils  mangent  de  VAndataroni, 
c'est  à  dire  fouasse  ou  galette,  qui  sont  choses  fort 
148  venteu-  ||  ses.  Quelquefois  il  faut  qu'après  qu'ils  sont 
bien  saouls,,  et  ont  le  ventre  bien  plein,  qu'ils  ren- 
dent gorge,  et  reuomissent  auprès  d'eux  tout  ce  qu'ils 
ont  mangé,  ce  qu'ils  font  facilement  Ils  en  font  de 
tant  d'autres  sortes,  et  de  si  impertinents,  que  cela 
seroit  ennuyeux  à  lire,  et  trop  long  à  escrire;  c'est 
pourquoy  ie  m'en  déporte,  et  me  contente  de  ce  que 
i'en  ay  escrit,  pour  contenter  aucunement  les  plus 
curieux  des  cérémonies  estrangeres. 

De  quelque  animal  que  se  fasse  le  festin,  la  teste  en- 
tière est  tousiours  donnée  et  présentée  au  principal 

Capitaine,  ou  à  vn  autre  des  plus  vaillans  de  la  trouppe, 
à  la  volonté  du  Maistre  du  festin,  pour  tesrhoigner 
que  la  vaillance  et  la  vertu  sont  en  estime;  comme 
nous  remarquons  chez  Homère  aux  festins  des  Hé- 
ros, qu'on  leur  enuoyait  quelque  pièce  de  bœuf  pour 
honorer  leur  vertu,  ce  qui  semble  estre  un  témoi- 
gnage tiré  de  la  Nature,  puisque  ce  que  nous  trou- 
uons  auoir  esté  pratiqué  es  festins  solennels  des 
Grecs,  peuples  polis,  se  rencontre  en  ces  Sauuages, 
par  l'inclination  de  la  Nature,  sans  cette  politesse. 

Pour  les  autres  conuiez,  qui  sont  de  ||  moindre  149 
considération,  si  la  beste  est  grosse,  comme  d'vn 
Ours,  d'vn  Eslan,  d'vn  Esturgeon,  ou  bien  de  quel- 
que homme  de  leurs  ennemis,  chacun  a  vn  morceau 
du  corps,  et  le  reste  est  demincé  dans  le  broûet 
pour  le  rendre  meilleur.  C'est  aussi  la  coustume 
que  celuy  qui  faict  le  festin  ne  mange  point  pen- 
dant iceluy;  ains  petune,  chante,  ou  entretient 
la  compagnie  de  quelques  discours  :  l'y  en  ay  veu 
quelques-vns  manger,  contre  leur  coustume,  mais 
peu  souuent. 

Et  pour  dresser  la  ieunesse  à  l'exercice  des  armes, 
et  à  les  rendre  recommandables  par  le  courage  et  la 
prouesse  qu'ils  estiment  grandement,  ils  ont  accous- 
tumé  de  faire  des  festins  de  guerre,  et  de  resiouys- 
sance,  ausquels  les  vieillards  mesmes,  et  les  ieunes 
hommes  à  leur  exemple,  les  vns  après  les  autres, 
ayans  une  hache  en  main,  ou  quelqu'autre  instru- 
ment de  guerre,  font  des  merueilles  de  s'escrimer  et 
combattre  d'un  bout  à  l'autre  de  la  place  où  se  faict 
le  festin,  comme  si  en  effect  ils  estoient  aux  prises 
auec  l'ennemy  :  et  pour  s'exciter  et  esmouuoir  en- 

core  dauantage  à  cet  exercice,  et  faire  voir  que  dans 
i  5o  l'occasion  ils  ne  manqueroient  pas  de  courage;  ||  ils 
chantent  d'vn  ton  menaçant  et  furieux,  des  iniures, 
imprécations  et  menaces  contre  leurs  ennemis,  et  se 
promettent  vne  entière  victoire  sur  eux.  Si  c'est  vn 
festin  de  victoire  et  de  resiouyssance,  ils  chantent 
d'vn  ton  plus  doux  et  agréable,  les  louanges  de  leurs 
braues  Capitaines  qui  ont  bien  tué  de  leurs  ennemis, 
puis  se  rassoient,  et  vn  autre  prend  la  place,  iusqu'à 
la  fin  du  festin. 


Des  dances,  chansons  et  autres  cérémonies  ridicules. 
Chapitre  X. 

os  Sauuages,  et  généralement  tous  les 
peuples  des  Indes  Occidentales,  ont  de 
tout  temps  l'vsage  des  dances;  mais  ils 
l'ont  à  quatre  fins  :  ou  pour  agréer  à  leurs 
Démons,  qu'ils  pensent  leur  faire  du  bien,  ou  pour 
faire  festeàquelqu'vn,  ou  pour  se  resiouyr  de  quelque 
signalée  victoire,  ou  pour  preuenir  et  guérir  les  ma- 
ladies et  infirmitez  qui  leur  arriuent. 
i5i  ||  Lorsqu'il  se  doit  faire  quelques  dances,  nuds, 
ou  couùerts  de  leurs  brayers,  selon  qu'aura  songé  le 
malade,  ou  ordonné  le  Médecin,  ou  les  Capitaines 
du  lieu  ,  le  cry  se  faict  par  toutes  les  rues  de  la  ville 
ou  du  village,  aduertissant  et  inuitant  les  ieunes 
gens  de  s'y  porter  au  iour  et  heure  ordonnez,  le 
mieux  matachié  et  paré  qu'il  leur  sera  possible,  ou 

en  la  manière  qu'il  aura  esté  ordonné,  et  qu'ils  pren- 
nent courage,  que  c'est  pour  vne  telle  intention, 
nommant  le  suiet  de  la  dance  :  ceux  des  villages  cir- 
conuoysins  ont  le  mesme  aduertissement,  et  sont 
aussi  priez  de  s'y  trouuer,  comme  ils  font,  à  la  vo- 
lonté d'vn  chacun  :  car  l'on  n'y  contraint  personne. 

Cependant  on  dispose  vne  des  plus  grandes  Ca- 
banes du  lieu,  et  là  estans  tous  arriuez,  ceux  qui  ne 
sont  là  que  pour  estre  spectateurs,  comme  les  vieil- 
lards, les  vieilles  femmes  et  les  enfans  se  tiennent 
assis  sur  les  nattes  contre  les  establies,  et  les  autres 
au  dessus,  dulong  de  la  Cabane,  puis  deux  Capitaines 
estant  debout,  chacun  vne  Tortue  en  la  main  (de 
celles  qui  seruent  à  chanter  et  souffler  les  malades) 
chantent  ainsi  au  milieu  de  la  dance,  vne  chanson,  à 
laquelle  ils  accordent  le  son  ||  de  leur  Tortue  ;  puis  \5z 
estant  finie  ils  font  tous  vne  grande  acclamation  di- 
sans,  Héééé,  puis  en  recommencent  vne  autre,  ou 
répètent  la  mesme  iusques  au  nombre  des  reprises 
qui  auront  esté  ordonnées,  et  n'y  a  que  ces  deux  Ca- 
pitaines qui  chantent,  tout  le  reste  dit  seulement, 
Het,  het,  het,  comme  quelqu'un  qui  aspire  avec  vé- 
hémence :  et  puis  tousiours  à  la  fin  de  chaque  chan- 
son vne  haute  et  longue  acclamation,  disans  Héééé. 

Toutes  ces  dances  se  font  en  rond,  du  moins  en 
oualle,  selon  la  longueur  et  largeur  des  Cabanes; 
mais  les  danceurs  ne  se  tiennent  point  par  la  main 
comme  par  deçà,  ains  ils  ont  tous  les  poings  fermez; 
les  filles  les  tiennent  Pvn  sur  l'autre,  esloignez  de 
leur  estomach,  et  les  hommes  les  tiennent  aussi  fer- 
mez, esleuez  en  l'air,  et  de  toute  autre  façon,  en  la 
manière  d'vn  homme  qui  menace,  auec  mouuement 

et  du  corps  et  des  pieds,  leuans  Pvn  et  puis  l'autre, 
desquels  ils  frappent  contre  terre  à  la  cadence  des 
chansons,  et  s'esleuans  comme  en  demy  sauts,  et  les 
filles  branslans  tous  le  corps,  et  les  pieds  de  mesme 
se  retournent  au  bout  de  quatre  ou  cinq  petits  pas, 

1 53  vers  celuy  ou  celle  qui  les  suit,  ||  pour  lui  faire  la 
révérence  d'vn  hochement  de  teste.  Et  ceux  ou  celles 
qui  se  demeinent  le  mieux,  et  font  plus  à  propos  tou- 
tes les  petites  chimagrées,  sont  estimez  entr'eux  les 
meilleurs  danceurs,  c'est  pourquoy  ils  ne  s'y  espar- 
gnent  pas. 

Ces  dances  durent  ordinairement  vne,  deux  et 
trois  apres-disnées,  et  pour  n'y  receuoir  d'empesche- 
ment  à  y  bien  faire  leur  deuoir,  quoy  que  ce  soit  au 
plus  fort  de  l'hyuer,  ils  n'y  portent  iamais  autres 
vestemens  ou  couuertures  que  leurs  brayers,  pour 
couurir  leur  nudité,  si  ainsi  il  est  permis,  comme  il 
l'est  ordinairement,  sinon  que  pour  quelqu'autre  su- 
iet  il  soit  ordonné  de  les  mettre  bas,  n'oublians 
neantmoins  iamais  leurs  colliers,  oreillettes  et  bras- 
selets,  et  de  se  peinturer  par-fois;  comme  au  cas  pa- 
reil les  hommes  se  parent  de  colliers,  plumes,  pein- 
tures et  autres  fatras,  dont  i'en  ai  veu  estre  accom- 
modez en  Mascarades  ou  Caresme-prenans,  ayans 
vne  peau  d'Ours  qui  leur  couuroit  tout  le  corps,  les 
oreilles  dressées  au  haut  de  la  teste,  et  la  face  cou- 
uerte,  excepté  les  yeux,  et  ceux-cy  ne  seruoient  que 
de  portiers  ou  bouffons,  et  ne  se  mesloient  dans  la 

i54dance  que  par  interualle,  à  cause  qu'ils  ||  estoient 
destinez  à  autre  chose.  le  vis  vn  iour  vn  de  ces  bouf- 
fons entrer  processionnellement  dans  la  Cabane  où 
se  deuoit  faire  la  dance,  auec  tous  ceux  qui  estoient 

de  la  feste,  lequel  portant  sur  ses  espaules  vn  grand 
chien  lié  et  garotté  par  les  pattes  et  le  muse.m,  le 
prit  par  les  deux  jambes  de  derrière  au  milieu  de  la 
Cabane,  et  le  rua  contre  terre  par  plusieurs  fois, 
iusqu'à  ce  qu'estant  mort  il  le  fist  prendre  par  vn 
autre,  qui  l'alla  apprester  dans  vue  autre  Cabane 
pour  le  festin  à  l'issue  de  la  dance. 

Si  la  dance  est  ordonnée  pour  vne  malade,  à  la 
troisiesme  ou  dernière  apres-disnée,  s'il  est  trouué 
expédient,  ou  ordonné  par  Loki,  elle  y  est  portée,  et 
en  l'vne  des  reprises  ou  tour  de  chanson  on  la  porte, 
en  la  seconde  on  la  faict  vn  peu  marcher  et  dancer, 
la  soustenant  par  sous  les  bras  :  et  à  la  troisiesme, 
si  la  force  lui  peut,  permettre,  ils  la  font  vn  peu  dan- 
cer d'elle-mesme,  sans  ayde  de  personne,  luy  criant 
cependant  tousiours  à  pleine  teste,  Eisagon  outsahonne, 
achieteq  anatetsence ,  c'est  à  dire: prend  courage  femmer 
et  tu  seras  demain  guérie,  et  après  les  dances  finies 
ceux  qui  sont  destinés  pour  le  festin  y  ||  vont,  et  les  i  55 
autres  s'en  retournent  en  leurs  maisons. 

Il  se  fit  vn  iour  vne  dance  de  tous  les  ieunes  hom- 
mes, femmes  et  fille  toutes  nues  en  la  présence  d'vne 
malade,  à  laquelle  il  fallut  (traict  que  je  ne  scay 
commen  excuser,  ou  passer  sous  silence)  qu'vn  de 
ces  ieunes  hommes  luy  pissast  dans  la  bouche,  et 
qu'elle  auallast  et  beust  cette  eau,  ce  qu'elle  fit  avec 
un  grand  courage,  espérant  en  receuoir  guerison  : 
car  elle-mesme  désira  que  le  tout  se  fit  de  la  sorte, 
pour  accomplir  et  ne  rien  obmettre  du  songe  qu'elle 
en  avoit  eu  :  que  si  pendant  leur  songe  ou  resuerie 
il  leur  vient  encore  en  la  pensée  qu'il  faut  qu'on 

H 


—  108  — 

leur  fasse  présent  d'vn  chien  noir  ou  blanc,  ou  d'vn 
grand  poisson  pour  festiner,  ou  bien  de  quelque 
chose  à  autre  vsage,  à  mesme  temps  le  cry  en  est 
faict  par  toute  la  ville,  afin  que  si  quelqu'vn  a  vne 
telle  chose  qu'on  spécifie,  qu'il  en  fasse  présent  à  vn 
tel  malade,  pour  le  recouurement  de  sa  santé  :  ils 
sont  si  secourables  qu'ils  ne  manquent  point  de  la 
trouuer,  bien  que  la  chose  soit  de  valeur  ou  d'impor- 
tance entr'eux;  aymans  mieux  souffrir  et  auoir  di- 
sette des  choses,  que  de  manquer  au  besoin  à  vn 
1 56  malade;  ||  et  pour  exemple,  le  Père  Ioseph  auoit 
donné  vn  chat  à  vn  grand  Capitaine,  comme  vn 
présent  très-rare  (car  ils  n'ont  point  de  ces  animaux). 
Il  arriua  qu'vne  malade  songea  que  si  on  lui  auoit 
donné  ce  chat  qu'elle  seroit  bien-tost  guérie.  Ce  Ca- 
pitaine en  fut  aduerty,  qui  aussi  tost  luy  enuoye  son 
chat  bien  qu'il  l'aymast  grandement,  et  sa  fille  en- 
core plus,  laquelle  se  voyant  priuée  de  cet  animal, 
qu'elle  aymoit  passionnément,  en  tombe  malade, 
et  meurt  de  regret,  ne  pouuant  vaincre  et  surmon- 
ter son  affection,  bien  qu'elle  ne  voulust  manquer 
au  secours  et  ayde  de  son  prochain.  Trouuons  beau- 
coup de  Chrestiens  qui  vueillent  ainsi,  s'incommo- 
der pour  le  seruice  des  autres,  et  nous  en  loue- 
rons Dieu. 

Pour  recouurer  nostre  dé  à  coudre,  qui  nous  auoit 
esté  desrobé  par  vn  ieune  garçon,  qui  depuis  le 
donna  à  vne  fille,  ie  fus  au  lieu  où  se  faisoient  les 
dances,  et  ne  manquay  point  de  l'y  remarquer,  et  le 
r'auoir  de  la  fille  qui  l'auoit  pendu  à  sa  ceinture, 
auec  ses  autres  matachias,  et  en  attendant  l'issue  de 

la  dance,  ie  me  fis  repeter  par  un  Sauuage  vne  des 
chansons  qui  s'y  disoient,  dont  en  voicy  vne  partie 
que  i'ay  icy  escrite. 

||  Ongyata  éuhaha  ho  ho  ho  ho  ho ,  1 57 

Eguyotonuhaton  on  on  on  on  on 

Eyontara  éientet  onnet  onnet  onnet 

Eyontara  êientetà  à  à  onnet,  onnet,  onnet,  ho  ho  ho. 

Ayant  escrit  ce  petit  eschantïllon  d'vne  chanson 
Huronne,  i'ay  creu  qu'il  ne  seroit  pas  mal  à  propos 
de  descrire  encore  icy  vne  partie  de  quelque  chan- 
son, qui  se  disoit  un  iour  en  la  Cabane  du  grand  Sa- 
gamo  des  Souriqûois,  à  la  louange  du  Diable  qui 
leur  auoit  indiqué  de  la  chasse,  ainsi  que  nous  ap- 
prist  vn  François  qui  s'en  dist  tesmoin  auriculaire, 
et  commence  ainsi. 

Haloet  ho  ho  ht  ht  ha  ha  haloet  ho  ho  h  , 

ce  qu'ils  chantent  par  plusieurs  fois  :  le  chant  est 
sur  ces  notes, 

Re  fa  sol  sol  re  sol  sol  fa  fa  re  re  sol  sol  fa  fa. 

Vne  chanson  finie,  ils  font  tous  vne  grande  exclama- 
tion, disans  hé.  Puis  recommencent  vne  autre  chan- 
son, disans, 

Egrigna  hau,  egrigna  hêhê  huhn  ho  ho  ho,  êgrigna  hau  hau  hau. 

Le  chant  de  cette-cy  estoit  :  Fa  fa  fa,  sol  sol,  fa  fa,  re 
re>  sol  sol7  fa  fa  fa,  re,  fa  fa,  sol  sol,  fa.  Ayans  faict  l'ex« 

clamation  accoustumée,ilsen  commencèrent  vne  au- 
i58  trequi  chan- 1|  toit  :  Tameia  alléluia,  îameia  à  dou  veni,  hau 
hau9  hé  hé.  Le  chant  en  estoit  :  Sol  sol  sol,  fa  fa,  re  re  re, 
fa  fa,  sol  sol  sol,  fa  fa,  re  re. 

Les  Brasiliens  en  leurs  Sabats,  font  aussi  de  bons 
accords,  comme  :  hé  hé  hé  hé  hé  hé  hé  hé  hé  hé,  auec  cette 
note,  fa  fa  sol  fa  fa  sol  sol  sol  sol  sol.  Et  cela  faict  s'es- 
crioyent  d'vne  façon  et  hurlement  espouuentable 
l'espace  d'vn  quart  d'heure,  et  sautoient  en  l'air  auec 
violence,  iusqu'à  en  escumer  par  la  bouche,  puis  re- 
commencèrent la  musique,  disans;  Heu  heùraùre  heùra 
heùraùre  heùra  heùra  ouek.  La  note  est  :  Fa  mi  re  sol  sol 
sol  fa  mi  re  mi  re  mi  ut  re. 

Dans  le  pays  de  nos  Huron,  il  se  faict  aussi  des 
assemblées  de  toutes  les  filles  d'vn    bourg  auprès 
d'vne  malade,  tant  à  sa  prière,  suyuant  la  resuerie 
ou  le  songe  qu'elle  en  aura  eue,  que  par  l'ordonnance 
de  Loki,  pour  sa  santé  et  guerison.  Les  filles  ainsi 
assemblées,  on  leur  demande  à  toutes,  les  vnes  après 
les  autres,  celuy  qu'elles  veulent  des  ieunes  hommes 
du  bourg  pour  dormir  auec  elles  la  nuict  prochaine  : 
elles  en  nomment  chacune  vn,  qui  sont  aussi  tost 
aduertis  par  les  Maistres  de  cérémonie,  lesquels  vien- 
i  59  nent  tous  au  soir  en  la  présence  de  la  malade,  ||  dor- 
mir auec  celle  qui  l'a  choysi,  d'vn  bout  à  l'autre  de 
la  Cabane,  etpassent  ainsi  toute  la  nuict  pendant  que 
deux  Capitaines  aux  deux  bouts  du  logis  chantent  et 
sonnent  de  leur  Tortue  du  soir  au  lendemain  matin, 
que  la  cérémonie  cesse.  Dieu  vueille  abolir  vne   si 
damnable  et  mal-heureuse  cérémonie,  auec  toutes 
.celles  qui  sont  de  mesme  aloy,  et  que  les  François 
■gui  les  fomentent  par  leurs  mauuois  exemples,  ou- 

urent  les  yeux  de   leur  esprit  pour  voir  le  compte 
tres-estroict  qu'ils  en  rendront  un  iour  deuant  Dieu. 


De  leur  mariage  et  concubinage. 


Chapitre   XI 


ovs  lisons,  que  César  louait  grandement 
les  Allemans,  d'auoir  eu  en  leur  ancienne 
vie  sauuage  telle  continence,  qu'ils  repu- 
toient  chose  tres-vilaineà  vn  ieune  homme, 
d'auoir  la  compagnie  d'vne  femme  ou  fille  auant 
l'aage  de  vingt  ans.  Au  contraire  des  garçons  et  ieu- 
nes  hommes  de  ||  Canada,  et  particulièrement  du  pays 
de  nos  Hurons,  lesquels  ont  licence  de  s'adonner  au 
mal  si  tost  qu'ils  peuuent,  et  les  ieunes  filles  de  se  pros- 
tituer si  tost  qu'elles  en  sont  capables,  voir  mesme 
les  pères  et  mères  sont  souuent  maquereaux  de  leurs 
propres  filles  :  bien  que  ie  puisse  dire  auec  vérité,, 
n'y  auoir  iamais  veu  donner  un  seul  baiser,  ou  faire 
aucun  geste  ou  regard  impudique  :  et  pour  cette  rai- 
son i'ose  affirmer  qu'ils  sont  moins  suiets  à  ce  vice 
que  par  deçà,  dont  on  peut  attribuer  la  cause,  partie 
à  leur  nudité,  et  principalement  de  la  teste,  partie 
au  défaut  des  espiceries,  du  vin,  et  partie  à  l'vsage 
ordinaire  qu'ils  ont  du  petun,  la  fumée  duquel  es- 
tourdit  les  sens,  et  monte  au  cerueau 

Plusieurs  ieunes  hommes  au  lieu  de  se  marier, 
tiennent  et  ont  souuent  des  filles  à  pot  et  à  feu,  qu'ils 
appellent  non  femmes  Aténonha^  par  ce  que  la  céré- 
monie du  mariage  n'en  a  point  esté  faicte;ainsi4^iztf, 
c'est  à  dire  compagne,  ou  plustost  concubine,  et  vi- 
uent  ensemble  pour  autant  longtemps  qu'il  leur 
plaist,  sans  que  cela  empesche  le  ieune  homme  ou  la 
fille,  d'aller  uoir  par-fois  leurs  autres  amis  ou  amies 
161  ||  librement,  et  sans  crainte  de  reproche  ny  blasme, 
telle  estant  la  coustume  du  pays. 

Mais  leur  première  cérémonie  du  mariage  est  ;  Que 
quand  vn  ieune  homme  veut  auoir  vne  fille  en  ma- 
riage, il  faut  qu'il  la  demande  à  ses  père  et  mère, 
sans  le  consentement  desquels  la  fille  n'est  point  à 
luy  (bien  que  le  plus  souuent  la  fille  ne  prend  point 
leur  consentement  et  aduis,  sinon  les  plus  sages  et 
mieux  aduisées).  Cet  amoureux  voulant  faire  l'amour 
à  sa  maistresse,  et  acquérir  ses  bonnes  grâces,  se  pein- 
turera le  visage,  et  s'accommodera  des  plus  beaux 
Matachias  qu'il  pourra  auoir,  pour  sembler  plus  beau, 
puis  présentera  à  la  fille  quelque  collier,  brasseletou 
oreillette  de  Pourcelaine  :  si  la  fille  a  ce  seruiteur 
agréable,  elle  reçoit  ce  présent,  cela  faict,  cet  amou- 
reux viendra  coucher  auec  elle  trois  ou  quatre  nuicts, 
et  iusques  là  il  n'y  a  encore  point  de  mariage  parfait, 
ny  de  promesse  donnée,  pource  qu'après  ce  dormir  il 
arriue  assez  souuent  que  l'amitié  ne  continue  point, 
et  que  la  fille,  qui  pour  obeyr  à  son  père,  a  souffert 
ce  passe-droit,  n'affectionne  pas  pour  cela  ce  serui- 
teur, et  faut  par  après  qu'il  se  retire  sans  passer  ou- 
162  y  tre,  comme  ilarriua  de  nostre  temps  à  vn  Sauuage, 
enuers  la  seconde  fille  du  grand  Capitaine  de  Quïeu- 

nonascaran,  comme  le  père  de  la  fille  mesme  s'en 
plaignoit  à  nous,  voyant  l'obstination  de  sa  fille  à  ne 
vouloir  passer  outre  à  la  dernière  cérémonie  du  ma- 
riage, pour  n'auoir  ce  seruiteur  agréable. 

Les  parties  estans  d'accord,  et  le  consentement  des 
père  et  mère  estant  donné,  on  procède  à  la  seconde 
cérémonie  du  mariage  en  cette  manière.  On  dresse  vn 
festin  de  chien,  d'ours,  d'eslan,  de  poisson  ou  d'autres 
viandes  qui  leur  sont  accommodées,  auquel  tous  les 
parens  et  amis  des  accordez  sont  inuitez.  Tout  le 
monde  estant  assemblé,  et  chacun  en  son  rang  assis 
sur  son  séant,  tout  à  l'entour  de  la  Cabane  ;  Le  père 
de  la  fille,  ou  le  maistre  de  la  cérémonie,  à  ce  député, 
dict  et  prononce  hautement  et  intelligiblement  deuant 
toute  l'assemblée,  comme  tels  et  tels  se  marient  en- 
semble, et  qu'à  cette  occasion  a  esté  faicte  cette  assem- 
blée et  ce  festin  d'ours,  de  chien,  de  poisson,  etc., 
pour  la  resiouyssance  d'vn  chacun,  et  la  perfection 
d'vn  si  digne  ouurage.  Le  tout  estant  approuué,  et 
la  chaudière  nette,  chacun  se  ||  retire,  puis  toutes  les  i63 
femmes  et  filles  portent  à  la  nouuelle  mariée,  chacune 
vn  fardeau  de  bois  pour  sa  prouision,  si  elle  est  en 
saison  qu'elle  ne  le  peust  faire  commodément  elle- 
mesme. 

Or,  il  faut  remarquer  qu'ils  gardent  trois  degrez 
de  consanguinité,  dans  lesquels  il  n'ont  point  accous- 
tumé  de  faire  mariage  :  sçauoir  est,  du  fils  auec  sa 
mère,  du  père  auec  sa  fille,  du  frère  auec  sa  sœur,  et 
du  cousin  auec  sa  cousine;  comme  ie  recogneus 
appertement  vn  iour,  que  ie  monstray  vne  fille 
à  vn  Sauuage ,  et  luy  demanday  si  c'estoit  là  sa 
femme  ou  sa  concubine,  il  me  respondit  que  non,  et 

qu'elle  estoit  sa  cousine,  et  qu'ils  n'auoient  pas  ac- 
coustumé  «de  dormir  auec  leurs  cousines;  hors  cela 
toutes  choses  sont  permises.  De  douaire  il  ne  s'en 
parle  point,  aussi  quand  il  arriue  quelque  diuorce, 
le  mary  n'est  tenu  de  rien. 

Pour  la  vertu  et  les  richesses  principales  que  les 
père  et  mère  désirent  de  celui  qui  recherche  leur  fille 
en  mariage,  est,  non  seulement  qu'il  ait  vn  bel  entre 
gent,  -et  soit  bien  matachié  et  enjoliué;  mais  il  faut 
outre  cela,  qu'il  se  monstre  vaillant  à  la  chasse,  à  la 
164  guerre  et  à  la  pesche,  et  qu'il  ||  sçache  faire  quelque 
chose,  comme  Pexemple  suyuant  le  monstre. 

Vn  Sauuage  faisoit  l'amour  à  vne  fille,  laquelle  ne 
pouuant  auoir  du  gré  et  consentement  du  père,  il  la 
rauit,  et  la  prit  pour  femme.  Là  dessus  grande  que- 
relle, et  enfin  la  fille  luy  est  enleuée,  et  retourne  auec 
son  père  :  et  la  raison  pourquoy  le  père  ne  vouloit 
que  ce  Sauuage  eust  sa  fille,  estoit,  qu'il  ne  la  vouloit 
point  bailler  à  vn  homme  qui  n'eust  quelque  indus- 
trie pour  la  nourrir,  et  les  enfans  qui  prouiendroient 
de  ce  mariage.  Que  quant  à  luy  il  ne  voyoit  point 
qaa'il  sceust  rien  faire,  qu'il  s'amusoit  à  la  cuisine 
.des  François,  et  ne  s'exerçoit  point  à  chasser  :  le 
garçon  pour  donner  preuue  de  ce  qu'il  sçauoit  par 
effect,  ne  pouuant  autrement  r'auoir  la  fille,  va  à  la 
chasse  (du  poisson)  et  en  prend  quantité,  et  après 
cette  vaillantise,la  fille  luy  est  rendue,  et  la  reconduit 
en  sa  Cabane,  et  firent  bon  mesnage  par  ensemble, 
comme  ils  auoient  faict  par  le  passé. 

Que  si  par  succession  de  temps  il  leur  prend  enuie 
de  se  séparer  pour  quelque  suiet  que  ce  soit,  ou  qu'ils 
payent  point  d'enfans,  ils  se  quittent  librement,  le 

mary  ['  se  contentant  de  dire  à  ses  parens  et  à  elle,  i65 
qu'elle  ne  vaut  rien,  et  qu'elle  se  pouruoye  ailleurs, 
et  dés  lors  elle  vit  en  commun  auec  les  autres,  ius- 
qu'à  ce  que  quelqu'autre  la  recherche;  et  non  seule- 
ment les  hommes  procurent  ce  diuorce,  quand  les 
femmes  leur  en  ont  donné  quelque  suiet;  mais  aussi 
les  femmes  quittent  facilement  leurs  marys,  quand 
ils  ne  leur  agréent  point  :  d'où  il  arriue  souuent  que 
telle  passe  ainsi  sa  ieunesse,  qui  aura  eu  plus  de 
douze  ou  quinze  marys,  tous  lesquels  ne  sont  pas 
neantmoins  seuls  en  la  iouyssance  de  la  femme,  quel- 
ques mariez  qu'ils  soient  :  caria  nuict  venue  les  ieunes 
femmes  et  filles  courent  d'vne  Cabane  à  autre,  comme 
font,  en  cas  pareil,  les  ieunes  hommes  de  leur  costé, 
qui  en  prennent  par  oti  bon  leur  semble,  sans  aucune 
violence  toutefois,  remettant  le  tout  à  la  volonté  de 
la  femme.  Le  mary  fera  le  semblable  à  sa  voysine,  et 
la  femme  à  son  voysin,  aucune  jalousie  ne  se  mesle 
entr'eux  pour  cela,  et  n'en  reçoiuent  aucune  honte, 
infamie  ou  des-honneur. 

Mais  lorsqu'ils  ont  des  enfans  procréez  de  leur  ma- 
riage, ils  se  séparent  et  quittent  rarement,  et  que  ce 
ne  soit  pour  vn  grand  ||  suiet,  et  lors  que  cela  arriue,  166 
ils  ne  laissent  pas  de  se  remarier  à  d'autres,  nonobs- 
tant leurs  enfans,  desquels  ils  font  accord  à  qui  les 
aura,  et  demeurent  d'ordinaire  au  père,  comme  i'ay 
veu  à  quelques-vns,  excepté  à  vne  ieune  femme,  à  la- 
quelle le  mary  laissa  vn  petit  fils  au  maillot,  et  ne 
sçay  s'il  ne  l'eust  point  encore  retiré  à  soy,  après  estre 
sevré,  si  leur  mariage  ne  se  fust  r'accommodé,  du- 
quel nous  fusmes  les  intercesseurs  pour  les  remettre 
ensemble  et  apaiser  leur  débat,  et  firent  à  la  fin  ce 

que  nous  leur  conseillasmes,  qui  estoit  de  se  par- 
donner Pvn  l'autre,  et  de  continuer  à  faire  bon  mes- 
nage  à  l'aduenir,  ce  qu'ils  firent. 

Vne  des  grandes  et  plus  fascheuses  importunitez 
qu'ils  nous  donnoient  au  commencement  de  nostre 
arriuée  en  leur  pays ,  estoit  leur  continuelle  pour- 
suite et  prières  de  nous  marier,  ou  du  moins  de  nous 
allier  auec  eux,  et  ne  pouuoient  comprendre  nostre 
manière  de  vie  Religieuse  :  à  la  fin  ils  trouuerent  nos 
raisons  bonnes,  et  ne  nous  en  importunèrent  plus, 
approuuans  que  ne  fissions  rien  contre  la  volonté  de 
nostre  bon  Père  Iesvs;  et  en  ces  poursuites  les 
167  femmes  et  filles  estaient,  ||  sans  comparaison,  pires  et 
plus  importunes  que  les  hommes  mesmes,  qui  ve- 
noient  nous  prier  pour  elles. 


De  la  naissance ,  nourriture  et  amour  que  les  Sauuages 
ont  enuers  leurs  enfans. 

Chapitre  XI I. 


onobstant  que  les  femmes  se  donnent 
carrière  auec  d'autres  qu'auec  leurs  marys, 
et  les  marys  auec  d'autres  qu'auec  leurs 
femmes,  si  est-ce  qu'ils  ayment  tous  grande- 
ment leurs  enfans,  gardans  cette  Loy  que  la  Nature 
a  entée  es  cœurs  de  tous  les  animaux,  d'en  auoir  le 
soin.  Or  ce  qui  faict  qu'ils  ayment  leurs  enfans  plus 
qu'on  ne  faict  par  deçà  (quoy  que  vitieux  et  sans 

respect)  c'est  qu'ils  sont  le  support  des  pères  en  leur 
vieillesse,  soit  pour  les  ayder  à  viure,  ou  bien  pour 
les  deffendre  de  leurs  ennemis,  et  la  Nature  conserue 
en  eux  son  droict  ||  tout  entier  pour  ce  regard  :  à  168 
quoy  ce  qu'ils  souhaitent  le  plus,  c'est  d'auoir  nombre 
d'enfans,  pour  estre  tant  plus  forts,  et  asseurez  de 
support  au  temps  de  la  vieillesse,  et  neantmoins  les 
femmes  n'y  sont  pas  si  fécondes  que  par-deçà  :  peut- 
estre  tant  à  cause  de  leur  lubricité  que  du  choix  de 
tant  d'hommes. 

La  femme  estant  accouchée,  suyuant  la  coustume 
du  pays,  elle  perce  les  oreilles  de  son  enfant  auec  vne 
aleine,  ou  vn  os  de  poisson,  puis  y  met  vn  tuyau  de 
plume,  ou  autre  chose,  pour  entretenir  le  trou,  et  y 
pendre  par  après  des  patinotres  de  Pourceleine,  ou 
autre  bagatelle,  et  pareillement  à  son  col,  quelque 
petit  qu'il  soit.  Il  y  en  a  aussi  qui  leur  font  encore 
aualler  de  la  graisse  ou  de  l'huile,  si  tost  qu'ils  sont 
sortis  du  ventre  de  leur  mère  ;  ie  ne  sçay  à  quel  des- 
sein ny  pourquoy,  sinon  que  le  Diable  (singe  des 
œuures  de  Dieu)  leur  ait  voulu  donner  cette  inuen- 
tion,  pour  contre-faire  en  quelque  chose  le  sainct 
Baptesme,  ou  quelqu'autre  Sacrement  de  PEglise. 

Pour  l'imposition  des  noms,  ils  les  donnent  par 
tradition,  c'est  à  dire,  qu'ils  ont  ||  des  noms  en  grande  169 
quantité,  lesquels  ils  choisissent  et  imposent  à  leurs 
enfans  :  aucuns  noms  sont  sans  significations,  et  les 
autres  auec  signification,  comme  Yocoisse,  le  vent, 
Ongyata,  signifie  la  gorge,  Tochingo,  grue,  Sondaqua^ 
aigle,  Scouta,  la  teste,  Tonra,  le  ventre,  Taïhy,  vn  ar- 
bre, etc.  l'en  ay  veu  vn  qui  s'appeloit  Ioseph  ;  mais 
ie  n'ay  pu  sçauoir  qui  luy  auoit  imposé  ce  nom-là,  et 

peut-estre  que  parmy  vn  si  grand  nombre  de  noms 
qu'ils  ont,  il  s'y  en  peut  trouuer  quelques-vns  appro- 
chans  des  nostres. 

Les  anciennes  femmes  d'Allemaigne  sont  louées 
par  Tacite,  d'autant  que  chacune  nourrissoit  ses  en- 
fans  de  ses  propres  mamelles,  et  n'eussent  voulu 
qu'vne  autre  qu'elles  les  eust  allaictez.  Nos  Sauua- 
gesses ,  auec  leurs  propres  mamelles ,  allaictent  et 
nourrissent  aussi  les  leurs,  et  n'ayant  point  l'vsage 
ny  la  commodité  de  la  bouillie,  elles  leur  baillent 
encore  des  mesmes  viandes  desquelles  elles  vsent, 
après  les  auoir  bien  maschées,  et  ainsi  peu  à  peu  les 
esleuent.  Que  si  la  mère  vient  à  mourir  auant  que 
l'enfant  soit  sevré,  le  père  prend  de  l'eau,  dans  la- 
quelle aura  très-bien  boûilly  du  bled  d'Inde,  et  en 
170  emplit  sa  ||  bouche,  et  ioignant  celle  de  l'enfant  contre 
la  sienne,  hiy  faict  receuoir  et  aualer  cette  eauë,  et 
c'est  pour  suppléer  au  deffaut  de  la  mamelle  et  de  la 
bouillie,  ainsi  que  i'ay  vue  pratiquer  au  mary  de 
nostre  Sauuagesse  baptizée.  De  la  mesme  inuention 
se  seruent  aussi  les  Sauuagesses,  pour  nourrir  les 
petits  chiens,  que  les  chiennes  leur  donnent,  ce  que 
ie  trouuois  fort  maussade  et  vilain,  de  ioindre  ainsi 
à  leur  bouche  le  museau  des  petits  chiens,  qui  ne 
sont  pas  souuent  trop  nets. 

Durant  le  iour  ils  emmaillottent  leurs  enfans  sur 
vne  petite  planchette  de  bois,  où  il  y  a  à  quelques- 
vnes  vn  arrest  ou  petit  aiz  plié  en  demy  rond  au  des- 
sous des  pieds,  et  la  dressent  debout  contre  le  plancher 
de  la  Cabane,  s'ils  ne  les  portent  promener  auec  cette 
planchette  derrière  leur  dos,  attachée  auec  vn  collier 
qui  leur  prend  sur  leur  front,  ou  que  hors  du  maillot 

ils  ne  les  portent  enfermez  dans  leur  robe  ceinte  dé- 
liant eux,  ou  derrière  le  dos  presque  tous  droits,  la 
teste  de  l'enfant  dehors,  qui  regarde  d'vn  costé  et 
d'autre  par  dessus  les  espaules  de  celle  qui  le  porte. 

L'enfant  estant  emmaillotté  sur  cette  ||  planchette,  171 
ordinairement  enjoliuée  de  petits  Matachias  et  Cha- 
pelets de  Pourceleine,  ils  luy  laissent  vne  ouuerture 
deuant  la  nature,  par  011  il  faict  son  eau,  et  si  c'est 
vne  fille,  ils  y  adioustent  vne  feuille  de  bled  d'Inde 
renuersée,  qui  sert  à  porter  l'eau  dehors,  sans  que 
l'enfant  soit  gasté  de  ses  eauës,  et  au  lieu  de  lange 
(car  ils  n'en  ont  point)  ils  mettent  sous-eux  du  duuet 
fort  doux  de  certains  roseaux,  sur  lesquels  ils  sont 
couchez  fort  mollement,  et  les  nettoyent  du  mesme 
duuet;  et  la  nuict  ils  les  couchent  souuent  tousnuds 
entre  le  père  et  la  mère,  sans  qu'il  en  arriue,  que 
très-rarement,  d'accident.  I'ay  veu  en  d'autres  Na- 
tions, que  pour  bercer  et  faire  dormir  l'enfant,  ils  le 
mettent  tout  emmaillotté  dans  vne  peau,  qui  est  sus- 
pendue en  l'air  par  les  quatre  coins,  aux  bois  et  per- 
ches de  la  Cabane,  à  la  façon  que  sont  les  licts  de  re- 
seau des  Matelots  sous  le  Tillac  des  nauires,  et  vou- 
lans  bercer  l'enfant  ils  n'ont  que  fois  à  autre  à  donner 
vn  bransle  à  cette  peau  ainsi  suspendue. 

Les  Cimbres  mettoient  leurs  enfans  nouueaux 
naiz  parmy  les  neiges,  pour  les  endurcir  au  mal,  et 
nos  Sauuages  n'en  ||  font  pas  moins;  car  ils  les  172 
laissent  non  seulement  nuds  parmy  les  Cabanes;  mais 
mesmes  grandelets  ils  se  veautrent ,  courent  et  se 
ioûent  dans  les  neiges,  et  parmy  les  plus  grandes 
ardeurs  de  l'esté,  sans  en  receuoir  aucune  incommo- 
dité, comme  i'ay  veu  en  plusieurs,  admirant  que  ces 

petits  corps  tendrelets  puissent  supporter  (sans  en 
estre  malades)  tant  de  froid  et  tant  de  chaud,  selon 
le  temps  et  la  saison.  Et  de  là  vient  qu'ils  s'endur- 
cissent tellement  au  mal  et  à  la  peine,  qu'estans  de- 
uenus  grands,  vieils  et  chenus,  ils  restent  tousiours 
forts  et  robustes,  et  ne  ressentent  presque  aucune 
incommodité  ny  indisposition,  et  mesmesles  femmes 
enceintes  sont  tellement  fortes,  qu'elles  s'accouchent 
d'elles-mesmes,  et  n'en  gardent  point  la  chambre  pour 
la  pluspart.  l'en  ay  veu  arriuer  de  la  forest,  chargées 
d'vn  gros  faisseau  de  bois,  qui  accouchoient  aussi- 
tost  qu'elles  estoient  arriuées,  puis  au  mesme  instant 
sus  pieds,  à  leur  ordinaire  exercice. 

Et  pour  ce  que  les  enfans  d'vn  tel  mariage  ne  se 
peuuent  asseurer  légitimes,  ils  ont  cette  coustume 
êntr'eux,  aussi  bien  qu'en  plusieurs  autres  endroicts 
173  des  Indes  ||  Occidentales,  que  les  enfans  ne  succèdent 
pas  aux  biens  de  leur  père  ;  ains  ils  font  successeurs 
et  héritiers  les  enfans  de  leurs  propres  sœurs,  et  des- 
quels ils  sont  asseurez  estre  de  leur  sang  et  paren- 
tage,  et  neantmoins  encore  les  ayment-ils  grande- 
ment, nonobstant  le  doute  qu'ils  soient  à  eux,  et 
que  ce  soient  de  tres-mauuais  enfans  pour  la  plus- 
part,  et  qu'ils  leur  portent  fort  peu  de  respect,  et 
gueres  plus  d'obeyssance  :  car  le  mal-heur  est  en  ces 
pays  là,  qu'il  n'y  a  point  de  respect  des  ieunes  aux 
vieils,  ny  d'obéissance  des  enfans  enuers  les  pères  et 
mères,  aussi  n'y  a-il  point  de  chastïment  pour  faute 
aucune  ;  c'est  pourquoy  tout  le  monde  y  vit  en  liberté, 
et  chacun  faict  comme  il  l'entend,  et  les  pères  et 
mères,  faute  de  chastier  leurs  enfans,  sont  souvent 
contraincts  souffrir  d'estre  iniuriez  d'eux,  et  par-fois 

battus  et  esuentez  au  nez.  Chose  trop  indigne  et  qui 
ne  sent  rien  moins  que  la  beste  brute;  le  mauuais 
exemple,  et  la  mauuaise  nourriture,  sans  chastiment 
et  correction,  est  cause  de  tout  ce  desordre. 


||  De  l'exercice  des  jeunes  garçons  et  jeunes  filles,  174 


Chapitre  XIII 


'exercice  ordinaire  et  journalier  des  jeunes 
garçons,  n'est  autre  qu'à  tirer  de  l'arc,  à 
darder  la  flesche,  qu'ils  font  bondir  et 
glisser  droict  quelque  peu  par-dessus  le 
paué  :  jouer  auec  des  bastons  courbez,  qu'ils  font 
couler  par-dessus  la  neige,  et  crosser  vne  balle  de 
bois  léger,  comme  Ton  faict  en  nos  quartiers,  ap- 
prendre à  ietter  la  fourchette  auec  quoy  ils  har- 
ponnent le  poisson,  et  s'addonnent  à  autres  petits 
jeus  et  exercices,  puis  se  trouuer  à  la  Cabane  aux 
heures  des  repas,  ou  bien  quand  ils  ont  faim.  Que  si 
vne  mère  prie  son  fils  d'aller  à  l'eau,  au  bois,  ou  de 
faire  quelqu'autre  semblable  seruice  de  mesnage,  il 
lui  respond  que  c'est  vn  ouurage  de  fille,  et  n'en  faict 
rien  :  que  si  par-fois  nous  obtenions  d'eux  sem- 
blables seruices,  c'estoit  à  condition  qu'ils  auroient 
tousiours  entrée  en  nostre  Cabane,  ou  pour  quelque 
espingle,  plu-  ||  me,  ou  autre  petite  chose  à  séparer,  175 

dequoy  ils  estoient  fort-contens,  et  nous  aussi,  pour 
ces  petits  et  menus  seruices  que  nous  en  receuions. 

Il  y  en  auait  pourtant  de  malicieux,  qui  se  don- 
noient  le  plaisir  de  couper  la  corde  où  suspendoit 
nostre  porte  en  l'air,  à  la  mode  du  pays,  pour  la  faire 
tomber  quand  on  l'ouuriroit,  et  puis  après  le  nioyent 
absolument,  ou  prenoient  la  fuite,  aussi  n'auouent- 
ils  iamais  leurs  fautes  et  malices  (  pour  estre  grands 
menteurs)  qu'en  lieu  où  ils  n'en  craignent  aucun 
blasme  ou  reproche  :  car  bien  qu'ils  soient  Sauuages 
et  incorrigibles,  si  sont-ils  fort  superbes  et  cupides 
d'honneur  et  ne  veulent  pas  estre  estimez  malicieux 
ou  meschans,  quoy  qu'ils  le  soient. 

Nous  auions  commencé  à  leur  apprendre  et  ensei- 
gner les  lettres,  mais  comme  ils  sont  libertins,  et  ne 
demandent  qu'à  ioûer  et  se  donner  du  bon  temps, 
comme  i'ay  dict,  ils  oublioient  en  trois  iours,  ce  que 
nous  leur  auions  appris  en  quatre,  faute  de  conti- 
nuer, et  nous  venir  retrouuer  aux  heures  que  nous 
leur  auions  ordonnées,  et  pour  nous  dire  qu'ils 
176  auoient  esté  empeschez  à  iouer,ils  en  estoient  |j  quit- 
tes; aussi  n'estoit-il  pas  encore  à  propos  de  les  ru- 
doyer ny  reprendre  autrement  que  doucement,  et 
par  vne  manière  affable  les  admonester  de  bien  ap- 
prendre une  science  qui  leur  deuoit  tant  profiter  et 
apporter  du  contentement  le  temps  à  venir. 

De  mesme  que  les  petits  garçons  ont  leur  exercice 
particulier,  et  apprennent  à  tirer  de  l'arc  les  vns  auec 
les  autres,  si  tost  qu'ils  commencent  à  marcher,  on 
met  aussi  vn  petit  baston  entre  les  mains  des  petites 
fillettes,  en  mesme  temps  qu'elles  commencent  de 
mettre  vn  pied  deuant  l'autre,  pour  les  stiler  et  ap- 

prendre  de  bonne  heure  à  piler  le  bled,  et  estans 
grandelettes  elles   ioûent  aussi  à  diuers   petits  ieus 
auec  Jeurs  compagnes,  et  parmy  ces  petits  esbats  on 
les  dresse  encore   doucement  à   de  petits  et  menus 
seruices  du  mesnage,  et  aussi   quelquefois  au  mal 
qu'elles  voyent  deuant  leurs  yeux,  qui  faict  qu'estans 
grandes  elles  ne  valent  rien,  pour  la  pluspart,  et  sont 
pires  (peu  exceptées)   que  les  garçons  mesmes,    se 
vantans  souent  du  mal  qui  les  deuroit  faire  rougir; 
et  c'est  à  qui  fera  plus  d'amoureux,  et  si  la  mère  n'en 
trouue  pour  soy,  elle  offre  ||  librement  sa  fille,  et  sa  177 
fille  s'offre  d'elle-mesme,  et  le  mary  offre  aussi  au- 
cunes fois  sa  femme,  si  elle  veut,  pour  quelque  petit 
présent  et  bagatelle,  et  y  a  des  Maquereaux  et  mes- 
chans  dans  les  bourgs  et  villages,  qui  ne  s'addonnent 
à  autre  exercice  qu'à  présenter  et  conduire  de  ces 
bestes  aux   hommes  qui  en  veulent,  le  loue  nostre 
Seigneur  de  ce  qu'elles  prenoient  d'assez  bonne  part 
nos  réprimandes,  et  qu'à  la  fin  elles  commençoient  à 
auoir  de  la  retenue,  et  quelque  honte  de  leur  disso- 
lution, n'osans  plus,  que  fort  rarement,  vser  de  leurs 
impertinentes  paroles   en  nostre  présence,  et  admi- 
roient,  en  approuuant  Phonnesteté  que  leur  disions 
estre  aux  filles  de  France,  ce  qui  nous  donnoit  espé- 
rance d'vn   grand    amendement,  et  changement  de 
leur  vie  dans  peu  de  temps  :  si  les  François  qui  es- 
taient montez  auec  nous  (pour  la  pluspart)  ne  leur 
eussent  dit  le  contraire,  pour  pouuoir  tousiours  iouyr 
à  cœur  saoul,  comme  bestes  brutes,  de  leurs  char- 
nelles voluptez,  ausquelles  ils  se  veautroient,  iusques 
à  auoir  en  plusieurs  lieux  des  haras  de  garces,  telle- 
ment que  ceux  qui  nous  deuaient  seconder  à  l'ins- 

I 


—  124  — 

i78truction  et  bon  exemple  de  ce  peuple,  ||  estoient 
ceux-là  mesme  qui  alloient  destruisans  et  empeschans 
le  bien  que  nous  establissions  au  salut  de  ces  peu- 
ples, et  à  l'aduancement  de  la  gloire  de  Dieu.  Il  y 
en  auoit  neantmoins  quelques-vns  de  bons,  honnes- 
tes  et  bien  viuans,  desquels  nous  estions  fort  contens 
et  bien  édifiez;  comme  au  contraire  nous  estions 
scandalisez  de  ces  autres  brutaux,  athées  et  charnels, 
qui  empeschoient  la  conuersion  et  amendement  de 
ce  pauure  peuple. 

L'vn  de  nos  François  ayant  esté  à  la  traicte  en 
vne  Nation  du  costé  du  Nord,  tirant  à  la  mine  de 
Cuiure,  enuiron  cent  lieues  de  nous  :  il  nous  dit  à 
son  retour  y  auoir  veu  plusieurs  filles,  ausquelles  on 
auoit  couppé  le  bout  du  nés,  selon  la  coustume  de 
leur  pays  (bien  opposite  et  contraire  à  celle  de  nos 
Hurons)  pour  auoir  fait  bresche  à  leur  honneur,  et 
nous  asseura  aussi  qu'il  auoit  veu  ces  Sauuages  faire 
quelque  forme  de  prière,  auant  que  prendre  leur  re- 
pas :  ce  qui  donna  au  Père  Nicolas  et  à  moy  vne 
grande  enuie  d'y  aller,  si  la  nécessité  ne  nous  eust 
contraincts  de  retourner  en  la  Prouince  de  Canada, 
et  de  là  en  France. 

De  la  forme,  couleur  et  stature  des  Sauuages,  et  comme  ils  ne  179 
portent  point  de  barbe. 

Chapitre  XIV. 

ovtes  les  Nations  et  les  peuples  Améri- 
cains que  nous  auons  veus  en  nostre  voyage, 
sont  tous  de  couleur  bazanée  (excepté  les 
dents  qu'ils  ont  mer  ueilleu  sèment  blanches) 
non  qu'ils  naissent  tels  :  car  ils  sont  de  mesme  nature 
que  nous  ;  mais  c'est  à  cause  de  la  nudité,  de  l'ar- 
deur du  soleil  qui  leur  donne  à  nud  sur  le  dos,  et 
qu'ils  s'engraissent  et  oignent  assez  souuent  le  corps 
d'huile  ou  de  graisse,  auec  des  peintures  de  diuerses 
couleurs  qu'ils  y  appliquent  et  meslent,  pour  sem- 
bler plus  beaux. 

Ils  sont  tous  généralement  bien  formez  et  propor- 
tionnez de  leur  corps,  et  sans  difformité  aucune,  et 
peux  dire  auec  vérité,  y  auoir  veu  d'aussi  beaux  en- 
fans  Il  qu'il  y  en  sçauroit  auoir  en  France.  Il  n'y  a  180 
pas  mesme  de  ces  gros  ventrus,  pleins  d'humeurs  et 
de  graisses,  que  nous  auons  par-deçà  ;  car  ils  ne  sont 
ny  trop  gras,  ny  trop  maigres,  et  c'est  ce  qui  les 
maintient  en  santé,  et  exempts  de  beaucoup  de  ma- 
ladies ausquelles  nous  sommes  suiets  :  car  au  dire 
d'Aristote,  il  n'y  a  rien  qui  conserue  mieux  la  santé 
de  l'homme  que  la  sobriété,  et  entre  tant  de  Nations 
et  de  monde  que  i'y  ay  rencontré,  ie  n'y  ay  iamais 
veu  ny  aperceu  qu'vn  borgne,  qui  estoit  des  Hon- 
queronons,  et  vn  bon  vieillard  Huron,  qui  pourestre 

tombé  du  haut  d'vne  Cabane  en  bas,  s'estoit  faict 
boiteux. 

Il  ne  s'y  voit  non  plus  aucun  rousseau,  ny  blond 
de  cheuueux,  mais  les  ont  tous  noirs  (excepté  quel- 
ques-vns  qui  les  ont  chastaignez)  qu'ils  nourrissent 
et  souffrent  seulement  à  la  teste,  et  non  en  aucune 
autre  partie  du  corps,  et  en  ostent  mesme  tous  la 
cause  productiue,  ayans  la  barbe  tellement  en  hor- 
reur, que  pensans  parfois  nous  faire  iniure,  nous  ap- 
pelloient  Sascoinronte,  qui  est  à  dire  barbu,  tu  es  vn 
barbu  :  aussi  croyent-ils  qu'elle  rend  les  personnes 
181  plus  laides,  et  amoindrit  leur  ||  esprit.  Et,  à  ce  pro- 
pos, ie  diray  qu'vn  iourvn  Sauuage  voyant  vn  Fran- 
çois auec  sa  barbe,  se  retournant  vers  ses  compagnons 
leur  dict,  comme  par  admiration  et  estonnement  :  O 
que  voylà  vn  homme  laid!  est-il  possible  qu'aucune 
femme  voulust  regarder  de  bon  œil  vn  tel  homme, 
et  luy-mesme  estoit  vn  des  plus  laids  Sauuages  de 
son  pays  ;  c'est  pourquoy  il  auoit  fort  bonne  grâce  de 
mespriser  ce  barbu  ! 

Que  si  ces  peuples  ne  portent  point  de  barbe,  il 
n'y  a  de  quoy  s'esmerueiller,  puisque  les  anciens 
Romains  mesmes,  estimans  que  cela  leur  seruoit 
d'empeschement ,  n'en  ont  point  porté  iusques  à 
l'Empereur  Adrien,  qui  premier  a  commencé  à  por- 
ter barbe.  Ce  qu'ils  reputoient  tellement  à  honneur, 
qu'vn  homme  accusé  de  quelque  crime  n'auoit  point 
ce  priuilege  de  faire  raser  son  poil,  comme  se  peut 
recueillir  par  le  tesmoignage  d'Aulus  Gellius,  parlant 
de  Scipion,  fils  de  Paul,  et  par  les  anciennes  Mé- 
dailles des  Romains  et  Gaulois,  que  nous  voyons  en- 
core à  présent. 

Nos  François  auoient  donné  à  entendre  aux  Sau- 
uagesses,  que  les  femmes  de  ||  France  auoient  de  la  182 
barbe  au  menton,  et  leur  auoient  encore  persuadé 
tout  plein  d'autres  choses,  que  par  honnesteté  ie 
n'escris  point  icy,  de  sorte  qu'elles  estoient  fort  desi  - 
reuses  d'en  voir;  mais  nos  Hurons  ayans  veu  Mada: 
moiselleChamplain  en  Canada,  ils  furent  détrompez, 
et  recogneurent  qu'en  effet  on  leur  en  auoit  donné  à 
garder.  De  ces  particularitez  on  peut  inférer  que  nos 
Sauuages  ne  sont  point  velus,  comme  que!ques-vns 
pourroient  penser.  Cela  appartient  aux  habitans  des 
Isles  Gorgades,  d'où  le  Capitaine  Hanno  Carthagi- 
nois, rapporta  deux  peaux  de  femmes  toutes  velues, 
lesquelles  il  mit  au  Temple  de  Iuno  par  grande  sin- 
gularité, et  me  semble  encor5  auoir  oûy  dire  à  vne 
personne  digne  de  foy,  d'en  auoir  veu  vne  à  Paris 
toute  semblable,  qu'on  y  auoit  apportée  par  grande 
rareté  :  et  de  là  vient  la  croyance  que  plusieurs  ont, 
que  tous  les  Sauuages  sont  velus,  bien  qu'il  ne  soit 
pas  ainsi,  et  que  très-rarement  en  trouue-t-on  qui  le 
soient. 

Il  arriua  au  Truchement  des  Epicerinys,  qu'après 
auoir  passé  deux  ans  parmy  eux,  et  que  pensans  le 
congratuler  ils  luy  dirent  :  Et  bien,  maintenant  que 
tu  corn- y  mences  à  bien  parler  nostre  langue,  si  tu  i83 
n'auois  point  de  barbe,  tu  aurois  desia  presque  au- 
tant d'esprit  qu'vne  telle  Nation,  luy  en  nommant 
vne  qu'ils  estimoient  auoir  beaucoup  moins  d'esprit 
qu'eux,  et  les  François  auoir  encor'  moins  d'esprit 
que  cette  Nation-là,  tellement  que  ces  bonnes  gens- 
là  nous  estiment  de  fort  petit  esprit,  en  comparaison 
d'eux  :  aussi  à  tout  bout  de  champ,  et  pour  la  moin- 

dre  chose  ils  vous  disent,  Téondion,  ou  Tescaondion, 
c'est  à  dire,  tu  n'as  point  d'esprit;  Atache,  mal-basty. 
A  nous  autres  Religieux  ils  nous  en  disoient  autant 
au  commencement  ;  mais  à  la  fin  ils  nous  eurent  en 
meilleure  estime,  et  nous  disoient  au  contraire: 
Cachia  otindïon ,  vous  auez  grandement  d'esprit  : 
Hoùandaie  danstan  téhondion,  et  les  Hurons  n'en  ont 
point;  Arondiuhanne,  ou  Ahondiuoy  issa,  vous  estes  gens 
qui  cognoissez  les  choses  d'en-haut  et  surnaturelles, 
et  n'auoient  cette  opinion  ny  croyance  des  autres 
François,  en  comparaison  desquels  ils  estimoient 
leurs  enfans  plus  sages  et  de  meilleur  esprit,  tant  ils 
ont  bonne  opinion  d'eux-mesmes ,  et  peu  d'estime 
d'autruy. 


184  ||  Humeur  des  Sauuages,  et  comme  ils  ont  recours  aux  Deuins, 
pour  recouurer  les  choses  desrobées. 

Chapitre  XV. 


ntre  toutes  ces  Nations  il  n'y  en  a  au- 
cune qui  ne  diffère  en  quelque  chose,  soit 
pour  la  façon  de  se  gouuerner  et  entrete- 
nir, ou  pour  se  vestir  et  accommoder  de 
leurs  parures,  chacune  Nation  se  croyant  la  plus 
sage  et  mieux  aduisée  de  toutes  (car  la  voye  du  fol 
est  tousiours  droicte  deuant  ses  yeux  dict  le  Sage). 
Et  pour  dire  ce  qu'il  me  semble  de  quelques-vns,  et 
lesquels  sont  les  plus  heureux  ou  misérables,  ie  tiens 

les  Hurons,  et  autres  peuples  Sédentaires,  comme  la 
Noblesse  :  les  Nations  Algoumequines  pour  les 
Bourgeois,  et  les  autres  Sauuages  de  deçà  comme 
Montagnets  et  Canadiens,  les  villageois  et  pauures 
du  pays  :  et  de  faict,  ils  sont  les  plus  pauures  et  né- 
cessiteux de  tous,  car  encore  ||  que  tous  les  Sauuages  i85 
soient  misérables,  en  tant  qu'ils  sont  priuez  de  la 
cognoissance  de  Dieu,  si  ne  sont-ils  pas  tousiours 
également  misérables  en  la  iouyssance  des  biens  de 
cette  vie,  et  en  l'entretien  et  embellissement  de  ce 
corps  misérable,  pour  lequel  seul  ils  trauaillent  et  se 
peinent,  et  nullement  pour  Pâme,  ny  pour  le  salut. 

Tous  les  Sauuages  en  gênerai,  on  l'esprit  et  l'en- 
tendement assez  bon,  et  ne  sont  point  si  grossiers  et 
si  lourdauds  que  nous  nous  imaginons  en  France.  Ils 
sont  d'vne  humeur  assez  ioyeuse  et  contente,  toutes- 
fois  ils  sont  vn  peu  saturniens,  ils  parlent  fort  posé- 
ment, comme  se  voulans  bien  faire  entendre,  et  s'ar- 
restent  aussi-tost  en  songeans  vn  grande  espace  de 
temps,  puis  reprennent  leur  parole,  et  cette  modestie 
est  cause  qu'ils  appellent  nos  François  femmes,  lors 
que  trop  précipitez  et  boûillans  en  leurs  actions,  ils 
parlent  tous  à  la  fois,  et  s'interrompent  l'vn  l'autre. 
Ils  craignent  le  des-honneur  et  le  reproche,  et  sont 
excitez  à  bien  faire  par  l'honneur;  d'autant  qu'en- 
tr'eux  celuy  est  tousiours  honoré,  et  s'acquiert  du 
renom,  qui  a  faict  quelque  bel  exploict. 

||  Pour  la  libéralité,  nos  Sauuages  sont  louables  en  186 
l'exercice  de  cette  vertu,  selon  leur  pauureté  :  car 
quand  ils  se  visitent  les  vns  les  autres,  ils  se  font  des 
présents  mutuels  :  et  pour  monstrer  leur  galantise, 
ils  ne  marchandent  point  volontiers,  et  se  contentent 

de  ce  qu'on  leur  baille  honnestement  et  raisonnable- 
ment, mesprisans  et  blasmans  les  façons  de  faire  de 
nos  Marchands  qui  barguignent  vne  heure  pour 
marchander  vne  peau  de  Castor  :  ils  ont  aussi  la 
mansuétude  et  clémence  en  la  victoire  enuers  les 
femmes  et  petits  enfans  de  leurs  ennemis,  ausquels 
ils  sauuent  la  vie,  bien  qu'ils  demeurent  leurs  pri- 
sonniers pour  seruir. 

Ce  n'est  pas  à  dire  pourtant  qu'ils  n'ayent  de  l'im- 
perfection :  car  tout  homme  y  est  suiet,  et  à  plus 
forte  raison  celuy  qui  est  priué  de  la  cognoissance 
d'vn  Dieu  et  de  la  lumière  de  la  foy,  comme  sont  nos 
Sauuages  :  car  si  on  uient  à  parler  de  l'honnesteté  et 
de  la  ciuilité,  il  n'y  a  de  quoy  les  louer,  puis  qu'ils 
n'en  pratiquent  aucun  traict,  que  ce  que  la  simple 
Mature  leur  dicte  et  enseigne.  Ils  n'vsent  d'aucun 
compliment  parmy-eux,  et  sont  fort-mal  propres  et 
187  mal  nets  en  l'apprest  de  leurs  ||  viandes.  S'ils  ont  les 
mains  sales  il  les  essuyent  à  leurs  cheuueux,  ou  aux 
poils  de  leurs  chiens,  et  ne  les  lauent  iamais,  si  elles 
ne  sont  extrêmement  sales  :  et  ce  qui  est  encore  plus 
impertinent,  ils  ne  font  aucune  difficulté  de  pousser 
dehors  les  mauuais  vents  de  l'estomach  parmy  les  re- 
pas, et  en  présence  de  tous.  Ils  sont  aussi  grande- 
ment addonnez  à  la  vengeance  et  au  mensonge,  ils 
promettent  aussi  assez,  mais  ils  tiennent  peu  :  car 
pour  auoir  quelque  chose  de  vous,  ils  sçauent  bien 
flatter  et  promettre,  et  desrobent  encore  mieux,  si  ce 
sont  Hurons,  ou  autres  peuples  Sédentaires,  enuers 
les  estrangers,  c'est  pourquoy  il  s'en  faut  donner  de 
garde,  et  ne  s'y  fier  qu'à  bonnes  enseignes,  si  on  n'y 
veut  estre  trompé. 

Mais  si  vn  Huron  a  esté  luy-mesme  desrobé,  et 
désire  recouurer  ce  qu'il  a  perdu,  il  a  recours  à  Loki 
ou  Magicien,  pour  par  le  moyen  de  son  sort  auoir 
cognoissance  de  la  chose  perdue.  On  le  faict  donc  ve- 
nir à  la  Cabane,  là  où  après  auoir  ordonné  des  festins, 
il  faict  et  pratique  ses  magies,  pour  descouurir  et 
sçauoir  qui  a  esté  le  voleur  et  larron,  ce  qu'il  faict 
indubitablement,  à  ce  qu'ils  disent,  si  celay  qui  a 
j!  faict  le  larcin  est  alors  présent  dans  la  mesme  Ca-  1 88 
bane,  et  non  s'il  est  absent.  C'est  pourquoy  le  Fran- 
çois qui  auoit  pris  des  Rassades  au  bourg  de  To  nchain, 
s'enfjiten  haste  en  nostre  Cabane,  quand  ilvitarriuer 
Loki  dans  son  log's,  pour  le  suiet  de  son  larcin,  sans 
que  nous  ayons  sceu,  que  quelques  iours  après,  qu'il 
s"esto:t  ainsi  venu  réfugier  chez-nous  pour  vn  si 
mauuais  acte  que  celui-là. 

Pour  ce  qui  est  des  Canadiens  et  Montagnets,  ils 
ne  sont  point  larrons  (au  moins  ne  Fauons-nous  pas 
encore  apperceu  en  nostre  endroict)  et  les  filles  y 
sont  pudiques  et  sages,  tant  en  leurs  paroles  qu'en 
leurs  actions,  bien  qu'il  s'y  en  pourroit  peut-estre 
trouuer  entrelles  qui  le  seroient  moins.  Mais  les  Sau- 
uages  les  plus  honnestes  et  mieux  appris  que  i'aye 
recogneu  en  vne  si  grande  estenduë  de  pays,  sont,  à 
mon  aduis,  ceux  de  la  Baye  et  contrée  de  Miskou, 
parlant  en  gênerai;  car,  en  toute  Nation,  il  y  en  a  de 
particuliers  qui  surpassent  en  bonté  et  honnesteté, 
et  les  autres  qui  excédent  en  malice.  Fy  vis  le  Sau- 
uage  du  bon  Père  Sebastien  Recollet,  Aquitanois, 
qui  mourut  de  faim,  auec  plusieurs  Sauua-  [|  ges,  189 
vers  sainct  Iean,  et  la  Baye  de  Miscou,  pendant  vn 
hyuer  que  nous  demeurions  aux  Hurons,  enuiron 

quatre  cens  lieues  esloignez  de  luy  :  mais  il  ne  sen- 
toit  nullement  son  Sauuage  en  ses  mœurs  et  façons 
de  faire  ;  ains  son  homme  sage,  graue,  doux  et  bien 
appris,  n'approuuant  nullement  la  légèreté  et  in- 
constance qu'il  voyoit  en  plusieurs  de  nos  hommes, 
lesquels  il  reprenoit  doucement  en  son  silence  et  en 
sa  retenue,  aussi  estoit-il  vn  des  principaux  Capitaines 
et  chefs  du  pays. 


Des  cheueux  et  ornemens  du  corps. 
Chapitre   XVI. 


e  s  Canadiens  et  Montagnets,  tant  hommes 
que  femmes,  portent  tous  longue  cheue- 
lure,  qui  leur  tombe  et  bat  sur  les  espau- 
les,  et  à  costé  de  la  face,  sans  estre  notiez 
ni  attachez,  et  n'en  couppent  qu'vn  bien  peu  du  de- 
uant,  à  cause  que  cela  leur  empescheroit  de  voir  en 
190  courant.  Les  fem- 1|  mes  et  filles  Algoumequines  my- 
partissent  leur  longue  cheuelure  en  trois  :  les  deux 
parts  leur  pendent  de  costé  et  d'autre  sur  les  oreilles 
et  à  costé  des  iouës  ;  et  l'autre  partie  est  accommo- 
dée par  derrière  en  tresse,  en  la  forme  d'vn  marteau 
pendant,  couché  sur  le  dos.  Mais  les  Huronnes  et 
Petuneuses  ne  font  qu'vne  tresse  de  tous  leurs  che- 
ueux, qui  leur  bat  de  mesme  sur  le  dos,  liez  et  ac- 
commodez auec  des  lanières  de  peaux  fort  sales.  Pour 

les  hommes,  ils  portent  deux  grandes  moustaches  sur 
les  oreilles,  et  quelques-vns  n'en  portent  qu'vne, 
qu'ils  tressent  et  cordelent  assez  souuent  auec  des 
plumes  et  autres  bagatelles,  le  reste  des  cheueux  est 
couppé  court,  ou  bien  par  compartimens,  couronnes 
cléricales,  et  en  toute  autre  manière  qu'il  leur  plaist: 
i'ai  veu  de  certains  vieillards,  qui  auoient  desia,  par 
manière  de  dire,  vn  pied  dans  la  fosse,  estre  autant 
ou  plus  curieux  de  ses  petites  parures,  et  d'y  accom- 
moder du  duuet  de  plumes,  et  autres  ornemens,  que 
les  plus  ieunesd'entr'eux.  Pour  les  Cheueux  releuez, 
ils  portent  et  entretiennent  leur  cheueux  sur  le  front, 
fort  droicts  et  releuez,  plus  que  ne  sont  ceux  de  nos 
Dames  ||  de  par-deçà,  couppez  de  mesure,  allans  tous-  191 
iours  en  diminuant  de  dessus  le  front  au  derrière 
de  la  teste. 

Generallement  tous  les  Sauuages,  et  particulière- 
ment les  femmes  et  filles,  sont  grandement  curieuses 
d'huiler  leurs  cheueux,  et  les  hommes  de  peindre 
leur  face  et  le  reste  du  corps,  lorsqu'ils  doiuent  as- 
sister à  quelque  festin,  ou  à  des  assemblées  publi- 
ques :  que  s'ils  ont  des  Matachiâs  et  Pourceleines  ils 
ne  les  oublient  point,  non  plus  que  les  Rassades, 
Patinotres  et  autres  bagatelles  que  les  François  leur 
traitent.  Leurs  Pourceleines  sont  diuersement  enfi- 
lées, les  vnes  en  coliers,  larges  de  trois  ou  quatre 
doigts,  faicts  comme  une  sangle  de  cheual  qui  en  au- 
roit  ses  fisseles  toutes  couuertes  et  enfilées,  et  ces  co- 
liers ont  enuiron  trois  pieds  etdemy  de  tour,  ou  plus 
qu'elles  mettent  en  quantité  à  leur  col,  selon  leur 
moyen  et  richesse,  puis  d'autres  enfilées  comme  nos 
Patinotres,  attachées  et  pendues  à  leurs  oreilles,  et 

deschaisnesde  grains  gros  comme  noix,  de  lamesme 
Pourceleine  qu'elles  attachent  sur  les  deux  hanches, 
et  viennent  par  deuant  arrangées  de  haut  en  bas,  par 
dessus  les   cuisses  ou   brayers    qu'elles    portent  :  et 

192  j|enayveu  d'autres  qui  en  portoient  encore  des  bras- 
selets  aux  bras,  et  de  grandes  plaques  par  deuant 
leur  estomach,  et  d'autres  par  derrière,  accommodez 
en  rond,  et  comme  vne  carde  à  carder  la  laine,  atta- 
chez à  leurs  tresses  de  cheueux  :  quelqu'vnes  d'en- 
tr'elles  ont  aussi  des  ceintures  et  autres  parures, 
faictes  de  poil  de  porc-espic,  teincts  en  rouge  cra- 
moisy,  et  fort  proprement  t'ssuës,  puis  les  plumes 
et  les  peintures  ne  manquent  point,  et  sont  à  la  de- 
uotion  d'vn  chacun. 

Pour  les  ieunes  hommes,  ils  sont  aussi  curieux 
de  s'accommoder  et  farder  comme  les  filles  :  ils  hui- 
lent leurs  cheueux,  y  appliquent  des  plumes,  et  d'au- 
tres se  font  de  petites  fraises  de  duuet  de  plumes  à 
l'entour  du  col  :  quelques-vns  ont  des  fronteaux  de 
peaux  de  serpens  qui  leur  pendent  par  derrière,  de 
la  longueur  de  deux  aulnes  de  France.  Ils  se  pein- 
dent  le  corps  et  la  face  de  diuerses  couleurs;  de  noir, 
vert,  rouge,  violet,  et  en  plusieurs  autres  façons; 
d'autres  ont  le  corps  et  la  face  grauée  en  comparti- 
ments, auec  des  figures  de  serpens,  lézards,  escureux 
et  autres  animaux,  et  principalement  ceux  de  la  Na- 

193  tion  du  Petun,  qui  ont  tous,  près-  ||  que,  les  corps 
ainsi  figurez,  ce  qui  les  rend  effroyables  et  hydeux  à 
ceux  qui  n'y  sont  pas  accoustumez  :  cela  est  picqué 
et  faict  de  mesme,  que  sont  faictes  et  grauuées  dans 
la  superficie  de  la  chair,  les  Croix  qu'ont  au  bras  ceux 
qui  reuiennent  de  Ierusalem,  et  c'est  pour  vn  Lia- 

mais;  mais  on  les  accommode  à  diuerses  reprises, 
pour  ce  que  ces  piqueures  leur  causent  de  grandes 
douleurs  et  en  tombent  souuent  malades,  jusques  à 
en  auoir  la  fièvre,  et  perdre  l'appétit,  et  pour  tout 
cela  ils  ne  désistent  point,  et  font  continuer  iusqu'à 
ce  que  tout  soit  acheué,  et  comme  ils  le  désirent,  sans 
tesmoigner  aucune  impatience  ou  dépit,  dans  l'excez 
de  la  douleur  :  et  ce  qui  m'a  plus  faict  admirer  en 
cela,  à  esté  de  voir  quelques  femmes,  mais  peu,  accom- 
modées de  la  mesme  façon.  l'ai  aussi  veu  des  Sau- 
uages  d'vne  autre  Nation,  qui  auoient  tous  le  milieu 
des  narines  percées,  ausquelles  pendoit  vne  assez 
grosse  Patinotre  bleue,  qui  leur  tombait  sur  la  lèvre 
d'en  haut. 

Nos  Sauuages  croyaient  au  commencement  que 
nous  portions  nos  Ghappelets  à  la  ceinture  pour  pa- 
rade, comme  ils  font  leurs  Pourceleines,  mais  sans 
comparai-  ||  son  ils  faisoient  fort-peu  d'estat  de  nos  104 
Chappelets,  disans  qu'ils  n'estoient  que  de  bois  et 
que  leur  Pourceleine,  qu'ils  appellent  Onocoirota  es- 
toit  de  plus  grande  valeur. 

Ces  Pourceleines  sont  des  os  de  ces  grandes  co- 
quilles de  mer,  qu'on  appelle  Vignols,  semblables  à 
des  limaçons,  lesquels  ils  découpent  en  mille  pièces 
puis  les  polissent  sur  un  graiz,  les  percent,  et  en  font 
descoliers  et  brasselets,  auec  grand5  peine  et  trauail 
pour  la  dureté  de  ces  os,  qui  sont  toute  autre  chose 
que  nostre  yuoire,  lequel  ils  n'estiment  pas  aussi  à 
beaucoup  prés  de  leur  Pourceleine,  qui  est  plus  belle 
et  blanche.  Les  Brasiliens  en  vsent  aussi  à  se  parer 
et  attiffer  comme  eux. 

I'auois  à  mon  Chappelet  vne  petite  teste  de  mort 

en  buys,  de  la  grosseur  d'vne  noix,  assez  bien  faicte, 
beaucoup  d'entr'eux  la  croyaient  auoir  esté  d'vn  en- 
fant viuans,  non  que  ie  leur  persuadasse  :  mais  leur 
simplicité  leur  faisoit  croire  ainsi,  comme  aux  fem- 
mes de  me  demander  à  emprunter  mon  capuce  et 
manteau  en  temps  de  pluye,  ou  pour  aller  à  quelque 
195  festin  :  mais  elles  me  prioyent  en  vain,  ||  comme  il 
est  aysé  à  croire.  Pour  nos  Socquets  ou  Sandales,  les 
Sauuag:s  et  Sauuagesses  les  ont  presque  tous  voulu 
esprouuer  et  chausser,  tant  ils  les  admiroient  et  trou- 
uoient  commodes,  me  disant  après,  Auiel,  Saracogna, 
Gabriel,  fais-moy  des  souliers;  mais  il  n'y  auoit  point 
d'apparence,  et  estoit  hors  de  mon  pouuoir  de  leur 
satisfaire  en  cela,  n'ayant  le  temps,  l'industrie,  nyles 
outils  propres  :  et  de  plus,  si  i'eusse  vne  fois  com- 
mencé de  leur  en  faire,  ils  ne  m'eussent  donné  au- 
cun relasche,  ny  temps  de  prier  Dieu,  et  de  croire 
qu'ils  se  fussent  donné  la  peine  d'apprendre,  ils  sont 
trop  fainéants  et  paresseux  :  car  ils  ne  font  rien  du 
tout,  que  par  la  force  de  la  nécessité,  et  voudroient 
qu'on  leur  donnast  les  choses  toutes  faictes,  sans  auoir 
la  peine  d'y  aider  seulement  du  bout  du  doigt;  comme 
nos  Canadiens,  qui  ayment  mieux  se  laisser  mourir 
de  faim,  que  de  se  donner  la  peine  decultiuer  la  terre, 
pour  auoir  du  pain  au  temps  de  la  nécessité. 

||  De  leurs  conseils  et  guerres.  196 

Chapitre  XVII. 

line,  en  vne  Epistre  qu'il  escrit  à  Fabate, 
dict  que  Pyrrhe,  Roy  des  Epirotes,  de- 
manda à  vn  Philosophe  qu'il  mesnoit  auec 
luy ,  quelle  estoit  la  meilleure  Cité  du 
monde.  Le  Philosophe  respondit,  la  meilleure  Cité 
du  monde,  c'est  Maserde,  vn  lieu  de  deux  cens  feux 
en  Achaye,  pour  ce  que  tous  les  murs  sont  de  pierres 
noires,  et  tous  ceux  qui  la  gouuernent  ont  les  testes 
blanches.  Ce  Philosophe  n'a  rien  dit  (en  cela)  de 
luy-mesme  :  car  tous  les  anciens,  après  le  Sage  Sa- 
lomon,  ont  dit  qu'aux  vieillards  se  trouuoit  la  sa- 
gesse  :  et  en  effect,  on  voit  souuent  la  ieunesse  d'ans, 
estre  accompagnée  de  celle  de  l'esprit. 

Les  Capitaines  entre  nos  Saunages,  sont  ordinai- 
rement plustost  vieux  que  ieunes,,  et  viennent  par 
succession,  ainsi  que  la  Royauté  par  deçà,  ce  qui 
s'entend,  si  le  ||  fils  d'vn  Capitaine  ensuit  la  vertu  du  197 
père;  car  autrement  ils  font  comme  aux  vieux  siècles, 
lors  que  premièrement  ces  peuples  esleurent  des 
Roys  :  mais  ce  Capitaine  n'a  point  entr'eux  autho- 
rité  absolue,  bien  qu'on  luy  ait  quelque  respect,  et 
conduisent  le  peuple  plustost  par  prières,  exhorta- 
tions, et  par  exemple,  que  par  commandement. 

Le  gouuernement  qui  est  entr'eux  est  tel,  que  les 
anciens  et  principaux  de  la  ville  ou  du  bourg  s'as- 
semblent en  vn  conseil  auec  le  Capitaine,  où  ils  de- 

cident  et  proposent  tout  ce  qui  est  des  affaires  de  leur 
Republique,  non  par  vn  commandement  absolu, 
comme  i'ay  dict;  ains  par  supplications  et  remons- 
trances,  et  par  la  pluralité  des  voix  qu'ils  colligent, 
auec  de  petits  fétus  de  joncs.  Il  y  auoit  à  Quieunonas- 
caran  le  grand  Capitaine  et  chef  de  la  Prouince  des 
Ours,  qu'ils  appelloient  Garihoùa  andionxra,  pour  le 
distinguer  des  ordinaires  de  guerre,  qu'ils  appellent 
Garihoùa  douîaguéia.  Iceluy  grand  Capitaine  de  Pro- 
uince auoit  encore  d'autres  Capitaines  sous  luy,  tant 
de  guerre  que  de  police,  par  tous  les  autres  bourgs  et 
villages  de  sa  Iurisdiction ,  lesquels  en  chose  de 
198  ||  conséquence  le  mandoient  et  aduertissoientpour  le 
bien  du  public,  ou  de  la  Prouince  :  et  en  nostre 
bourg,  qui  estoit  le  lieu  de  sa  résidence  ordinaire,  il 
y  auoit  encore  trois  autres  Capitaines,  qui  assistoient 
tousiours  aux  conseils  auec  les  anciens  du  lieu,  outre 
son  Assesseur  et  Lieutenant,  qui  en  son  absence,  ou 
quand  il  n'y  pouuoit  vacquer,  faisoit  les  cris  et  pu- 
blications par  la  ville  des  choses  nécessaires  et  or- 
données. Et  ce  Garihoùa  andionxra  n'auoit  pas  si  petite 
estime  de  luy-mesme,  qu'il  ne  se  voulust  dire  frère 
et  cousin  du  Roy,  et  de  mesme  égalité,  comme  les 
deux  doigts  démonstratifs  des  mains  qu'il  nous 
monstroit  ioints  ensemble,  en  nous  faisant  cette  ri- 
dicule et  inepte  comparaison. 

Or  quand  ils  veulent  tenir  conseil,  c'est  ordinaire- 
ment dans  la  Cabane  du  Capitaine,  chef  et  principal 
du  lieu,  sinon  que  pour  quelque  raison  particulière 
il  soit  trouué  autrement  expédient.  Le  cry  et  la  pu- 
blication du  conseil  ayant  estéfaicts,  on  dispose  dans 
la    Cabane,  ou  au   lieu   ordonné,  vn  grand  feu,  à 

l'entour  duquel  s'assizent  sur  les  nattes  tous  les 
Conseillers,  en  suite  du  grand  Capitaine  qui  tient  le 
premier  rang,  assis  en  tel  endroict,  que  ||  de  sa  place  199 
il  peut  voir  tous  ses  Conseillers  et  assistans  en  face. 
Les  femmes,  filles  et  ieunes  hommes  n'y  assistent 
point,  si  ce  n'est  en  vn  conseil  gênerai,  où  les  ieunes 
hommes  de  vingt-cinq  à  trente  ans  peuuent  assister, 
ce  qu'ils  cognoissent  par  vn  cry  particulier  qui  en 
est  faict.  Que  si  c'est  vn  conseil  secret,  ou  pour  ma- 
chiner quelque  trahison  ou  surprise  en  guerre,  ils  le 
tiennent  seulement  la  nuict  entre  les  principaux 
Conseillers,  et  n'en  descouurent  rien  que  la  chose 
proiettée  ne  soit  mise  en  effect,  s'ils  peuuent. 

Estans  donc  tous  assemblez,  et  la  Cabane  fermée, 
ils  font  tous  vne  longue  pose  auant  que  de  parler, 
pour  ne  se  précipiter  point,  tenans  cependant  tous- 
iours  leur  Calumet  en  bouche ,  puis  le  Capitaine 
commence  à  haranguer  en  terme  et  parole  hauts  et 
intelligibles  vn  assez  longtemps,  sur  la  matière  qu'ils 
ont  à  traiter  en  ce  conseil  :  ayant  finy  son  discours, 
ceux  qui  ont  à  dire  quelque  chose,  les  vns  après  les 
autres  sans  s'interrompre  et  en  peu  de  mots,  opinent 
et  disent  leurs  raisons  et  aduis,  qui  sont  par  après 
colligez  auec  des  pailles  ou  petits  ioncs,  et  là  dessus 
est  conclud  ce  qui  est  iugé  expédient. 

Il  Plus,  ils  font  des  assemblées  générales,  sçauoir2oo 
des  régions  loingtaines,  d'où  il  vient  chacun  an  vn 
Ambassadeur  de  chaque  Prouince,  au  lieu  destiné 
pour  l'assemblée,  où  il  se  faict  de  grands  festins  et 
dances,  et  des  presens  mutuels  qu'ils  se  font  les  vns 
les  autres,  et  parmy  toutes  ces  caresses,  ces  resiouys- 
sances  et  ces  accolades  ils  contractent  amitié  de  nou- 

ueau,  et  aduisent  entr'eux  du  moyen  de  leur  conser- 
uation,  et  par  quelle  manière  ils  pourront  perdre  et 
ruyner  tous  leurs  ennemis  communs  :  tout  estant 
faict,  et  les  conclusions  prises,  ils  prennent  congé,  et 
chacun  se  retire  en  son  quartier  auec  tout  son  train 
et  équipage,  qui  est  à  la  Lacedemonienne,  vn  à  vn, 
deux  à  deux,  trois  à  trois,  ou  gueres  d'auantage. 

Quant  aux  guerres  qu'ils  entreprennent,  ou  pour 
aller  dans  le  pays  des  ennemis,  ce  seront  deux  ou 
trois  des  anciens,  ou  vaillans  Capitaines,  qui  entre- 
prendront cette  conduite  pour  cette  fois,  et  vont  de 
village  en  village  faire  entendre  leur  volonté,  don- 
nant des  presens  à  ceux  desdits  villages,  pour  les 
induire  et  tirer  d'eux  de  Tayde  et  du  secours  en  leurs 
guerres,  et  par  ainsi  sont  comme  Généraux  d'armées. 
201  II  II  en  vint  vn  en  nostre  bourg,  qui  estoit  vn  grand 
vieillard,  fort  dispos,  qui  incitoit  et  encourageoit 
les  ieunes  hommes  et  les  Capitaines  de  s'armer,  et 
d'entreprendre  la  guerre  contre  la  Nation  des  Atti- 
uoïndarons  ;  mais  nous  l'en  blasmasmes  fort,  et  dissua- 
dasmes  le  peuple  d'y  entendre,  pour  le  desastre  et 
mal-heur  ineuitable  que  cette  guerre  eustpeu  apporter 
en  nos  quartiers,  et  à  l'aduancement  de  la  gloire  de 
Dieu. 

Ces  Capitaines  ou  Généraux  d'armées  ont  le  pou- 
uoir,  non  seulement  de  designer  les  lieux,  de  donner 
quartier,  et  de  ranger  les  bataillons;  mais  aussi  de 
disposer  des  prisonniers  en  guerre,  et  de  toute  autre 
chose  de  plus  grande  conséquence  :  il  est  vray  qu'ils 
ne  sont  pas  tousiours  bien  obeys  de  leurs  soldats,  en 
tant  qu'eux-mesmes  manquent  souuent  dans  la 
bonne  conduite,  et  celuy  qui  conduit  mal,  est  sou- 

uent  mal  suiuy.  Car  la  fidèle  obeyssance  des  suiects 
dépend  de  la  suffisance  de  bien  commander,  du  bon 
Prince,  disoit  Theopompus  Roy  de  Sparte. 

Pendant  que  nous  estions  là,  le  temps  d'aller  en 
guerre  arriuant,  vn  ieune  homme  de  nostre  bourg, 
désireux  d'honneur,  ||  voulut  luy  seul,  faire  le  festin  202 
de  guerre,  et  deffrayer  tous  ses  compagnons  au  iour 
de  l'assemblée  générale,  ce  qui  luy  fut  de  grand  coust 
et  despence,  aussi  en  fut-il  grandement  loué  et  es- 
timé :  car  le  festin  estoit  de  six  grandes  chaudières, 
auec  quantité  de  grands  poissons  boucanez ,  sans  les 
farines  et  les  huiles  pour  les  graisser. 

On  les  mit  sur  le  feu  auant  iour,  en  l'vne  des  plus 
grandes  Cabanes  du  lieu ,  puis  le  conseil  estant 
acheué,  et  les  resolutions  de  guerre  prises,  ils  entrè- 
rent tous  au  festin ,  commencèrent  à  festiner ,  et 
tirent  les  mesmes  exercices  militaires,  les  vns  après 
les  autres,  comme  ils  ont  accoustumé,  pendant  le 
festin,  et  après  auoir  vuidé  les  chaudières,  et  les 
comphmens  et  remerciemens  rendus,  ils  partirent, 
et  s'en  allèrent  au  rendez-vous  sur  la  frontière,  pour 
entrer  es  terres  ennemies,  sur  lesquelles  ils  prindrent 
enuiron  soixante  de  leurs  ennemis,  la  pluspart  des- 
quels furent  tuez  sur  les  lieux,  et  les  autre  amenez 
en  vie,  et  faits  mourir  aux  Hurons,  puis  mangez  en 
festin. 

Leurs  guerres  ne  sont  proprement  que  des  sur- 
prises et  déceptions  ;  car  tous  les  ||  ans  au  renouueau,  2o3 
et  pendant  tout  l'esté,  cinq  ou  six  cens  ieunes  hom- 
mes Hurons,  ou  plus,  s'en  vont  s'espandre  dans  vne 
contrée  des  Yroquois,  se  départent  cinq  ou  six  en  vn 
endroict,  cinq  ou  six  en  vn  autre  et  autant  en  vn 

autre,  et  se  couchent  sur  le  ventre  par  les  champs  et 
forests,  et  à  costé  des  grands  chemins  et  sentiers,  et 
la  nuict  venue  ils  rodent  par  tout,  et  entrent  iusques 
dans  les  bourgs  et  villages,  pour  tascher  d'atraper 
quelqu'vn,  soit  homme,  femme  ou  enfant,  et  s'ils  en 
prennent  en  vie,  les  emmènent  en  leur  pays  pour 
les  faire  mourir  à  petit  feu,  sinon  après  leur  auoir 
donné  vn  coup  de  massue,  ou  tué  à  coups  de  flesches, 
ils  en  emportent  la  teste  ;  que  s'ils  en  estoient  trop 
chargez,  ils  se  contentent  d'en  empDrter  la  peau  auec 
sa  cheuelure,  qu'ils  appellent  Onontsira,  les  passent  et 
les  serrent  pour  en  faire  des  trophées,  et  mettre  en 
temps  de  guerre  sur  les  pallissades  ou  murailles  de 
leur  ville,  attachées  au  bout  d'vne  longue  perche. 

Quand  ils  vont  ainsi  en  guerre  et  en  pays  d'enne- 
mis, pour  leur  viure  ordinaire  ils  portent  quant  et- 
eux,  chacun  derrière  son  dos ,  vn  sac  plein  de  farine 
204  de  bled  ||  rosty  et  grillé  dans  les  cendres,  qu'ils  man- 
gent crue,  et  sans  estre  trempée,  ou  bien  destrempée 
auec  vn  peu  d'eau  chaude  ou  froide,  et  n'ont  par  ce 
moyen  à  faire  de  feu  pour  apprester  leur  manger, 
quoy  qu'ils  en  fassent  par-fois  la  nuict  au  fond  des 
bois  pour  n'estre  apperceus,  et  font  durer  cette  farine 
iusqu'à  leur  retour,  qui  est  enuiron  de  six  semaines 
ou  deux  mois  de  temps  :  car  après  ils  viennent  se 
rafraischir  au  pays,  finissent  la  guerre  pour  ce  coup, 
ou  s'y  en  retournent  encore  auec  d'autres  prouisions. 
Que  si  les  Chrestiens  vsoient  de  telle  sobriété,  ils 
pourroient  entretenir  de  très -puissantes  armées 
auec  peu  de  fraiz,  et  faire  la  guerre  aux  ennemis 
de  l'Eglise,  et  du  nom  Chrestien,  sans  la  foule  du 
peuple,  ny  la  ruyne  du  pays,  et  Dieu  n'y  seroit  point 

tant  offencé,  comme  il  est  grandement,  par  la  plus- 
part  de  nos  soldats ,  qui  semblent  plustost  (chez  le 
bon  homme)  gens  sans  Dieu,  que  Chrestiens  naiz 
pour  le  Ciel.  Ces  pauures  Sauuages  (à  nostre  confu- 
sion) se  comportent  ainsi  modestement  en  guerre, 
sans  incommoder    personne,   et  s'entretiennent  de 
leur  propre  et  particulier  moyen,  sans  autre  gage  ou 
espérance  de   recompense,  que   ||   de  l'honneur  et  2o5 
louange  qu'ils  estiment  plus  que  tout  l'or  du  monde. 
Il  seroit  aussi  bien  à  désirer  que  l'on  semast  de   ce 
bled  d'Inde  par  toutes  les  Prouinces  de  la  France, 
pour  l'entretien  et  nourriture  des  pauures  qui  y  sont 
en  abondance  :  car  auec  vn  peu  de  ce  bled  ils  se  pour- 
roient  aussi  facilement  nourrir  et  entretenir  que  les 
Sauuages,  qui  sont  de  mesme  nature  que  nous,  et 
par  ainsi  ils  ne  soufifriroient  de  disette,  et  ne  seroient 
non  plus  contrains  de  courir  mendians  par  les  villes, 
bourgs   et  villages,  comme   ils   font   iournellement 
pource  qu'outre  que  ce  bled  nourrist  et  rassasie  gran- 
dement ,  il  porte  presque  toute  sa  sauce  quant-et- 
soy,  sans  qu'il  y   soit   besoin   de  viande,  poisson, 
beurre,  sel  ou  espice,  si  on  ne  veut. 

Pour  leurs  armes,  ils  ont  la  Massue  et  l'Arc,  auec 
la  Flesche  empennée  de  plumes  d'Aigles,  comme  les 
meilleures  de  toutes,  et  à  faute  d'icelles  ils  en  pren- 
nent d'autres.  lis  y  appliquent  aussi  fort  proprement 
des  pierres  trenchantes  collées  au  bois,  auec  vne 
colle  de  poisson  très  forte,  et  de  ces  Flesches  i's  en 
emplissent  leur  Carquois,  qui  est  faict  d'vne  peau  de 
chien  passée,  qu'ils  portent  en  escharpe.  Ils  por-  ||  tent  206 
aussi  de  certaines  armures  et  cuirasses,  qu'ils  appel- 
ent  Aquientor,  sur  leur  dos,  et  contre  les  jambes,  et 

autres  parties  du  corps,  pour  se  pouuoir  défendre  des 
coups  de  Flesches  :  car  elles  sont  faictes  à  l'espreuue 
de  ces  pierres  aiguës  ;  et  non  toutefois  de  nos  fers  de 
Kebec,  quand  la  Flesche  qui  en  est  accommodée  sort 
d'vn  bras  roide  et  puissant,  comme  est  celuy  d'vn 
Sauuage  :  ces  cuirasses  sont  faictes  auec  des  baguettes 
blanches,  coupées  de  mesure,  et  serrées  l'vne  contre 
l'autre,  tissuës  et  entrelassées  de  cordelettes,  fort  du- 
rement et  proprement',  puis  la  rondache  ou  pauois , 
et  l'enseigne  ou  drappeau ,  qui  est  (pour  le  moins 
ceux  que  i'ay  veus)  vn  morceau  d'escorce  rond,  sur 
lequel  les  armoiries  de  leur  ville  ou  prouince  sont 
dépeintes  et  attachées  au  bout  d'une  longue  baguette, 
comme  vne  Cornette  de  caualerie.  Nostre  Chasuble 
à  dire  la  saincte  Messe,  leur  agreoit  fort,  et  l'eussent 
bien  désiré  traiter  de  nous,  pour  le  porter  en  guerre 
en  guise  d'enseigne,  ou  pour  mettre  au  haut  de  leurs 
murailles,  attachée  à  vne  longue  perche,  afin  d'es- 
pouuenter  leurs  ennemis,  disoient-ils. 
207  Les  Sauuagesde  l'Isle  l'eussent  encore  ||  bien  voulu 
traiter  au  Cap  de  Massacre,  ayans  desia  à  cet  effect, 
amassé  sur  le  commun ,  enuiron  quatre-vingts  Cas- 
tors :  car  ils  le  trouuoient  non  seulement  très-beau, 
pour  estre  d'vn  excellent  Damas  incarnat,  enrichy 
d'vn  passement  d'or  (digne  présent  de  la  Reyne),  mais 
aussi  pour  la  croyance  qu'ils  auoient  qu'il  leur  cau- 
seroit  du  bon-heur  et  de  la  prospérité  en  toutes  leurs 
entreprises  et  machines  de  guerre. 

Comme  l'on  a  de  coustume  sur  mer,  pour  signe  de 
guerre,  ou  de  chastiment,  mettre  dehors  en  euidence 
le  Pauillon  rouge  :  Aussi  nos  Sauuages,  non  seule- 
ment es  iours  solennels  et  de  resiouvssance ,  mais 

principalement  quand  ils  vont  à  la  guerre,  ils  portent 
pour  la  plus-part  à  l'entour  de  la  teste  de  certains 
pennaches  en  couronnes,  et  d'autres  en  moustaches, 
faicts  de  longs  poils  d'Eslan,  peints  en  rouge  comme 
escarlatte,  et  collez,  ou  autrement  attachez  à  vne 
bande  de  cuir  large  de  trois  doigts.  Depuis  que  nos 
François  ont  porté  des  lames  d'espées  en  Canada,  les 
Montagnets  et  Canadiens  s'en  seruent,  tant  à  la  chasse 
de  l'Eslan ,  qu'aux  guerres  contre  leurs  ennemis , 
qu'ils  sça-||uent  droictement  et  roidement  darder,  208 
emmanchées  en  de  longs  bois,  comme  demyes- 
picques. 

Quand  la  guerre  est  déclarée  en  vn  pays  on  destruit 
tous  les  bourgs,  hameaux,  villes  et  villages  frontières, 
incapables  d'arrester  l'ennemy,  sinon  on  les  fortifie, 
et  chacun  se  range  dans  les  villes  et  lieux  fortifiez  de 
sa  Iurisdiction ,  où  ils  bastissent  de  nouuelles  Ca- 
banes pour  leur  demeure,  à  ce  aydés  par  les  habitans 
du  lieu.  Les  Capitaines  assistés  de  leurs  Conseillers, 
trauaillent  continuellement  à  ce  qui  est  de  leur  con- 
seruation,  regardent  s'il  y  a  rien  à  adiouster  à  leurs 
fortifications  pour  s'y  employer,  font  balayer  et  net- 
toyer les  suyes  et  araignées  de  toutes  les  Cabanes,  de- 
peur  du  feu  que  l'ennemy  y  pourroit  ietter  par  cer- 
tains artifices  qu'ils  ont  appris  de  ie  ne  sçay  quelle 
autre  Nation  que  l'on  m'a  autresfois  nommée.  Ils 
font  porter  sur  les  guérites  des  pierres  et  de  l'eau  pour 
s'en  seruir  dans  l'occasion.  Plusieurs  font  des  trous, 
dans  lesquels  ils  enferment  ce  qu'ils  ont  de  meilleur, 
et  peur  de  surprise  les  Capitaines  enuoyent  des  sol- 
dats pour  descouurir  l'ennemy,  pendant  qu'ils  encou- 
ragent les   autres   de  faire  des  armes,  ||  de  se  tenir  209 

prests,  et  d'enfler  leur  courage,  pour  vaillamment  et 
généreusement  combattre,  résister  et  se  deffendre,  si 
l'ennemy  vient  à  paroistre.  Le  mesme  ordre  s'ob- 
serue  en  toutes  les  autres  villes  et  bourgs,  iusqu'à  ce 
qu'ils  voyent  l'ennemy  s'estre  attaché  à  quelques-vns, 
et  alors  la  nuict  à  petit  bruit  vne  quantité  de  soldats 
de  toutes  les  villes  voysines,  s'il  n'y  a  nécessité  d'vne 
plus  grande  armée,  vont  au  secours,  et  s'enferment 
au  dedans  de  celle  qui  est  assiégée,  la  deffendent,  font 
des  sorties,  dressent  des  embusches,  s'attachent  aux 
escarmouches,  et  combattent  de  toute  leur  puissance, 
pour  le  salut  de  la  patrie,  surmonter  l'ennemy,  et  le 
deffaire  du  tout  s'ils  peuuent. 

Pendant  que  nous  estions  à  Quieunonascaran, 
nous  vismes  faire  toutes  les  diligences  susdites,  tant 
en  la  fortification  des  places,  apprests  des  armes,  as- 
semblées des  gens  de  guerre,  prouision  de  viures, 
qu'en  toute  autre  chose  nécessaire  pour  soustenir 
vne  grande  guerre  qui  leur  alloit  tomber  sur  les  bras 
de  la  part  des  Neutres,  si  le  bon  Dieu  n'eust  diuerty 
cet  orage,  et  empesché  ce  mal-heur  qui  alloit  mena- 
210  çant  nostre  bourg  d'vn  premier  ||  choc,  et  pout  n'y 
estre  pas  pris  des  premiers,  toutes  les  nuicts  nous  bar- 
ricadions nostre  porte  auec  des  grosses  busches  de 
bois  de  trauers,  arrestées  les  vnes  sur  les  autres,  par 
le  moyen  de  deux  paux  fichez  en  terre. 

Or  pour  ce  qu'vne  telle  guerre  pouuoit  grande- 
ment nuyre  et  empescher  la  conuersion  et  le  salut  de 
ce  pauure  peuple,  et  que  les  Neutres  sont  plus  forts 
et  en  plus  grand  nombre  que  nos  Hurons,  qui  ne 
peuuent  faire  qu'enuiron  deux  mille  hommes  de 
guerre,  ou  quelque  peu  d'auantage,  et  les  autres  cinq 

à  six  mille  combattans,  nous  fismes  nostre  possible, 
et  contribuasmes  tout  ce  qui  estoit  de  nostre  pouuoir 
pour  les  mettre  d'accord,  et  empescher  que  nos  gens, 
desia  tous  prests  de  se  mettre  en  campagne ,  n'entre- 
prissent (trop  légèrement)  vne  guerre  à  rencontre 
d'une  nation  plus  puissante  que  la  leur.  A  la  fin,  as- 
sistés de  la  grâce  de  nostre  Seigneur ,'  nous  gaignas- 
mes  quelque  chose  sur  leur  esprit  :  car  approuuans 
nos  raisons  ils  nous  dirent  qu'ils  se  tiendroient  en 
paix,  et  que  ce  en  quoy  ils  auoient  auparauant  fondé 
l'espérance  de  leur  salut,  estoit  en  nostre  grand  es- 
prit, et  au  secours  que  ||  quelques  François  (mal  ad-  211 
uisez)  leur  auoient  promis  :  Outre  vne  très-bonne  in- 
uention  qu'ils  auoient  conceuë  en  leur  esprit ,  par  le 
moyen  de  laquelle  ils  esperoient  tirer  un  grand  secours 
de  la  Nation  de  Feu ,  ennemis iurez  des  Neutres.  L'in- 
uention  estoit  telle  ;  qu'au  plustost  ils  s'efforceroient 
de  prendre  quelqu'vn  de  leurs  ennemis,  et  que  du 
sang  de  cet  ennemy,  ils  en  barboûilleroient  la  face  et 
tout  le  corps  de  trois  ou  quatre  d'entr'eux ,  lesquels 
ainsi  ensanglantez  seroient  par  après  enuoyez  en  Am- 
bassade à  cette  Nation  de  Feu  ,  pour  obtenir  d'eux 
quelque  secours  et  assistance  à  l'encontre  de  si  puis- 
sans  ennemis,  et  que  pour  plus  facilement  les  esmou- 
uoir  à  leur  donner  ce  secours,  ils  leur  montreroient 
leur  face,  et  tout  leur  corps  desia  teinct  et  ensanglanté 
du  sang  propre  de  leurs  ennemis  communs. 

Puis  que  nous  auons  parlé  de  la  Nation  Neutre , 
contre  lesquels  nos  Huronsont  pensé  entrer  en  guerre, 
ie  vous  diray  aussi  vn  petit  mot  de  leur  pays.  Il  est  à 
quatre  ou  cinq  journées  de  nos  Hurons  tirant  au  Sud, 
au  delà  de  la  Nation  des  Quieunontateronons.  Cette  Pro- 

uince  contient  prez  de  cent  lieues  d'estenduë,  où  il  se 
212  fait  grande  ||  quantité  de  très-bon  petun,  qu'ils  traitent 
à  leurs  voysins.  Ils  assistent  les  Cheueux  Releuez 
contre  la  Nation  de  Feu  ,  desquels  ils  sont  ennemis 
mortels  :  mais  entre  les  Yroquois  et  les  nostres,  auant 
cette  esmeute,  ils  auoient  paix,  etdemeuroient  neutres 
entre  les  deux,  et  chacune  des  deux  Nations  y  estoit 
la  bien  venue,  et  n'osoient  s'entre-dire  ny  faire  aucun 
desplaisir,  et  mesmes  y  mangoient  souuent  ensemble, 
comme  s'ils  eussent  esté  amis;  mais  hors  du  pays 
s'ils  se  rencontroient ,  il  n'y  auoit  plus  d'amitié, 
et  s'entre-faisoient  cruellement  la  guerre,  et  la  con- 
tinuent à  toute  outrance  :  l'on  n'a  sceu  encor  trou- 
uer  moyen  de  les  reconcilier  et.  mettre  en  paix,  leur 
inimitié  estant  de  trop  longue  main  enracinée,  et  fo- 
mentée entre  les  ieunes  hommes  de  l'vne  et  l'autre 
Nation  ,  qui  ne  demandent  autre  exercice  que  celuy 
des  armes  et  de  le  guerre. 

Quand  nos  Hurons  ont  pris  en  guerre  quelqu'vn 
de  leurs  ennemis,  ils  luy  font  une  harangue  des 
cruautez  que  luy  et  les  siens  exercent  à  leur  endroict, 
et  qu'au  semblable  il  deuoit  se  résoudre  d'en  endu- 
2i3  rer  autant,  et  luy  commandent  (s'il  a  du. ||  courage 
assez)  de  chanter  tout  le  long  du  chemin,  ce  qu'il  faict; 
mais  souvent  avec  un  chant  fort  triste  et  lugubre,  et 
ainsi  l'emmènent  en  leur  pays  pour  le  faire  mourir , 
et  en  attendant  l'heure  de  sa  mort,  ils  luy  font  conti- 
nuellement festin  de  ce  qu'ils  peuuent  pour  l'engrais- 
ser, et  le  rendre  plus  fort  et  robuste  à  supporter  de 
plus  griefs  et  longs  tourmens ,  et  non  par  charité  et 
compassion,  excepté  aux  femmes,  filles  et  enfans,  les- 
quels ils  font  rarement  mourir;  ains  les  conseruent  et 

retiennent  pour  eux  ,  ou  pour  en  faire  des  presens  à 
d'autres,  qui  en  auroient  auparavant  perdu  des  leurs 
en  guerre  ,  et  font  estât  de  ces  subrogez  ,  autant  que 
s'ils  estoient  de  leurs  propres  enfans  ,  lesquels  estans 
paruenus  en  aage,  vont  aussi  courageusementen  guer- 
re contre  leurs  propres  parens,  et  ceux  de  leur  Nation, 
que  s'ils  estoient  naiz  ennemis  de  leur  propre  patrie, 
ce  qui  tesmoigne  le  peu  d'amour  des  enfans  enuers 
leurs  parens,  et  qu'ils  ne  font  estât  que  des  bien-faicts 
presens,  et  non  des  passez,  qui  est  vn  signe  de  mau- 
uais  naturel  :  et  de  cecy  ren  ay  veu  l'expérience  en 
plusieurs.  Que  s'ils  ne  peuuent  emmener  les  femmes 
et  enfans  qu'ils  ||  prennent  sur  les  ennemis,  ils  les  as-  214 
somment,  et  font  mourir  sur  les  lieux  mesmes  ,  et  en 
emportent  les  testes  ou  la  peau,  auec  la  cheuelure,  et 
encore  s'est-il  veu  (mais  peu  souuent)  qu'ayans  ame- 
né de  ces  femmes  et  filles  dans  leur  pays  ,  ils  en  ont 
faict  mourir  quelques -vnes  par  les  tourments ,  sans 
que  les  larmes  de  ce  pauvre  sexe ,  qu'i  1  a  pour  toute  def- 
fence,  les  ayent  pûesmouuoir  à  compassion  :  car  elles 
seules  pleurent,  et  non  les  hommes,  pour  aucun  tour- 
ment qu'on  leur  fasse  endurer,  depeur  d'estre  estimez 
effeminez ,  et  de  peu  de  courage  ,  bien  qu'ils  soient 
souvent  contraincts  deietter  de  hauts  cris,  que  la  force 
des  tourments  arrache  du  profond  de  leur  estomach. 
Il  est  quelques-fois  arrivé  qu'aucuns  de  leurs  enne- 
mis estans  poursuyuisde  prés,  se  sont  neantmoins  es- 
chappez  :  car  pour  amuser  celuy  qui  les  poursuit,  et 
se  donner  du  temps  pour  fuyr  et  le  deuancer,  ils  iettent 
leurs  colliers  de  Pourceleines  bien  loin  arrière  d'eux,  a- 
finque  si  l'avarice  commande  à  ses  poursuyvans  de 
les  aller  ramasser,  ils  peussenttousiours  gaignerlede- 

uant,  et  se  mettre  en  sauueté,  ce  qui  a  réussi  à  plu- 
2i5  sieurs  :  ieme  persuade  et  crois  ||  que  c'est  en  partie 
pourquoy  ils  portent  ordinairement  tous  leurs  plus 
beaux  colliers  et  matachias  en  guerre. 

Lorsqu'ils  ioignent  vn  ennemy,  et  qu'ils  n'ont  qu'à 
mettre  la  main  dessus ,  comme  nous  disons  entre- 
nous  :  Rends-toy,  eux  disent  Sakien  ,  c'est-à-dire ,  as- 
sied-toy,  ce  qu'il  faict,  s'il  n'ayme  mieux  se  faire  as- 
sommer sur  la  place,  ou  se  deffendreiusqu'à  la  mort, 
ce  qu'ils  ne  font  pas  souuent  en  ces  extremitez,  sous 
espérance  de  se  sauuer,  et  d'eschapper  avec  le  temps 
par  quelque  ruze.  Or  comme  il  y  a  de  l'ambition  à  qui 
aura  des  prisonniers,  cette  mesme  ambition  ou  l'en- 
uie  est  aussi  cause  quelques-fois  que  ces  prisonniers  se 
mettent  en  liberté  et  se  sauuent,  comme  l'exemple  sùy- 
uant  le  monstre. 

Deux  ou  trois  Hurons  se  voulans  attribuer  chacun 

un  prisonnier  Yroquois ,  et  ne  se  pouuans  accorder , 

ils  en  firent  iuge  leur  propre  prisonnier,  lequel  bien 

aduisé  se  seruit  de  l'occasion  et  dit  :  Vn  tel  m'a  pris, 

et  suis  son  prisonnier,  ce  qu'il  disoit  contre  la  vérité 

et  exprez  ,  pour  donner  un  iuste  mescontentement  à 

celuy  de  qui  il  estoit  vray  prisonnier  :  et  de  faict  in- 

216  digne  qu'vn  autre  auroit  iniustement  l'honneur  ||  qui 

luy  estoit  deu ,   parla  en  secret  la  nuict   suyuante 

au  prisonnier,  et  luy  dit  :  Tu  t'es  donné  et  adiugé  à 

vn  autre  qu'à  moy ,  qui  t'auois  pris  ,  c'est  pourquoy 

Tayme  mieux  te  donner  liberté ,  qu'il  aye  l'honneur 

qui  m'est  deu,  et  ainsi  le  deslians  le  fit  euader  et  fuyr 

secrettement. 

Arriuez  que  sont  les  prisonniers  en  leur  ville  ou 
village,  ils  leur  font  endurer  plusieurs  et  diuers  tour- 

mens,  aux  vnsplus,  et  aux  autres  moins,  selon  qu'il 
leur  plaist  :  et  tous  ces  genres  de  tourments  et  de 
morts  sont  si  cruels,  qu'il  ne  se  trouue  rien  de  plus 
inhumain  :  car  premièrement  ils  leur  arrachent  les 
ongles,  et  leur  coupent  les  trois  principaux  doigts, 
qui  servent  à  tirer  de  Tare  ,  et  puis  leur  leuent  ttute 
la  peau  de  la  teste  avec  la  cheuelure,  et  après  y  met- 
tent du  feu  et  des  cendres  chaudes,  ou  y  font  dégout- 
ter d'une  certaine  gomme  fondue,  ou  bien  se  conten- 
tent de  les  faire  marcher  tous  nuds  de  corps  et  des 
pieds,  au  trauers  d'vn  grand  nombre  de  feux  faicts 
exprez,  d'vn  bout  à  l'autre  d'vne  grande  Cabane ,  où 
tout  le  monde  qui  y  est  bordé  des  deux  costez,  tenans 
en  main  chacun  vn  tison  allumé,  luy  en  donnent  des- 
sus le  corps  en  passant,  ||  puis  après  auec  des  fers  217 
chauds  luy  donnent  encore  de  jartieres  à  l'entour  des 
jambes,  et  auec  des  haches  rouges  ils  luy  frottent  les 
cuisses  du  haut-en-bas,  et  ainsi  peu  à  peu  bruslent 
ce  pauure  misérable  :  et  pour  luy  augmenter  ses  tres- 
cuisantes  douleurs,  luyiettent  par-fois  de  l'eau  sur  le 
dos,  et  luy  mettent  du  feu  sur  les  extremitez  des  doigts, 
et  de  sa  partie  naturelle  ,  puis  leur  percent  les  bras 
prés  des  poignets  ,  et  auec  des  bastons  en  tirent  les 
nerfs,  et  les  arrachent  à  force,  et  nelespouuans  auoir 
les  couppent,  ce  qu'ils  endurent  auec  vne  constance 
incroyable,  chantans  cependant  auec  vn  chant  neant- 
moins  fort  triste  et  lugubre,  comme  i'aydict,  mille 
menaces  contre  ces  Bourreaux  et  contre  toute  cette 
Nation,  et  estant  prest  de  rendre  l'ame,  ils  le  mènent 
hors  de  la  Cabane  finir  sa  vie,  sur  un  eschauffaut 
dressé  exprez,  là  où  on  lui  couppe  la  teste,  puis  on  luy 
ouure  le  ventre,  et  là  tous  les  enfans  se  trouuent  pour 

auoir  quelque  petit  bout  de  boyau  qu'ils  pendent  au 
bout  d'vne  baguette  ,  et  le  portent  ainsi  en  triomphe 
par  toute  la  ville  ou  village  en  signe  de  victoire.  Le 

218  corps  ainsi  esuentré  et  accommodé,  on  le  faict  ||  cuire 
dans  une  grande  chaudière,  puis  on  le  mange  en  fes- 
tin, auec  liesse  et  resiouyssance,  comme  i'ay  dict  cy- 
deuant. 

Quand  les  Yroquois  ,  ou  autres  ennemis  ,  peuuent 
attrapper  de  nos  gens  ,  ils  leur  en  font  de  mesme  ,  et 
c'est  à  qui  fera  du  pis  à  son  ennemy  :  et  tel  va  pour 
prendre,  qui  est  souuent  pris  luy-mesme.  Les  Yro- 
quois ne  viennent  pas  pour  l'ordinaire  guerroyer  nos 
Hurons,  que  les  fueilles  ne  couurent  les  arbres,  pour 
pouuoir  plus  facilement  se  cacher ,  et  n'estre  descou- 
verts quand  ils  veulent  prendre  quelqu'vn  au  despour- 
ueu  :  ce  qu'ils  font  aysement,  en  tant  qu'il  y  a  quan- 
tité de  bois  dans  le  pays,  et  proche  la  pluspart  des  vil- 
lages :  que  s'ils  nous  eussent  pris  nous  autres  Reli- 
gieux, les  mesmes  tourments  nous  eussent  esté  appli- 
quez sinon  que  de  plus  ils  nous  eussent  arraché  la 
barbe  la  première,  comme  ils  firent  à  Bruslé,  le  Tru- 
chement qu'ils  pensoient  faire  mourir ,  et  lequel  fut 
miraculeusement  deliuré  par  la  vertu  de  VAgnus  Dei  > 
qu'il  portoit  pendu  à  son  col  :  car  comme  ils  luy  pen- 
soient arracher,  le  tonnerre  commença  adonner  auec 
tant  de  furies ,  d'esclairs  et  de  bruits  ,  qu'ils  en  creu- 

219  rent  estre  à  leur  dernière  iournée,  et  1 1  tous  espouuen- 
tez  le  laissèrent  aller,  craignans  eux-mesmes  de  périr, 
pour  auoir  voulu  faire  mourir  ce  Chrestien ,  et  luy 
oster  son  Reliquaire. 

Il  arriue  aussi  que  ces  prisonniers  s'eschappent  au- 
cunes-fois, spécialement  la  nuict,  au  temps  qu'on  les 

faict  promener  par-dessus  les  feux  ;  car  en  courans  sur 
ces  cuisans  et  tres-rigoureux  brasiers  ,  de  leurs  pieds 
ils  escartent  et  iettent  les  tisons,  cendres  et  charbons 
par  la  Cabane,  qui  rendent  après  une  telle  obscurité 
de  poudre  et  de  fumée,  qu'on  ne  s'entre-cognoist 
point  :  de  sorte  que  tous  sont  contraincts  de  gaigner  la 
porte,  et  de  sortir  dehors,  et  luy  aussi  parmy  la  foule, 
et  de  là  il  prend  l'essor,  et  s'en  va  :  et  s'il  ne  peut  en- 
core pour  lors,  il  se  cache  en  quelque  coin  à  l'escart , 
attendant  l'occasion  et  l'opportunité  de  s'enfuyr,  et  de 
gaigner  pays.  l'en  ay  veu  plusieurs  ainsi  échappez 
des  mains  de  leurs  ennemis ,  qui  pour  preuue  nous 
faisoient  voir  les  trois  doigts  principaux  de  la  main 
droicte  couppez. 

Il  n'y  a  presque  aucune  Nation  qui  n'ait  guerre  et 
débat  auec  quelqu'autre,  non  en  intention  d'en  pos- 
séder les  terres  et  conquérir  leur  pays,  ains  seulement 
pour  les  ||  exterminer  s'ils^pouuoient,  et  pour  se  ven-  220 
ger  de  quelque  petit  tort  ou  desplaisir,  qui  n'est  pas 
souuent  grand  chose;  mais  leur  mauvais  ordre  ,  et  le 
peu  de  police  qui  souffre  les  mauuais  Concitoyens 
impunis  ,  est  cause  de  tout  ce  mal  :  car  si  l'vn  d'en- 
tr'eux  aoffencé,  tué  ou  blessé  un  autre  de  leur  mesme 
Nation,  il  en  est  quitte  pour  vn  présent,  et  n'y  a  point 
de  chastiment  corporel  (pour  ce  qu'ils  ne  les  ont  point 
en  vsage  enuers  ceux  de  leur  Nation)  si  les  parens  du 
blessé  ou  decedé  n'en  prennent  eux-mesmes  la  ven- 
geance, ce  qui  arriue  peu  souuent  :  car  ils  ne  se  font, 
que  fort  rarement  tort  les  vnsaux  autres.  Mais  si  l'of- 
lensé  est  d'vne  autre  Nation,  alors  il  y  a  indubitable- 
ment guerre  déclarée  entre  les  deux  Nations,  si  celle 
de  l'homme  coulpable  ne  se  racheté  par  de  grands 

presens,  qu'elle  tire  et  exige  du  peuple  pour  la  partie 
offencée  :  et  ainsi  il  arriue  le  plus  souuent  que  par  la 
faute  d'vn  seul,  deux  peuples  entiers  se  font  vnetres- 
cruelle  guerre,  et  qu'ils  sont  tousiours  dans  vne  con- 
tinuelle crainte  d'estre  surpris  l'vn  de  l'autre,  particu- 
lièrement sur  les  frontières,  où  les  femmes  mesmes  ne 

221  peuuent  cultiuer  les  terres  et  faire  les  ||  bleds  qu'elles 
n'ayent  tousiours  auec  elles  vn  homme  ayant  les  ar- 
mes au  poing,  pour  les  conseruer  et  deffendre  de  quel- 
que mauuaise  aduenuë. 

A  ce  propos  des  offences  et  querelles,  et  auant  finir 
ce  discours,  pour  monstrer  qu'ils  sçauent  assez  bien 
procéder  en  conseil ,  et  vser  de  quelque  manière  de 
satisfaction  enuers  la  partie  plaignante  et  lezée,  ie  di- 
ray  ce  qui  nous  arriua  vn  iour  sur  ce  suiet.  Beau- 
coup de  Sauuages  nous  estans  venus  voir  en  nostre 
Cabane  (  selon  leur  coustume  iournaliere  )  vn  d'en- 
tr'eux,  sans  aucun  suiet,  voulut  donner  d'vn  gros  bas- 
ton  au  Père  Ioseph.  le  fus  m'en  plaindre  au  grand 
Capitaine,  et  luy  remonstray  ,  afin  que  la  chose  n'al- 
last  plus  auant,  qu'il  falloit  nécessairement  assembler 
vn  conseil  gênerai,  et  remonstier  à  ses  gens,  et  parti- 
culièrement à  tous  les  ieunes  hommes ,  que  nous  ne 
leur  faisions  aucun  tort  ny  desplaisir,  et  qu'ils  ne  de- 
uoient  pas  aussi  nous  en  faire,  puisque  nous  n'estions 
dans  leur  pays  que  pour  leur  propre  bien  et  salut, 
et  non  pour  aucune  enuie  de  leurs  Castors  et  Pelle- 
teries, comme  ils  ne  pouuoient  igncrer.  Il  fit  donc  as- 
sembler vn  conseil  gênerai  auquel  tous  assistèrent 

22.2  ||  excepté  celuyquiauoitvouludonnerlecoup  :  i'yfus 
aussi  appelé  ,  auec  le  Père  Nicolas ,  pendant  que  le 
Père  Ioseph  gardoit  nostre  Cabane. 

Le  grand  Capitaine  nous  fist  seoir  auprès  de  luy  , 
puis  ayant  imposé  silence,  il  s'addressa  à  nous,  et  nous 
dit ,  en  sorte  que  toute  l'assemblée  le  pouuoit  enten- 
dre :  Mes  Nepueux  ,  à  vostre  prière  et  requeste  i'ay 
faict  assembler  ce  conseil  gênerai ,  afin  de  vous  estre 
faict  droict  sur  les  plaintes  que  vous  m'auez  propo- 
sées; mais  d'autant  que  ces  gens-cy  sont  ignorans  du 
fait,  proposez  vous  mesme  ,  et  déclarez  hautement  en 
leur  présence  ce  qui  est  de  vos  griefs  ,  et  en  quoy  et 
comment  vous  auez  esté  offencés,  et  sur  ce  ie  feray  et 
bastiray  ma  harangue,  et  puis  nous  vous  ferons  iusti- 
ce.  Nous  ne  fusmes  pas  peu  estonnés  dés  le  commen- 
cement, de  la  prudence  et  sagesse  de  ce  Capitaine,  et 
comme  il  procéda  en  tout  sagement,  iusqu'à  la  fin  de 
sa  conclusion ,  qui  fust  fort  à  nostre  contentement  et 
édification. 

Nous  proposasmes  donc  nos  plaintes  ,  et  comme 
nous  auionc  quitté  vn  tres-bon  pays,  et  trauersé  tant 
de  mers  et  de  terres,  auec  infinis  dangers  et  mes-aises, 
pour  ||  leur  venir  enseigner  le  chemin  du  Paradis ,  et  223 
retirer  leurs  âmes  de  la  domination  de  Sathan  ,  qui 
les  entraisnoit  tous  après  leur  mort  dans  vne  abysme 
de  feu  sousterrain,  puis  pour  les  rendre  amis  et  com- 
me parens  des  François  ,  et  neantmoins  qu'il  y  en 
auoit  plusieurs  d'entr'eux  qui  nous  traictoient  mal , 
et  particulièrement  vn  tel  (que  ie  nommay)  qui  a  vou- 
lu tuer  nostre  frère  loseph.  Ayant  finy,  le  Capitaine 
harangua  vnlong  temps  sur  ces  plaintes,  leur  remon- 
strans  le  tort  qu'on  auroit  de  nous  offencer,  puis  que 
nous  ne  leur  rendions  aucun  desplaisir,  et  qu'au  con- 
traire nous  leur  procurions  et  desirions  du  bien  ,  non 
seulement  pour  cette  vie;  mais  aussi  pour  l'aduenir. 

K 

Nous  fusmes  priez  à  la  fin  d'excuser  la  faute  d'vn  par- 
ticulier, lequel  nousdeuions  tenir  seul  auec  eux,  pour 
vn  chien,  à  la  faute  duquel  les  autres  ne  trempoient 
point,  et  nous  dirent  pour  exemple,  que  desia  depuis 
peu,  vn  des  leurs  auoit  griefuement  blessé  vn  Algou- 
mequin  ,  en  ioûant  auec  luy,  et  qu'ils  s'estoient  ac- 
cordez sans  guerre,  par  le  moyen  de  quelque  présent, 
et  celuy-là  seul  tenu  pour  chien  et  meschant  qui  auoit 
224  faict  le  mal,  et  non  les  autres,  ||  qui  sont  bien  marris 
de  cetinconuenient. 

Ils  nous  firent  aussi  présent  [de  quelques  sacs  de 
bled  ,  que  nous  acceptasmes  et  fusmes  au  reste  fes- 
toyez de  toute  la  compagnie,  auec  mille  prières  d'ou- 
blier tous  le  passé,  et  demeurer  bons  amys  comme  au- 
parauant;  et  nous  coniurerent  encore  fort  instamment 
d'assister  tous  les  iours  à  leurs  festins  et  banquets,  aus- 
quels  ils  nous  feroient  manger  de  bonnes  Sagamités 
diuersement  préparées,  et  que  par  ce  moyen  nous  nous 
entretiendrions  mieux  par  ensemble  dans  une  bonne 
intelligence  de  bons  parens  et  bons  amys ,  et  que  de 
vérité  ils  nous  trouuoient  assez  pauurement  accom- 
modez et  nourris  dans  nostre  Cabane,  de  laquelle  ils 
eusent  bien  désiré  nous  retirer  pour  nous  mettre 
mieux  auec  eux  dans  leur  ville  ,  où  nous  n'aurions 
autre  soucy  que  de  prier  Dieu,  les  instruire,  et  nous 
resiouyr  honnestement  par  ensemble;  et  après  les 
auoir  remerciés,  chacun  prit  congé,  et  se  retira. 

||  De  la  croyance  et  foy  des  Sauuages,  du  Créateur,  et  comme  22  5 
ils  auoient  recours  à  nos  prières  en  leurs  nécessitez. 

Chapitre  XVIII. 


iceron  a  dict,  parlant  de  la  nature  des 
Dieux,  qu'il  n'y  a  gent  si  sauuage,  si  bru- 
tale ny  si  barbare,  qui  ne  soit  imbuë  de 
quelque  opinion  d'iceux.  Or  comme  il  y  a 
diuerses  Nations  et  Prouinces  barbares  ,  aussi  y  a-il 
diuersité  d'opinions  et  de  croyance,  pour  ce  que  cha- 
cune se  forge  vn  Dieu  à  sa  poste.  Ceux  qui  habitent 
vers  Miskou  et  le  port  Royal,  croyent  en  vn  certain 
esprit,  qu'ils  appellent  Cudoàagni,  et  disent  qu'il  parle 
souuent  à  eux,  et  leur  dict  le  temps  qu'il  doit  faire. 
Ils  disent  que  quand  il  se  courrouce  contr'eux,  il  leur 
iette  de  la  terre  aux  yeux.  Ils  croyent  aussi  quand  ils 
trespassent,  qu'ils  vont  es  Estoilles,  puis  vont  en  de 
beaux  champs  verts,  pleins  ||  de  beaux  arbres,  fleurs  226 
et  fruicts  tres-somptueux. 

Les  Souriquois  (à  ce  que  i'ay  appris)  croyent  véri- 
tablement qu'il  y  a  vn  Dieu  qui  a  tout  créé,  et  disent 
qu'après  qu'il  eut  faict  toutes  choses,  qu'il  prit  quan- 
tité de  flesches,  et  les  mit  en  terre,  d'où  sortirent 
hommes  et  femmes,  qui  ont  muliplié  au  monde  jus- 
qu'à présent.  En  suitte  de  quoy,  vn  François  de- 
manda à  vn  Sagamo,  s'il  ne  croyoit  point  qu'il  y  eust 
vn  autre  qu'vn  seul  Dieu  :  il  respondit,  que  leur 
croyance  estoit,  qu'il  y  auoit  vn  seul  Dieu  ,  vn  Fils, 
vne  Mère,  et  le  Soleil,  qui  estoient  quatre  ;  néant- 

moins  que  Dieu  estoit  par  dessus  tous  :  mais  que  le 
Fils  estoit  bon,  et  le  Soleil,  à  cause  du  bien  qu'ils  en 
receuoient  :  mais  la  Mère  ne  valoit  rien,  et  les  man- 
geoit,  et  que  le  Père  n'estoit  pas  trop  bon. 

Puis  dict  :  Anciennement,  il  y  eut  cinq  hommes 
qui  s'en  allèrent  vers  le  Soleil  couchant,  lesquels 
rencontrèrent  Dieu ,  qui  leur  demanda  :  Où  allez- 
vous?  Ils  respondirent  :  Nous  allons  chercher  nostre 
vie.  Dieu  leur  dit:  Vous  la  trouuerez  ici.  Ils  passèrent 
plus  outre,  sans  faire  estât  de  ce  que  Dieu  leur  auoit 
227  dit,  lequel  prit  vne  pier- 1|  re  et  en  toucha  deux,  qui 
furent  transmuez  en  pierre.  Et  il  demanda  derechef 
aux  trois  autres  :  Où  allez-vous?  et  ils  respondirent 
comme  à  la  première  fois  ;  et  Dieu  leur  dit  derechef  : 
Ne  passez  plus  outre,  vous  la  trouuerez  icy  ;  et  voyans 
qu'il  ne  leur  venoit  rien,  ils  passèrent  outre,  et  Dieu 
prit  deux  basions,  et  il  en  toucha  les  deux  premiers, 
qui  furent  transmuez  en  bastons,  et  le  cinquiesme 
s'arresta,  ne  voulant  passer  plus  outre.  Et  Dieu  luy 
demanda  derechef:  Où  vas-tu?  le  vay  chercher  ma 
vie.  Demeure,  et  tu  la  trouueras.  Il  s'arresta,  sans 
passer  plus  outre,  et  Dieu  luy  donna  de  la  viande,  et 
en  mangea.  Apres  auoir  faict  bonne  chère,  il  re- 
tourna auec  les  autres  Sauuages,  et  leur  raconta  tout 
ce  que  dessus. 

Ce  Sagamo  dit  et  raconta  encore  à  ce  François  cet 
autre  plaisant  discours.  Qu'vne  autre-fois  il  y  auoit 
vn  homme  qui  auoit  quantité  de  Tabac,  et  que  Dieu 
dist  à  cet  homme,  et  luy  demanda  où  estoit  son  pe- 
tunoir,  l'homme  le  prit,  et  le  donna  à  Dieu,  qui  pe- 
tuna  beaucoup,  et  après  auoir  bien  petuné,  il  le 
rompit  en  plusieurs  pièces;  et  l'homme  luy  demanda  : 

Pourquoy  as-tu  rompu  mon  petunoir,  tu  ||  vois  bien  228 
que  ie  n'en  ay  point  d'autre  ?  Et  Dieu  en  prit  vn  qu'il 
auoit  et  le  luy  donna,  luy  disant  :  En  voilà  vn 
que  ie  te  donne,  porte-le  à  ton  grand  Sagamo,  qu'il  le 
garde,  et  s'il  le  garde  bien,  il  ne  manquera  point  de 
chose  quelconque,  ny  tous  ses  compagnons.  Cet 
homme  prit  le  petunoir  qu'il  donna  à  son  grand  Sa- 
gamoy  et  durant  tout  le  temps  qu'il  l'eut,  les  Sau- 
uages  ne  manquèrent  de  rien  du  monde  :  mais  que 
du  depuis  ledit  Sagamo  auoit  perdu  ce  petunoir,  qui 
est  l'occasion  de  la  grande  famine  qu'ils  ont  quelques- 
fois  parmy-eux.  Voylà  pourquoy  ils  disent  que  Dieu 
n'est  pas  trop  bon,  et  ils  ont  raison,  puisque  ce  Dé- 
mon qui  leur  apparoist  en  guise  d'vn  Dieu,  est  vn 
esprit  de  malice,  qui  ne  s'estudie  qu'à  leur  ruyne  et 
perdition. 

La  croyance  en  gênerai  de  nos  Hurons  (bien  que 
très  mal  entendue  par  eux-mesmes,  et  en  parlent  fort 
diuersement;)  c'est  que  le  Créateur  qui  a  faict  tout 
ce  monde,  s'appelle  Yoscaha}et  en  Canadien Aiaouacan, 
lequel  a  encore  sa  Mere-grand',  nommée  Ataensiq  : 
leur  dire  qu'il  n'y  a  point  d'apparence  qu'vn  Dieu 
aye  vne  Mere-grand',  et  que  cela  se  contrarie,  ils  de- 
meurent sans  réplique,  comme  ||  à  tout  le  reste.  Ils  229 
disent  qu'ils  demeurent  fort  loin,  n'en  ayans  neant- 
moins  autre  marque  ou  preuue,  que  le  récit  qu'ils  al- 
lèguent leur  en  auoir  esté  fait  par  vn  Attiuoindaron,  qui 
leur  a  faict  croire  l'auoir  veu ,  et  la  marque  de  ses 
pieds  imprimée  sur  vne  roche  au  bordd'vne  riuiere, 
et  que  sa  maison  ou  cabane  est  faicte  comme  les 
leurs,  y  ayant  abondance  de  bled,  et  de  toute  autre 
chose  nécessaire   à  l'entretien  de  la  vie  humaine. 

Qu'il  semé  du  bled,  trauaille,  boit,  mange  et  dort 
comme  les  autres.  Que  tous  les  animaux  de  la  terre 
sont  à  luy  et  comme  ses  domestiques.  Que  de  sa 
nature  il  est  très- bon,  et  donne  accroissement  à  tout, 
et  que  tout  ce  qu'il  faict  est  bien  faict ,  et  nous  donne 
le  beau  temps,  et  toute  autre  chose  bonne  et  pros- 
père. Mais  à  l'opposite,  que  sa  Mere-grand'  est  mes- 
chante ,  et  qu'elle  gaste  souuent  tout  ce  que  son  petit 
Fils  a  faict  de  bien.  Que  quand  Yoscaha  est  vieil,  qu'il 
r'ajeunittoutàvn  instant,  et  deuient  comme  vn  ieune 
homme  de  vingt-cinq  à  trente  ans  ,  et  par  ainsi  qu'il 
ne  meurt  iamais ,  et  demeure  immortel,  bien  qu'il 
soit  vn  peu  suiect  aux  nécessitez  corporelles,  comme 
nous  autres. 
23o  ||  Or  il  faut  noter,  que  quand  on  vient  à  leur 
contredire  ou  contester  là-dessus ,  les  vns  s'excusent 
d'ignorance,  et  les  autres  s'enfuyent  de  honte,  et 
d'autres  qui  pensent  tenir  bon  s'embrouillent  incon- 
tinent, et  n'y  a  aucun  accord  ny  apparence  à  ce  qu'ils 
en  disent,  comme  nous  auons  souuent  veu  et  sceu  par 
expérience,  qui  faict  cognoistre  en  effect  qu'ils  ne  re- 
cognoissent  et  n'adorent  vrayement  aucune  Diuinité 
ny  Dieu,  duquel  ils  puissent  rendre  quelque  raison, 
et  que  nous  puissions  sçauoir  :  car  encore  que  plu- 
sieurs parlent  en  la  louange  de  leur  Yoscaha,  nous  en 
auons  oûy  d'autres  en  parler  auec  mespris  et  irreue- 
rence. 

Ils  ont  bien  quelque  respect  à  ces  esprits,  qu'ils 
appellent  Oki;  mais  ce  mot  Oki  signifie  aussi  bien  vn 
grand  Diable,  comme  vn  grand  Ange,  vn  esprit  fu- 
rieux et  demoniacle,  comme  vn  grand  esprit,  sage, 
sçauant  ou  inuentif,  qui  faict  ou  sçait  quelque  chose 

par-dessus  le  commun;  ainsi  nous  y  appelloient-ils 
souuent,  pour  ce  que  nous  sçauions  et  leur  ensei- 
gnions des  choses  qui  surpassoient  leur  esprit,  à  ce 
qu'ils  disoient.  Ils  appellent  aussi  Oki  leurs  Méde- 
cins et  Magiciens,  voire  mesmes  ||  leurs  fols,  furieux  23 1 
et  endiablez.  Nos  Canadiens  et  Montagnets  appellent 
aussi  les  leurs  Pirotois  et  Manitous,  qui  signifie  la 
mesme  chose  que  Oki  en  Huron. 

Ils  croyent  aussi  qu'il  y  a  de  certains  esprits  qui 
dominent  en  vn  lieu,  et  d'autres  en  vn  autre  :  les  vns 
aux  riuieres,  les  autres  aux  voyages,  aux  traites,  aux 
guerres,  aux  festins  et  maladies,  et  en  plusieurs  autres 
choses,  ausquels  ils  offrent  du  petun  ,  et  font  quel- 
ques sortes  de  prières  et  cérémonies,  pour  obtenir 
d'eux  ce  qu'ils  désirent.  Ils  m'ont  aussi  monstre  plu- 
sieurs puissans  rochers  sur  le  chemin  de  Kebec,  aus- 
quels ils  croyoient  résider  et  présider  vn  esprit ,  et 
entre  les  autres  ils  m'en  monstrerent  vn  à  quelque 
cent  cinquante  lieues  de  là,  qui  auoit  comme  vne 
teste,  et  les  deux  bras  esleuez  en  l'air,  et  au  ventre  ou 
milieu  de  ce  puissant  rocher,  il  y  auoit  vne  profonde 
cauerne  de  très-difficile  accez.  Ils  me  vouloient  per- 
suader et  faire  croire  à  toute  force,  auec  eux,  que  ce 
rocher  auoit  esté  vn  homme  mortel  comme  nous,  et 
qu'esleuant  les  bras  et  les  mains  en  haut,  il  s'estoit 
métamorphosé  en  cette  pierre,  et  deuenu  à  succession 
de  temps,  vn  si  puissant  rocher,  lequel  ils  ont  en  vé- 
nération, ||  et  luy  offrent  du  petun  en  passant  par  232 
deuant  auec  leurs  Canots,  non  toutes  les  fois,  mais 
quand  ils  doutent  que  leur  voyage  doiue  réussir,  et 
luy  offrant  ce  petun,  qu'ils  iettent  dans  l'eau  contre 
la  roche  mesme,  ils  luy  disent  :  Tiens,  prends  cou- 


—    IÔ2   — 

rage,  et  fay  que  nous  fassions   bon  voyage,  auec 
quelqu'autre  parole  que  ie  n'entends  point  :  et  le 
•Truchement,  duquel  nous  auons  parlé  au  chapirre 
précèdent,  nous  a  asseuré  d'auoir  fait  vne  fois  vne  pa- 
reille offrande  auec  eux  (dequoy  nous  le  tançasmes 
fort)  et  que  son  voyage  luy  fut  plus  profitable  qu'au- 
cun autre  qu'il  ait  iamais  faict  en  ces  pays -là.  C'est 
ainsi  que  le  Diable  les  amuse,  les  maintient  et  con- 
serue  dans  ses  filets,  et  en  des  superstitions  estranges, 
en  leur  prestans  ayde  et  faueur,  selon  la  croyance 
qu'ils  luy  ont  en  cecy,  comme  aux  autres  cérémonies 
et  sorceleries  que  leur  Oki  obserue,  et  leur  faict  ob- 
seruer,  pour  la  guerison  de  leurs  maladies,  et  autres 
nécessitez,  n'offrans  neantmoins  aucune  prière    ny 
offrande  à  leur  Yoscaha  (au  moins  que  nous  ayons 
sceu),  ains  seulement  à  ces  esprits  particuliers,  que 
ie  viens  de  dire,  selon  les  occasions. 
233      Ils   croyent  les  âmes  immortelles  :  et  ||  partans  de 
ce  corps,  qu'elles  s'en  vont  aussi -tost  dancer  et  se 
resiouyr  en  la  présence  à*  Yoscaha,  et  de  sa  Mere-grand' 
Ataensiq,  tenans  la  route  et  le  chemin  des  Estoilles, 
qu'ils  appellent  Aîiskein  andahateyy  le  chemin  des  âmes, 
que  nous  appelons  la  voye  lactée,  ou  Tescharpe  es- 
toilée,  et  les  simples  gens  le  chemin  de  sainct  Iac- 
ques.   Ils  disent  que    les    âmes  des  chiens   y  vont 
aussi,  tenans  la  route  de  certaines  estoilles,  qui  sont 
proches  voysines  du  chemin  des  âmes,  qu'ils  appellent 
Gagnenon  andahatey,  c'est  à  dire,  le  chemin  des  chiens, 
et  nous  disoient  que  ces  âmes,  bien  qu'immortelles, 
ont  encore  en  l'autre  vie  les  mesmes  nécessitez  du 
boire  et  du  manger,  de  se  vestir  et  labourer  les  terres, 
qu'elles  auoient  lors  qu'elles  estoient  encore  reues- 

tues  de  ce  corps  mortel.  C'est  pourquoy  ils  enterrent 
ou  enferment  auec  les  corps  des  deffuncts,  de  la  ga- 
lette, de  l'huile,  des  peaux,  haches,  chaudières  et 
autres  outils;  pour  à  celle  fin  que  les  âmes  de  leurs 
perents,  à  faute  de  tels  instrumens,  ne  demeurent 
pauures  et  nécessiteuses  en  l'autre  vie  :  car  ils  s'ima- 
ginent et  croyent  que  les  âmes  de  ces  chaudières, 
haches,  cousteaux,  et  tout  ce  qu'ils  leur  de-  J|  dient,  234 
particulièrement  à  la  grande  feste  des  Morts,  s'en 
vent  en  l'autre  vie  seruir  les  âmes  des  deffuncts, 
bien  que  le  corps  de  ces  peaux,  haches,  chaudières, 
et  de  toutes  les  autres  choses  dédiées  et  offertes,  de- 
meurent et  restent  dans  les  fosses  et  les  bières,  auec 
les  os  des  trespassez,  c'estoit  leur  ordinaire  response, 
lors  que  nous  leur  disions  que  les  souris  mangeoient 
l'huile  et  la  galette,  et  la  rouille  et  pourriture  les 
peaux,  haches  et  autres  instruments  qu'ils  enseuelis- 
soient  et  mettoient  auec  les  corps  de  leurs  parens  et 
amis  dans  le  tombeau. 

Entre  les  choses  que  nos  Hurons  ont  le  plus  ad- 
miré, en  les  instruisant,  estoit  qu'il  y  eust  vn  Paradis 
au  dessus  de  nous,  où  fussent  tous  les  bien-heureux 
auec  Dieu,  et  vn  Enfer  sousterrain,  où  estoient  tour- 
mentées auec  les  Diables  en  vn  abysme  de  feu,  toutes 
les  âmes  des  meschants,  et  celles  de  leurs  parens  et 
amis  deffuncts,  ensemblement  auec  celles  de  leurs 
ennemis,  pour  n'auoir  cogneu  ny  adoré  Dieu  nostre 
Créateur,  et  pour  auoir  meiné  vne  vie  si  mauuaise 
et  vescu  auec  tant  de  dissolution  et  de  vices.  Ils  ad- 
miroient  aussi  grandement  l'Escriture,  par  laquelle, 
ab-  Il  sent,  on  se  faict  entendre  où  l'on  veut;  et  te-  23  5 
nans  volontiers  nos  liures,  après  les  auoir  bien  con- 

templez,  et  admiré  les  images  et  les  lettres,  ils  s'amu- 
soient  à  en  compter  les  fueillets. 

Ces  pauures  gens  ayans  par  plusieurs  fois  expéri- 
menté le  secours  et  l'assistance  que  nous  leur  pro- 
mettions de  la  part  de  Dieu,  lors  qu'il  viuroient  en 
gens  de  bien,  et  dans  les  termes  que  leur  prescriuions  : 
Ils  auoient  souuent  recours  à  nos  prières,  soit,  ou 
pour  les  malades,  ou  pour  les  iniures  du  temps,  et 
aduoûoient  franchement  qu'elles  auoient  plus  d'effi- 
cace que  leurs  cérémonies,  coniurations  et  tous  les 
tintamarres  de  leurs  Médecins,  et  se  resiouyssoient 
de  nous  oûir  chanter  des  Hymnes  et  Pseaumes  à  leur 
intention,  pendant  lesquels  (s'ils  s'y  trouuoient  pre- 
sens)  ils  gardoient  estroictement  le  silence,  et  se  ren- 
doient  attentifs,  pour  le  moins  au  son  et  à  la  voix, 
qui  les  contentoit  fort.  S'ils  se  presentoient  à  la 
porte  de  nostre  Cabane,  nos  prières  commencées,  ils 
auoient  patience,  ou  s'en  retournoient  en  paix,  sça- 
chans  desia  que  nous  ne  deuions  pas  estre  diuertis 
d'vne  si  bonne  action,  et  que  d'entrer  par  importu- 
2  36  nité  estoit  chose  estimée  ||  inciuile,  mesme  entr'eux, 
et  vn  obstacle  aux  bons  effects  de  la  prière,  tellement 
qu'ils  nous  donnoient  du  temps  pour  prier  Dieu,  et 
pour  vacquer  en  paix  à  nos  offices  diuins.  Nous  ay- 
dant  en  cela  la  coustume  qu'ils  ont  de  n'admettre 
aucun  dans  leurs  Cabanes  lors  qu'ils  chantent  les 
malades,  ou  que  les  mots  d'vn  festin  ont  été  pro- 
noncez. 

Auoindaon,  grand  Capitaine  de  Quieunonascaran,  auoit 
tant  d'affection  pour  nous,  qu'il  nous  seruoit  comme 
de  Père  Syndiq  dans  le  pays,  et  nous  voyoit  aussi 
souuent  qu'il  croyoit  ne  nous  estre  point  importun, 

et  nous  trouuans  par-fois  à  genoûils  prians  Dieu, 
sans  dire  mot,  il  s'agenoûilloit  auprès  de  nous,  ioi- 
gnoit  les  mains,  et  ne  pouuant  d'auantage,  il  taschoit 
sérieusement  de  contrefaire  nos  gestes  et  postures, 
remuant  les  leures,  et  esleuant  les  mains  et  les  yeux 
au  Ciel,  et  y  perseueroit  iusques  à  la  fin  de  nos  Offi- 
ces, qui  estoient  assez  longues,  et  luy  aagéd'enuiron 
soixante  et  quinze  ans.  O  mon  Dieu,  que  cet  exemple 
deuroit  confondre  de  Chrestiens  !  et  que  nous  dira  ce 
bon  vieillard  Sauuage,  non  encore  baptisé,  au  iour 
du  jugement,  de  nous  ||  voir  plus  negligens  d'aymer  237 
et  seruir  vn  Dieu,  que  nous  cognoissons,  et  duquel 
nous  receuons  tant  de  grâces  tous  les  iours,  que  luy, 
qui  n'auoit  iamais  esté  instruit  que  dansl'escole  de  la 
Gentil ité,  et  ne  le  cognoissoit  encore  qu'au  trauers 
les  espaisses  ténèbres  de  son  ignorance:*  Mon  Dieu, 
resueillez  nos  tiédeurs,  et  nous  eschauffez  de  vostre 
diuin  amour.  Ce  bon  vieillard,  plein  d'amitié  et  de 
bonne  volonté,  s'offrit  encore  de  venir  coucher  auec 
moy  dans  nostre  Cabane,  lors  qu'en  l'absence  de  mes 
Confrères  i'y  restois  seul  la  nuict.  le  luy  demandois 
la  raison,  et  s'il  croyoit  m'obliger  en  cela,  il  me  di- 
soit  qu'il  apprehendoit  quelque  accident  pour  moy, 
particulièrement  en  ce  temps  que  les  Yroquois  es- 
toient entrez  dans  leurs  pays,  et  qu'ils  me  pourroient 
aysement  prendre,  ou  me  tuer  dans  nostre  Cabane, 
sans  pouuoir  estre  secouru  de  personne,  et  que  de  plus 
les  esprits  malins  qui  les  inquietoient  me  pourroient 
aussi  donner  de  la  frayeur,  s'ils  venoient  à  s'appa- 
roistre  à  moy,  ou  à  me  faire  entendre  de  leurs  voix. 
le  le  remerciois  de  sa  bonne  volonté,  et  l'asseurois 
que  ie  n'auois  aucune  appréhension,  ny  des  Yrcn 

2  38  quois,  ny  des  es- 1|  prits  malins,  et  que  ie  voulois  de- 
meurer seul  la  nuict  dans  nostre  Cabane,  en  silence, 
prières  et  oraisons.  Il  me  repliquoit  :  Mon  Nepueu, 
ie  ne  parleray  peint,  et  prieray  lESVsauec  toy,  laisse- 
moy  seulement  en  ta  compagnie  pour  cette  nuict, 
car  tu  nous  es  cher,  et  crains  qu'il  ne  t'arriue  du 
mal,  ou  en  effect,  ou  d'appréhension.  le  le  remerciois 
derechef,  et  le  renuoyoîs  au  bourg,  et  moy  ie  demeu- 
rois  seul  en  paix  et  tranquillité. 

Nous  baptizasmes  vne  femme  malade  en  nostre 
bourg,  qui  ressentit  et  tesmoigna  sensiblement  de 
grands effects  du  sainct  Baptesme  :  il  y  auoit  plusieurs 
iours  qu'elle  n'auoit  mangé,  estant  baptizée  aussi  tost 
l'appétit  luy  reuint,  comme  en  pleine  santé,  par  l'es- 
pace de  plusieurs  iours,  après  lesquels  elle  rendit  son 
ame  à  Dieu,  comme  pieusement  nous  pouuons  croire; 
elle  reperoit  souuent  à  son  mary,  que  lors  qu'on  la 
baptisoit,  qu'elle  ressentoit  en  son  ame  vne  si  douce 
et  suaue  consolation,  qu'elle  ne  pouuoit  s'empescher 
d'auoir  continuellement  les  yeux  esleuez  au  Ciel,  et 
eust  bien  voulu  qu'on  eust  peu  lui  réitérer  encore 
vne  autre  fois  le  sainct  Baptesme,  pour  pouuoir  res- 

239  sentir  derechef  cette  ||  consolation  intérieure,  et  la 
grande  grâce  et  faueur  que  ce  Sacrement  luy  auoit 
communiquée.  Son  mary,  nommé  Ongyata,  tres-con- 
tent  et  ioyeux,  nous  en  atousiours  esté  du  depuis  fort 
affectionné,  et  desiroit  encore  estre  faict  Chrestien, 
auec  beaucoup  d'autres;  mais  il  falloit  encore  vn  peu 
temporiser,  et  attendre  qu'ils  fussent  mieux  fondez 
en  la  cognoissance  et  croyance  d'vn  Iesus-Christ  cru- 
cifié pour  nous,  et  à  vne  vraye  résignation,  renon- 
ciation, abandonnement  et  mespris  de  toutes  leurs 

folles  cérémonies ,  et  en  la  hayne  de  tous  leurs  vices 
et  mauuai&s  habitudes  :  pource  que  ce  n'est  pas 
assez  d'estre  baptizé  pour  aller  en  Paradis  ;  mais  il 
faut  deplusviure  Chrestiennement,  et  dans  les  termes 
et  les  loix  que  Dieu  et  son  Eglise  nous  ont  prescrites  : 
autrement  il  n'y  a  qu'vn  Enfer  pour  les  mauuais,  et 
non  point  vn  Paradis.  Et  puis  ie  diray  auec  vérité, 
que  si  on  n'establit  des  Colonies  de  bons  et  vertueux 
Catholiques  dans  tous  ces  pays  Sauuages,  queiamais 
le  Christianisme  n'y  sera  bien  affermy,  encore  que 
des  Religieux  s'y  donnassent  toutes  les  peines  du 
monde  :  car  autre  chose  est  d'auoir  affaire  à  des 
peu-  y  pies  policez,  et  autre  chose  est  de  traiter  auec  240 
des  peuples  Sauuages,  qui  ont  plus  besoin  d'exemple 
d'vne  bonne  vie,  pour  s'y  mirer,  que  de  grand' 
Théologie  pour  s'instruire,  quoy  que  l'vn  et  l'autre 
soit  nécessaire.  Et  par  ainsi  nos  Pères  ont  faict  beau* 
coup  d'en  auoir  baptizé  plusieurs,  et  d'en  auoir  dis- 
posé vn  grand  nombre  à  la  foy  et  au  Christianisme. 
Et  puis  que  nous  sommes  sur  le  suiet  du  sainct 
Baptesme,  ie  ne  passeray  sous  silence,  qu'entre  plu- 
sieurs Sauuages  Canadiens,  que  nos  Pères  y  ont  bap- 
tisez, soit  de  ceux  qu'ils  ont  fait  conduire  en  France, 
ou  d'autres  qu'ils  ont  baptisez  et  retenus  sur  les  lieux, 
les  deux  derniers  méritent  de  vous  en  dire  quelque 
chose.  Le  Père  Ioseph  le  Caron,  Supérieur  de  nostre 
Conuent  de  sainct  Charles,  nourrissoit  et  esleuoit, 
pour  Dieu,  deux  petits  Sauuages  Canadiens,  l'vn  des- 
quels, fils  du  Canadien  que  nous  sur-nommons  le  Ca- 
det, après  avoir  esté  bien  instruit  en  la  foy  et  doctrine 
Chrestienne,  se  résolut  de  viureà  l'aduenir,  suyuant  la 
loi  que  nos  Pères  lui  auoient  enseignée ,  et  auec  ins- 

tance  demanda  [le  sainct  Baptesme  ;  mais  à  mesme 

241  temps  qu'il  eut  consenty  et  résolu  de  se  ||  faire  bapti- 
zer,  le  Diable  commença  de  le  tourmenter,  et  s'apparoi- 
stre  à  luy  en  diuerses  rencontres  :  de  sorte  qu'il  le 
pensa  vne  fois  estouffer ,  si  par  prières  à  Dieu,  Reli- 
quaires, et  par  eau  beniste  on  ne  luy  eust  bridé  son 
pouuoir  :  et  comme  on  luy  iettoit  de  cet'  eau ,  ce  pau- 
ure  petit  garçon  voyoit  ce  malin  esprit  s'enfuyr  d'vn 
autre  costé  et  monstroit  à  nos  Pères  l'endroict  et  le  lieu 
où  il  estoit,  et  disoit  asseurement  que  ce  malin  auoit 
bien  peur  de  cet'  eau  :  tant  y  a,  que  depuis  le  iour  de 
Pasques ,  que  le  Diable  l'assaillit  pour  la  première 
fois,  iusques  à  la  Pentecoste  qu'il  fut  baptizé,  ce  pau- 
ure  petit  Sauuage  fut  en  continuelle  peine  et  appré- 
hension, et  auec  larmes  supplioit  tousiours  nos  Pères 
de  le  vouloir  baptizer,  et  le  faire  quitte  de  ce  meschant 
ennemy,  duquel  ilreceuoit  tant  d'ennuys  et  d'effrois. 

Le  iour  de  son  Baptesme ,  nos  Religieux  firent  vn 
festin  à  tous  les  parens  du  petit  garçon  de  quantité 
de  pois,  de  prunes,  et  de  quelqu'autre  menestre, 
bouillies  et  cuites  ensemble  dans  vne  grande  chau- 
dière. Et  comme  le  Père  Joseph  leur  eut  faict  vne 
harangue   sur  la  cérémonie ,  vertu  et  nécessité  du 

242  sainct  Baptesme,  il  ||  arriva  à  quelques  iours  de  là, 
qu'vn  d'eux  venant  à  tomber  malade  ,  il  eut  si  peur 
de  mourir  sans  estre  baptizé,  qu'il  le  demanda  main- 
tes-fois, et  auec  très-grande  instance  :  si  que  se  voyant 
pressé  du  mal,  il  disoit  que  s'iln'estoit  baptizé,  qu'il 
en  imputeroit  la  faute  à  ceux  qui  luy  refusoient,  tel- 
lement qu'vn  de  nos  Religieux,  nommé  Frère  Ger- 
uais,  auec  l'aduis  de  tous  les  François  qui  se  trouue- 
rent  là  presens,  luy  conféra  le  sainct  Baptesme,  et  le 

mit  en  repos.  Il  s'est  monstre  du  depuis  si  feruent  ob- 
seruateur  de  ce  qui  luy  a  esté  enseigné,  qu'il  s'est  li- 
brement faict  quitte  de  toutes  les  bagatelles  et  supers- 
titions dont  le  Diable  les  amuse,  et  mesme  n'a  permis 
qu'aucun  de  leurs  Pirotois  fist  plus  aucune  diablerie 
autour  de  luy  comme  ils  auoient  accoustumé. 

Enuiron  les  mois  d'Auril  et  de  May  ,  les  pluyes 
furent  très-grandes,  et  presque  continuelles  (au  con- 
traire de  la  France,  qui  fut  fort  seiche  cette  année-là) 
de  sorte  que  les  Sauuages  croyoient  asseurement  que 
tous  leurs  bleds  deussent  estre  perdus  et  pourris ,  et 
dans  cette  affliction  ne  sçauoient  plus  à  qui  auoir  re- 
cours, sinon  à  nous  :  car  desia  toutes  leurs  cérémonies 
et  |]  superstitions  auoient  esté  faictes  etobseruées  sans  243 
aucun  profit.  Ils  tindrent  donc  conseil  entre  tous  les 
plus  anciens  ,  pour  aduiser  à  vn  dernier  et  salutaire 
remède,  qui  n'estoit  pas  vrayement  sauuage;  mais 
digne  d'vn  très-grand  esprit ,  et  esclairé  d'vne  nou- 
uelle  lumière  du  Ciel,  qui  estoit  de  faire  apporter  vn 
tonneau  d'escorce  de  médiocre  grandeur,  au  milieu 
de  la  Cabane  du  grand  Capitaine  où  se  tenoit  le  con- 
seil, et  d'arrester  entr'eux  que  tous  ceux  du  bourg , 
qui  auoient  vn  champ  de  bled  ensemencé  ,  en  appor- 
teraient là  une  escuellée  de  leur  Cabane,  et  ceux  qui 
auroient  deux  champs,  en  apporteroient  deuxescuel- 
lées  ,  et  ainsi  des  autres ,  puis  l'offriroient  et  dedie- 
roientà  l'vn  de  nous  trois,  pour  l'obliger  auec  les  deux 
autres  Confrères,  de  prier  Dieu  pour  eux.  Cela  estant 
faict,  ils  me  choisissent,  et  m'envoyent  prier  par  un 
nommé  Gienole,  d'aller  au  conseil,  pour  me  commu- 
niquer quelque  affaire  d'importance,  et  aussi  pour  re- 
cevoir vn  tonneau  de  bled  qu'ils  m'auoient  dédié.  Auec 

l'aduis  de  mes  Confrères  ie  m'y  en  allay,  et  m'assis  au 
conseil  auprès  du  grand  Capitaine  ,  lequel  me  dit  : 

244  Mon  Nepueu,  nous  t'auons  en- 1|  uoyé  quérir,  pour 
t'aduiser  que  si  les  pluyes  ne  cessent  bien-tost ,  nos 
bleds  seront  tous  perdus ,  et  toy  et  tes  Confrères  avec 
nous,  mourrons  tous  de  faim  ;  mais  comme  vous  estes 
gens  de  grand  esprit,  nous  auons  eu  recours  à  vous  , 
et  espérons  que  vous  obtiendrez  de  vostre  Père  qui  est 
au  Ciel,  quelque  remède  et  assistance  à  la  nécessité 
qui  nous  menace.  Vous  nousauez  tousiours  annoncé 
qu'il  estoit  tres-bon  ,  et  qu'il  estoit  le  Créateur ,  et 
auoit  tout  pouuoir  au  Ciel  et  en  la  terre;  si  ainsi  est 
qu'il  soit  tout-puissant  et  tres-bon  ,  et  qu'il  peut  ce 
qu'il  veut ,  il  peut  donc  nous  retirer  de  nos  misères , 
et  nous  donner  vn  temps  propre  et  bon  :  prie-le  donc, 
auec  tes  deux  autres  Confrères ,  de  faire  cesser  les 
pluyes,  et  le  mauuais  temps,  qui  nous  conduit  infailli- 
blement dans  la  famine  ,  s'il  continue  encore  quel- 
que temps,  et  nous  ne  te  serons  pas  ingrats  :  car  voylà 
desia  vn  tonneau  de  bled  que  nous  t'auons  dédié , 
en  attendant  mieux.  Son  discours  finy ,  et  ses  rai- 
sons déduites,  ie  luy  remonstray  que  tout  ce  que  nous 
leur  auions  dit  et  enseigné  estoit  tres-veritable  ,  mais 
qu'il  estoit  à  la  liberté  d'vnpere  d'exaucer  ou  reietter 

245  les  prières  de  son  enfant,  ||  et  que  pour  chastier,  ou 
faire  grâce  et  miséricorde  ,  il  estoit  tousiours  la  mes- 
me  bonté,  y  ayant  autant  d'amour  au  refus  qu'à  l'oc- 
troy;  et  luy  dis  pour  exemple  :  Voilà  deux  de  tes  pe- 
tits enfans,  Andaracouy  et  Aroussen,  quelques  fois  tu  leur 
donnes  ce  qu'ils  te  demandent,  et  d'autres  fois  non  ; 
que  si  tu  les  refuses  et  les  laisses  contristez  ,  ce  n'est 
pas  pour  hayne  que  tu  leur  portes,  ny  pour  mal  que 

tu  leur  vueilles;  ains  pour  ce  que  tu  iuges  mieux 
qu'eux  que  cela  ne  leur  est  pas  propre,  ou  que  ce  chas- 
timent  leur  est  nécessaire.  Ainsi  en  vse  Dieu  nostre 
Père  tres-sage,  enuers  nous  ses  petits  enfans  et  serui- 
teurs.  Ce  Capitaine  vn  peu  grossier,  en  matière  spi- 
rituelle, me  répliqua ,  et  dist  :  Mon  Nepueu  ,  il  n'y  a 
point  de  comparaison  de  vous  à  ces  petits  enfans  :  car 
n'ayans  point  d'esprit,  ils  font  souuent  de  folles  de- 
mandes, et  moi  qui  suis  père  sage,  et  de  beaucoup  d'es- 
prit, ie  les  exauce  ou  refuse  avec  raison.  Mais  pour 
vous ,  qui  estes  grandement  sages,  et  ne  demandez 
rien  inconsidérément,  et  qui  ne  soit  tres-bon  et  équi- 
table ,  vostre  Père  qui  est  au  Ciel ,  n'a  garde  de  vous 
esconduire  :  que  s'il  ne  vous  exauce,  et  que  nos  bleds 
viennent  à  pourrir,  ||  nous  croyrons  que  vous  n'estes  246 
pas  véritables,  et  que  Iesus  n'est  point  si  bon  ny  si 
puissant  que  vous  dites.  le  luy  repliquay  tout  ce  qui 
estoit  nécessaire  là-dessus,  et  luy  remis  en  mémoire 
quedesia  en  plusieurs  occasions  ils  auoient  expéri- 
menté le  secours  d'vn  Dieu  et  d'vn  Créateur,  si  bon 
et  pitoyable,  et  qu'il  les  assisteroit  encore  à  cette  pré- 
sente et  pressante  nécessité,  et  leurdonneroit  du  bled 
plus  que  suffisamment,  pourueu  qu'ils  nous  voulus- 
sent croire,  et  quittassent  leurs  vices  ,  et  que  si  Dieu 
les  chastioit  par-fois,  c'estoit  parce  qu'ils  estoient  tous- 
iours  vicieux,  et  ne  sortoient  point  de  leurs  mauuai- 
ses  habitudes,  et  que  s'ils  se  corrigeoient,  ils  luy  se- 
roient  agréables,  et  les  traiteroit  après  comme  ses  en- 
fants. 

Ce  bon  homme  prenant  goust  à  tout  ce  que  ie  luy 
disois,  me  dist  :  O  mon  Nepueu!  ie  veux  donc  estrç 

enfant  de  Dieu  ,  comme  toy.  le  luy  respondis  ,  tu 
n'en  es  point  encore  capable.  O  mon  Oncle  !  il  faut 
encore  vn  peu  attendre  que  tu  te  sois  corrigé  :  car  Dieu 
ne  veut  point  d'enfant  s'il  ne  renonce  aux  supersti- 
tions, et  qu'il  ne  se  contente  de  sa  propre  femme  sans 

247  aller  aux  autres,  et  si  tu  le  fais  nous  ||  te  baptizerons, 
et  après  ta  mort  ton  ame  s'en  ira  bien- heureuse  auec 
luy.  Le  conseil  acheué,  le  b!ed  fut  porté  en  nostre  Ca- 
bane,  et  m'y  en  retournay,  où  i'aduertis  mes  Con- 
frères de  tout  ce  qui  s'estoit  passé,  et  qu'il  falloit  sé- 
rieusement et  instamment  prier  Dieu  pour  ce  pauure 
peuple,  à  ce  qu'il  daignast  les  regarder  de  son  œil  de 
miséricorde,  et  leur  donnast  un  temps  propre  et  né- 
cessaire à  leurs  bleds ,  pour  de  là  les  faire  admirer  ses 
merueilles.  Mais  à  peine  eusmes-nous  commencé  nos 
petites  prières,  et  esté  processionnellement  à  l'entour 
de  nostre  petite  Cabane,  en  disans  les  Litanies,  et  au- 
tres prières  et  deuotions ,  que  nostre  Seigneur  très- 
bon  et  miséricordieux  fist  à  mesme  temps  cesser  les 
pluyes   :   tellement  que  le    Ciel  ,     qui   auparauant 
estoit  par  tout  couuert  de  nuées  obscures,  se  fist   se- 
rain ,  et  toutes  ces  nuées  se  ramassèrent  comme  vn 
globe  au  dessus  de  la  ville,  et  puis  tout  à.  coup  cela  se 
fondit  derrière  les  bois,  sans  qu'on  en  aperceust  ia- 
mais  tomber  vne  seule  goutte  d'eau  ;  et  ce  beau  temps 
dura  enuiron  trois  sepmaines,  au  grand  contentement, 
et  estonnement  et  admiration  des  Sauuages,  qui  sa- 

248  tisfaits  d'vne  telle  faueur  céleste,  nous  ||  en  restèrent 
fort  affectionnez,  auec  délibération  de  faire  passer  en 
conseil,  que  delà  enauant,ilsnousappelleroient  leurs 
Pères  spirituels,  qui  estoit  beaucoup  gaigné  sur  eux, 

et  suiet  à  nous  de  rendre  infinies  grâces  à  Dieu  ,  qui 
daigne  faire  voir  ses  merueilles  quand  il  luy  plaist,  et 
est  expédient  à  sa  gloire. 

Du  depuis  les Sauuages  nous  eurent  vne telle  croyan- 
ce, et  auoient  tant  d'opinions  de  nous,  que  cela  nous 
estoit  à  peine,  pour  ce  qu'ils  inferoient  delà  et  s'ima- 
ginoient  que  Dieu  ne  nous  esconduiroit  iamais  d'au- 
cune chose  que  luy  demandassions,  et  que  nous  pou- 
mons tourner  le  Ciel  et  la  terre  à  nostre  volonté  Cpar 
manière  de  dire;)  c'est  pourquoy  qu'il  leur  en  falloit 
faire  rabattre  de  beaucoup  ,  et  les  aduiser  que  Dieu 
ne  fait  pas  tousiours  miracle,  et  que  nous  n'estions 
pas  dignes  d'estre  tousiours  exaucez. 

Il  m'arriua  un  iour  qu'estant  allé  visiter  vn  Sau- 
uagedenos  meilleurs  amis,  grandement  bon  homme, 
et  d'vn  naturel  qui  sentoit  plustostson  bon  Chrcstien, 
que  non  pas  son  Sauvage  :  Comme  iediscourois  auec 
luy,  et  pensois  monstrer  nostre  cachet,  pour  luy  en 
faire  admirer  l'Image,  ||  qui  estoit  de  la  saincte  Vierge,  249 
vne  fille  subtilement  s'en  saisit ,  et  le  ietta  de  costé 
dans  les  cendres,  pensant  par  après  le  ramasser  pour 
elle.  I'estois  marry  que  ce  cachet  m'auoit  esté  ainsi 
pris  et  desrobé,  et  dis  à  cette  fille  que  ie  soupçonnois  : 
Tu  te  ris  et  te  mocques  à  présent  de  mon  cachet  que 
tu  as  desrobé;  mais  sçache,  que  s'il  ne  m'est  rendu, 
que  tu  pleureras  demain,  et  mourras  bien-tost  :  car 
Dieu  n'ayme  point  les  larrons,  et  les  chastie;  ce  que 
ie  disois  simplement,  et  pour  l'intimider  et  faire 
rendre  son  larrecin ,  comme  elle  fist  à  la  fin,  l'ayant 
moy-mesme  ramassé  du  lieu  où  elle  l'auoit  ietté.  Le 
lendemain  à  heure  de  dix  heures,  estant  retourné 
voir  mon  Sauuage,  ie  trouuay  cette  fille  toute  esplo- 


—  i74  — 

rée  et  malade,  auec  de  grands  vomissemens  qui  la 
tourmentaient  :  estonné  et  marry  de  la  voir  en  cet 
estât,  ie  m'informay  de  la  cause  de  son  mal,  et  de  ses 
pleurs,  l'on  me  dist  que  c'estoit  le  mal  que  ie  luy 
auois  prédit,  et  qu'elle  estoit  sur  le  poinct  de  se  faire 
reconduire  à  la  Nation  du  Petun,  d'où  elle  estoit, 
pour  ne  point  mourir  hors  de  son  pays  :  ie  la  consolay 
alors,  et  luy  dis  qu'elle  n'eust  plus  de  peur,  et  qu'elle 

2  5o  ne  mourroit  point  pour  ce  coup,  ]:  ny  n'en  seroit  pas 
d'auantage  malade,  puis  que  ce  cachet  auoit  esté  re- 
trouué  ;  mais  qu'elle  aduisast  vne  autre  fois  de  n'estre 
plus  meschante,  et  de  ne  plus  desrober,  puis  que  cela 
desplaisoit  au  bon  Iesvs;  et  alors  elle  me  demanda 
derechef  si  elle  n'en  mourroit  point ,  et  après  que  ie 
l'en  eus  asseurée,  elle  resta  entièrement  guérie  et 
consolée,  et  ne  parla  plus  de  s'en  retourner  en  son 
pays,  comme  elle  faisoit  auparauant,  et  vescut  plus 
sagement  à  l'aduenir. 

Comme  ils  estimoient  que  les  plus  grands  Capi- 
taines de  France  estoient  douez  d'vn  plus  grand  es- 
prit,  et  qu'ayans  vn  si  grand  esprit,  eux  seuls  pou- 
uoient  faire  les  choses  les  plus  difficiles  :  comme 
haches,  cousteaux,  chaudières  ,  etc.,  ils  inferoient  de 
là,  que  le  Roy  (comme  le  plus  grand  Capitaine  et 
le  chef  de  tous)  faisoit  les  plus  grandes  chaudières , 
et  nous  tenans  en  cette  qualité  de  Capitaines,  ils 
nous  en  presentoient  quelques-fois  à  r'accommoder, 
et  nous  supplioient  aussi  de  faire  pencher  en  bas 
les  oreilles  droictes  de  leurs  chiens,  et  de  les  ren- 
dre comme  celles  de  ceux  de  France  qu'ils  auoient 

2  5i  veus  à  Kebec  :  mais   ils   se   mesprenoient,  et  ||  nous 
supplioient  en  vain,  comme  de  nous  estre  impor- 

tans  d'aller  tuer  le  Tonnerre,  qu'ils  pensoient  estre 
vn  oyseau,  nous  demandans  si  les  François  en  man- 
geoient,  et  s'il  auoit  bien  de  la  graisse,  et  pourquoy 
il  faisoit  tant  de  bruit  :  mais  ie  leur  donnay  à  en- 
tendre (selon  ma  petite  capacité)  comme  et  en  quoy 
ils  se  trompoient,  et  qu'ils  ne  deuoient  penser  si  bas- 
sement des  choses;  dequoy  ils  restèrent  fort  contents 
et  aduoùoient  auec  vn  peu  de  honte  leur  trop  grande 
simplicité  et  ignorance. 

Les  Sauuages,  non  plus  que  beaucoup  de  simples 
gens,  ne  s'estoient  iamais  imaginé  que  la  terre  fust 
ronde  et  suspendue,  et  que  Ton  voyageast  à  l'entour 
du  monde,  et  qu'il  y  eust  des  Nations  au  dessous  de 
nous,  ny  mesme  que  le  Soleil  fîst  son  cours  à  l'en- 
tour :  mais  pensoient  que  la  terre  fust  percée,  et  que 
le  Soleil  entroit  par  ce  trou  quand  il  se  couchoit,  et  y 
demeuroit  caché  iusqu'au  lendemain  matin  qu'il 
sortoit  par  l'autre  extrémité,  et  neantmoins  ils  com- 
prenoient  bien  qu'il  estoit  plustost  nuict  en  quelques 
pays,  et  plustost  iour  en  d'autres  :  car  vn  Huron  ve- 
nant d'vn  long  voyage,  nous  dist  en  nostre  Cabane, 
qu'il  estoit  desia  nuict  en  la  con- 1|  trée  d'où  il  venoit,  252 
et  neantmoins  il  estoit  plein  Esté  aux  Hurons,  et 
pour  lors  enuiron  les  quatre  ou  cinq  heures  après 
midy  seulement. 

Des  cérémonies  qu'ils  obseruent  à  la  pesche. 
Chapitre  XIX. 


esireux  de  voir  les  cérémonies  et  façons 
ridicules  qu'ils  obseruent  à  la  pesche  du 
grand  poisson,  qu'ils  appellent  Assihendo, 
qui  est  vn  poisson  gros  comme  les  plus 
grandes  moluës,  mais  beaucoup  meilleur,  je  partis  de 
Quieunonascaran,  auec  le  Capitaine  Auoindaon,  au  mois 
d'Octobre,  et  nous  embarquasmes  sur  la  mer  douce 
dans  vn  petit  Canot,  moy  cinquiesme,  et  prismes  la 
route  du  costé  du  Nord,  où,  après  auoirlong  temps 
nauigé  et  aduancé  dans  la  mer,  nous  nous  arres- 
tasmes  et  prismes  terre  dans  vne  Isle  commode  pour 
la  pesche,  et  y  cabanasmes  proche  de  plusieurs  mes- 
nages  qui  s'y  estoient  desia  accommodez  pour  le 
2  53  mes-  ||  me  suiet  de  la  pesche.  Dés  le  soir  de  nostre 
arriuée,  on  fist  festin  de  deux  grands  poissons,  qui 
nous  auoient  esté  donnez  par  vn  des  amis  de  nostre 
Sauuage,  en  passant  deuantFIsle  où  il  peschoit  :  car 
la  coustume  est  entr'enx,  que  les  amis  se  visitans  les 
vns  les  autres  au  temps  de  la  pesche,  de  se  faire  des 
presens  mutuels  de  quelques  poissons.  Nostre  Ca- 
bane estant  dressée  à  l'Algoumequine,  chacun  y 
choisit  sa  place,  aux  quatre  coins  estoient  les  quatre 
principaux,  et  les  autres  en  suite,  arrangez,  les  vns 
ioignans  les  autres,  assez  pressez.  On  m'auoit  donné 
vn  coin  dés  le  commencement  ;  mais  au  mois  de  No- 
uembre,  qu'il  commence  à  faire  vn  peu  de  froid,  ie 

me  mis  plus  au  milieu,  pour  pouuoir  participer  à  la 
chaleur  des  deux  feux  que  nousauions,  et  ceday  mon 
coin  à  vn  autre.  Tous  les  soirs  on  portoit  les  rets  en- 
uiron  demye-lieuë,  ou  vne  lieuë  auant  dans  le  Lac, 
et  le  matin  à  la  poincte  du  iour  on  les  alloit  leuer,  et 
rapportoit-on  tousiours  quantité  de  bons  gros  pois- 
sons ;  comme  Assihendos,  Truites,  Esturgeons,  et 
autres  qu'ils  esuentroient ,  et  leur  ouuroient  le 
ventre  comme  Ton  faîct  aux  Moluës,  puis  les  esten- 
doient  sur  des  rat-  teliers  de  perches  dressez  exprez,  254 
pour  les  faire  seicher  au  Soleil  :  que  si  le  temps  in- 
commode, et  les  pluyes  empeschent  et  nuysent  à  la 
seicheresse  de  la  viande  ou  du  poisson,  on  les  faict 
boucaner  à  la  fumée  sur  des  clayes  ou  sur  des  per- 
ches, puis  on  serre  le  tout  dans  des  tonneaux,  de 
peur  des  chiens  et  des  souris,  et  cela  leur  sert  pour 
lestiner,  et  pour  donner  goust  a  leur  potage,  princi- 
palement en  temps  d'hyuer. 

Quelques  foison  reseruoit  des  plus  gros  et  gras  As= 
sihendos,  qu'ils  faisoient  fort  bouillir  et  consommer 
en  de  grandes  chaudières  pour  en  tirer  l'huile,  qu'ils 
amassoient  auec  vne  cueillier  par-dessus  le  bouillon, 
et  la  serroient  en  des  bouteilles  qui  ressembloient  à 
nos  calbasses  :  cette  huile  est  aussi  douce  et  agréable 
que  beurre  fraiz,  aussi  est-elle  tirée  d'vn  tres-bon 
poisson,  qui  est  incogneu  aux  Canadiens,  et  encore 
plus  içy,  Quand  la  pesche  est  bonne,  et  qu'il  y  a 
nombre  de  Cabanes,  on  ne  voit  que  festins  et  ban- 
quets mutuels  et  réciproques,  qu'ils  se  font  les  vns 
aux  autres,  et  se  resiouissent  de  fort-bonne  grâce 
par  ensemble,  sans  dissolution.  Les  festins  qui  se 
font  dans  les  villages  et  les  bourgs  sont  par-fois  bons; 

2  55  mais  ceux  qui  \\  se  font  à  la  pesche  et  à  la  chasse  sont 
les  meilleurs  de  tous. 

Ils  prennent  sur  tout  garde  de  ne  ietter  aucune 
arreste  de  poissson  dans  le  feu,  et  y  en  ayant  ietté  ils 
m'en  tancèrent  fort,  et  les  en  retirèrent  promptement, 
disans  que  ie  ne  faisois  pas  bien,  et  que  ie  serois 
cause  qu'ils  ne  prendroient  plus  rien;  pour  ce  qu'il  y 
auoit  de  certains  esprits,  ou  les  esprits  des  poissons 
mesmes,  desquels  on  brusloit  les  os,  qui  aduertiroient 
les  autres  poissons  de  ne  se  pas  laisser  prendre,  puis 
qu'on  brusloit  leurs  os.  Ils  ont  la  mesme  superstition 
à  la  chasse  du  Cerf,  de  l'Eslan,  et  des  autres  animaux, 
croyans  que  s'il  en  tomboit  de  la  graisse  dans  le  feu, 
ou  que  quelques  os  y  fussent  iettez,  qu'ils  n'en  pour- 
roient  plus  prendre.  Les  Canadiens  ont  aussi  cette 
coustume  de  tuer  tous  les  Eslans  qu'ils  peuuent  at- 
traper à  Ja  chasse,  craignans  qu'en  en  espargnant 
ou  en  hissant  aller  quelqu'vn,  il  n'allast  aduertir 
les  autres  de  fuyr  et  se  cacher  au  loin,  et  ainsi  en 
laissent  par-fois  pourrir  et  gaster  sur  la  terre,  quand 
ils  en  ont  desia  assez  pour  leur  prouision,  qui  leur 
feroient  bon  besoin  en  autre  temps,  pour  les  grandes 

2  56  disettes  qu'ils  souffrent  souuent ,  partieu-  ||  liere- 
ment  quand  les  neiges  sont  basses  auquel  temps  ils 
ne  peuuent,  que  très- difficilement,  attraper  la  beste, 
et  encore  en  danger  d'en  estre  enfoncé. 

Vn  iour,  comme  ie  pensois  brusler  au  feu  le  poil 
d'vn  Escureux,  qu'vn  Sauuage  m'auoit  donné,  ils  ne 
le  voulurent  point  .  souffrir ,  et  me  l'enuoyerent 
bru-ler  dehors,  à  cause  des  rets  qui  estoient  pour 
lors  dans  la  Cabane  :  disans  qu'autrement  elles  le 
diroient  aux   poissons.  le  leur  dis   que   les  rets  ne 

voyoient  goutte  ;  ils  me  respondirentque  si,  et  mesme 
qu'elles  entendoient  et  mangeoient.  Donne-leur  donc 
de  ta  Sagamité,  leur  dis-je.  Vn  autre  me  répliqua  : 
Ce  sont  les  poissons  qui  leur  donnent  à  manger,  et 
non  point  nous.  le  tançay  vne  fois  les  enfans  de  la 
Cabane,  pour  quelques  vilains  et  impertinents  dis- 
cours qu'ils  tenoient  :  il  arriua  que  le  lendemain 
matin  ils  prindrent  fort  peu  de  poisson,  ils  l'attri- 
buèrent à  cette  réprimande  qui  auoit  esté  rapportée 
par  les  rets  aux  poissons. 

Vn  soir,  que  nous  discourions  des  animaux  du 
pays ,  voulans  leur  faire  entendre  que  nous  auions 
en  France  des  lapins  et  levraux,  qu'ils  appellent 
Quieutonmalisia ,  ||  ie  leur  en  fis  voir  la  figure  par  le  257 
moyen  de  mes  doigts,  en  la  clairté  du  feu  qui  en  fai- 
soit  donner  l'ombrage  contre  la  Cabane  :  d'auenture 
et  par  hazard  on  prit  le  lendemain  matin,  du  poisson 
beaucoup  plus  qu'à  l'ordinaire,  ils  creurent  que  ces 
figures  en  auoient  esté  la  cause,  tant  ils  sont  simples, 
me  priant  au  reste  de  prendre  courage,  et  d'en  faire 
tous  les  soirs  de  mesme,  et  de  leur  apprendre,  ce  que 
ie  ne  voulus  point  faire,  pour  n'estre  cause  de  cette 
superstition,  et  pour  n'adhérer  à  leur  folie. 

En  chacune  des  Cabanes  de  la  Pesche,  il  y  a  ordi- 
nairement vn  Prédicateur  de  poisson,  qui  a  accous- 
tumé  de  faire  vn  sermon  aux  poissons,  s'ils  sont  ha- 
biles gens  ils  sont  fort  recherchez,  pource  qu'ils 
croyent  que  les  exhortations  d'vn  habile  homme  ont 
vn  grand  pouuoir  d  attirer  les  poissons  dans  leurs 
rets.  Celuy  que  nous  auions  s'estimoit  vn  des  pre- 
miers ,  aussi  le  faisoit  il  beau  voir  se  démener,  et  de 
la  langue  et  des  mans  quand  il  preschoit,  comme  il 

faisoit  tous  les  iours  après  souper,  après  auoir  imposé 
silence,  et  faict  ranger  vn  chacun  en  sa  place,  couché 

2  58  de  leur  long  sur  le  dos,  et  le  ventre  ||  en  haut  comme 
luy.  Son  Thème  estoit  :  Que  les  Hurons  ne  bruslent 
]  oint  les  os  des  poissons,  puis  il  poursuyuoit  en  suite 
auec  désaffections  non-pareilles,  exhortoit  les  pois 
sons,  les  coniuroit,  les  inuitoit  et  les  supplioit  de 
venir,  de  se  laisser  prendre,  et  d'auoir  bon  courage, 
et  de  ne  rien  craindre,  puis  que  c'estoit  pour  seruir  à 
de  leurs  amis,  qui  les  honorent,  et  ne  bruslent  point 
leurs  os.  Il  en  fit  aussi  vn  particulier  à  mon  inten- 
tion, par  le  commandement  du  Capitaine,  lequel  me 
disoit  après.  Hé  bien!  mon  Nepueu,  voylà-il  pas  qui 
est  bien?  Ouy,  mon  Oncle,  à  ce  que  tu  dis,  luy  res- 
pondis-ie  ;  mais  toy,  et  tous  vous  autres  Hurons,  auez 
bien  peu  de  iugement,  de  penser  que  les  poissons 
entendent  et  ont  l'intelligence  de  vos  sermons  et  de 
vos  discours. 

Pour  auoir  bonne  pesche  ils  bruslent  aussi  par- 
fois du  petun,  en  prononçans  de  certains  mots  que  ie 
n'entends  pas.  Ils  en  iettent  aussi  à  mesme  intention 
dans  Peau  à  de  certains  esprits  qu'ils  croyent  y  prési- 
der, ou  plustost  à  l'ame  de  l'eau  (car  ils  croyent  que 
toute  chose  matérielle  et  insensible  a  vne  ame  qui 
entend)  et  la  prient  à  leur  manière  accoustumée , 

259  d'auoir  bon  courage,  et  ||  faire  en  sorte  qu'ils  prennent 
bien  du  poisson. 

Nous  trouuasmes  dans  le  ventre  de  plusieurs  pois- 
sons, des  ains  faits  d'vn  morceau  de  bois,  accommo- 
dez auec  vn  os  qui  seruoit  de  crochet,  lié  fort  propre- 
ment auec  de  leur  chanvre  ;  mais  la  corde  trop  foible 
pour  tirer  à  bord  de  si  gros  poissons,  auoit  faict  perdre 

et  la  peine  et  les  ains  de  ceux  qui  les  auoient  iettez 
en  mer  :  car  véritablement  il  y  a  dans  cette  mer  douce 
des  Esturgeons,  Assihendos,  Truites  et  Brochets  si 
monstrueusement  grands,  qu'il  ne  s'en  voit  point 
ailleurs  de  plus  gros,  non  plus  que  de  plusieurs  autres 
espèces  de  poissons  qui  nous  sont  icy  incogneus.  Et 
cela  ne  nous  doit  estre  tiré  en  doute,  puis  que  ce 
grand  Lac,  ou  mer  douce  des  Hurons,  est  estimé 
auoir  trois  ou  quatre  cens  lieues  de  longueur,  de 
l'Orient  à  l'Occident,  et  enuiron  cinquante  de  large, 
contenant  vne  infinité  d'Isles,  ausquelles  les  Sau- 
uages  cabanent  quand  ils  vont  à  la  pesche ,  ou  en 
voyage  aux  autres  Nations  qui  bordent  cette  mer 
douce.  Nous  iettasmes  la  sonde  vers  nostre  bourg,  as- 
sez proche  de  terre  en  vn  cul-de-sac,  et  trouuasmes 
quarante-huict  ||  brasses  d'eau;  mais  il  n'est  pas  d'vne  260 
égale  profondeur  par  tout  :  car  il  l'est  plus  en  quelque 
lieu,,  et  moins  de  beaucoup  en  d'autre. 

Lors  qu'il  faisoit  grand  vent,  nos  Sauuages  ne  por- 
toient  point  leurs  rets  en  l'eau,  par  ce  qu'elle  s'esle- 
uoit  et  s'enfloit  alors  trop  puissamment,  et  en  temps 
d'vn  vent  médiocre,  ils  estoient  encore  tellement  agi- 
tez ,  que  c'estoit  assez  pour  me  faire  admirer,  et 
grandement  louer  Dieu  que  ces  pauures  gens  ne  pe- 
rissoient  point,  et  sortoient  auec  de  si  petits  Canots 
du  milieu  de  tant  d'ondes  et  de  vagues  furieuses,  que 
îe  contemplois  à  dessein  du  haut  d'vn  rocher,  où  ie 
me  retirois  seul  tous  les  iours,  ou  dans  l'espaisseur 
de  la  forest  pour  dire  mon  Office,  et  faire  mes  prières 
en  paix. 

Cette  Isle  estoit  assez  abondante  en  gibier,  Ou- 
tardes, Canards,  et  autres  oyseaux  de  riuiere  :  pour 

des  Escureux  il  y  en  auoit  telle  quantité,  de  Suisses, 
et  autres  communs,  qu'ils  endommageoient  grande- 
ment la  seicherie  du  poisson,  bien  qu'on  taschast  de 
les  en  chasser  par  la  voix,  le  bruit  des  mains,  et  à 
coups  de  flesches,  et  estans  saouls  ils  ne  faisoient  que 

26 1  ioûer  et  |]  courir  les  vns  après  les  autres,  soir  et  matin. 
Il  y  auoit  aussi  des  Perdrix,  vne  desquelles  s'en  vint 
vn  iour  tout  contre  moy  en  vn  coin  où  ie  disois  mon 
Office,  et  m'ayant  regardé  en  face  s'en  retourna  à  petit 
pas  comme  elle  estoit  venue,  faisant  la  roue  comme 
vn  petit  coq  d'Inde,  et  tournant  continuellement  la 
teste  en  arrière  ,  me  regardoit  et  contemploit  douce- 
ment sans  crainte,  aussi  ne  voulus-ie  point  l'espou- 
uenter  ny  mettre  la  main  dessus,  comme  ie  pouuois 
faire,  et  la  laissay  aller. 

Vn  mois  et  plus  s'estant  escoulé ,  et  le  grand  pois- 
son changeant  de  contrée,  il  fut  question  de  trousser 
bagage,  et  retourner  chacun  en  son  village  :  vn  matin 
que  l'on  pensoit  partir,  la  mer  se  trouua  fort  haute, 
et  les  Sauuages  rmides  n'osans  se  hazarder  dessus, 
me  vindrent  trouuer,  et  me  supplièrent  de  sortir  de 
la  Cabane  pour  voir  la  mer,  et  leur  dire  ce  qu'il  m'en 
sembloit,  et  ce  qu'il  estoit  question  de  faire;  pour  ce 
que  tous  les  Sauuages  ensemble  s'estoient  résolus  de 
faire  en  cela  tout  ce  que  ie  leur  dirois  et  conseillerais. 
I'auois  desia  veu  la  mer;  mais  pour  les  contenter  il 
me  fallut  derechef  sortir  dehors  ,  pour  considérer  s'il 

1 62  y  auoit  péril  de  s'embarquer  ||  ou  non.  O  bonté  infinie 
de  nostre  Seigneur,  il  me  semble  que  i'auois  la  foy 
au  double  que  ie  n'en  ay  pas  icy  !  le  leur  dis  :  Il  est 
vray  qu'il  y  a  à  présent  grand  danger  sur  mer;  mais 
que  personne  pourtant  ne  laisse  de  fretter  ses  Canots 

et  s'embarquer  :  car  en  peu  de  temps  les  vents  cesse- 
ront ,  et  la  mer  calmera  :  aussi-tost  dit,  aussi-tost 
faict ,  ma  voix  se  porte  par  toutes  les  Cabanes  de 
Flsle,  qu'il  falloit  s'embarquer,  et  que  ie  les  auois 
asseurez  de  la  bonace  prochaine.  Ce  qui  les  fist  telle- 
ment diligenter,  qu'ils  nous  deuancerent  tous,  et 
fusmes  les  derniers  à  desmarer.  A  peine  les  Canots 
furent-ils  en  mer,  que  les  vents  cessèrent,  et  la  mer 
calma  comme  vn  plancher,  iusques  à  nostre  desem- 
barquement et  arriuée  à  nostre  ville  de  Quieunonas- 
caran. 

Le  soir  que  nous  arriuasmes  au  port  de  cette  ville, 
il  estoit  près  de  trois  quarts  d'heure  de  nuict,  et  fai- 
soit  fort  obscur,  c'est  pourquoy  mes  Sauuages  y  ca- 
banerent  :  mais  pour  moy  i'aimay  mieux  m'en  aller 
seul  au  trauers  des  champs  et  des  bois  en  nostre  Ca- 
bane, qui  en  estoit  à  demye  lieuë  loin,  pour  y  voir 
promptement  mes  Confrères  ,  de  la  santé  desquels 
||  les  Sauuages  m'auoient  faict  fort  douter  :  maisie  les  263 
trouuay  en  très-bonne  disposition,  Dieu  mercy,  de 
quoy  ie  fus  fort  consolé,  et  eux  au  réciproque  furent 
fort  ayses  de  mon  retour  et  de  ma  santé,  et  me  firent 
festin  de  trois  petites  Citrouilles  cuittes  sous  la  cendre 
chaude,  et  d'vne  bonne  Sagamité,  que  ie  mangeay 
d'vn  grand  appétit ,  pour  n'auoir  pris  de  toute  la 
iournée  qu'vn  bien  peu  de  bouillon  fort  clair,  le  ma- 
tin auant  partir. 

De  la  santé  et  maladie  des  Sauuages, 
et  de  leurs  Médecins. 

Chapitre  XX. 


es  anciens  Egyptiens  auoient  accoustumé 
d'vser  de  vomitifs  pour  guérir  les  maladies 
du  corps,  et  de  sobriété  pour  se  conseruer 
en  santé  :  car  ils  tenoient  pour  maxime 
indubitable,  que  les  maladies  corporelles  ne  proce- 
doient  que  d'vne  trop  grande  abondance  et  superfluité 
d'humeurs,  et  par  conséquent  qu'il  n'y  auoit  aucun 
264  re-  Il  mede  meilleur  que  le  vomissement  et  la  sobriété. 
Nos  Sauuages  ont  bien  la  dance  et  la  sobriété,  auec 
les  vomitifs,  qui  leur  sont  vtiles  à  la  conseruation  de 
la  santé  ;  mais  ils  ont  encore  d'autres  preseruatifs 
desquels  ils  vsent  souuent  :  c'est  à  sçauoir,  les  estuues 
et  sueries,  par  lesquelles  ils  s'allègent,  et  preuiennent 
les  maladies  :  mais  ce  qui  ayde  encore  grandement  à 
leur  santé,  est  la  concorde  qu'ils  ont  entr'eux,  qu'ils 
n'ont  point  de  procez,  et  le  peu  de  soin  qu'ils  prennent 
pour  acquérir  les  commoditez  de  cette  vie,  pour  les- 
quelles nous  nous  tourmentons  tant  nous  autres 
Chrestiens,  qui  sommes  iustement  et  à  bon  droict 
repris  de  nostre  trop  grande  cupidité  et  insatiabiiité 
d'en  auoir,  par  leur  vie  douce,  et  la  tranquilité  de 
leur  esprit. 

Il  n'y  a  neantmoins  corps  si  bien  composé,  ny  na- 
turel si  bien  morigéné,  qu'il  ne  vienne  à  la  fin  à  se 
débiliter  ou  succomber  par  des  diuers  accidens  aus- 

quels  l'homme  est  suiet.  C'est  pourquoy  nos  pauures 
Sauuages,  pour  remédier  aux  maladies  ou  blesseures 
qui  leur  peuuent  arriuer,  ont  des  Médecins  et  mai  s  très 
des  cérémonies,  qu'ils  appellent  Oki  ,  ausquels  ils 
croyent  |]  fort,  pour  autant  qu'ils  sont  grands  Magi-  265 
ciens,  grands  Deuins  et  Inuocateurs  de  Diables  :  Ils 
leur  seruent  de  Médecins  et  Chirurgiens,  et  portent 
tousiours  auec  eux  vn  plein  sac  d'herbes  et  de  drogues 
pour  medeciner  les  malades  :  ils  ont  aussi  vn  Apothi- 
caire à  la  douzaine,  qui  les  suit  en  queue*  auec  ses 
drogues,  et  la  Tortue  qui  sert  à  la  chanterie,  et  ne 
sont  point  si  simples  qu'ils  n'en  sçachent  bien  faire 
accroire  au  menu  peuple  par  leurs  impostures,  pour 
se  mettre  en  crédit,  et  auoir  meilleure  part  aux  festins 
et  aux  présents. 

S'il  y  a  quelque  malade  dans  vn  village,  on  l'en- 
uoye  aussi  tost  quérir.  Il  faict  des  inuocations  à  son 
Démon,  il  souffle  la  partie  dolente,  il  y  faict  des  inci- 
sions, en  succe  le  mauuais  sang,  et  faict  tout  le  reste 
de  ses  inuentions,  n'oubliant  iamais,  s'il  le  peut  hon- 
nestement,  d'ordonner  tousiours  des  festins  et  récréa- 
tions pour  premier  appareil ,  afin  de  participer  luy- 
mesme  à  la  teste,  puis  s'en  retourne  auec  ses  presens. 
S'il  est  question  d'auoir  nouuelle  des  choses  absentes, 
après  auoir  interrogé  son  Démon,  il  rend  des  oracles; 
mais  ordinairement  douteux ,  et  bien  souuent  faux, 
||  mais  aussi  quelques-fois  véritables  :  car  le  Diable  266 
parmy  ses  mensonges,  leur  dict  quelque  vérité. 

Vn  honneste  Gentil-homme  de  nos  amis,  nommé 
le  sieur  du  Vernet,  qui  a  demeuré  auec  nous  au  pays 
des  Hurons,  nous  diet  vn  iour,  que  comme  il  estoit 
dans  la  Cabane  d'vne  Sauuagesse  vers  le  Brésil,  qu'vn 

Démon  vint  frapper  trois  grands  coups  sur  la  couuer- 
lure  de  la  Cabane,  et  que  la  Sauuagesse  qui  cogneut 
que  c'estoit  son  Démon,  entra  aussi-tost  dans  sa  petite 
tour  d'escorce,  où  elle  auoit  accoustumé  de  receuoir 
ses  oracles,  et  entendre  les  discours  de  ce  malin  esprit. 
Ce  bon  Gentil-homme  preste  l'oreille,  et  esccute  le 
Colloque,  et  entendit  le  Diable  qui  se  plaignoit  gran- 
dement à  elle ,  qu'il  estoit  fort  las  et  fatigué ,  et  qu'il 
venoit  de  fort  loin  guérir  des  malades,  et  que  l'amitié 
particulière  qu'il  auoit  pour  elle,  l'auoit  obligé  de  la 
venir  voir  ainsi  lassé ,  puis  pour  l'aduertir  qu'il  y 
auoit  trois  Nauires  François  en  mer  qui  arriueroient 
bien-tost,  ce  qui  fut  trouué  véritable  :  car  à  trois  ou 
quatre  iours  de  là ,  les  Nauires  arriuerent ,  et  après 
que  la  Sauuagesse  l'eut  remercié,  et  faict  ses  de- 
mandes, le  Démon  s'en  retourna. 
267  II  Vn  de  nos  François  estant  tombé  malade  en  la 
Nation  du  Petun  ,  ses  compagnons  qui  s'en  alloient 
à  la  Nation  Neutre,  le  laissèrent  là ,  en  la  garde  d'vn 
Sauuage,  auquel  ils  dirent  :  Si  cettuy  nostre  compa- 
gnon meurt,  tu  n'as  qu'à  le  despoûiller  de  sa  robbe, 
faire  vne  fosse,  et  l'enterrer  dedans.  Ce  bon  Sauuage 
demeura  tellement  scandalisé  du  peu  d'estat  que  ces 
François  faisoient  de  leur  compatriote,  qu'il  s'en  plai- 
gnit par  tout,  disant  qu'ils  estoient  des  chiens,  de 
laisser  et  abandoner  ainsi  leur  compagnon  malade,  et 
de  conseiller  encore  qu'on  l'enterrast  nud,  s'il  venoit 
à  mourir.  le  ne  feray  Jamais  cette  iniure  à  vn  corps 
mort,  bien  qu'estranger,  disoit-il;  et  me  despoûille- 
rois  plustost  de  ma  robbe  pour  le  couurir,  que  de  luy 
oster  la  sienne. 

L'hoste  de  ce  pauure  garçon  sçachant  sa  maladie, 

part  aussitost  de  Quieuindohain,  d'où  il  estoit,  pour 
l'aller  quérir,  et  assisté  de  ce  Sauuage  qui  l'auoit  en 
garde,  l'apportèrent  sur  leur  dos  iusques  dans  sa  Ca- 
bane, où  enfin  il  mourut,  après  auoir  esté  confessé 
par  le  Père  Ioseph,  et  fut  enterré  en  vn  lieu  particu- 
lier le  plus  honorablement,  et  auec  le  plus  de  céré- 
monies ||  Ecclésiastiques  qu'il  nous  fut  possible,  de-  268 
quoy  les  Sauuages  restèrent  fort  édifiez,  et  assistèrent 
eux  mesmes  au  ccnuoy  avec  nos  François,  qui  s'y 
estoient  trouués  auec  leurs  armes.  Les  femmes  et 
filles  ne  manquèrent  pas  non  plus  en  leurs  pleurs 
accoustumez,  suyuant  l'ordonnance  du  Capitaine,  et 
du  Médecin  ou  Magicien  des  malades,  lequel  neant- 
moins  on  ne  souffrit  point  approcher  de  ce  pauure 
garçon  pour  faire  ses  inuentions  et  follies  ordinaires  : 
bien  n'eust-on  pas  refusé  quelque  bon  remède  natu- 
rel, s'il  en  eust  eu  de  propre  à  la  maladie. 

Je  me  suis  informé  d'eux,  des  principales  plantes 
et  racines  desquelles  ils  se  seruent  pour  guérir  leurs 
maladies;  mais  entre  toutes  les  autres  ils  font  estât  de 
celle  appelée  Oscar,  qui  faict  merueille  contre  toutes 
sortes  de  playes ,  vlceres,  et  autres  incommoditez. 
Ils  en  ont  aussi  d'autres  très -venimeuses,  qu'ils  ap- 
pellent Ondachiera,  c'est  pourquoy  qu'il  s'en  faut  don- 
ner garde,  et  ne  se  point  hazarder  d'y  manger  d'au- 
cune sorte  de  racine ,  que  l'on  ne  les  cognoisse,  et 
qu'on  ne  sçache  leurs  effects  et  leurs  vertus,  de  peur 
des  accidents  inopinez. 

y  Nous  eusmes  vn  iour  vne  grande  appréhension  269 
d'vn  François,  qui  pour  en  auoir  mangé  d'vne,  de- 
uint  tout  en  vn  instant  grandement  malade,  et  pasle 
comme  la  mort,  il  fut  neantmoins  guery  par  des  va- 

mitifs  que  les  Sauuages  luy  firent  aualler.  Il  nous 
arriua  encore  une  autre  seconde  appréhension,  qui  se 
tourna  par  après  en  risée  :  ce  fut  que  certains  petits 
Sauuages  ayansdes  racines  nommées  Ooxrat,  qui  res- 
semblent à  vn  petit  naueau,  ou  à  vne  chastaigne  pe- 
lée, qu'ils  venoient  d'arracher  pour  porter  en  leurs 
Cabanes  :  vn  ieune  garçon  François  qui  demeuroit 
auec  nous,  leur  en  ayant  demandé,  et  mangé  vne  ou 
deux,  et  trouué  au  commencement  d'vn  goust  assez 
agréable,  il  sentit  peu  après  tant  de  douleur  dans  la 
bouche,  comme  d'vn  feu  tres-cuisant  et  picquant, 
auec  grande  quantité  d'humeurs  et  de  phlegmes  qui 
luy  distilloient  continuellement  de  la  bouche ,  qu'il 
en  pensoit  estre  à  mourir  :  et  en  effect ,  nous  n'en 
sçauions  que  penser,  ignorans  la  cause  de  cet  acci- 
dent, et  craignions  qu'il  eust  mangé  de  quelque  ra- 
cine venimeuse  :  mais  en  ayant  communiqué,  et  de- 
mandé l'aduis  des  Sauuages,  ils  se  firent  apporter  le 
270  reste  des  racines  pour  ||  voir  que  c'estoit,  et  les  ayans 
veiies  et  recogneûes,  ils  se  prirent  à  rire,  disans  qu'il 
n'y  auoit  aucun  danger  ny  crainte  de  mal;  mais 
plustost  du  bien,  n'estoient  ces  poignantes  et  par  trop 
cuisantes  douleurs  de  la  bouche.  Ils  se  seruent  de  ces 
racines  pour  purger  les  phlegmes  et  humiditez  du 
cerueau  des  vieilles  gens,  et  pour  esclaircir  la  face  : 
mais  pour  euiter  ce  cuisant  mal,  ils  les  font  premiè- 
rement cuire  sous  les  cendres  chaudes,  puis  les  man- 
gent, sans  en  ressentir  après  aucune  douleur,  et  cela 
leur  faict  tous  les  biens  du  monde,  et  suis  marry  de 
n'en  auoir  apporté  par-deçà,  pour  Testât  que  ie  croy 
qu'on  en  eust  faict.  Ondict  aussi  que  nosMontagnais 
et  Canadiens  ont  un  arbre  appelé  Annedda,  d'vne  ad- 

mirable  vertu;  ils  pillent  l'escorce  et  les  feuilles  de 
cet  arbre,  puis  font  bouillir  le  tout  en  eauë,  et  la  boi- 
uent  de  deus  iours  l'vn,  et  mettent  le  marc  sur  les 
jambes  enflées  et  malades,  et  s'en  trouuent  bien  tost 
guéris,  comme  de  toutes  autres  sortes  de  maladies 
intérieures  et  extérieures. 

Pour  se  rendre  plus  souples  et  dispos  à  la  course, 
et  pour  purger  les  mauuaises  humeurs  des  parties 
enflées,  nos  Hurons  |  s'incisent  et  decouppent  le  271 
gras  des  iambes,  auec  de  petites  pierres  trenchantes, 
desquelles  ils  tirent  enco  e  du  sang  de  leurs  bras, 
pour  reioindre  et  coler  leurs  pippes  ou  petunoirs  de 
terre  rompus,  qui  est  vne  très-bonne  inuention,  et 
vn  secret  d'autant  plus  admirable,  que  les  pièces  re- 
colées  de  ce  sang  sont  après  plus  fortes  qu'elles  n'es- 
toient  auparavant.  Tadmirois  aussi  de  les  voir  eux- 
mesmes  brusler  par  plaisir  de  la  moelle  de  sureau 
sur  leurs  bras  nuds,  et  l'y  laissoient  consommer  et 
esteindre  :  de  sorte  que  les  playes,  marques  et  cica- 
trices y  demeuroient  imprimées  pour  tousiours. 

Quand  quelqu'vn  veut  faire  suerie,  qui  est  le  re- 
mède le  plus  propre  et  le  plus  commun  qu'ils  ayent, 
pour  se  conseruer  en  santé,  preuenir  les  maladies,  et 
leur  coupper  chemin,  il  appelle  plusieurs  de  ses  amis 
pour  suer  avec  luy  :  car  luy  seul  ne  le  pourroit  pas 
aysement  faire.  Il  font  donc  rougir  quantité  de  cail- 
loux dans  vn  grand  feu,  puis  les  en  retirent  et  met- 
tent en  vn  monceau  au  milieu  de  la  Cabane,  ou  la 
part  qu'ils  désirent  dresser  leur  suerie,  (carestanspar 
les  champs  en  voyage,  ils  en  vsentquelques-fois)puis 
dressent  tout  à  j|  l'entour  des  bastons  fichez  en  terre,  272 
à  la  hauteur  de  la  ceinture,  et  plus,  repliez,  par  des- 

sus,  en  façon  d'vne  table  ronde,  laissans  entre  les 
pierres  et  les  bastons  une  espace  suffisante  pour  con- 
tenir les  hommes  nuds  qui  doivent  suer,  les  vns 
ioignans  les  autres ,  bien  serrez  et  pressez  tout  à 
l'entour  du  monceau  de  pierres  assis  contre  terre,  et 
les  genoûils  esleuez  au  deuant  de  leur  estomach  :  y 
estans  on  couure  toute  la  suerie  par  dessus  et  à  l'en- 
tour, auec  de  leurs  grandes  escorces,  et  des  peaux  en 
quantité  :  de  sorte  qu'il  ne  peut  sortir  aucune  cha- 
leur ny  air  de  l'estuue;  et  pour  s'eschauffer  encore 
d'auantage,  et  s'exciter  à  suer,  l'vn  d'eux  chante,  et 
les  autres  disent  et  répètent  continuellement  avec 
force  et  véhémence  (comme  en  leurs  dances,)  Het, 
het,  het,  et  n'en  pouuans  plus  de  chaleur,  ils  se  font 
donner  vn  peu  d'air,  en  ostant  quelque  peau  de  des- 
sus, et  par-fois  ils  boiuent  encore  de  grandes  potées 
d'eau  froide,  et  puis  se  font  recouurir,  et  ayans  sué 
suffisamment,  ils  sortent,  et  se  vont  ieter  à  Teau,  s'ils 
sont  proches  de  quelque  riuiere;  sinon,  ils  se  lauent 
d'eau  froide ,  et  puis  festinent  :  car  pendant  qu'ils 
273  suent,  la  chaudière  est  sur  le  feu,  et  pour||auoir 
bonne  suerie,  ils  y  bruslent  par-fois  du  petun, 
comme  en  sacrifice  et  offrande  ;i'ay  veu  quelques-vns 
de  nos  François  en  de  ces  sueries  auec  les  Sauuages, 
et  m'estonnois  comme  ils  la  vouloient  et  pouuoient 
supporter,  et  que  l'honnesteté  ne  gaignoit  sur  eux 
de  s'en  abstenir. 

Il  arriue  aucunes-fois  que  le  Médecin  ordonne  à 
quelqu'vn  de  leurs  malades  de  sortir  du  bourg,  et  de 
s'aller  cabaner  dans  les  bois,  ou  en  quelqu'autre  lieu 
escarté,  pour  luy  obseruer  là,  pendant  la  nuict,  ses 
diaboliques  inuentions,  et  ne  sçay  pour  quel  autre 

suiet  il  le  feroit,  puis  que  pour  l'ordinaire  cela  ne  se 
practique  point  que  pour  ceux  qui  sont  entachez  de 
maladie  sale  ou  dangereuse,  lesquels  on  contrainct 
seuls,  et  non  les  autres,  de  se  séparer  du  commun 
iusques  à  entière  guerison,  qui  est  vne  coustume  et 
ordonnance  louable  et  très-bonne,  et  qui  mesme  de- 
uroit  estre  obseruée  en  tout  pays. 

A  ce  propos  et  pour  confirmation,  ie  diray,  que 
comme  ie  me  promenois  vn  iour  seul,  dans  les  bois 
de  la  petite  Nation  des  Quieunontateronons,  i'apper- 
ceu  vn  peu  de  fumée,  et  désireux  de  voir  que  c'estoit, 
i'aduançay,  et  tiray  celle  part,  où  ||  ie  trouuay  vne  274 
Cabane  ronde,  faicte  en  façon  d'vne  Tourelle  ou  Py- 
ramide haute  esleuée,  ayant  au  faiste  vn  trou  ou 
souspiral  par  où  sortoit  la  fumée  :  non  content,  i'ou- 
uris  doucement  la  petite  porte  de  la  Cabane  pour 
sçauoir  ce  qui  estoit  dedans,  et  trouuay  vn  homme 
seul  estendu  de  son  long  auprès  d'vn  petit  feu  :  ie 
m'informay  de  luy  pourquoy  il  estoit  ainsi  séquestré 
du  village,  et  de  la  cause  qu'il  se  deùilloit;  il  me  res- 
pondit,  moitié  en  Huron  et  moitié  en  Algoumequin, 
que  c'estoit  pour  vn  mal  qu'il  avoit  aux  parties  natu- 
relles, qui  le  tourmentoit  fort,  et  duquel  il  n'esp-eroit 
que  la  mort,  et  que  pour  de  semblables  maladies  ils 
auoient  accoustumé  entr'eux,  de  séparer  et  esloigner 
du  commun  ceux  qui  en  estoient  attaincts,  de  peur 
de  gaster  les  autres  par  la  fréquentation ,  et  neant- 
moins  qu'on  luy  apportoit  ses  petites  nécessitez  et 
partie  de  ce  qui  luy  faisoit  besoin,  ses  parens  et  amis 
ne  pouuans  pas  d'auantage  pour  lors,  à  cause  de  leur 
pauureté.  I'avois  beaucoup  de  compassion  pour  luy; 
mais  cela  ne  luy  seruoit  que  d'vn  peu  de  [diuertisse- 

ment  et  de  consolation  en  ce  petit  espace  de  temps 
que  ie  fus  auprès  de  luy  :  car  de  luy  donner  quel- 

275  II  que  nourriture  ou  rafraischissement,  il  estoit  hors 
de  mon  pouuoir,  puis  que  i'estois  moy-mesme  dans 
vne  grande  nécessité. 

Le  Truchement  des  Honqueronons  me  dist  vn 
iour,  que  comme  ils  furent  vn  long  temps  pendant 
l'hyuer,  sans  auoir  de  quoy  manger  autre  chose  que 
du  petun,  et  quelque  escorce  d'arbre,  qu'il  en  deuint 
tellement  foible  et  débile,  qu'il  en  pensa  estre  au 
mourir,  et  que  ses  Sauuages  le  voyans  en  cet  estât, 
touchez  et  esmeus  de  compassion ,  luy  demandèrent 
s'il  vouloit  qu'on  l'acheuast,  pour  le  deliurer  des 
peines  et  langueurs  qu'il  souffroit,  puis  qu'aussi  bien 
faudroit-il  qu'il  mourust  misérablement  par  les 
champs,  ne  pouuant  plus  suyure  les  troupes  :  mais 
il  fut  d'aduis  qu'il  valoit  mieux  languir  et  espérer  en 
nostre  Seigneur,  que  de  se  précipiter  à  la  mort,  aussi 
auoit  il  raison  :  car  à  quelques  iours  de  là  Dieu  per- 
mist  qu'ils  prindrent  trois  Ours  qui  les  remirent  tous 
sus  pieds,  et  en  leurs  premières  forces,  après  auoir 
esté  quatorze  ou  quinze  iours  en  ieusnes  continuels. 

Il  ne  faut  pas  s'estonner  ou  trouuer  estrange  qu'ils 

276  ayent  (touchez  et  esmeus  ||  de  compassion)  présenté  et 
offert  de  si  bonne  grâce  la  mort  à  ce  Truchement? 
puis  qu'ils  ont  cette  coustume  entr'eux  (i'entends  les 
Nations  errantes,  et  non  Sédentaires)  de  tuer  et  faire 
mourir  leurs  pères  et  mères ,  et  plus  proches  parens 
desia  trop  vieux ,  et  qui  ne  peuuent  plus  suyure  les 
autres,  pensans  en  cela  leur  rendre  de  bons  seruices. 

I'ay  quelques-fois  esté  curieux  d'entrer  au  lieu  où 
l'on  chantoit  et  souffloit  les  malades,  pour  en  voir 

toutes  les  cérémonies;  mais  les  Sauuages  n'en  estoient 
pas  contens,  et  m'y  souffroient  auec  peine,  pour  ce 
qu'ils  ne  veulent  point  estre  veus  en  semblables  ac- 
tions :  et  pour  cet  effect,  à  mon  aduis,  ou  pour  autre 
suiet  à  moy  incogneu  ,  ils  rendent  aussi  le  lieu  où 
cela  se  faict,  le  plus  obscur  et  ténébreux  qu'ils  peuuent, 
et  bouchent  toutes  les  ouuertures  qui  peuuent  donner 
quelque  lumière  d'en  haut,  et  ne  laissent  entrer  là 
dedans  que  ceux  qui  y  sont  nécessaires  et  appeliez. 
Pendant  qu'on  chante  il  y  a  des  pierres  qui  rougis- 
sent au  feu,  lesquelles  le  Médecin  empoigne  et  manie 
auec  ses  mains,  puis  masche  des  charbons  ardans, 
faict  du  Diable  deschaisné,  et  de  ses  ma:ns  ainsi 
||  eschauffées ,  frotte  et  souffle  les  parties  malades  du  277 
patient,  ou  crache  sur  le  mal  de  son  charbon  masché. 
Ils  ont  aussi  entr'eux  des  obsédez  ou  malades  de  ma- 
ladies de  furies,  ausquels  il  prendra  bien  enuie  de  faire 
dancer  les  femmes  et  filles  toutes  ensemble,  auec  l'or- 
donnance de  Loki  ;  mais  ce  n'est  pas  tout  :  car  luy  et 
le  Médecin,  accompagnez  de  quelqu'autre,  feront  des 
singeries  et  des  coniurations,  et  se  tourneront  tant 
qu'ils  demeureront  le  plus  souuent  hors  d'eux-mesmes  : 
puis  il  paroist  tout  furieux,  les  yeux  estincelans  et 
effroyables,  quelques-fois  debout,  et  quelques-fois 
assis,  ainsi  que  la  fantasie  luy  en  prend  :  aussi-tost 
vne  quinte  luy  reprendra,  et  fera  tout  du  pis  qu'il 
pourra,  puis  il  se  couche,  où  il  s'endort  quelque  es- 
pace de  temps ,  et  se  resueillant  en  sur-saut  r'entre 
dans  ses  premières  furies,  renuerse,  brise  et  iette  tout 
ce  qu'il  rencontre  en  son  chemin,  auec  du  bruit,  du 
dommage  et  des  insolences  non-pareilles  :  cette  furie 
se  passe  par  le  sommeil  qui  luy  reprend.  Apres  il 

faict  suerie  auec  quelqu'vn  de  ses  amis  qu'il  y  appelle, 
d'où  il  arriue  que  quelques-vns  de  ces  malades  se 

278  trouuent  guéris,  et  c'est  ce  qui  les  en- 1|  tretient  dans 
l'estime  de  ces  diaboliques  cérémonies.  Car  il  est  bien 
croyable  que  ces  malades  ne  sont  pas  tellement  en- 
diablez  qu'ils  ne  voyent  bien  le  mal  qu'ils  font;  mais 
c'est  vne  opinion  qu'ils  ont  qu'il  faut  faire  du  démo 
niacle  pour  guérir  les  fantasies  ou  troubles  de  l'es- 
prit, et  par  vne  iuste  permission  diuine,  il  arriue  le 
plus  souuent  qu'au  lieu  de  guérir,  ils  tombent  de 
fièvre  en  chaud  mal,  comme  on  dict,  et  que  ce  qui 
n'estoit  auparauant  qu'vne  fantasie  d'esprit,  causée 
d'vne  humeur  hypocondre ,  ou  d'vne  opération  de 
l'esprit  malin,  se  conuertiten  vne  maladie  corporelle 
auec  celle  de  l'esprit,  et  c'est  ce  qui  estoit  en  partie 
cause  que  nous  estions  souuent  suppliez  de  la  part 
des  Maistres  de  la  cérémonie,  et  de  Messieurs  du 
Conseil,  de  prier  Dieu  pour  eux,  et  de  leur  enseigner 
quelque  bon  remède  pour  ses  maladies ,  confessans 
ingenuëment  que  toutes  leurs  cérémonies,  dances, 
chansons,  festins  et  autres  singeries,  n'y  seruoient 
du  tout  rien. 

Il  y  a  aussi  des  femmes  qui  entrent  en  ces  furies, 
mais  elles  ne  sont  si  insolentes  que  les  hommes,  qui 
sont  d'ordinaire  plus  tempestatifs  :  elles  marchent  à 

279  quatre  ||  pieds  comme  bestes,  et  font  mille  grimasses 
et  gestes  de  personnes  insensées  :  ce  que  voyant  le  Ma- 
gicien ,  il  commence  à  chanter,  puis  auec  quelque 
mine  la  soufflera,  luy  ordonnant  de  certaines  eauës  à 
boire,  et  qu'aussi  tost  elle  fasse  vn  festin,  soit  de  chair 
ou  de  poisson  qu'il  faut  trouuer,  encore  qu'il  soit  rare 
pour  lors,  neantmoins  il  est  aussi  tost  faict. 

Le  cry  faict,  et  le  banquet  finy,  chacun  s'en  re- 
tourne en  sa  maison,  iusques  à  vne  autre  fois  qu'il  la 
reuiendra  voir,  la  souillera,  et  chantera  derechef, 
auec  plusieurs  autres  à  ce  appeliez,  et  luy  ordonnera 
encore  de  plus  trois  ou  quatre  festins  tout  de  suite, 
et  s'il  luy  vient  en  fantasie  commandera  des  Masca- 
rades, et  qu'ainsi  accommodez  ils  aillent  chanter  prés 
du  lict  de  la  malade,  puis  aillent  courir  par  toute  la 
ville  pendant  que  le  festin  se  prépare;  et  après  leurs 
courses  ils  reuiennent  pour  le  festin;  mais  souuent 
bien  las  et  affamez. 

Lors  que  tous  les  remèdes  et  inuentions  ordinaires 
n'ont  de  rien  seruy,  et  qu'il  y  a  quantité  de  malades 
en  vn  bourg  ou  village,  ou  du  moins  que  quelqu'vn 
des  principaux  d'entr'eux  est  détenu  d'vne  griesue  ma- 
ladie, ils  tiennent  conseil,  ||  et  ordonnent,  Lonouoyroya  280 
qui  est  l'inuention  principale,  et  le  moyen  plus  propre 
(à  ce  qu'ils  disent)  pour  chasser  les  D,ables  et  malins 
esprits  de  leur  ville  ou  village,  qui  leur  causent,  pro- 
curent et  apportent  toutes  les  maladies  et  infirmitez 
qu'ils  endurent  et  souffrent  au  corps  et  en  l'esprit. 
Le  soir  donc,  les  hommes  commencent  à  casser,  ren- 
uerser  et  bouluerser  tout  ce  qu'ils  rencontrent  par  les 
Cabanes,  comme  gens  forcenez,  iettent  le  feu  et  les 
tisons  allumez  par  les  rues  :  crient,  hurlent,  chantent 
et  courent  toute  la  nuict  par  les  rues,  et  à  l'entour  des 
murailles  ou  palissades  du  bourg,  sans  se  donner  au- 
cun relasche  :  après  ils  songent  en  leur  esprit  quelque 
chose  qui  leur  vient  premier  en  la  fantasie  (i'entends 
tous  ceux  et  celles  qui  veulent  estre  de  la  feste),  puis 
le  matin  venu  ils  vont  de  Cabane  en  Cabane,  de  feu 
en  feu ,  et  s'arrestent  à  chacun  vn  petit  espace  de 

temps,  chantans  doucement  (ces  mots  :)  Vn  tel  m'a 
donné  cecy,  vn  tel  m'a  donné  cela,  et  telles  et  sem- 
blables paroles  en  la  louange  de  ceux  qui  leur  ont 
donné,  et  en  beaucoup  de  mesnages  on  leur  offre  li- 
brement :  qui  vn  cousteau,  qui  vn  petunoir,  qui  vn 

281  chien,  qui  vne  peau,  vn  canot,  ou  |]  autre  chose,  qu'ils 
prennent  sans  en  faire  autre  semblant ,  iusques  à  ce 
qu'on  vient  à  leur  donner  la  chose  qu'ils  auoient  son- 
gée,  et  celuy  qui  la  reçoit  fait  alors  vn  cry  en  signe 
de  joye,  et  s'encourt  en  grand'  haste  de  la  Cabane,  et 
tous  ceux  du  logis  en  luy  congratulant,  font  vn  long 
frappement  de  mains  contre  terre,  auec  cette  excla- 
mation ordinaire,  hé  é  é  é  é,  et  ce  présent  est  pour 
luy  :  mais  pour  les  autres  choses  qu'il  a  eues,  et  qui 
ne  sont  point  de  songe,  il  les  doit  rendre  après  la 
feste,à  ceux  qui  les  luy  ont  baillées.  Mais  s'ils  voyent 
qu'on  ne  leur  donne  rien  ils  se  faschent,  et  prendra 
tel  humeur  à  l'vn  d'eux,  qu'il  sortira  hors  la  porte , 
prendra  vne  pierre,  et  la  mettra  auprès  de  celuy  ou 
celle  qui  ne  luy  aura  rien  donné,  et  sans  dire  mot  s'en 
retournera  chantant,  qui  est  vne  marque  d'iniure,  re- 
proche et  de  mauuaise  volonté. 

Cette  feste  dure  ordinairement  trois  iours  entiers, 
et  ceux  qui  pendant  ce  temps-là  n'ont  peu  trouuer  ce 
qu'ils  auoient  songé,  s'en  affligent,  s'en  estiment  mi- 
sérables, et  croyent  qu'ils  mourront  bien-tost.  Il  y  a 
mesme  des  pauures  malades  qui  s'y  font  porter,  sous 

182  espérance  d'y  rencontrer  ||  leur  songe,  et  par  consé- 
quent leur  santé  et  guerison. 

Des  deffuncts,  et  comme  ils  pleurent  et  ensruelissent  les  morts. 
Chapitre  XXL 

^  mesme  temps  que  quelqu'vn  est  decedé , 
l'on  enueloppe  son  corps  vn  peu  retressi, 
dans  sa  plus  belle  robe ,  puis  on  le  pose 
sur  la  natte  où  il  est  mort,  tousiours  ac- 
compagné de  quelqu'vn ,  iusques  à  l'heure  qu'il  est 
porté  aux  chasses.  Cependant  tous  ses  parens  et  amis, 
tant  du  lieu  que  des  autres  bourgs  et  villages ,  sont 
aduertis  de  cette  mort,  et  priez  de  se  trouuer  au  con- 
uoy.  Le  Capitaine  de  la  Police  de  son  costé,  faict  ce 
qui  est  de  sa  charge  :  car  incontinent  qu'il  est  ad- 
uerty  de  ce  trespas,  luy,  ou  son  Assesseur  pour  luy, 
en  faict  le  cry  par  tout  le  bourg ,  et  prie  vn  chacun 
disant  :  Prenez  tous  courage,  Eïsagon,  Elsagon,  et  faictes 
tous  festin  au  mieux  qu'il  vous  sera  possible,  pour  vn 
||  tel  ou  vne  telle  qui  est  decedée.  Alors  chacun  en  283 
particulier  s'employe  à  faire  vn  festin  le  plus  excellent 
qu'il  peut,  et  de  ce  qu'ils  peuuent,  puis  ils  le  dé- 
partent et  l'enuoyent  à  tous  leurs  parens  et  amis,  sans 
en  rien  reseruer  pour  eux,  et  ce  festin  est  appelle 
Agochin  atiskein,  le  festin  des  âmes.  Il  y  a  des  Nations 
lesquelles  faisans  de  ces  festins,  font  aussi  vne  part 
au  deffunct,  qu'ils  iettent  dans  le  feu;  mais  ie  ne  me 
suis  point  informé  de  nos  Hurons  s'ils  en  font  aussi 
vne  au  mort,  et  ce  qu'elle  deuient,  d'autant  que  cela 
est  de  peu  d'importance  :  nous  pouuons  assez  bien 
cognoistre  et  coniecturer,  par  ce  que  ie  viens  de  dire, 

la  facilité  qu'il  y  a  de  leur  persuader  les  prières, 
aumosnes  et  bonnes  œuures  pour  les  âmes  des  def- 
functs. 

Les  Essedons  ,  Scythes  d'Asie ,  celebroient  les  fu- 
nérailles de  leur  père  et  mère  auec  chants  de  ioye. 
Les  Thraciens  enseuelissoient  leurs  morts  en  se 
resiouyssans,  d'autant  (comme  ils  disoient)  qu'ils  es- 
taient partis  du  mal,  et  arriuez  à  la  béatitude  :  mais 
nos  Hurons  enseuelissent  les  leurs  en  pleurs  et  tris- 
tesses ,  neantmoins  tellement  modérées  et  réglées  au 
niueau  de  la  raison,  qu'il  semble  que  ce  pauure  peuple 
284  II  aye  vn  absolu  pouuoir  sur  ses  larmes  et  sur  ses  sen- 
timens;  de  manière  qu'ils  ne  leur  donnent  cours  que 
dans  l'obeyssance,  et  ne  les  arrestent  que  par  la 
mesme  obeyssance. 

Auant  que  le  corps  du  deffunct  sorte  de  la  Cabane, 
toutes  les  femmes  et  filles  là  présentes,  y  font  les 
pleurs  et  lamentations  ordinaires ,  lesquelles  ne  les 
commencent  ny  ne  finissent  iamais  (comme  ie  viens 
de  dire)  que  par  le  commandement  du  Capitaine  ou 
Maistre  des  cérémonies.  Le  commandement  et  l'ad- 
uertissement  donné,  toutes  vnanimement  commencent 
à  pleurer,  et  se  lamentent  à  bon  escient,  et  femmes 
et  filles,  petites  et  grandes  (et  non  iamais  les  hommes, 
qui  demonstrent  seulement  vne  mine  et  contenance 
morne  et  triste,  la  teste  panchante  sur  leurs  genoûils) 
et  pour  plus  facilement  s'esmouuoir  et  s'y  exciter, 
elles  répètent  tous  leurs  parens  et  amis  deffuncts,  di- 
sans.  Et  mon  père  est  mort,  et  ma  mère  est  morte,  et 
mon  cousin  est  mort,  et  ainsi  des  autres,  et  toutes 
fondent  en  larmes;  sinon  les  petites  filles  qui  en  font 
plus  de  semblant  qu'elles  n'en  ont  d'enuie,  pour 

n'estre  encore  capables  de  ces  senti- 1|  mens.  Ayans285 
suffisamment  pleuré,  le  Capitaine  leur  crie,  c'est  as- 
sez, cessez  de  pleurer,  et  toutes  cessent. 

Or  pour  monstrer  combien  il  leur  est  facile  de  pleu- 
rer, par  ces  ressouuenirs  et  répétitions  de  leurs  parens 
et  amis  décédez,  les  Hurons  et  Huronnes  souffrent 
assez  patiemment  toutes  sortes  d'iniures  :  mais  quand 
on  vient  à  toucher  cette  corde,  et  qu'on  leur  reproche 
que  quelqu'vn  de  leurs  parens  est  mort ,  ils  sortent 
alors  aysement  hors  des  gonds  et  perdent  patience 
de  cholere  et  fascherie,  que  leur  apporte  et  cause 
ce  ressouuenir,  et  feroient  enfin  un  mauuais  party 
à  qui  leur  reprocheroit  :  et  c'est  en  cela ,  et  non  en 
autre  chose,  que  ie  leur  ay  veu  quelques-fois  perdre 
patience. 

Au  iour  et  à  Fheure  assignée  pour  l'enterrement, 
chacun  se  range  dedans  et  dehors  la  Cabane  pour  y 
assister  :  on  met  le  corps  sur  vn  brancart  ou  ciuiere 
couuert  d'vnepeau,  puis  tous  les  parens  et  amis, 
auec  vn  grand  concours  de  peuple,  accompagnent  ce 
corps  iusques  au  Cimetière,  qui  est  ordinairement  à 
vne  portée  d'arquebuze  loin  du  bourg,  où  estans  tous 
arriuez,  chacun  se  tient  en  silence,  les  vns  de- 1|  bout,  286 
les  autres  assis,  selon  qu'il  leur  plaist;  pendant  qu'on 
esleue  le  corps  en  haut ,  et  qu'on  l'accommode  dans 
sa  chasse ,  faicte  et  disposée  exprez  pour  luy  :  car 
chacun  corps  est  mis  dans  vne  chasse  à  part.  Elle  est 
faicte  de  grosse  escorce ,  esleuée  sur  quatre  gros  pi- 
liers de  bois  vn  peu  peinturez,  de  la  hauteur  de  neuf 
ou  dix  pieds  ou  enuiron  :  ce  que  ie  coniecture,  en  ce 
qu'esleuant  ma  main,  ie  ne  pouuois  toucher  aux 
chasses  qu'à  plus  d'vn  pied  ou  deux  prez.  Le  corps  y 

estant  posé,  auec  la  galette ,  l'huile  ,  haches  et  autre 
chose  qu'on  y  veut  mettre,  on  la  referme,  puis  de 
dessus  on  iette  deux  bastons  ronds,  chacun  de  la  lon- 
gueur d'vn  pied,  et  gros  vn  peu  moins  que  le  br^s; 
l'vn  d'vn  costé  pour  les  ieunes  hommes,  et  l'autre  de 
l'autre,  pour  les  filles  :  (le  n'ay  po!nt  veu  faire  cette 
cérémonie  de  ietter  les  deux  bastons  en  tous  les  en- 
terremens;  mais  à  quelques  vns,)  et  ils  se  mettent 
après  comme  lyons,  à  qui  les  aura,  et  les  pourra  es- 
leuer  en  l'air  de  la  main ,  pour  gaigner  vn  certain 
prix,  et  m'estonnois  grandement  que  la  violence 
qu'ils  apportoient  pour  arracher  ce  baston  de  la  main 
des  vns  et  des  autres  ,  se  veautrans  et  culbutans 
287  contre  terre,  ne  les  ||  estouffoit,  tant  les  filks  de  leur 
costé,  que  les  garçons  du  leur. 

Or  pendant  que  toutes  ces  cérémonies  s'obseruent, 
il  y  a  d'vn  autre  costé  vn  Officier  monté  sur  vn  tronc 
d'arbre,  qui  reçoit  des  presens  que  plusieurs  per- 
sonnes font,  pour  essuyer  les  larmes  de  la  vefue,  ou 
plus  proche  parente  du  deffunct  :  à  chaque  chose 
qu'il  reçoit ,  il  l'esleve  en  l'air,  pour  estre  veuë  de 
tous,  et  dict  :  Voilà  vne  telle  chose  qu'vn  tel  ou  vne 
telle  a  donnée  pour  essuyer  les  larmes  d'vne  telle,  puis 
il  se  baisse,  et  luy  met  entre  les  mains  :  tout  estant 
acheué  chacun  s'en  retourne  d'où  il  est  venu ,  auec 
la  mesme  modestie  et  le  silence.  I'ay  veu  en  quelque 
lieu  d'autres  corps  mis  en  terre  (mais  fort  peu)  sur 
lesquels  il  y  auoit  vne  Cabane  ou  Chasse  d'escorce 
dressée,  et  à  l'entour  vne  haye  en  rond,  faicte  auec 
des  pieus  fichez  en  terre,  de  peur  des  chiens  ou  bestes 
sauuages,  ou  par  honneur,  et  pour  la  reuerence  des 
deffuncts. 

Les  Canadiens,  Montagnais,  Algournequins  et  au- 
tres peuples  errans,  font  quelqu'autre  particulière  cé- 
rémonie enuers  les  corps  des  deffuncts  :  car  ils  n'ont 
desia  point  de  Cimetière  commun  et  ar-  ||  resté;  ains  288 
enseuelissent  et  enterrent  ordinairementjes  corps  de 
leurs  parens  deffuncts  parmy  les  bois  ,  proche  de 
quelque  gros  arbre,  ou  autre  marque,  pour  en  reco- 
gnoistre  le  lieu,  et  auec  ces  corps  enterrent  aussi  leurs 
meubles,  peaux,  chaudières,  escuelles,  cueilliers  et 
autres  choses  du  defifunct,  auec  son  arc  et  ses  flesches, 
si  c'est  vn  homme ,  puis  mettent  des  escorces  et  des 
grosses  busches  par-dessus,  et  de  la  terre  après,  pour 
en  osterlacognoissance  aux  Estrangers.  Et  faut  noter 
qu'on  ne  sçauroit  en  rien  tant  les  ofFencer,  qu'à 
fouiller  et  desrober  dans  les  sepulchres  de  leurs  pa- 
rens,  et  que  si  on  y  estoit  trouué,  on  n'en  pourroit 
pas  moins  attendre  qu'vne  mort  tres-cruelle  et  rigou- 
reuse, et  pour  tesmoigner  encore  l'affection  et  reue- 
rence  qu'ils  ont  aux  os  de  leurs  parens  :  si  le  feu  se 
prenoit  en  leur  village  et  en  leur  cimetière,  ils  cour- 
roient  premièrement  esteindre  celuy  du  cimetière,  et 
puis  celuy  du  village. 

Entre  quelque  Nation  de  nos  Sauuages,  ils  ont  ac- 
coustumé  de  se  peindre  le  visage  de  noir  à  la  mort 
de  leurs  parens  et  amis,  qui  est  vn  signe  de  deuil  :  ils 
peindent  aussi  le  visage  du  deffunct,  et  l'enjo-  ||  liuent  289 
de  matachias ,  plumes  et  autres  bagatelles ,  et  s'il  est 
mort  en  guerre ,  le  Capitaine  faict  vne  Harangue  en 
manière  d'Oraison  funèbre,  en  la  présence  du  corps, 
incitant  et  exhortant  l'assemblée,  sur  la  mort  du  def- 
funct, de  prendre  vengeance  d'vne  telle  meschanceté, 
et  de  faire  la  guerre  à  ses  ennemis ,  le  plus  prompte- 

ment  que  faire  se  pourra,  afin  qu'vn  si  grand  mal  ne 
demeure  point  impuny,  et  qu'vne  autre  fois  on  n'aye 
point  la  hardiesse  de  leur  courir  sus. 

Les  Attiuoindarons  font  des  Résurrections  des 
morts ,  principalement  des  personnes  qui  ont  bien 
mérité  de  la  patrie  par  leurs  signalez  seruices,  à  ce 
que  la  mémoire  des  hommes  illustres  et  valeureux 
reuiue  en  quelque  façon  en  autrûy.  Ils  font  donc  des 
assemblées  à  cet  effect,  et  tiennent  des  conseils,  aus- 
quels  ils  en  eslisent  vn  d'entr'eux,  qui  aye  les  mesmes 
vertus  et  qualitez  (s'il  se  peut)  de  celuy  qu'ils  veulent 
ressusciter,  ou  du  moins  qu'il  soit  d'vne  vie  irrépro- 
chable parmy  vn  peuple  Sauuage. 

Voulans  donc  procéder  à  la  Résurrection,  ils  se 
leuent  tous  debout,  excepté  celuy  qui  doit  ressusciter^ 
290  auquel  ils  im-  ||  posent  le  nom  du  deffunct,  et  baissans 
tous  la  main  iusques  bien  bas,  feignent  le  relever  de 
terre  :  voulans  dire  par  là  qu'ils  tirent  du  tombeau  ce 
grand  personnage  deffunct,  et  le  remettent  en  vie  en 
la  personne  de  cet  autre  qui  se  leue  debout,  et  (après 
les  grandes  acclamations  du  peuple)  il  reçoit  les  pre- 
sens  que  les  assistans  luy  offrent,  lesquels  le  congra- 
tulent encore  de  plusieurs  festins ,  et  le  tiennent 
désormais  pour  le  deffunct  qu'il  représente;  et  par 
ainsi  iamais  la  mémoire  des  gens  de  bien  et  des  bons 
et  valeureux  Capitaines  ne  meurt  point  entr'eux. 

e  dix  en  dix  ans,  ou  enuiron,  nos  Sau- 
uages ,  et  autres  peuples  Sédentaires ,  font 
la  grande  feste  ou  cérémonie  des  Morts,  en 
l'vne  de  leurs  villes  ou  villages,  comme  il 
aura  esté  conclu  et  ordonné  par  vn  conseil  gênerai  de 
tous  ceux  du  pays  (car  les  os  des  deffuncts  ne  sont 
enseuelis  ||  en  particulier  que  pour  vn  temps)  et  la  291 
font  encore  annoncer  aux  autres  Nations  circonuoy- 
sines,  afin  que  ceux  'qui  y  ont  esleu  la  sépulture  des 
os  de  leurs  parens  les  y  portent,  et  les  autres  qui  y 
veulent  venir  par  deuotion ,  y  honorent  la  feste  de 
leur  présence;  car  tous  y  sont  les  bien  venus  et  festi- 
nez  pendant  quelques  iours  que  dure  la  cérémonie , 
où  l'on  ne  voit  que  chaudières  sur  le  feu ,  festins  et 
dances  continuelles,  qui  faict  qu'il  s'y  trouue  vne  in- 
finité de  monde  qui  y  aborde  de  toutes  parts. 

Les  femmes  qui  ont  à  y  apporter  les  os  de  leurs 
parens,  les  prennent  aux  cimetières  :  que  si  les  chairs 
ne  sont  pas  du  tout  consommées,  elles  les  nettoyent 
et  en  tirent  les  os  qu'elles  lauent,  et  enueloppent  de 
beaux  Castors  neufs,  et  de  Rassades  et  Colliers  de 
Pourceleines ,  que  les  parens  et  amis  contribuent  et 
donnent ,  disans  :  Tiens ,  voilà  ce  que  ie  donne  pour 
les  os  de  mon  père,  de  ma  mère ,  de  mon  oncle,  cou- 
sin ou  autre  parent;  et  les  ayans  mis  dans  vn  sac 

neuf,  ils  les  portent  sur  leur  dos,  et  ornent  encore  le 
dessus  du  sac  de  quantité  de  petites  parures,  de  col- 

292  liers,  brasselets  et  autres  enjoliuemens.  Puis  les  ||  pel- 
leteiies,  haches,  chaudières  et  autres  choses  qu'ils 
estiment  de  valeur,  auec  quantité  de  viures  se  portent 
aussi  au  lieu  destiné ,  et  là  estans  tous  assemblez,  ils 
mettent  les  viures  en  vn  lieu ,  pour  estre  employez 
aux  festins,  qui  sont  de  fort  grands  fraiz  entr'eux, 
puis  pendent  proprement  par  les  Cabanes  de  leurs 
hostes,  tous  leurs  sacs  et  leurs  pelleteries,  en  atten- 
dant le  iour  auquel  tout  doit  estre  enseuely  dans  la 
terre. 

La  fosse  se  fait  hors  de  la  ville,  fort  grande  et  pro- 
fonde ,  capable  de  contenir  tous  les  os ,  meubles  et 
pelleteries  dédiées  pour  les  deffuncts.  On  y  dresse  vn 
eschaffaut  haut  esleué  sur  le  bord ,  auquel  on  porte 
tous  les  sacs  d'os,  puis  on  tend  la  fosse  par  tout,  au 
fond  et  aux  costez ,  de  peaux  et  robes  de  Castors 
neufves,  puis  y  font  vn  lict  de  haches,  en  après  de 
chaudières,  rassades,  colliers  et  brasselets  de  Pource- 
leine,  et  autres  choses  qui  ont  esté  données  par  les 
parens  et  amis.  Cela  faict,  du  haut  de  Teschaffaut  les 
Capitaines  vuident  et  versent  tous  les  os  des  sacs  dans 
la  fosse  parmy  la  marchandise,  lesquels  ils  couurent 
encore  d'autres  peaux  neuves,  puis  d'escorces,  et  après 

293  reiettent  la  terre  par  |j  dessus,  et  des  grosses  pièces  de 
bois;  et  par  honneur  ils  fichent  en  terre  des  piliers  de 
bois  tout  à  l'entour  de  la  fosse,  et  font  vne  couuerture 
par  dessus  qui  dure  autant  qu'elle  peut,  puis  festinent 
derechef,  et  prennent  congé  l'vn  de  l'autre,  et  s'en 
retournent  d'où  ils  sont  venus ,  bien  ioyeux  et  con- 
tens  que  les  âmes  de  leurs  parens  et  amis  auront  bien 

de  quoy   butiner,   et   se  faire   riches  ce  iour-là  en 
l'autre  vie. 

Chrestiens,  r'entrons  vn  peu  en  nous-mesmes  3  et 
voyons  si  nos  ferueurs  sont  aussi  grandes  enuers  les 
âmes  de  nos  parens  détenues  dans  les  prisons  de  Dieu, 
que  celles  des  pauures  Sauuages  enuers  les  âmes  de 
leurs  semblables  deffuncts ,  et  nous  trouuerons  que 
leurs  ferueurs  surpassent  les  nostres,  et  qu'ils  ont 
plus  d'amour  l'vn  pour  l'autre ,  et  en  la  vie  et  après 
la  mort,  que  nous,  qui  nous  disons  plus  sages,  et  le 
sommes  moins  en  effect ,  parlant  de  la  fidélité  et  de 
l'amitié  simplement  :  car  s'il  est  question  de  donner 
l'aumosne,  ou  faire  quelqu'autre  œuure  pieuse  pour 
les  viuans  ou  deffuncts ,  c'est  souuent  auec  tant  de 
peine  et  de  répugnance,  qu'il  semble  à  plusieurs 
qu'on  leur  arrache  les  entrailles  du  ventre ,  tant  ils 
1 1  ont  de  difficulté  à  bien  faire,  au  contraire  de  nos  Hu-  294 
rons  et  autres  peuples  Sauuages ,  lesquels  font  leurs 
présents,  et  donnent  leurs  aumosnes  pour  les  viuans 
et  pour  les  morts,  auec  tant  de  gayeté  et  si  librement, 
que  vous  diriez  à  les  voir  qu'ils  n'ont  rien  plus  en 
recommandation ,  que  de  faire  du  bien,  et  assister 
ceux  qui  sont  en  nécessité ,  et  particulièrement  aux 
âmes  de  leurs  parens  et  amis  deffuncts ,  ausquels  ils 
donnent  le  plus  beau  et  meilleur  qu'ils  ont ,  et  s'en 
incommodent  quelques-fois  grandement,  et  y  a  telle 
personne  qui  donne  presque  tout  ce  qu'il  a  pour  les 
os  de  celuy  ou  celle  qu'il  a  aymée  et  chérie  en  cette 
vie,  et  ayme  encore  après  la  mort  :  tesmoin  Ongyata, 
qui  pour  auoir  donné  et  enfermé  auec  le  corps  de  sa 
deffuncte  femme  (sans  nostre  sceu)  presque  tout  ce 
qu'il  auoit,  en  demeura  tres-pauure  et  incommodé, 

et  s'en  resiouyssoit  encore,  sous  l'espérance  que  sa 
deffuncte  femme  en  seroit  mieux  accommodée  en 
l'autre  vie. 

Or  par  le  moyen  de  ces  cérémonies  et  assemblées , 
ils  contractent  vne  nouuelle  amitié  et  vnion  entr'eux, 
disans  :  Que  tout  ainsi  que  les  os  de  leurs  parens  et 
295  y  amis  deffuncts  sont  assemblez  et  vnis  en  vn  mesme 
lieu,  de  mesme  aussi  qu'ils  deuoient  durant  leur  vie, 
viure  tous  ensemblement  en  vne  mesme  vnité  et  con- 
corde, comme  bons  parens  et  amis,  sans  s'en  pouuoir 
à  iamais  séparer  ou  distraire,  pour  aucun  desseruice 
ou  disgrâce,  comme  en  effect  ils  font. 

